
Bazată pe studii ştiintifice care au demonstrat 
cât de periculos este zahărul 


De ce mancam atat de mult zahar? Care sunt pericolele sale 
ascunse? Ce putem face pentru a renunta la dependenta de el? 
Savantul John Yudkin a fost primul care a demonstrat stiintific ca 
zahărul este nociv pentru sănătatea noastră, avertizând despre 
legătura dintre acesta gi cariile dentare, gută, afecțiunile auto- 
imune, boala coronariană și cancer. Cartea sa ne arată că zahărul, 
aflat în cantităţi din ce în ce mai mari în alimentaţia noastră, nu 


este deloc un pericol de neglijat. Un avertisment valabil în prezent 


mai mult decât oricând. 


John Yudkin (1910-1995) a fost un fiziolog și nutritionist englez 
printre ale cărui cărţi se numără The Slimming Business, Eat Well, 
Slim Well şi This Nutrition Business. A devenit renumit pe plan 
international datorită cărții Cum ucide zahărul, publicată pentru 
prima dată in 1972, fiind unul dintre primii oameni de știință 
care au afirmat că zahărul este o cauză majoră a obezității și a 


bolilor cardiovasculare. 

Lui Benjamin, Ruth si Daniel 


PROFETIE ŞI PROPAGANDA 
ROBERT H. LUSTIG, DOCTOR iN MEDICINA 


Tot ce e vechi va fi candva din nou la moda. Sa luam, de 
exemplu, chiar domeniul vestimentar: pantaloni evazati, 
fuste-pantaloni, fuste mini, pantofi cu platforma, cravate 
înguste si lenjerie fantezista - toate revin în prim-plan. Un 
film mut a câştigat Premiul Oscar la categoria Cel mai bun 
film din 2012. Trupa rock siropoasă ABBA şi swingul sunt 
din nou la modă. Specialităţile clasice de cocktailuri au 
revenit în forţă: martini e în vogă, acum în 80 de variante. 
Până şi fonografele şi discurile de vinil au din nou căutare. 

Cu ideile se întâmplă la fel - vin şi pleacă. Mereu se 
găseşte un om inovator. Demersul logic al acestuia pare 
imposibil de combătut. Teoria lui câştigă adepţi, uneori 
prea zelosi. Apoi se demodeaza, uneori din cauza 
schimbării modului de gândire, a experienţei sau a 
evenimentelor desfasurate pe plan mondial, care 
concurează cu aceasta, iar alteori din cauza unor forţe 
întunecate care încearcă să conserve starea de fapt, în 
propriul lor folos. 

Ştiinţa ar trebui să se bazeze însă pe fapte, nu pe modă, 
iar politica ar trebui să se bazeze pe ştiinţă. Faptele nu ar 
trebui să se schimbe. Şi, într-adevăr, nici nu se schimbă. Se 
schimbă doar interpretarea lor. Să luăm, de exemplu, ideea 
conform căreia inflamatia provoacă boala cardiacă. 
Prezentată în premieră către sfârşitul anilor 1800, după 
inventarea aspirinei de către Bayer, această idee a fost 
aruncată la coşul de gunoi al medicinei în favoarea ipotezei 
colesterolului, care a dominat a doua jumătate a secolului 
XX. În ultimul deceniu, însă, „ipoteza inflamaţiei“ se bucură 
de o revenire în forţă, iar aceasta este considerată în 
prezent cauza principală a genezei plăcilor aterosclerotice 
şi a trombozei. 

Din păcate, interpretarea ştiinţei medicale este adesea 
influenţată de forţe întunecate din domeniu, care sunt puse 
pe câştigat averi. Când e vorba să dai lovitura şi să câştigi 
mulţi bani, vor exista mari învingători, dar şi mari învinşi - 
inclusiv cei ucişi. Stă mărturie dezastrul provocat de tutun. 


Riscurile fumatului sunt cunoscute încă din anii 1930; 
raportul chirurgului general al Statelor Unite, elaborat în 
1964, a împins în corzi industria tutunului. In consecinţă, 
maşina de propagandă a acesteia a acţionat în forţă, 
pentru a zdrobi ştiinţa şi orice om de ştiinţă care i-ar sta în 
cale. Colegul meu de la Universitatea California din San 
Francisco, dr. Stanton Glantz, a fost (şi este în continuare) 
Inamicul Public Numărul Unu al industriei tutunului. Timp 
de douăzeci şi cinci de ani a fost „profet în pustiu“. Stan a 
atras atenţia asupra tacticii Măritului Tabac: mituirea 
politicienilor, acţiunile de marketing, reclamele adresate 
copiilor, plasarea produselor în filme. Acesta a dezvăluit 
până şi măsluirea grosolană a datelor de către cei din 
industrie, pentru a-şi exonera produsul de acuzaţii. Ce i-au 
adus toate acestea? Douăzeci şi cinci de ani de lupte 
continue, atât în tribunal, cât şi în faţa opiniei publice. A 
fost zugrăvit ca un fals profet, un zelot. Stan îşi susţinea 
însă cu curaj convingerile. Cel mai important lucru era că 
avea datele. În aceste condiţii, normal că mergea - şi 
merge în continuare - drept la ţintă. 

Într-adevăr, cine stabileşte care e profet şi care eretic? 
Oricine ajunge să scrie istoria. Doar cu ajutorul 
retrospectoscopului se pare că avem acuitatea vizuală de 
20/20!. Intrebaţi-l pe Galileo. 

La fel se întâmplă şi cu dr. John Yudkin. Să prezentăm 
situaţia în ansamblu. În 1955, pe când se afla în birou, 
preşedintele Eisenhower a făcut atac de cord. Problema 
bolii cardiace şi a prevenirii ei s-a impus astfel în conştiinţa 
publicului. Care element al alimentaţiei a provocat boala 
cardiacă? Aceasta a fost problema fundamentală în 
domeniul sănătății publice, dezbătută în cercurile 
academice si in mijloacele de informare in masă, pe tot 
parcursul anilor 1960 si 1970. Au apărut două facțiuni. Dr. 
Yudkin era fiziolog, nutritionist si medic la Universitatea din 
Londra, si exponent principal al ideii că zahărul este 
factorul din dietă care provoacă boala cardiacă, dar şi 


1 Distanţa normală, la care ochii sănătoşi ar trebui să fie capabili să 
vadă. Este în mod tradiţional considerată ca fiind valoarea de referinţă 
(n.tr.) 


multe alte afectiuni. Publicat pentru prima data in 1972 si 
actualizat cu date stiintifice noi in 1986, volumul Cum ucide 
Zahărul a fost si este in continuare o profeție. Yudkin a 
prevăzut supraabundenta zahărului, care a debutat în cele 
din urmă odată cu inventarea siropului de porumb bogat în 
fructoză. Yudkin a predicat în pustiu şi nimeni nu l-a 
ascultat. In cealaltă tabără era Ancel Keys, epidemiolog la 
Universitatea Minnesota, care, în 1953, a prezentat pentru 
prima dată teoria că grăsimile (lipidele) saturate reprezintă 
cauza principală a bolii cardiace, demers care a culminat cu 
publicarea volumului său intitulat Seven Countries: A 
Multivariate Analysis of Death and Coronary Heart Disease 
(Harvard University Press, Cambridge, 1980). Diferendul 
dintre ei s-a acutizat şi a depăşit cadrul academic: 
duşmănia a devenit din ce în ce mai puternică şi personală, 
când Keys a declarat în 1971: „Este clar că Yudkin nu are 
nicio bază teoretică sau dovezi experimentale care să-i 
susţină pretenţia că sucroza din alimentaţie are o influenţă 
majoră în etiologia [bolii coronariene ischemice]; pretenţia 
sa că oamenii care au BCI sunt consumatori de zahăr în 
exces nu este confirmată nicăieri, ci este infirmată de 
numeroase studii superioare ca metodologie şi/sau 
anvergură faţă de studiul acestuia; iar «dovada» sa, 
extrasă din statistici ale populaţiei şi tendinţe manifestate 
temporar, nu va rezista nici măcar în faţa celei mai 
elementare analize critice". (Keys, K., Atherosclerosis, 14:1 
93-202,1971). 

Trei descoperiri stiintifice din anii 1970 au pus la pamant 
teoria lui Yudkin şi i-au pecetluit acestuia destinul. În primul 
rând, studiind boala genetică hipercolesterolemie familială 
(victimele fac atac de cord la vârste fragede, cum ar fi 
optsprezece ani), Michael Brown şi Joseph Goldstein au 
descoperit lipoproteinele cu densitate mica (LDL) si 
receptorul LDL (cu care au castigat Premiul Nobel), ceea ce 
a dus la ipoteza ca LDL era vinovatul in cazul bolii cardiace. 
In al doilea rand, studiile alimentatiei au aratat ca grasimile 
din dietă determină creşterea nivelurilor receptorului LDL. 
In al treilea rând, studii epidemiologice efectuate pe scară 
largă au arătat că nivelurile de LDL sunt corelate cu boala 


cardiacă in cadrul populatiilor. Lovitură de graţie, nu? 
Grăsimea e de vină, prostule. 

Fariseii acestui război sfânt nutritional l-au declarat pe 
Keys învingător, iar pe Yudkin eretic şi zelot, discreditându-l 
şi aruncându-i cruciala operă la coşul de gunoi al istoriei, în 
timp ce această carte, după ce s-a epuizat de pe piaţă, a 
dispărut practic din scenă. Propaganda „consumului redus 
de grăsimi“ ca tratament al bolii coronariene a fost 
perpetuată pentru următorii treizeci de ani. Numărul celor 
care suferă de conglomeratul de boli (obezitate, diabet, 
hipertensiune, dislipidemii, boli de inimă) denumit colectiv 
„sindrom metabolic“ a crescut exponential sub oblăduirea 
industriei zahărului şi a maşinii ei de propagandă. 

Ideile bune dispar însă greu. Studii din ce în ce mai 
cuprinzătoare au început să demonstreze că nivelul 
trigliceridelor serice este corelat cu boala cardiacă 
(tromboza coronariana), iar consumul de zahăr este 
generatorul principal al acestui proces. Nu există însă un 
singur tip de LDL, ci două: cu densitate mare, produs de 
grăsimea din alimentaţie, dar care este neutru în ce 
priveşte boala cardiacă; şi cu densitate mică, produs de 
carbohidratii din dietă, care se oxidează rapid, ducând la 
formarea plăcilor aterosclerotice (întărirea arterelor). Dieta 
Atkins era luată acum în serios. Carbohidratii au început sa 
ocupe locul central în scena promovării bolii metabolice, 
zahărul reprezentând cel mai notoriu carbohidrat implicat 
în provocarea bolii, în urma consumării lui. 

Am aflat de-a dreptul accidental de dr. Yudkin, în 2008. 
Eram în Adelaide, Australia, şi tineam o conferinţă la 
Australasian Association of Clinical Biochemists în legătură 
cu cercetările mele privind rolul zahărului în patogeneza 
sindromului metabolic. Dr. Leslie Bennett mi-a spus: „Sunt 
sigur că l-ai citit pe Yudkin“, iar eu a trebuit să recunosc că 
nu-l citisem. Când am ajuns acasă, am căutat Cum ucide 
Zahărul şi nu am putut-o găsi în biblioteca noastră de la 
Universitatea California şi nici în altă librărie din San 
Francisco. În fine, am obținut-o printr-un împrumut între 
librării. Am deschis cartea, iar aceasta mi-a deschis ochii. 
Ştiam deja ca urmare a muncii mele că, la rata la care este 


consumat, zaharul este o catastrofa medicala. Sa descopar 
că Yudkin a anticipat în urmă cu şaizeci de ani cat de 
periculos este zahărul, chiar daca e ingerat într-o doză mult 
mai redusă (înainte de apariţia siropului de porumb bogat 
în fructoză şi a sticlei de doi litri), a fost o adevărată 
revelaţie. Într-adevăr, eram un discipol al lui Yudkin fară să 
ştiu acest lucru. 

Yudkin nu deţinea volumul enorm de date care există în 
prezent. Facuse corelatia, dar nu avea legătura de 
cauzalitate. Nu deţinea mecanismul. Nu ştia că zahărul 
provoacă rezistenţă la insulină prin transformarea sa în 
grăsime în interiorul ficatului, prin procesul de 
neolipogeneză, sau că zahărul induce deteriorarea 
proteinelor, prin reacția Maillard (brunificare non- 
enzimatică). Nu ştia că zahărul dă o uşoară dependență, 
deşi a bănuit acest lucru. In pofida acestor lucruri, Cum 
ucide zahărul trasează direct liniile de legătură dintre zahăr 
şi carii dentare, gută, afecțiuni autoimune, boală 
coronariană si cancer, într-adevăr, arată că rata mortalității 
si consumul de zahăr merg mână in mână. 

Pusă în fata exploziei actuale de informaţii ştiinţifice si 
nutritionale si a clatinarii ipotezei care sustinea consumul 
redus de grasimi, editura Penguin Books din Marea Britanie 
a ales să retipărească această carte „veche“, care este 
iarăşi „nouă“. Suntem acum la aproape douăzeci şi şapte 
de ani distanţă faţă de actualizarea din 1986 a cărţii dr. 
Yudkin. Desigur, după tot ce am învăţat, această carte 
trebuie să fie de acum învechită, nu-i aşa? Absolut deloc. În 
primul rând, adevăratele profeţii nu se demodează. E ca şi 
cum am spune că Originea speciilor a lui Darwin este 
irelevantă, deoarece Darwin nu ştia ce sunt acelea gene. In 
al doilea rând, lucrarea este o piatră de hotar pe parcursul 
unui pelerinaj. Vă oferă perspectiva bine cunoscutului „de 
unde venim şi încotro ne îndreptăm“. În cele din urmă, 
Yudkin a acuzat în mod corect industriile zahărului şi 
alimentară pentru ceea ce erau şi sunt în continuare. Cei 
care nu înţeleg istoria sunt condamnaţi să o repete - în 
special în condiţiile propagandei persistente. Această carte 
face istorie. 


Sunt mandru sa fiu un discipol al lui Yudkin, sa pot 
contribui la reabilitarea muncii si a reputatiei lui si sa ajut la 
transmiterea moştenirii şi a mesajului său privind 
sănătatea publică. Fiecare om de ştiinţă stă pe umerii 
gigantilor. Pentru un bărbat de statură şi constituţie relativ 
măruntă, dr. John Yudkin a fost într-adevăr un gigant. 


MULTUMIRI 


O mare parte din munca experimentala despre care voi 
scrie în acest volum a fost desfăşurată în cadrul 
Departamentului de Nutriție de la Colegiul Regina 
Elisabeta. Am fost extrem de norocos să am alături timp de 
mai mulţi ani numeroşi colegi şi studenţi care au lucrat în 
cercetare şi au contribuit enorm la ideile şi munca grea 
implicată în lenta - extrem de lenta - descifrare a câtorva 
dintre problemele pe care le-am abordat. Fără colaborarea 
lor, multe dintre lucrurile pe care le citez aici ar fi rămas 
neştiute. 

În fine, trebuie să afirm că sunt extrem de recunoscător 
multor companii din industria alimentară şi farmaceutică, 
deoarece timp de 25 de ani mi-au oferit un sprijin constant 
şi generos în vederea construirii şi întreținerii 
Departamentului de Nutriție. Pentru multe, adesea 
rezultatele cercetării noastre nu au fost deloc în interesul 
lor şi totuşi, în mare măsură cu ajutorul acestora, am putut 
lucra la problemele care, pentru mine, erau extrem de 
importante. 


INTRODUCERE 


S-a scris foarte mult despre zahăr. Există zeci de cărţi 
despre cultivarea trestiei şi sfeclei de zahăr, inclusiv unele 
care relatează ruşinoasa poveste a comerţului de sclavi 
dintre Europa, Africa de Vest şi arhipelagul Caraibe. Există 
zeci de cărţi care dau detalii despre rafinarea zahărului şi 
producerea alimentelor şi băuturilor care conţin zahăr. 
Informaţii mai exacte despre zahăr ca aliment e mai greu 
să găseşti. Câţi oameni mănâncă mai mult zahăr decât 
media şi câţi mai puţin? Care sunt micii consumatori şi care 
sunt marii consumatori, care sunt cantitatea maximă, 
respectiv minimă pe care le consumăm? Care ar fi efectul 
asupra sănătăţii noastre dacă nu am mânca zahăr deloc, 
respectiv dacă am ingera cantităţi foarte mari de zahăr? 

O parte din aceste informaţii, dar nu toate, pot fi găsite, 
cu destul de mare dificultate, în publicaţiile din domeniu. 
Aţi crede că le puteţi obţine chiar de la industria zahărului - 
au fără îndoială centre de informare active în toată ţara. 
Cunoaştem consumul mediu de zahăr din fiecare ţară. Este 
însă posibil să obţinem răspunsul la întrebări simple, 
precum cât de mult zahăr includ dietele oamenilor de 
diferite vârste, sau care este intervalul în care se 
încadrează consumul de zahăr în cazul copiilor de 15 ani 
din Marea Britanie? Poate că pur şi simplu industria nu 
deţine aceste informaţii sau poate că le deţine, dar nu 
doreşte să fie cunoscute. Ne-am aştepta ca în special 
industria zahărului să cunoască nivelurile de consum atunci 
când, respingând criticile la adresa efectelor acestuia 
asupra sănătăţii, se referă în mod constant la consumul 
„moderat“. Totuşi ceea ce industria consideră moderat 
pare să fie, după orice evaluare, o cantitate destul de 
substanţială. Unul dintre oamenii de ştiinţă care apără 
foarte puternic industria zahărului a scris: „Intervalul uzual 
în care se încadrează consumul zahărului poate reprezenta 
prin urmare între 10 şi 30% din numărul total de calorii, 
media fiind în jur de 15~20%". El continuă: „Această rată a 
consumului de zahăr poate fi considerată moderată, iar 
uneori poate fi ceva mai mare, dar probabil nu depăşeşte 


graniţele moderaţiei“. 

Mult mai multe cercetări au fost efectuate în privinţa 
efectelor pâinii, ouălor, cerealelor de la micul dejun, a 
cărnii sau a legumelor din alimentaţie asupra sănătăţii 
decât ale zahărului, deşi acesta din urmă reprezintă în 
medie aproximativ 17% din dieta noastră, adică un procent 
mai mare decât al oricăruia dintre celelalte alimente. 
Totuşi, în 1972, la apariţia primei ediţii a volumului Cum 
ucide zahărul, oricât de mic era numărul de cercetări, tot 
au arătat că zahărul din alimentaţie ar putea fi implicat în 
provocarea mai multor boli, printre care se numără nu 
numai cariile dentare si obezitatea, ci si diabetul şi 
tromboza coronariană. 

De atunci încoace, cercetările au adus noi dovezi care 
indică faptul că zahărul e implicat în provocarea acestor 
boli şi au îmbogăţit lista bolilor în cazul cărora zahărul pe 
care-l mâncăm poate fi sau probabil chiar este un factor de 
influenţă. Multe din experienţele pe baza cărora sunt 
deduse aceste concluzii au fost efectuate în cadrul 
Departamentului de Nutriție de la Colegiul Regina 
Elisabeta, Universitatea din Londra, unele dintre ele în 
colaborare cu cercetători din Departamentul de Biochimie. 
Când experimentele noastre au fost repetate, în mod 
independent, în cadrul altor institute de cercetare, 
rezultatele au fost întotdeauna asemănătoare celor 
obţinute de noi. Cei care nu sunt de acord cu afirmaţiile 
noastre pot contesta, prin urmare, concluziile pe care le 
tragem în urma cercetării, dar dezacordul lor nu poate fi 
legitim în faţa rezultatelor experimentale. 

La această ediţie am profitat de ocazie să actualizez şi 
să imbogatesc multe din datele statistice pe care le-am 
citat anterior. De asemenea, am rezumat cercetările 
efectuate de noi şi de alţii pe parcursul ultimilor 14 sau 15 
ani, care au arătat mai mult din ceea ce se întâmplă în 
organismul nostru atunci când consumăm zahăr. 

Sunt întrebat adesea de ce nu auzim prea multe despre 
pericolele asociate consumului de zahăr, deşi ni se spune în 
mod constant că dietele noastre conţin prea multe grăsimi 
şi insuficient de multe fibre. Vă propun să găsiţi un răspuns 


cel putin partial in ultimul capitol al cartii. 


John Yudkin, 1986 


CAPITOLUL 1 


Ce are asa deosebit 
zaharul? 


Zahărul este destul de frecvent întâlnit în vieţile noastre si 
aproape toţi cred că este pur şi simplu un produs atrăgător 
din categoria dulciuri - unul dintre numerosii carbohidrați 
din alimentatia ţărilor civilizate. Zahărul este însă într- 
adevăr o substanţă extraordinară. Este unic datorită plantei 
care-l produce, substanţelor pe care chimiştii le pot 
produce din el şi folosirii sale ca ingredient în alimente 
produse la domiciliu sau la scară industrială. Ultimele 
cercetări arată că are de asemenea efecte deosebite în 
organism, diferite de ale celorlalţi carbohidrați. Deoarece în 
prezent reprezintă aproximativ o şesime din totalul 
caloriilor consumate în ţările mai bogate, este esenţial să 
ştim mai multe despre efectele pe care le are asupra fiinţei 
umane când pătrunde în organism prin intermediul 
alimentelor si lichidelor. 

Este ciudat că nu numai neinitiatul, ci şi medicul si 
cercetătorul medical au presupus până nu demult ca nu e 
necesar să-şi bată capul cu studierea zahărului. De când 
omul a început să-şi producă hrana în loc să o vâneze sau 
să o culeagă, dieta sa conţine cantităţi mari de carbohidrați 
de un fel sau altul (vezi p. 35). Nu a părut să observe 
nimeni că e o mare diferenţă între situaţia în care acest 
carbohidrat constă aproape integral din amidonul din grâu 
sau orez ori porumb, respectiv cea în care amidonul a fost 
înlocuit treptat de cantităţi din ce în ce mai mari de zahăr, 
aşa cum s-a întâmplat în ultimii 100-200 ani. 

Deşi unii din primii cercetători au subliniat pe alocuri că 
a mânca zahăr nu e totuna cu a mânca amidon, nimeni nu 
a acordat atenţie acestui aspect până în urmă cu 
aproximativ 25 de ani. Când am scris în 1958 o carte 
despre scăderea în greutate, am recomandat călduros o 
dietă săracă în carbohidrați, dar nu am făcut neapărat 
diferenţa între beneficiile evitării amidonului şi cele ale 
evitării zahărului. De atunci încoace s-a strâns o cantitate 


enorma de informatii noi in aceasta privinta, la care se 
adauga din ce tn ce mai multe. Majoritatea noilor rezultate 
ale cercetarilor au fost publicate, cum se cuvine, in reviste 
ştiinţifice si medicale, dar pentru neinitiati nu pare să 
merite sintetizarea lor. La urma urmelor, doctorii şi oamenii 
de ştiinţă nu sunt singurii care mănâncă zahăr, iar dacă 
acest lucru e periculos, atunci toţi ar trebui să fim 
avertizaţi. 

Faptul că sunt descoperite în continuare atât de multe 
lucruri noi despre efectele zahărului ilustrează cât de 
surprinzător a fost să se găsească atât de multe diferenţe 
între efectele acestuia şi ale altor alimente obişnuite. Poate 
v-aţi imaginat că descoperirea faptului că există atâtea 
diferenţe i-a stimulat pe producători şi pe cei care se ocupă 
cu rafinarea zahărului să iniţieze studii referitoare la 
proprietăţile produsului lor. Alte domenii, precum cele 
producătoare de carne sau de lactate ori fructe, au cheltuit 
de-a lungul anilor sume uriaşe pentru a realiza sau sprijini 
efectuarea unor studii de nutriţie privind produsele lor, 
chiar dacă în prezent aceste alimente alcătuiesc o 
proporţie mai redusă din dieta occidentală decât zahărul. 
Cei din industria zahărului par însă foarte mulţumiţi să-şi 
cheltuiască banii pe reclame şi relaţii publice, pretinzând că 
dulciurile sunt o sursă rapidă de energie şi - după cum vom 
vedea mai târziu - pur şi simplu respingând avertismentele 
la adresa pericolului reprezentat de zahăr pentru inimă, 
dinţi, ten sau sănătate, în general. 

Nu pretind că tot ce am scris în această carte va fi 
acceptat de toţi cercetătorii. Sper însă că am explicat clar 
care părţi din volum se referă la rezultate temeinice, 
observabile ale cercetărilor ştiinţifice şi care constituie 
propriile mele opinii şi interpretări ale acestor observaţii. 
Timpul va arăta câtă dreptate am sau nu când fac fiecare 
din afirmaţiile personale. Din start pot face însă două 
afirmaţii pe care nimeni nu le poate respinge! Mai întâi: nu 
există nicio nevoie fiziologică de a consuma zahăr, toate 
necesităţile nutritionale umane pot fi satisfacute integral 
fara a ingera vreo lingurita de zahar alb sau brun ori 
nerafinat, nici ca atare, nici adăugat în vreun aliment sau 


bautura. 

In al doilea rând, dacă numai o cantitate redusă din 
informațiile cunoscute deja referitor la efectele dăunătoare 
ale zahărului ar fi dezvăluite despre orice altă substanță 
folosită ca aditiv alimentar, acea substanță ar fi interzisă 
prompt. 

Să luăm cazul ciclamaţilor. Unele tari nu permit în 
prezent folosirea acestui înlocuitor al zahărului, iar 
interdicţia se bazează pe experimente prin care şobolani au 
fost hraniti timp foarte îndelungat cu cantităţi uriaşe de 
ciclamati, care echivalează ca putere de îndulcire cu 
consumul zilnic uman a 4,5-5,4 kg de zahăr, timp de 40-50 
ani. În paginile următoare veţi vedea ce se poate întâmpla 
cu şobolanii hraniti cu zahăr în cantităţi aproape egale cu 
cele ingerate de foarte mulţi oameni. Nu voi anticipa 
detaliile pe care le veţi descoperi, dar printre extrem de 
numeroasele efecte se numără ficatul gras şi mărit, rinichii 
mariti şi scurtarea duratei de viata. 

Gândiţi-vă la toate acestea data viitoare când veţi citi 
despre un experiment care emite ipoteza că un alt 
înlocuitor al zahărului poate fi dăunător, cum s-a întâmplat 
la lansarea pe piaţă a aspartamului. Observati publicitatea 
înflăcărată încurajată de acei oameni extrem de ocupați, 
care conduc organizaţii cum ar fi Sugar Information 
Incorporated? sau Sugar Bureau?. Apoi, gândiţi-vă la tot 
ceea ce se ştie că poate provoca zahărul, spre deosebire 
de ceea ce ar putea provoca înlocuitorul său daca ar fi 
consumat în cantităţi nerealist de mari pentru o perioadă 
îndelungată. 

Punctul meu de vedere este că e total neprimejdios să 
folosiţi aceşti îndulcitori (edulcoranti) ori de cate ori doriţi, 
deşi (din motive pe care eu le consider total aberante) în 
unele ţări nu puteţi găsi ciclamat. Deşi îndulcitorii sunt 
neprimejdioşi, unii sunt de părere că e o idee foarte bună 


2 Divizie a Sugar Association, care se ocupă cu educarea publicului si 
comunicarea cu acesta, făcând parte dintr-un grup de lobby al 
industriei zahărului din Statele Unite. (n.tr.) 

3 Organizaţie denumită în prezent Sugar Nutrition, care finanţează 
cercetările independente şi pune în balanţă dovezile ştiinţifice 
disponibile privind zahărul şi sănătatea. (n.tr.) 


să-i evite si pe aceştia. Sunt oameni care preferă să se 
obişnuiască cu alimente şi băuturi mai puţin dulci, 
evitându-le pe cele în care trebuie adăugat zahăr. 

Mulţi oameni au criticat ceea ce am scris anterior, 
afirmând că la experimentele efectuate de noi şi de alţii s-a 
folosit zahăr în cantităţi absurd de mari, pentru a produce 
efectele pe care le descriem. O asemenea persoană este 
fiziologul american dr. Ancel Keys, cel mai importat şi, cu 
siguranţă, cel mai dogmatic cercetător care susţine punctul 
de vedere conform căruia boala coronariană este cauzată 
de grăsimile din alimentaţie, iar consumul de zahăr nu are 
nicio legătură cu aceasta. El a scris că: „în dietele 
experimentale, nivelul zahărului este de trei sau mai multe 
ori mai mare decât în orice alimentaţie naturală". După 
cum vom vedea, acesta este un neadevăr, dar este afirmat 
deoarece foarte puţini s-au obosit să afle cât de mult zahăr 
consumă de fapt oamenii. 

Auziţi, de exemplu, poveşti cum că turcii consumă 
cantităţi impresionante de zahăr, după cum se poate 
deduce pe baza cantităţii de zahăr adăugate de ei în cafea. 
Totuşi, în prezent, turcii consumă aproximativ jumătate din 
cantitatea de zahăr ingerată de locuitorii din Marea Britanie 
şi din Statele Unite, iar în urmă cu 20 ani consumau chiar 
mai puţin de un sfert. Dincolo de acest gen de întrebări, 
mai puteţi greşi când citiţi datele statistice omitand textul 
scris cu caractere mici. În ultimii 40 ani au fost întocmite cu 
regularitate rapoarte anuale în privinţa dietei britanicilor, 
iar cifrele referitoare la zahăr relevă în prezent un consum 
mediu de 14,5 kg pe an. Dacă priviţi însă mai atent, veţi 
vedea că datele statistice nu includ gustările sau 
alimentele consumate în oraş, iar adevărata medie se 
dovedeşte a fi de trei ori mai mare, adică aproximativ 45 
kg/an. Dacă luaţi în calcul faptul că aceasta este o medie şi 
că mulţi oameni consumă mult mai mult zahăr decât 
media, veţi descoperi că în experimentele efectuate asupra 
unor subiecţi umani sau asupra unor cobai, cantităţile 
folosite nu sunt nici pe departe extraordinare sau absurde. 

Cum stăm atunci cu afirmaţia doctorului Keys referitoare 
la conţinutul de zahăr din „orice dietă naturală“? Ce este o 


dietă naturală? Este „natural“ pentru occidentalii din ziua 
de azi să mănânce de 20 ori mai mult zahăr, sau chiar mai 
mult, decât cantitatea consumată de strămoşii noştri cu 
numai două sau trei sute de ani în urmă şi infinit mai mult 
decât au consumat vreodată străbunii noştri din preistorie? 
In prezent auzim foarte frecvent cuvintele „natural“ şi 
„moderat“; trebuie să fim vigilenti pentru a nu fi indusi în 
eroare de aceste formulări si astfel să credem că ele au 
vreo semnificaţie reală sau, mai rău, că stau mărturie 
pentru faptul că un lucru căruia li se alătură aceste cuvinte 
este în mod intrinsec nutritiv, bun şi dezirabil. 

Sper că după ce aţi citit această carte vă voi fi convins 
că zahărul este dăunător. Măcar sper că vă voi insufla 
ideea că zahărul ar putea fi periculos. Adăugaţi la aceasta 
faptul indubitabil că nici dumneavoastră şi nici copiii 
dumneavoastră nu aveţi nevoie să mâncaţi deloc zahăr, 
sau alimente şi băuturi îndulcite cu zahăr pentru a savura o 
alimentaţie hranitoare, absolut sănătoasă si extrem de 
nutritiva. Daca in urma citirii volumului de fata renuntati la 
dulciuri in totalitate sau in cea mai mare parte, inseamna 
că nu mi-am pierdut timpul scriind aceasta carte si, mai 
important, nici dumneavoastră nu v-aţi pierdut timpul 
citind-o. 


CAPITOLUL 2 


il mănânc fiindcă îmi place 


Una dintre cele mai spectaculoase „industrii cu dezvoltare 
accelerată“ din prezent este cea de producţie şi distribuţie 
a alimentelor sănătoase. În Marea Britanie şi în Statele 
Unite găsiţi aproape oriunde în vecinătate câte un magazin 
special, unde se pare că vă puteţi asigura tinereţea veşnică 
cumpărând miere tesuta manual, morcovi proveniţi de la 
găini crescute în mediu natural şi ouă măcinate cu pietre 
de moară. 

Fără îndoială, oamenii din ziua de azi sunt extrem de 
preocupaţi de alimentaţie. Fiecare are însă propriile 
nelinişti în această privinţă, diferite de ale celorlalţi, iar 
majoritatea sunt îngrijoraţi de alimentele nerecomandate. 
Vă asigur că pentru sănătatea dumneavoastră nu contează 
deloc dacă puiul este produs într-o crescătorie sau dacă 
mâncaţi cartofi trataţi cu îngrăşăminte chimice. Contează 
însă faptul că dieta pe care o urmaţi în prezent este foarte 
probabil diferită de cea care a evoluat pe parcursul a 
milioane de ani şi s-a dovedit cea mai potrivită pentru 
dumneavoastră ca membru al speciei Homo sapiens. 

Va rog sa nu presupuneti pe baza afirmațiilor mele 
anterioare că am descoperit secretele dietei ideale. Deşi 
am scris mai degrabă cu ironie despre „alimentele 
ecologice“, nu sugerez că tot ceea ce vedeţi în magazinele 
de produse naturiste sunt prostii şi că tot ce vă voi 
împărtăşi constituie certitudini absolute. Este însă adevărat 
că orice om tinde să creadă că ştiinţa nutritiei se bazează 
oarecum pe instinct şi că printr-o chibzuinţă atentă şi 
introspectie va obţine un răspuns la fel de bun la întrebările 
legate de alimentaţie ca acelea oferite de studiile şi 
cercetările unui nutritionist profesionist. 

Ar fi o prostie să insist, în pofida tuturor dovezilor 
detaliate care susţin contrariul, că există diferenţe între 
valoarea nutritionala a cartofilor produşi pe un teren tratat 
cu îngrăşăminte chimice fata de cei cultivați pe un pământ 
unde s-a folosit compost. Pe de altă parte, e la fel de 


necugetat din partea unor oameni de ştiinţă să-şi 
imagineze că suntem atotştiutori în privinţa alimentaţiei 
umane. De exemplu, nu există nici o justificare a afirmației 
pe care am auzit-o la o reuniune ştiinţifică, unde un chimist 
alimentar a afirmat că oamenii de ştiinţă nu trebuie să se 
mai preocupe prea mult cu producerea alimentelor ce 
conţin suficient de multe proteine, deoarece în curând 
fiinţele umane vor putea să se hrănească în totalitate cu 
proteine sintetice şi alţi nutrienți - aceasta într-o vreme 
când descoperim aproape zilnic lucruri noi legate de 
fenomene teoretic bine înţelese, cum ar fi obezitatea, sau 
referitoare la efectele diferiților carbohidrați din regimul 
alimentar. Cea mai rezonabilă atitudine se situează undeva 
între aroganta bazată pe ignoranta nerecunoscută şi 
aroganta bazată pe certitudinea lipsită de garanţii. 

Cum aflăm însă unde este acest punct de echilibru? Ce 
fel de principii adoptăm pentru a decide dacă un aliment 
sau altul este „bun pentru noi“? Care ar fi cu adevărat dieta 
ideală? 

Voi dedica restul capitolului încercării de a răspunde la 
aceste întrebări, pe îndelete şi cu grijă, deoarece sunt de 
părere că înţelegerea biologiei alimentaţiei oferă indiciile 
pentru: alcătuirea corectă a dietei occidentale; identificarea 
erorilor din alimentaţia adoptată în prezent şi motivele 
pentru care s-a ajuns la această dietă greşită. 

Incepem prin a ne reaminti că toate animalele necesită 
două tipuri de substanţe pentru creştere şi supravieţuire. 
Unele sunt substanţe care pot fi arse (oxidate) pentru a 
produce energia necesară proceselor vitale - creştere, 
mişcare şi respiraţie - şi tuturor celorlalte activităţi care 
deosebesc un animal viu de unul mort. Aceste substanţe 
destinate producției de energie sunt în principal 
carbohidrați şi lipide, deşi pot fi folosite în acelaşi scop şi 
proteinele. Al doilea tip de substanţe cuprinde mii de 
compuşi diferiţi, ce intră în compoziţia chimică extrem de 
complexă a celulelor diverselor ţesuturi care, laolaltă, 
alcătuiesc întregul animal viu. Majoritatea acestor compuşi 
pot fi produşi de organismul propriu-zis, pe baza unui 
număr mult mai mic de materii prime. Însă acestea din 


urma sunt substante care, fiecare in parte, trebuie 
furnizate corpului. Fara ele, un organism tanar nu poate 
creste si unul ajuns la maturitate se va topi treptat, 
deoarece este incapabil sa contracareze uzura generala a 
celulelor si tesuturilor sale. 

Putem afirma de-acum ca organismul trebuie sa 
primească substanţe necesare atât pentru asigurarea 
energiei, cât şi pentru furnizarea de materii prime 
destinate creşterii şi refacerii organismului. Sursa acestor 
substanţe esenţiale o constituie hrana şi lichidele pe care le 
ingerăm. Acestea trebuie să livreze corpului aproximativ 50 
de substanţe diferite, care se împart în mai multe clase: 
carbohidrați (glucide), lipide (grăsimi), proteine, vitamine, 
minerale, oligoelemente şi, desigur, apă. 

Din câte ştim până în prezent, toate speciile de animale 
au nevoie de aceleaşi substanţe pentru a supravieţui şi a 
se hrăni. Aproape fiecare specie îşi extrage aceste 
substanţe din hrană. Excepţiile de la regulă sunt 
interesante si cuprind rumegătoarele, precum vaca, 
aceasta extrăgând multe vitamine din microbii care trăiesc 
în complicatul ei stomac. In general, însă, după cum am 
afirmat, majoritatea animalelor trebuie să-şi extragă din 
hrană toate vitaminele, proteinele şi celelalte substanţe, iar 
aceşti nutrienți le sunt necesari în aproximativ aceleaşi 
proporţii tuturor speciilor animale. 

In consecinţă, puteţi argumenta că animalele ar trebui 
să mănânce aceleaşi alimente, indiferent de specie. În 
realitate, se ştie foarte bine că specii diferite au alimentatii 
foarte diferite. Unele, cum ar fi leul sau tigrul, sunt în mare 
măsură carnivore - mâncătoare de carne. Altele, precum 
iepurele, girafa şi cerbul, sunt în mare măsură ierbivore - 
mâncătoare de plante (vegetariene). Altele, cum ar fi omul, 
şobolanul şi porcul, au diete care provin atât din surse 
animale, cât şi din plante - şi se numesc omnivore. Spre 
deosebire de majoritatea animalelor, anumite specii se 
hrănesc doar cu un număr extrem de limitat de alimente - 
girafa mănâncă foarte puţine în afară de frunzele arborelui 
de acacia. Urşii koala mănâncă aproape numai frunze de 
eucalipt, şi nu de oricare, ci doar pe ale câtorva specii din 


cele 400 existente. 

Astfel, aparent exista o contradictie. Pe de o parte, toate 
speciile de animale au aceleaşi nevoi în materie de 
nutrienți, pe care, cu câteva excepţii, le satisfac 
extrăgându-şi substanţele necesare din alimentaţie. Pe de 
altă parte, specii diferite de animale obţin aceiaşi nutrienți 
din tipuri foarte diferite de diete. De aici rezultă mari 
avantaje biologice, deoarece astfel diversele specii sunt 
împiedicate să concureze pentru aceleaşi alimente. Fiecare 
specie îşi stabileşte propria „nişă ecologică“ privind 
aprovizionarea cu alimente. Anatomia şi fiziologia fiecărei 
specii sunt bine adaptate pentru găsirea, obţinerea, 
mâncarea, mestecarea şi digerarea alimentelor pe care 
alege să le consume. 

Rămâne însă faptul că adeseori o specie nici nu va 
încerca să mănânce alimentele care sunt foarte căutate de 
o alta. Ce îl determină pe un animal să aleagă un anumit 
tip de dietă, iar pe un altul să aleagă un cu totul alt tip de 
dietă? Evident, nu îşi aleg alimente diferite pentru nutrientii 
pe care-i contin, deoarece nevoile nutritionale sunt extrem 
de asemănătoare, indiferent de specie. Trebuie să existe, 
prin urmare, alte proprietăţi ale alimentelor care fac un 
anumit sortiment să fie deosebit de atrăgător pentru o 
specie şi un altul extrem de atrăgător pentru o altă specie. 
Aceste calităţi sunt forma şi dimensiunea, culoarea şi 
mirosul, gustul şi textura - caracteristici pe care aş dori să 
le reunesc sub denumirea de caracterul apetisant sau 
gustos. 

În consecinţă, alimentele posedă două proprietăţi 
diferite - caracterul apetisant şi valoarea nutriţională. 
Caracterul apetisant şi, prin urmare, alimentele alese 
pentru a alcătui dieta integrală diferă de la o specie la alta; 
totuşi, nevoile nutritionale ce trebuie satisfacute de 
diversele specii sunt practic aceleaşi. In consecinţă, 
animalele aleg diete pe care le consideră apetisante, dar, 
indiferent care ar fi acestea, trebuie să răspundă tuturor 
nevoilor lor nutritionale. În caz contrar, animalele ar 
dispărea. 

Astfel, putem spune că dacă un animal consumă ceea 


ce vrea, obtine ceea ce-i este necesar sau, in termenii pe 
care tocmai i-am folosit, pentru fiecare specie de animale 
calitatea hranei de a fi apetisanta este un ghid al valorii 
nutritionale. Toti simt instinctiv ca afirmatia este corecta; 
daca va place foarte mult un anumit aliment, acest lucru 
indica si aproape dovedeste ca aveti nevoie de acel 
aliment. 

Obiceiurile alimentare se formează in copilărie, iar 
copiilor le plac dulciurile. Rezultă de aici că zahărul este 
bun pentru ei? Absolut deloc, deşi sunt sigur că mulţi au 
mai auzit acest gen de raţionament. Mai auziţi uneori 
afirmaţii precum vorba cântecului de demult: „Câte puţin 
din ce-ţi place bine-ti face“. Cugetarea anterioară a fost 
valabilă câtă vreme oamenii nu au produs alimente 
prelucrate industrial. 


Originea alimentaţiei umane 


Voi reveni mai târziu la întrebarea: „Când e valabil şi când 
nu faptul că, dacă îţi doreşti ceva, înseamnă că îţi este 
necesar?“ Permiteti-mi acum să vă arăt cum se aplică 
povestea caracterului apetisant şi a valorii nutritionale în 
cazul speciei noastre. 

Treptat, ştiinţa află o mulţime de lucruri despre originile 
noastre şi deşi există în continuare o grămadă de 
necunoscute în legătură cu dieta omului preistoric, putem 
face deja câteva presupuneri destul de corecte. 

In general este acceptată ideea că strămoşii noştri cei 
mai îndepărtați, primatele care au trăit în urmă cu 
aproximativ 70 de milioane de ani şi se asemanau cu 
veveritele, erau vegetarieni. Au continuat să fie vegetarieni 
până cu aproximativ 20 de milioane de ani în urmă, 
deoarece supravietuiau foarte bine hrănindu-se doar cu 
fructe, nuci, bace si frunze. Apoi insa ploile au inceput sa se 
reducă, iar Pământul a intrat într-o perioadă de secetă de 
12 milioane de ani. Suprafaţa pădurilor s-a diminuat, iar în 


+ A little of what youfancy does you good este titlul unei melodii 
interpretate de cântăreaţa şi actriţa de comedie Marie Lloyd la 
începutul secolului XX. (n.tr.) 


locul lor s-a intins din ce in ce mai mult savana deschisa. In 
aceasta perioada a aparut Australopithecus africanus. 
(Australopithecus înseamnă „maimuţă din sud“.) 

Pentru a supravieţui, africanus a fost nevoit să renunţe 
la alimentația vegetariană şi  fructivoră, specifica 
hominizilor înrudiţi cu el, Australopithecus robustus, şi sa 
devină vânător şi necrofag, deci în mare măsură carnivor. 
Molarii lui africanus aveau forma şi smaltul ca ai unui 
carnivor. Muschii fălcii erau mici şi nu necesitau creasta de 
pe craniu de care să se prindă, ca la robustus. Caninii erau 
de asemenea mici, deoarece africanus nu ucidea nici cu 
colții, nici cu ghearele sau coarnele, ci cu ajutorul armelor, 
după ce adoptase o postură bipedă, care-i elibera braţele şi 
mâinile de nevoia de a le folosi la deplasare. Primele arme 
ale lui africanus erau oasele; abia mai târziu a început să 
folosească piatra şi ulterior toporul de piatră. 

Astfel se pare că, în urmă cu cel puţin două milioane de 
ani, strămoşii noştri mâncau în mare măsură carne. 
Începând de la acea vreme au continuat să fie necrofagi şi 
vânători, căutându-şi alimentul favorit - carnea şi resturile 
animale. 

Aveau un avantaj faţă de speciile care erau aproape 
exclusiv carnivore, întrucât puteau să consume şi mâncau 
de asemenea alimente de origine vegetală. Pe lângă carne, 
dietele lor conţineau nuci, bace, frunze şi rădăcini, cu care 
se hranisera şi  înaintaşii lor. Acest comportament 
oportunist mai accentuat, potenţial omnivor, le-a conferit 
capacitatea de a supravieţui atunci când prada le scăpa 
sau era neindestulatoare. 

În termeni nutritionali, alimentaţia omului preistoric şi a 
strămoşilor lui a fost, pe parcursul a aproximativ două 
milioane de ani sau mai mult, bogată în proteine, moderată 
în grăsimi şi de obicei săracă în glucide. Dacă pornim de la 
ipoteza că preferinţele noastre universale curente în 
materie de gust pentru dulce şi savoare reprezintă o 
continuare a preferințelor dobândite cu multă vreme în 
urmă, atunci este foarte probabil ca, exceptând perioadele 
de foamete, micile cantităţi de carbohidrați din dietă să fi 
provenit în principal din fructe, spre deosebire de mai puţin 


gustoasele frunze si radacini. 
Cele doua revolutii alimentare 


Până nu demult, în termeni evolutivi, rezervele de hrană 
ale tuturor animalelor, inclusiv ale oamenilor, depindeau de 
vânătoare, de ingerarea cadavrelor altor animale sau de 
consumul vegetației sălbatice. În comparaţie cu perioada 
de două milioane de ani sau mai mult când strămoşii noştri 
fuseseră carnivori, noi, oamenii, suntem singurii care, cu 
mai puţin de 10 000 de ani în urmă, am devenit 
producători de alimente. Producţia agricolă pare să-şi aibă 
originea în mod independent în trei momente şi în trei 
locuri diferite din lume, de unde s-a răspândit ulterior. Mai 
întâi a apărut în urmă cu 10.000 de ani în Cornul 
Abundentei (Semiluna Fertilă), regiune care cuprinde în 
prezent Israelul, lordania, Siria, Turcia şi Iranul, unde au 
început cultivarea grâului, secarei, lintei şi mazării, precum 
şi creşterea vitelor, oilor şi caprelor. Cu aproximativ 7.000 
de ani în urmă, agricultura a fost descoperită şi în China, 
unde se cultivau orez, soia, igname, iar locuitorii se 
îndeletniceau cu creşterea porcilor. Ultimul loc în care s-a 
trecut la practicarea agriculturii a fost America Centrală, 
unde principalele culturi erau porumbul şi fasolea, iar 
animalele domesticite erau lama şi cobaiul. 

În majoritatea cazurilor, producţia alimentară a început 
cu cultivarea cerealelor. Aceasta a derivat din descoperirea 
faptului că unele din ierburile ale căror seminţe erau 
consumate ocazional de strămoşii noştri puteau produce o 
cantitate mult mai mare de asemenea seminţe comestibile 
dacă erau plantate în mod organizat. Cultivarea sistematică 
a acestor plante a dus la apariţia cerealelor, ce reprezintă 
în prezent hrana de bază a unei mari părţi a omenirii, şi a 
fost urmată sau însoţită de cultivarea rădăcinoaselor şi 
domesticirea animalelor sălbatice, folosite atât pentru 
hrană, cât şi ca animale de povară. 

Urmările descoperirii agriculturii - revoluţia neolitică - 
au fost numeroase şi vaste. Oamenii au încetat să mai fie 
nomazi şi au început să trăiască în comunităţi stabile, cu 


organizare sociala. Acest reper al progresului a constituit 
baza a tot ceea ce cunoastem despre civilizatie, inclusiv 
artele, inventiile şi descoperirile caracteristice acesteia. 

In comparaţie cu vânătoarea şi căutarea hranei, 
agricultura producea în mod curent mai multă hrană; în 
plus, permitea cultivarea zonelor unde resursele alimentare 
erau necorespunzatoare. In consecinţă, populaţia umană a 
crescut deoarece decesele erau cauzate din ce în ce mai 
putin de lipsa alimentelor si pentru că oamenii s-au 
răspândit pe arii geografice din ce în ce mai mari de pe 
suprafaţa Pământului. Totuşi, la un moment dat, limitele 
producţiei de alimente au determinat o limitare a 
numărului de persoane hranite. Inevitabila diferenţă dintre 
cererea populaţiei şi volumul proviziilor de alimente a dus 
la tensiuni şi la crearea şi stabilizarea unui tip de dietă 
foarte diferit de cea a strămoşilor noştri vânători. Era şi 
este în continuare mult mai uşor să produci alimente de 
origine vegetală decât de origine animală; pe o anumită 
suprafaţă de teren, pot fi produse de zece ori mai multe 
calorii sub formă de cereale sau culturi de rădăcinoase 
decât sub formă de carne, ouă şi lapte. 

Efectul revoluţiei neolitice a fost, prin urmare, acela de a 
schimba alcătuirea dietei, astfel încât aceasta a ajuns să fie 
bogată în carbohidrați şi săracă în proteine şi grăsimi. 
Carbohidratul de bază era în cantitate coplesitoare 
amidonul, glucidele furnizate de acesta fiind mai reduse 
cantitativ faţă de cele extrase anterior din fructe şi legume. 
Probabil lipsa proteinelor şi a numeroase vitamine a 
început să afecteze largi segmente ale populaţiei abia după 
ce oamenii au devenit producători de alimente. 

Oamenii, la fel ca toate animalele, se confruntă constant 
cu perioade repetate de penurie alimentară. Deşi revoluţia 
neolitică a dus la o creştere a proviziilor totale de alimente 
şi a schimbat radical compoziţia alimentaţiei noastre, 
foamea şi inanitia nu au fost eliminate. De cele mai multe 
ori vântul, seceta, inundaţiile şi exploatarea pământului de 
către om 
s-au combinat, limitând producţia alimentară la niveluri mai 
scăzute decât cele necesare hrănirii tuturor progeniturilor 


noastre. Abia în ultimele câteva decenii o proporţie 
considerabilă a populaţiei - deşi reprezentând în continuare 
doar o minoritate - s-a născut în situaţia în care e probabil 
să nu sufere niciodată cu adevărat de foame pe toată 
durata vieţii. 

Motivele care stau la baza acestei a doua schimbări 
revoluţionare sunt efectele cumulative ale ştiinţei şi 
tehnologiei. E suficient să enumăr câteva dintre ele pentru 
a arăta amploarea acestor revoluţii şi efectele lor asupra 
disponibilitatii alimentelor pentru omenire: genetica şi 
înmulţirea unor soiuri îmbunătăţite de plante şi animale 
pentru hrană; ingineria şi efectele sale asupra canalizării şi 
irigatiilor; descoperirea îngrăşămintelor sintetice, 
ierbicidelor şi pesticidelor; motorul cu combustie internă şi 
efectele sale asupra transportului terestru, maritim şi 
aerian; metodele moderne de păstrare a alimentelor în cutii 
de conservă, prin deshidratare şi congelare. Aş putea 
enumera mult mai multe exemple de schimbări care i-au 
dat omenirii posibilitatea de a produce şi conserva mult 
mai multe alimente decât a avut vreodată la dispoziţie 
orice altă specie. 

Drept urmare, în ţările bogate, o proporţie mare a 
populaţiei are la dispoziţie o varietate bogată de alimente, 
indiferent de anotimp sau de relieful geografic. Urmarea 
este că oamenii din aceste ţări sunt capabili să aleagă din 
ce în ce mai mult alimentele care li se par gustoase, nu pe 
cele care pur şi simplu le umplu stomacul. Primul şi cel mai 
vizibil rezultat a fost creşterea consumului mai multor 
alimente gustoase, precum carnea şi fructele. Datorită 
asocierii elementare dintre gustos şi hrănitor, a apărut o 
îmbunătăţire simultană a standardelor nutritionale în cadrul 
acestor grupuri, exact aşa cum a existat întotdeauna un 
nivel mai bun al nutriţiei în cadrul păturii foarte restrânse 
care-i cuprinde pe cei mai bogaţi membri ai oricărei 
populaţii. 

Progresele înregistrate în ce priveşte tehnicile agricole şi 
tehnologia în general au influenţat nu numai producţia de 
alimente şi disponibilitatea hranei. Au avut de asemenea 
un efect extraordinar asupra modului în care pot fi 


modificate in mod deliberat alimentele, prin extractii si 
adăugiri, astfel încât pot fi create alimente noi, care nu 
există în niciuna din aceste forme în natură. Unele din 
alimentele fabricate există de multă vreme - de exemplu 
pâinea, turta de mălai şi lipia, prăjiturile şi biscuitii. Cele 
mai multe dintre acestea au fost produse sau foarte mult 
îmbunătăţite numai în secolul trecut, iar uneori doar în 
urmă cu câteva decenii. Mă refer aici la îngheţată şi la 
băuturile răcoritoare, la o gamă uriaşă de ciocolate, dulciuri 
şi noi soiuri de crantanele, cum ar fi biscuiţii dulci şi săraţi. 
Acum există o gamă nouă de produse din „carne“, care 
sunt de fapt din soia sau din proteine microbiene. 

Putem face toate aceste lucruri în mare măsură 
deoarece valoarea nutritionala şi caracterul apetisant sunt 
două calităţi cu totul diferite. După cum am arătat, deşi 
putem folosi ca aliment aproape orice fel de substanţă de 
provenienţă animală sau vegetală, preferinţele noastre 
sunt pentru caracterul deosebit de apetisant al cărnii şi 
fructelor, care, împreună, pot furniza toţi nutrientii de care 
avem nevoie. De-abia acum începem să 
reproducem/imităm gustul şi textura cărnii; oamenii vor 
consuma şi savura cantităţi însemnate din noile alimente 
care conţin proteine vegetale sau microbiene doar când 
producătorii de alimente le vor conferi calităţi care le vor 
face mult mai atrăgătoare decât au reuşit până în prezent. 
De ceva vreme încoace, industria alimentară a reuşit să 
izoleze o esenţă cu gust dulce, ce are proprietatea de a 
conferi un gust deosebit de apetisant unei game largi de 
alimente şi băuturi. Oamenii nu cer ca dulceata sa fie 
însoţită de o anumită aromă sau textură, deşi par să 
dorească doar un număr foarte limitat de arome şi texturi 
care „merg“ cu alimentele sărate şi condimentate. 

Aviditatea umană pentru alimente dulci poate fi 
satisfacută pentru perioade îndelungate aproape integral 
prin consumul de fructe; strămoşii noştri aveau rareori 
norocul să găsească, şi numai în cantităţi extrem de mici, 
miere produsă de albinele sălbatice. Totuşi, la ceva vreme 
după revoluţia neolitică, poate doar în urmă cu aproximativ 
2 500 de ani, oamenii au descoperit că pot produce un fel 


de zahar nerafinat, extragand si uscand seva trestiei de 
zahăr. Aceasta a fost cultivată probabil mai întâi în India, 
obicei care s-a răspândit lent în China, Arabia, pe țărmurile 
Mediteranei, iar mai târziu în sudul şi vestul Africii, în 
insulele Canare, Brazilia şi arhipelagul Caraibe. 

In pofida faptului că trestia de zahăr era cultivată pe 
suprafeţe din ce în ce mai întinse, costul zahărului, aşa 
nerafinat cum era, rămânea extrem de ridicat, astfel încât 
la mijlocul secolului al XVI-lea se spunea că era echivalent 
cu preţul actual al caviarului. Comparat cu preţul unor 
alimente precum untul sau ouăle, s-a calculat că preţul 
zahărului a scăzut la aproximativ 1/200 din cel pe care-l 
avea în secolul al XV-lea. Chiar şi în secolul al XVIII-lea era 
un articol de lux şi până în urmă cu aproximativ 100 de ani 
cutiile de zahăr destinate folosirii la domiciliu erau adesea 
prevăzute cu lacăt şi cheie. 

În principal, dezvoltarea plantațiilor de zahăr din 
arhipelagul Caraibe a stabilit tiparul actual al industriei 
zahărului. Cererea de zahăr era atât de mare, iar producţia 
sa, atât de lucrativă, încât începând de la mijlocul secolului 
al XVIII-lea s-au adus îmbunătăţiri enorme în ce priveşte 
producţia de trestie de zahăr cu randament mare (iar mai 
târziu de sfeclă de zahăr), eficienţa extragerii zahărului, 
producerea zahărului nerafinat şi, în fine, procesul de 
rafinare a zahărului. Astfel, preţul a scăzut constant, 
cererea a crescut, iar consumul s-a ridicat până la niveluri 
extraordinar de mari. 

Legiuitorii din multe tari au impozitat adesea zahărul 
pentru a produce venit, aşa cum au procedat cu tutunul şi 
alcoolul. Zahărul se mai aseamănă cu tutunul şi cu alcoolul 
întrucât este o substanţă pentru care oamenii capătă rapid 
dependenţă şi pentru care, totuşi, nu există nicio nevoie 
fiziologică. 

Voi afirma atunci că oamenilor le plac în mod natural 
alimentele dulci; că oamenii primitivi îşi puteau satisface 
această dorinţă mâncând fructe sau miere şi că mâncând 
fructe - pentru că le plăceau - asimilau nutrientii necesari, 
cum ar fi vitamina C. În prezent ne putem satisface însă 
pofta de dulce consumând alimente sau băuturi care nu au 


nicio valoare nutritivă, dar au multe calorii. E posibil ca în 
prezent să obţii o băutură cu gust de portocală care are o 
culoare mai atrăgătoare, un gust mai dulce şi o aromă mai 
plăcută decât sucul natural de portocală, la un preţ mai 
redus şi care, garantat, nu conţine vitamina C. 

Deoarece oamenii caută îndeosebi gustul plăcut la 
alimente şi băuturi, cifrele de vânzări ale acestor băuturi 
răcoritoare cresc constant. Cândva va fi posibil fară 
îndoială să producem dintr-un polimer nedigerabil un 
hamburger cu aspect mai atrăgător decât cel autentic, din 
carne - un hamburger care miroase şi sfârâie mai plăcut la 
grătar şi e doar la jumătate de preţ. Va fi total „pur“, în 
sensul că nu va conţine nici proteine, nici vitamine, nici 
minerale. Cine va spune că nu vom cumpăra acest nou 
aliment extraordinar, al erei spaţiale, doar pentru că nu are 
nici o valoare nutritivă? Îl vom cumpăra, deoarece ne va 
plăcea şi numai din acest motiv. 

Majoritatea oamenilor cred în continuare că alimentele 
care sunt gustoase trebuie să aibă o valoare nutritivă 
mare; mulţi cred de asemenea - ceea ce este la fel de 
neadevărat - că alimentele fără gust plăcut nu au nicio 
valoare nutritivă. Sunt sigur că disocierea dintre caracterul 
apetisant şi valoarea nutritivă este cauza principală a 
„malnutriţiei de bunăstare“. Din acest motiv vă rog să-mi 
permiteti să vă mai dau unu-două exemple care ilustrează 
faptul că nu e cazul să ne mai aşteptăm ca ambele calităţi 
să coexiste la un aliment. 

Mai întâi, poate vă amintiţi de zeama de vită care, chiar 
şi în acest secol, era adesea recomandată de medic 
pacienţilor convalescenti, pentru „întremare“. Chiar şi în 
prezent, multe mame cred că o supă limpede şi gustoasă 
de vită este hrănitoare pentru copiii lor. Şi în acest caz 
vorbim despre un aliment foarte gustos, dar care nu are 
absolut nicio valoare nutritivă. În al doilea rând, creşterea 
păsărilor de curte a dus la producerea puilor de crescătorie 
care, deoarece sunt sacrificați de tineri şi din cauza grabei 
cu care sunt evisceraţi, au un gust mai fad decât cei 
crescuţi la curte. Totuşi, valoarea lor nutritivă nu e deloc 
diferită, chiar dacă se spune că gustul mai fad indică o 


valoare nutritiva mai scazuta. 

Cu câtva timp în urmă am citit o nuvelă al cărei titlu şi 
autor le-am uitat, din păcate. Un chimist strălucit, plictisin- 
du-se de amanta sa, s-a decis să scape de ea folosindu-şi 
talentele profesionale. S-a dedicat elaborării unei noi şi 
alese arome, pe care apoi a încorporat-o în bomboane de 
ciocolată pe care i le trimitea, cutie după cutie, amantei. 
Considerându-le absolut irezistibile, ea le-a consumat în 
cantităţi excesive, până a murit de supraalimentare. 
Chimistul ştia că pofta ei va fi suficientă pentru a o ucide. 

Încă un exemplu al puterii extraordinare a alimentelor 
gustoase este povestea şarpelui care în mod normal 
mănâncă doar broaşte. De exemplu, nu va mânca bucăţi 
de carne de vită. Îl puteţi însă determina să le mănânce, 
frecând pielea unei broaşte de carnea de vită şi facând-o 
astfel să capete gust de broască. 

Un argument folosit de lucrătorii din industria 
alimentelor sănătoase pentru a demonstra valoarea 
nutritivă scăzută a alimentelor procesate moderne este să 
pretindă că sunt fade ca gust. Ei afirmă că propriile lor 
produse trebuie să fie superioare din punct de vedere 
nutritiv deoarece au un gust mai bun. Foarte mult din ceea 
ce am de prezentat în această carte se bazează pe 
afirmaţia conform căreia ceea ce ne satisface ca gust nu 
mai reprezintă o garanţie că ne satisface şi nevoile 
nutritionale. 


CAPITOLUL 3 
Zaharul si alti carbohidrati 


Diferitele tipuri de zaharide, inclusiv zaharoza (sucroza) si 
glucoza, aparţin toate unui grup de substanţe cunoscute 
sub denumirea de carbohidrați. Deoarece vom discuta 
despre aceste substanţe din loc în loc, să examinăm pentru 
moment întregul grup. 

Carbohidratii din alimentaţia noastră se împart în cei 
care pot fi digerati de organism şi absorbiți din intestin şi 
cei care nu pot fi absorbiți; primii poartă denumirea de 
„digerabili“, iar cei din urmă de „nedigerabili“, sau 
„disponibili“, respectiv „indisponibili“. Carbohidratii 
indisponibili, care trec prin corp practic neschimbati, 
alcătuiesc cea mai mare parte din ceea ce numim în 
prezent fibre şi se numeau în trecut hrană indigestă. 
Aceste fibre constau în principal din celuloză, componenta 
principală a bumbacului şi a hârtiei. 

Carbohidratul disponibil sau digerabil dintr-o dietă 
constă aproape integral din zaharuri şi amidon. Toate sunt 
alcătuite din compuşi numiţi monozaharide. Chimistii 
folosesc denumirea „zahăr“ pentru substanţele dintr-un 
anumit grup care au proprietăţi similare, dar nu sunt 
identice. Câteva dintre zaharidele mai cunoscute sunt 
glucoza, fructoza, maltoza, lactoza şi zaharoza; acestea 
sunt fie monozaharide, fie dizaharide. 

Cele mai cunoscute monozaharide - zaharide alcătuite 
dintr-o singură moleculă - sunt glucoza, fructoza şi 
galactoza. Glucoza este primul produs al fotosintezei din 
plante şi este principala sursă de energie atât pentru 
plante, cât şi pentru animale. Fructoza, împreună cu puţină 
glucoză şi zaharoză, se găseşte în fructe. Galactoza există 
doar la regnul animal, ca parte a zahărului din lapte - 
lactoza. 

Glucoza este o zaharidă care se găseşte de obicei 
împreună cu alte zaharide în anumite fructe şi legume. Este 
foarte importantă pentru biochimisti, biologi şi nutritionisti, 
deoarece constituie o substanta-cheie în metabolismul 


tuturor plantelor si animalelor. Multe din principalele 
noastre alimente sunt transformate în organism mai 
devreme sau mai târziu în glucoză şi aceasta este una din 
cele mai importante substanţe metabolizate (oxidate sau 
arse) în ţesuturi, pentru a asigura energia necesară 
activităţilor zilnice. 

În fluxul sangvin există întotdeauna glucoză, iar 
denumirea comună a acesteia este zahăr în sânge sau 
„glicemie“. La oamenii sănătoşi, o interacţiune complicată 
a unui număr de hormoni reuşeşte să păstreze nivelul 
glicemiei relativ constant. Dacă mâncaţi amidon sau zahăr 
obişnuit, sau una din numeroase alte substanţe, în timpul 
digestiei va fi eliberată glucoză, care va fi absorbită din 
tubul digestiv în sânge. Astfel nivelul glicemiei creşte. 
Totuşi, în fluxul sangvin are loc imediat o scurgere de 
hormoni, în special insulină din pancreas, efectul acesteia 
fiind de a reduce nivelul glicemiei până la cel normal. 
Fenomenul are loc în principal prin transformarea glucozei 
într-o polizaharidă (alcătuită din mai multe molecule de 
monozaharidă) numită glicogen şi prin depozitarea ei în 
muşchi şi ficat, de unde poate fi recuperată pentru a 
elibera glucoză în cazul în care nivelul ei în sânge se 
reduce. 

Sucroza (zaharoza), denumirea chimică a subiectului 
acestei cărţi, este una dintre cele trei dizaharide (diglucide) 
obişnuite. Este alcătuită dintr-o moleculă de glucoză unită 
cu o moleculă de fructoză. Când e digerată, se produce un 
amestec de glucoză şi fructoză în proporţii egale, numit 
„Zahăr invertit“. Există un motiv pentru care credem că 
partea de fructoză din sucroză este responsabilă de multe 
dintre efectele nedorite ale sucrozei în organism. 

În dietele umane mai există alte două dizaharide. Una 
din ele este maltoza, alcătuită din două molecule de 
glucoză legate între ele. Aceasta e produsă în timpul 
digerării amidonului, de exemplu când cereale precum 
secara încep să germineze, când amidonul este mestecat 
în gură sau când ajunge în intestin. Mai târziu e digerat, 
transformându-se în glucoză. A treia dizaharidă este 
lactoza, produsă prin legarea a două monozaharide: 


glucoza si galactoza. Aceasta este prezenta doar in lapte 
sau in alimente precum iaurtul, care sunt derivate din lapte 
si care includ o parte de apa. Cantitati mari de lactoza 
provoacă diaree, iar în cazul persoanelor care au 
intoleranta la lactoza chiar şi cantităţi mici din aceasta 
produc acelasi efect. Totusi, cei cu intoleranta la lactoza nu 
sunt afectaţi în urma ingerării unor cantităţi foarte mici de 
lapte - de exemplu, maximum o jumătate de litru pe zi, 
băut treptat, la anumite intervale. Aceştia tolerează de 
asemenea brânza, deoarece la fabricarea ei cea mai mare 
parte a lactozei rămâne în zer. 

Amidonul, care acţionează ca un depozit de energie în 
interiorul plantelor, este alcătuit din mai multe molecule de 
glucoză reunite şi de aceea se numeşte polizaharidă. Este 
digerat cu uşurinţă fie de enzimele din organism, fie de 
cele extrase din pământul îngrăşat sau prin încălzirea în 
urma dizolvării cu acid. Efectul este divizarea amidonului în 
bucățele din ce în ce mai mici. La primele etape sunt 
produse dextrine. Mai târziu e produsă maltoza şi în cele 
din urmă glucoza. După cum am văzut, glicogenul este o 
altă polizaharidă care se găseşte în ficatul şi în muşchii 
animalelor. La fel ca amidonul, este un depozit de energie, 
dar, spre deosebire de acesta, e prezent în cantităţi relativ 
mici: cantitatea totală de glicogen din organismul unui om 
adult nu depăşeşte 350 g. Celuloza este de asemenea o 
polizaharidă, dar nu e digerabilă. 


CAPITOLUL 4 


De unde provine zaharul? 


Glucida ce reprezinta subiectul acestei carti este substanta 
denumită de majoritatea oamenilor pur şi simplu „zahăr“. 
Uneori se numeşte „zahăr de trestie“, deşi în realitate o 
treime din zahărul consumat este produs din sfeclă. 
Chimiştii îl numesc sucroză (zaharoză). In acest capitol 
arătăm de unde provine acesta şi cum este preparat; apoi 
vom analiza efectele pe care le poate avea asupra 
organismului. 

Aproape 99% din zahărul pe care-l consumăm provine 
din trestia de zahăr sau din sfecla de zahăr. Restul de 1% 
provine din surse precum arțarul în Noua Anglie si Canada, 
palmierul în India şi meiul în sudul Statelor Unite; cantităţi 
foarte mici rezultă uneori din struguri, roşcove şi curmale. 

În pofida credințelor populare, nu există niciun fel de 
diferente de gust sau legate de orice proprietate 
recognoscibila obişnuită între zahărul rafinat provenit din 
trestie şi cel din sfeclă. Fiecare conţine peste 99,9% 
sucroză pură. Doar cele mai exacte tehnici de analiză pot 
detecta diferenţe datorate prezenţei infimelor cantităţi de 
substanţe caracteristice fiecăreia. 


Zahărul provenit din trestie 


Precum cerealele, trestia de zahăr (Saccharum officinarum) 
aparţine familiei plantelor erbacee. Locul de provenienţă al 
trestiei de zahăr pare să fi fost undeva în Asia, posibil India. 
Era cultivată în urmă cu 2.500 de ani, iar planta străveche 
din care se extrăgea pe atunci zahărul este necunoscută. In 
prezent, trestia de zahăr este cultivată în principal pe 
plantaţii aflate în mai multe părţi ale lumii. Cultivarea ei a 
început probabil în China şi India înaintea anului 500 î.Hr.; 
în anul 350 î.Hr., soldaţii lui Alexandru cel Mare ajunşi în 
India vorbeau despre „mierea care nu provine de la 
albine“. Cultivarea trestiei de zahăr s-a răspândit spre vest, 


ajungand in Persia (in jurul anului 500 d.Hr.), Egipt (640), 
Sicilia si Cipru (700), Spania (755) si, mai tarziu, in Madeira, 
insulele Canare, America de Nord, Mexic si - la începutul 
secolului al XVI-lea - în arhipelagul Caraibe. Trestia de 
zahăr necesită o climă caldă, ploi abundente sau 
aproximativ 150 cm pe an de irigaţii adecvate şi mult 
îngrăşământ. În tabelul de la pagina următoare sunt 
prezentate ţările care produc cele mai mari cantităţi de 
zahăr de trestie. 

Istoria cultivării trestiei de zahăr în Caraibe nu poate fi o 
sursă de mândrie pentru umanitate. Europenii - din 
Portugalia, Spania, Olanda şi Marea Britanie -, care au adus 
pentru prima dată trestia de zahăr în Indiile de Vest, au 
înfrânt rapid populaţia indigenă din Caraibe, după care au 
trecut practic la exterminarea ei. Au rezolvat problema 
forţei de muncă necesară pe plantațiile de zahăr aducând 
sclavi din Africa. Astfel a apărut temutul „triunghi al 
comerţului“. Arme, veşminte şi alte bunuri erau aduse cu 
vaporul pe coasta de vest a Africii, unde erau date şefilor 
triburilor africane în schimbul sclavilor capturați în 
interiorul continentului. Aceştia erau manati în 


Producția mondială de zahăr 
(1982) (milioane de tone) 


Total 101 Zahăr din Zahăr din 37 


trestie 64 sfecla 

India 9,1 CEE 13,4 
Brazilia 8,9 URSS 7,0 
Cuba 8,0 SUA 2,9 
Australia 3,7 Polonia 1,9 
China 3,0 Turcia 1,6 
Thailanda 3,0 Spania 1,1 
Mexic 2.7 

Filipine 2,7 

SUA 2,5 

Africa de Sud 2,4 


~ 


carenele vaselor şi duşi în insulele Caraibe, de exemplu în 
Jamaica si Saint Kitts. Cei care supravietuiau condiţiilor 
groaznice ale calatoriei - adesea mai putin de jumatate - 
erau apoi folositi pe plantatii. Zaharul nerafinat de pe 
insule era transportat înapoi in Europa - în special tn Anglia 
- în vederea rafinării, închizând astfel triunghiul. Condiţiile 
cumplite de la bordul vaselor şi de pe plantaţii provocau 
atât de multe decese, încât efectivul de sclavi trebuia 
reînnoit în permanenţă, prin importuri proaspete din Africa 
de Vest. 

În vremurile de început, zahărul din trestie era pur şi 
simplu sucul uscat care fusese stors din trestie; un produs 
similar, cunoscut sub denumirea de „gur“ sau „zahăr de 
palmier“, este produs în continuare în India. Cea mai mare 
parte a zahărului folosit în prezent este însă zahărul alb 
rafinat. Zahărul din trestie este produs de obicei în două 
etape - extragerea zahărului nerafinat urmată de rafinarea 
acestuia, rezultând zahăr alb. Trestia de zahăr este tăiată 
manual sau, din ce în ce mai frecvent, cu ajutorul utilajelor; 
vârfurile şi frunzele sunt îndepărtate, iar lujerele sunt 
aduse rapid în fabrică. Apoi acestea sunt tăiate, zdrobite, 
maruntite şi trecute prin zdrobitoare cu valturi, care storc 
aproximativ două treimi din suc. Fibra zdrobită, măcinată, 
cunoscută sub denumirea de bagasa, este stropită cu 
puţină apă (pentru afânare) şi trecută printr-un alt set de 
zdrobitoare cu valturi. Cantitatea de măcinătură uscată 
produsă este mai mult decât suficientă pentru a fi folosită 
drept combustibil ce pune în funcţiune întreaga fabrică; 
surplusul este vândut staţiilor locale de generare a energiei 
sau fabricilor de hârtie, sau este amestecat cu melasă, 
devenind hrană pentru animale. 

Sucul extras din trestie prin presare este la această 
etapă un lichid tulbure şi gri, conţinând aproximativ 97,5% 
din zahărul prezent de la început în trestie. Aproape 16% 
din suc constă în materie solidă dizolvată sau în suspensie 
(clersă), din care 85-90% este sucroză. Clersa este încălzită 
până la punctul de fierbere şi se adaugă lămâie verde. 
Astfel se produce un precipitat dens, care se sedimentează 
rapid devenind „masa groasă“ şi lăsând lichidul 


transparent sa se ridice la suprafaţă. „Masa groasă“ este 
împrăştiată pe câmp ca „nămol“ (mâl), acţionând ca 
îngrăşământ. Apa din lichidul transparent e adusă la evapo- 
rare, mai întâi în vase deschise, iar mai apoi în cuve vidate. 
În final, zahărul începe să se cristalizeze, devenind „masă 
groasă |“, un amestec de cristale de zahăr şi sirop. Acestea 
sunt separate prin centrifugare la o viteză de 1.200 de 
rotații pe minut. 

Rezultă două produse - zahăr nerafinat şi melasă de 
trestie, sau sirop alb. Melasa se mai fierbe de două ori, iar 
procesul de cristalizare-centrifugare este repetat. După a 
treia fierbere, de obicei nu a mai rămas suficient zahăr în 
melasă ca să mai merite încercarea de a extrage mai multe 
cristale. Ultima melasă, cu zahărul pe care-l mai conţine, 
este folosită în mai multe scopuri - de exemplu, ca materie 
primă la distilarea romului, pentru producerea drojdiei sau 
ca hrană pentru vite. 

Zahărul  nerafinat rezultat prin cele trei  fierberi 
succesive este, de la o etapă la alta, mai întunecat la 
culoare - cel mai deschis la culoare se numeşte demerara, 
deşi cea mai mare parte din acesta nu mai provine din 
regiunea Guyanei care poartă această denumire; în treapta 
a doua cristalele se numesc zahăr muscovado brun- 
deschis, iar în a treia se numesc zahăr muscovado brun- 
închis. 

Următoarea etapă este aceea în care sortimentele de 
zahăr nerafinat, luate separat sau amestecate, sunt trimise 
în tările consumatoare, unde sunt prelucrate şi 
transformate în zahăr alb rafinat. 

Sortimentele de zahăr nerafinat sunt spălate, şi apoi 
dizolvate („topite“) în apă, iar soluţia rezultată este 
decolorată în urma trecerii ei printre coloane de cărbune. 
Apoi este turnată în vaporizatoare cu vid şi fiartă până ce 
concentraţia zahărului devine suficient de mare încât să se 
realizeze cristalizarea. Aceasta începe atunci când o 
cantitate mică de cristale este aruncată în siropul 
concentrat, durata exactă a  cristalizării determinând 
dimensiunea noilor cristale. Conţinutul vaporizatorului, un 
amestec de cristale de zahăr şi sirop, este apoi transferat 


în centrifuge mari, fiecare având câte un cos interior 
perforat, amplasat într-un cilindru exterior. Rotirea coşului 
are drept urmare forțarea trecerii siropului prin orificii, în 
timp ce cristalele rămân în urmă. Dacă se doreşte 
obţinerea zahărului cubic, masa udă este turnată într-o 
tavă plată şi îngustă, acoperită cu un capac, iar apoi tava 
este împinsă lent printr-o cameră de ardere. Bagheta 
îngustă de zahăr obţinută e tăiată în cubuleţe de o ghilotină 
multiplă. 

O parte din sucul de trestie, în loc să fie vaporizat în 
vederea producerii zahărului nerafinat, poate fi prelucrat în 
fabrica de pe plantație, rezultând ceea ce se numeşte „alb 
de plantație”. Acesta poate fi obţinut prin sulfitare, în sucul 
de lămâie verde fiind adăugat dioxid de sulf, astfel 
formându-se sulfit de calciu. Ca o alternativă, în suc se 
poate produce fosfat de calciu sau fosfat şi sulfit. Mai rar, 
sucul de trestie de zahăr este tratat prin procesul de 
carbonatare, folosit de obicei pentru sucul de zahăr obţinut 
din sfeclă. Indiferent de metoda folosită, lichidul 
transparent, incolor este separat şi evaporat în 
vaporizatoare, în vederea obţinerii zahărului alb de 
plantație. 


Zahărul provenit din sfeclă 


Sfecla de zahăr, Beta vulgaris (subspecia circla), are 
rădăcina alba si este înrudită cu binecunoscuta sfeclă rosie 
şi cu sfecla furajeră. Se cultivă cu succes în zonele cu climă 
temperată, într-un sol calcaros adânc, bine drenat. 
Descoperirea faptului că sfecla de zahăr poate fi o sursă de 
sucroză se datorează chimistului german Marggraf, în 
1747. Abia în vremea Războaielor Napoleoniene, un alt 
chimist german, Achard, care lucra tn Franța, a demonstrat 
că sfecla poate fi rafinată la scară comercială. Principalul ei 
avantaj era că, spre deosebire de trestia de zahăr, putea fi 
cultivată în regiuni cu climă temperată, iar Franța a început 
în 1811 producția de sfeclă de zahăr pentru a evita efectele 
blocadei aliaților, care împiedicau importul trestiei de 
zahăr. 


Întrucât melasa obţinută din sfecla de zahăr este atât de 
amară încât este inacceptabilă pentru gustul uman, nu s-a 
încercat extragerea zahărului  nerafinat din sfeclă; 
procesarea constă dintr-o singură operaţie, care conduce 
direct la producerea de zahăr rafinat. Mai întâi, sfecla 
spălată este tăiată în felii şi apoi în „tăiţei“. Extragerea 
sucului se face prin difuzie, în aproximativ o duzină de 
celule. Sfecla tăiată trece dintr-o celulă în alta, într-o 
singură direcţie, în timp ce apa intră pe la celălalt capăt şi 
trece dintr-o celulă în alta în direcţie opusă. Astfel, la un 
capăt intră sfeclă feliată proaspătă şi se obţine un lichid cu 
concentraţie mare de zahăr, iar la celălalt capăt intră apă şi 
sunt evacuate reziduurile de sfeclă. Lichidul rezultat trece 
apoi prin acelaşi proces de rafinare ca în cazul trestiei de 
zahăr. Se poate obţine zahăr brun amestecând melasă de 
trestie sau caramel cu zahărul rafinat din sfeclă albă, la fel 
cum se procedează uneori cu zahărul de trestie rafinat. 


CAPITOLUL 5 


Este zaharul brun mai bun decat zaharul alb? 


De departe, cea mai mare parte a zaharului obtinut din 
trestie se transforma in zahar alb rafinat; o cantitate mica 
este comercializata sub forma de zahar brun. Nu orice 
zahar brun aflat la dispozitia consumatorului este de fapt 
zahăr din trestie nerafinat. După cum am văzut, o parte e 
produsă din zahăr alb rafinat, obţinut fie din trestie, fie din 
sfeclă, prin învelirea în melasă sau caramel. Din păcate, 
legea permite să denumesti „demerara" zahărul brun- 
deschis obţinut pe această cale, care se aseamănă la prima 
vedere cu cel nerafinat, produs la prima fierbere. 

Caracteristicile zahărului nerafinat depind de mai mulţi 
factori. Mai întâi este procentul din ce în ce mai mare de 
melasă captat în cristalele de zahăr, pe măsură ce siropul 
trece de la prima la a treia cristalizare, producând primul 
zahăr demerara, apoi zahărul muscovado brun-deschis, iar 
în final zahărul muscovado brun-închis. Astfel, fiecare zahăr 
obţinut succesiv este de culoare brună din ce în ce mai 
întunecată (accentuată de gradul de caramelizare din ce în 
ce mai puternic, cauzat de repetatele fierberi şi cristalizări) 
şi are o aromă mai puternică de caramel şi melasă 
(cunoscută în Marea Britanie sub denumirea de glucoză 
alimentară). 

Există însă şi alţi factori de influenţă. Soiurile de trestie 
de zahăr produc sucuri care conţin în diferite cantităţi 
substanţe cu diverse calităţi nedorite, dintre care o parte 
se vor lipi de cristalele de zahăr în timpul cristalizării. 
Alegând un tip adecvat de trestie şi eliminând cu grijă 
elementele nedorite la recoltare şi tăiere, zahărul nerafinat 
produs va consta din cristale luminoase curate, de 
dimensiuni egale, va avea o culoare maro atrăgătoare şi un 
gust şi o aromă plăcute. Fără aceste standarde de hărnicie 
şi grijă la prelucrare, prin acelaşi proces general se poate 
obţine un produs murdar, care conţine particule ce repre- 
zintă altceva decât zahăr, amestecate cu particule de zahăr 
brun de proastă calitate, cu mărimi diferite, întregul 


amestec având o aroma neatrăgătoare. Aceasta se observa 
îndeosebi la cristalizarea zahărului brun-închis, dar se 
poate detecta şi la demerara. Nu contează dacă zahărul 
nerafinat este un produs intermediar din cursul rafinării. 
Totuşi, o parte din acest zahăr nerafinat murdar, care nu 
este potrivit pentru consum, este pus pe piaţă alături de 
zahărul brun curat, destinat din start consumului în stare 
nerafinată. Puteţi vedea diferenţa de calitate dacă 
examinati îndeaproape o linguriţă de zahăr imprastiat pe o 
farfurioară albă, pe care o scuturati uşor până se trans- 
formă într-un strat subţire. 

Inspectarea atentă va scoate la iveală de asemenea 
diferenţa dintre aceste sortimente de zahăr nerafinat şi 
zahărul brun produs prin învelirea cu melasă a zahărului 
alb. În cazul celui din urmă, veţi observa o colorare 
superficială a cristalelor, care, dacă le spalati cu apă, vor 
scoate la iveală cristalele de zaharoză albe. În orice caz, în 
Marea Britanie acest gen de test nu este necesar, deoarece 
citind etichetele produselor puteţi face cu uşurinţă 
diferenţa dintre aceste două tipuri de zahăr brun. 
Sortimentele de zahăr nerafinat poartă pe etichetă 
denumirea de „nerafinat“ sau „brut“, fiind specificată şi 
tara de origine. Sortimentele de zahăr alb colorat trebuie 
astfel etichetate încât să indice ingredientele acestora. 
Specificatiile vor fi de genul „Ingrediente: zahăr din trestie, 
melasă“. În multe cazuri aceste sortimente de zahăr 
primesc şi o descriere cum ar fi „brun-deschis“ sau „brun- 
închis“ sau „auriu granulat“. 

Era o vreme când zahărul brun, la fel ca pâinea neagră, 
era considerat mai puţin pur şi mai nedorit; pe atunci era şi 
mai ieftin. Drept urmare, oamenii mai bogaţi mâncau pâine 
albă şi zahăr alb, pe când cei mai puţin bogaţi tindeau să-i 
imite pe aceştia dintâi. Din când în când, o minoritate era 
de părere că, dincolo de culoarea brună care semnala 
prezenţa impurităților, culoarea indica de asemenea faptul 
că alimentul era mai bun pentru că nu fusese lipsit de unii 
nutrienți importanţi. 

Totuşi, spre deosebire de pâinea neagră, care este 
aproape întotdeauna produsă din făina rezultată din grâul 


integral sau măcinat la o granulaţie mare, o parte 
însemnată din zahărul brun disponibil pe piaţă este produs, 
după cum am văzut, prin adăugarea de caramel sau 
melasă ca strat de acoperire a cristalelor de zahăr alb 
rafinat, obţinut din trestie sau sfeclă. Mulţi dintre cei care 
cumpără zahăr brun fac acest lucru incredintati fiind că 
achiziţionează zahăr nerafinat; acest lucru nu contează 
prea mult dacă zahărul brun este cumpărat pentru gustul 
său. Cu totul alta e situaţia dacă e cumpărat cu 
convingerea că păstrează unii nutrienți care sunt 
îndepărtați la rafinarea zahărului. 

Punctul de vedere oficial al nutritionistilor era că nici 
zaharul alb colorat, nici cel nerafinat nu contine ceva care 
sa-i confere o valoare nutritiva substantial mai mare decat 
cea a zaharului rafinat; si eu eram de aceeasi parere cand 
am scris prima editie a acestei carti. De atunci incoace 
însă, eu şi colegii mei am efectuat o serie de studii care au 
arătat că măcar unele sortimente de zahăr brun pot 
contribui la valoarea nutritivă a unei diete. 

Am decis să efectuăm aceste experimente în urma 
publicării în 1981 a unei serii de rapoarte care descriau 
cercetările efectuate în mai multe laboratoare din URSS. 
Acestea comparau efectele produse asupra şobolanilor şi 
şoarecilor care fuseseră hraniti unii cu zahăr alb (rafinat), 
iar alţii cu zahăr brun (muscovado nerafinat). Animalele 
hrănite cu zahăr brun au crescut mai repede, au trait mai 
mult, iar creşterea concentraţiei de colesterol în sânge a 
fost mai redusă, au avut fecale mai mari şi un metabolism 
mai bun, în special al carbohidratilor. Lucrătorii sovietici 
pretindeau că aceste proprietăţi benefice ale zahărului 
brun rezidă 
într-un număr de substanţe organice complexe, cărora le- 
au dat denumirea de „substanţe biologic active“ (SBA). 

Rezultatele lor au fost suficient de frapante pentru a ne 
convinge să începem să verificăm aceste afirmaţii în 
propriul nostru laborator. Am alcătuit tipul nostru specific 
de dietă experimentală, care conţine proteine, grăsimi, 
vitamine şi săruri minerale, la care am adăugat într-o 
variantă zahăr muscovado brun, în alta zahăr rafinat, iar în 


a treia amidon pur. l-am hrănit cu una din aceste diete pe 
şobolanii noştri, începând de la vârsta de trei săptămâni. 
Rezultatele obţinute de noi au fost extrem de diferite faţă 
de cele raportate de cercetătorii sovietici. Nu am reuşit să 
confirmăm ceea ce pretindeau ei; dietele diferite au avut 
drept urmare aceleaşi rată de creştere, dimensiune a 
fecalelor si metabolism al carbohidraţilor. Singurele 
diferenţe erau cele uzuale, pe care le descoperiserăm între 
şobolanii hraniti cu amidon şi cei hraniti cu zahăr. 

După aproximativ doi ani de experimente eram pe cale 
să încetăm cercetarea, când ne-am decis să efectuăm o 
ultimă investigaţie. Ne-am gândit că ar fi interesant de 
văzut ce efect ar avea dietele nu doar asupra şobolanilor, ci 
şi asupra puilor acestora. Prin urmare, le-am permis puilor 
să rămână alături de mamele lor până când erau pregătiţi 
să fie intarcati, la vârsta de aproximativ trei săptămâni. 
Spre surprinderea noastră, aproape jumătate dintre puii 
născuţi de mamele hrănite cu amidon sau zahăr alb au 
murit pe când aveau vârste cuprinse între 10 şi 15 zile, pe 
când majoritatea celor născuţi din femele hrănite cu zahăr 
brun au supravieţuit până la intarcarea lor, la 22 sau 23 de 
zile de la naştere. Am repetat aceste experimente de mai 
multe ori, până la naşterea a câte 300 de pui care prove- 
neau de la mame hrănite cu fiecare din cele trei diete. Din 
totalul de 909 pui născuţi, gradul de supravieţuire a fost de 
37% la puii proveniţi din mame hranite cu amidon, 53% la 
puii de la mame hrănite cu zahăr alb şi aproape 90% la cei 
proveniţi din mame hrănite cu zahăr brun. Mai mult, toţi 
puii mamelor hranite cu amidon sau cu zahăr alb, chiar si 
aceia care au supravieţuit, erau vizibil afectaţi, aveau 
abdomenele umflate şi membrele posterioare vlăguite; pe 
de altă parte, niciunul din puii mamelor hrănite cu zahăr 
brun nu prezenta aceste anomalii. 

Nu am reuşit să identificăm ce anume din zahărul brun 
i-a făcut pe pui să supravieţuiască şi să fie sănătoşi. Am 
reuşit însă să ajungem să arătăm că nu o „substanţă 
biologic activă“ complexă era cauza, întrucât efectul 
rămânea neschimbat chiar şi după ce am ars zahărul până 
s-a făcut scrum. Astfel au ars toate substanţele organice, 


precum si zaharul, lasand tn urma doar saruri minerale. 
Cand această cenuşă a fost adăugată în dieta mamelor 
hrănite anterior cu zahăr alb, majoritatea puilor au 
supravieţuit, la fel ca puii mamelor care au urmat dieta cu 
zahăr brun. 

Ce concluzie putem trage atunci în privinţa valorii 
comparative a sortimentelor de zahăr alb, respectiv brun? 
Mai întâi, putem fi siguri că sortimentele de zahăr colorat în 
brun nu prezintă nici un avantaj nutritiv măsurabil în 
comparaţie cu zahărul alb; chiar dacă singurul adaos este 
melasa, cantitatea adăugată este mult prea mică pentru a 
avea o contribuţie 


Tabel comparativ al prețurilor cu amănuntul la zahăr 
(prețul zahărului tos e considerat a fi 100) 


Sortimente de zahăr alb constând integral din zahăr rafinat, 
din trestie de zahăr sau sfeclă 


Zahăr tos 100 
Zahăr pudră 130 
Zahăr cubic 170 


Zahăr pentru gem şi compot 200 

Sortimente de zahăr nerafinat constând din zahăr de trestie 
nerafinat 

Zahăr nerafînat auriu granulat din trestie115 

Demerara nerafinat din trestie 140 

Muscovado brun-închis nerafinat din trestie 200 
Sortimente de zahăr brun constând din zahăr alb rafinat din 
trestie sau sfeclă, la care se adaugă melasă 

Brun-deschis 150 

Brun-închis 150 


notabilă. În al doilea rând, până acum nu am descoperit că 
zahărul brun modifică vreunul dintre efectele nedorite ale 
zahărului alb. Totuşi, în al treilea rând, trebuie să afirm că 
zahărul muscovado brun-închis, ce conţine o cantitate 
însemnată de melasă din care este cristalizat, are în 
compoziţie unele substanţe care în anumite situaţii pot 
contribui la valoarea nutritivă a unei diete. 


Am efectuat experimentele noastre nu atat pentru ca ne 
gandeam ca ne vor indica ceva referitor la efectele 
zaharului nerafinat asupra sanatatii puilor de sobolan, ci 
deoarece întregul proces de reproducere - sarcina, 
naşterea şi alăptarea - reprezintă o perioadă de stres 
psihologic. Un regim care este adecvat în cele mai multe 
situaţii e mai probabil să prezinte o inadecvare nutritionala 
marginală în condiţiile unui asemenea stres fiziologic. 

Atunci când sunt întrebat dacă ar trebui să mâncăm 
zahăr brun sau alb, răspunsul meu cuprinde două părţi. Mai 
întâi, din motivele pe care le prezint în restul acestei cărți, 
cred cu tărie că e mai bine să nu mâncaţi deloc zahăr. In al 
doilea rand, dacă aveţi poftă să consumati zahăr, atunci e 
mai bine să consumati zahăr brun, în condiţiile în care este 
vorba despre zahăr nerafinat: ar trebui să alegeţi un 
sortiment de zahăr muscovado brun-închis, curat, de 
calitate, care conţine procentul maxim de melasă şi, 
implicit, de nutrienți neidentificati. Trebuie de asemenea să 
retineti că toţi producătorii de băuturi răcoritoare, 
îngheţate, dulciuri, ciocolată, prăjituri şi biscuiţi dulci 
cunoscuţi folosesc zahăr alb rafinat. 


CAPITOLUL 6 


Rafinat sau nerafinat 


E foarte la moda în prezent sa vorbeşti despre alimente 
„rafinate“ şi  „nerafinate“, in special de carbohidrați 
„rafinaţi“ si „nerafinaţi“. Aceşti termeni sunt folosiţi cel mai 
adesea în legătură cu zahărul alb şi cu pâinea care conţine 
făină albă. Deplâng acest obicei, din două motive. 

Primul motiv este acela că, în realitate, rafinarea 
zahărului şi cea a făinii nu sunt comparabile. Făina albă 
rezultă în urma eliminării tărâţelor, germenilor si poate 
câtorva din straturile exterioare ale endospermei, aceasta 
fiind partea cea mai lăuntrică a grăuntelui de grâu. Tot cea 
fost îndepărtat este comestibil şi ar fi fost mâncat dacă ar fi 
fost măcinat întregul bob. O asemenea făină ar conţine 
100% din grăuntele de grâu; faina care se numeşte 
integrală (necernută) constă în proporţie de 92% din 
boabele de grâu, pe când faina albă conţine de obicei 
aproximativ 72%. Pe de altă parte, prima etapă în 
producţia de zahăr din trestie constă în prepararea sucului 
de trestie de zahăr, prin care se elimină cea mai mare 
parte din trestie, sub formă de fibre şi cleiuri asociate, 
necomestibile, precum şi substanţe insolubile. Următoarele 
etape, de limpezire, precipitare, concentrare şi cristalizare, 
îndepărtează alte substanţe nedorite, pentru ca zahărul 
brut „nerafinat" rezultat să conţină doar un mic procent din 
trestia de provenienţă. Acest produs este foarte diferit faţă 
de trestia de zahăr cu care începe procesul de prelucrare; 
rămăşiţele fibroase ale trestiei de zahăr din care este 
extras sucul de trestie de zahăr şi substanţele eliminate din 
suc se ridică cu mult peste 80% din conţinutul întregii 
trestii, iar ceea ce se elimină este fie necomestibil, fie 
nedorit. Zahărul din trestie nerafinat constă, prin urmare, 
din aproximativ 20% trestie de zahăr originală, iar zahărul 
alb de trestie poate din 15-16%. In consecinţă, nu are sens 
să presupunem că zahărul nerafinat este oarecum produsul 
„integral“ sau „natural“ al trestiei de zahăr, pe când 
zahărul rafinat este oarecum „nenatural“ sau „denaturat“. 


În consecinţă, desi utilizarea acestor termeni, oricât de 
mult mi-ar displăcea, poate fi într-o măsură justificată dacă 
vorbim despre făina integrală şi pâinea din făină integrală, 
în ce priveşte zahărul, utilizarea lor nu are niciun temei. 

Mai există un al doilea motiv pentru care nu putem vorbi 
despre împărţirea în carbohidrați rafinati, respectiv 
nerafinati. Este adevărat că zahărul rafinat este 
carbohidratul pur numit zaharoză, pe când cel nerafinat 
constă în mare măsură din zaharoză, la care se adaugă 
mici cantităţi din alte substanţe. Pe de altă parte, făina albă 
nu este, aşa cum îşi imaginează unii, nimic altceva decât 
carbohidratul numit amidon. De exemplu, făina albă 
conţine doar cu o fracțiune mai puţine proteine decât făina 
integrală - aproximativ 13% în comparaţie cu 13,5%. In 
multe ţări, cum ar fi SUA şi Marea Britanie, o parte din 
vitaminele care sunt parţial îndepărtate prin măcinare sunt 
înlocuite cu altele în fabrică. Mai mult, uneori se adaugă în 
făină si alţi nutrienți, în cantităţi mult mai mari decât erau 
iniţial în grăuntele de grâu - de exemplu calciu, în Marea 
Britanie. În consecinţă, este greşit să numiţi făina albă sau 
pâinea albă „carbohidrat rafinat“. Mai ales, e incorect să 
puneţi pe acelaşi nivel din punct de vedere nutritiv zahărul 
nerafinat şi pâinea integrală, sau zahărul alb şi pâinea albă. 


Fibre 


Sunt mulţi cei care consideră că schimbarea cea mai 
relevantă de dietă pentru tiparul bolilor întâlnite în ţările 
occidentale este trecerea de la regimurile cu un procent 
mare de alimente nerafinate la cele cu proporţie crescută 
de alimente rafinate. Dovada care susţine această teorie 
este în mare măsură faptul că regimurile alimentare ale 
oamenilor care trăiesc în zonele rurale ale Africii constau în 
principal din cereale nerafinate, bogate în fibre, iar în 
aceste regiuni tromboza coronariana şi alte boli ale 
civilizaţiei sunt rare. În Occident, unde aceste boli sunt 
frecvent întâlnite, am trecut de la consumul de pâine 
neagră la cel de pâine albă, aşa că în prezent alimentaţia 
noastră ne furnizează mult mai puţine fibre. 


Ideea de mai sus se bazează pe ipoteza că o parte 
însemnată şi „naturală“ a alimentaţiei umane o reprezintă 
cerealele. Acest punct de vedere este literalmente lipsit de 
viziune: cerealele au intrat în dieta noastră cu mai puţin de 
10.000 ani în urmă, perioadă ce reprezintă aproximativ 
0,5% din timpul trecut de când ne-am desprins ca specie 
distinctă. Înainte de aceasta, pentru aproximativ două 
milioane de ani, străbunii noştri au fost - la fel ca toate 
speciile - vânători şi culegători. Scurta perioadă de la 
descoperirea agriculturii încoace, care a dus la o nutriţie ce 
conţine cantităţi mari de alimente bogate în amidon şi în 
fibre, cum ar fi cerealele, este mult prea scurtă la scara 
evoluţiei pentru ca specia umană să se fi adaptat la o 
asemenea dietă. Cu alte cuvinte, în termeni evolutivi, a 
trecut mult prea puţin timp ca să se fi produs o modificare 
genetică semnificativă înspre orice adaptare necesară unei 
asemenea diete, iar dacă alimentaţia noastră din prezent 
este mai săracă în fibre cereale decât cea de acum 100 de 
ani, de exemplu, atunci tendinţa este către un fel de dietă 
fără cereale, cum era cea a strămoşilor noştri din perioada 
ante-neolitica. 

Acesta este unul din motivele pentru care nu am 
acceptat punctul de vedere conform caruia carenta de fibre 
ar putea fi responsabila pentru bolile bunastarii. Al doilea 
motiv este acela că, aşa cum vom vedea, dovezile strânse 
în urma comparării populațiilor („epidemiologia populaţiei“) 
pot fi extrem de înşelătoare. Populaţia din zonele rurale ale 
Africii şi din alte părţi ale Lumii a Treia au un trai foarte 
diferit faţă de populaţiile din regiunile industrializate şi 
urbanizate ale lumii. Nu numai că ingeram mai puţine fibre, 
ci consumăm mai multă carne, grăsimi, lapte, zahăr şi o 
întreagă gamă de alte alimente; în total mâncăm mai mult, 
desfăşurăm mult mai puţine activităţi fizice, fumăm mai 
multe ţigări şi suntem mai expuşi poluării industriale. 

În final, experimentele ce au dezvăluit modificările 
considerabile ale metabolismului organismului uman care 
pot fi provocate de zahăr au implicat compararea unor 
diete ce contin exclusiv amidon (sau făină ,,rafinata") cu 
altele care conţin sucroză pură. Principalele diferenţe ale 


efectelor celor doua diete nu se pot datora, prin urmare, 
prezentei sau absentei fibrelor, ci trebuie sa fi rezultat pur 
si simplu in urma prezentei, respectiv absentei zaharului. 


CAPITOLUL 7 
Nu doar zaharul este dulce 


Cea mai clara proprietate a zaharului este dulceata lui, dar 
zaharul are multe alte proprietati: ajuta la conservare, 
asigura volumul dulciurilor, accentueaza aroma si aspectul 
prin caramelizare la foc, conferă „senzaţie bucotactilă“ 
băuturilor răcoritoare, ajută la gelifierea gemurilor şi 
marmeladelor şi are aport caloric mare. Îndulcitorii 
alternativi se încadrează în două grupe. Cei din prima 
categorie îndulcesc, dar practic nu au niciuna din celelalte 
proprietăţi pe care le-am menţionat; cei din a doua 
îndulcesc, au aport caloric şi mai multe, dacă nu toate, 
dintre celelalte funcţii ale zahărului. 


Câteva proprietăţi ale zahărului, cu exemple de utilizare 


Are dulceaţă (băuturi). 

Este amplificator de aromă (legume la conservă). 
Conferă senzaţie bucotactilă sau „plenitudine“ (băuturi 
răcoritoare). 

E folosit la conservare (fructe confiate, gemuri). 
Ajută la gelifierea pectinei (gemuri). 

Produce o gamă întreagă de texturi (dulciuri). 
Scade temperatura de înghețare (îngheţată). 
Caramelizează (dulciuri, crusta pâinii). 
Decorează (glazură). 

Fermentează (vinul). 


Îndulcitorii calorici sunt fie zaharide, fie substanţe 
înrudite din punct de vedere chimic cu una din acestea. 
Glucoza şi fructoza sunt zaharidele cel mai frecvent 
folosite. Glucoza, numită uneori dextroză, se obţine foarte 
uşor din amidon, care, după cum am văzut, este o 
moleculă mare, alcătuită din două molecule de glucoză 
unite. Când amidonul este tratat cu acid, alcaliu sau cu 
enzimele adecvate, se scindează în moleculele de glucoză 
componente. O mare parte din glucoza care intră în 


compozitia dulciurilor e folosita sub forma de sirop, de 
exemplu sirop de porumb produs din amidon de porumb. 
Nu este la fel de dulce ca zaharul obisnuit. 

Sucroza, va amintiţi, este o combinaţie de glucoză şi 
fructoză, în părţi egale. Fructoza pare să fie acea parte din 
zaharoză care produce majoritatea efectelor nedorite ale 
acesteia. Totuşi, este folosită mai frecvent în loc de sucroză 
pentru diabetici, deoarece nu provoacă nevoia imediată de 
insulină, ca glucoza. Un alt avantaj posibil al fructozei este 
că e aproape de două ori mai dulce decât sucroza, astfel 
încât e nevoie de o cantitate mai mică pentru a realiza 
acelaşi grad de îndulcire, prin adăugarea unui număr mai 
mic de calorii. 

În ultimii aproximativ douăzeci de ani a devenit din ce în 
ce mai practică producerea unui amestec de glucoză şi 
fructoză din amidon, care, mai înainte, putea fi folosit doar 
la producerea glucozei. Procesul, descoperit în Japonia, 
depinde de utilizarea unei enzime numite 
glucozoizomerază, care transformă glucoza în fructoză. Prin 
controlarea condiţiilor de desfăşurare a reacţiilor chimice, 
proporţia de glucoză transformată în fructoză poate varia, 
procesul ducând la realizarea unui amestec care cuprinde 
glucoză şi fructoză în proporţii aproximativ egale (ca în 
cazul zahărului invertit) sau cu până la 90% fructoză. De 
obicei, produsul final nu este cristalizat din soluţia din care 
rezultă, fiind transportat şi utilizat sub formă de „sirop 
bogat în fructoză“ (SBF). Acesta este folosit în prezent pe 
scară foarte largă, în special în SUA şi Japonia, ca 
alternativă la zahărul obişnuit. Producătorii pot trece de la 
sucroză la SBF şi înapoi, în funcţie de fluctuațiile preţurilor 
zahărului şi amidonului. Din acest motiv, fermierii din 
Europa, care produc sfeclă de zahăr, au convins autorităţile 
Comunităţii Economice Europene să pună o taxă pe 
producţia de SBF şi să stabilească o cotă maximă pentru 
importul acestuia. 

Indulcitorii calorici fără zahăr sunt produşi din zaharide 
şi constituie ceea ce chimiştii numesc „polioli“. Prin 
procesul de reducere chimică - adăugarea de atomi de 
hidrogen, de exemplu în fructoză, pentru a se forma încă o 


molecula de alcool si a se adauga celorlalte cinci deja 
prezente - se produce sorbitol. Printre alti polioli care pot fi 
utilizati se numara maltitolul si xilitolul. Toti acestia au, 
într-o anumită cantitate, aproape acelaşi aport caloric ca 
zahărul obişnuit (sucroza); totuşi, deoarece nu sunt la fel 
de dulci, nu veţi avea tendinţa să-i folosiţi în cantitate mai 
mare si să asimilați mai multe calorii. Prin urmare, aceşti 
îndulcitori calorici nu ajută în cadrul unei diete de slăbire, 
dar sorbitolul este recomandat uneori ca alternativă la 
zahărul obişnuit, pentru diabetici, iar xilitolul a fost utilizat 
în bomboane şi în gumă de mestecat, deoarece nu distruge 
dantura. Un dezavantaj major al acestor polioli este că, 
dacă nu sunt ingerati în cantităţi relativ mici, au tendinţa să 
provoace diaree. 

Îndulcitorii noncalorici nu au din punct de vedere chimic 
nici o legătură cu zaharidele şi sunt mult mai dulci, aşa că 
sunt folosiţi doar în cantităţi extrem de reduse. Din acest 
motiv sunt denumiți uneori  „îndulcitori puternici“. 
Majoritatea au fost descoperiţi în mod accidental în 
laboratoare de cercetare, unde chimiştii sintetizau noi 
substanţe chimice în cu totul alte scopuri. Pot fi folosiţi în 
dietele de scădere în greutate, prin ingerarea unui număr 
mai mic de calorii, pentru a-i ajuta pe cei care suferă de 
boli precum diabetul, ce afectează metabolismul glucozei, 
pentru a înlocui zahărul în perioade de penurie - de 
exemplu, în vreme de război - sau, din ce în ce mai des, şi 
mă bucur să o spun, pentru a ajuta la prevenirea bolilor 
provocate de zahăr şi descrise în această carte. Cel mai 
cunoscut îndulcitor noncaloric este zaharina, descoperită în 
1879. Consumul de zaharină a crescut foarte mult în timpul 
Primului Război Mondial, când era penurie de zahăr. Un alt 
îndulcitor noncaloric folosit pe scară largă este ciclamatul, 
descoperit în 1937; în prezent nu este însă utilizat nici în 
SUA, nici în Marea Britanie. Un îndulcitor nou, care se 
bucură de o popularitate din ce în ce mai mare, este 
aspartamul. Deoarece  îndulcitorii  noncalorici nu au 
proprietăţile sucrozei de a asigura volum dulciurilor, de a 
conserva etc., sunt folosiţi aproape exclusiv în calitate de 
asa-numiti edulcoranti de masă, care se adaugă în ceai sau 


cafea, ori la prepararea racoritoarelor cu aport caloric mic. 
Într-o mică măsură, pot fi folosiţi si la prepararea 
mâncărurilor la domiciliu, cum ar fi salate de fructe. 
Deoarece nu adaugă volum, ies din discuţie ca înlocuitori ai 
zahărului în compoziţia majorităţii deserturilor, dulciurilor şi 
îngheţatei. 

Din când în când apar suspiciuni privind faptul că 
îndulcitorii alternativi sunt dăunători. De obicei acest lucru 
se petrece în cazul îndulcitorilor noncalorici, probabil pe 
motivul că majoritatea au o compoziţie chimică foarte 
diferită de a oricăreia dintre zaharidele naturale sau 
substanţele existente ca atare în natură. Suspiciunile apar 
de obicei în urma unei cercetări superficiale sau 
incomplete, care nu face decât să sugereze un posibil efect 
dăunător detectat, de exemplu, la cobaii care au fost 
hraniti cu îndulcitorul respectiv. De regulă, rezultatul 
generează o dispută uriaşă şi declanşează pornirea unei 
investigaţii mai aprofundate. În aceste circumstanţe sunt 
efectuate teste cu doze fenomenal de mari de îndulcitor; 
un test recent cu zaharină a folosit cantităţi care la un om 
s-ar fi tradus prin consumul zilnic a mai multe sute de 
canistre de răcoritoare  îndulcite doar cu zaharina. 
Cantitatea de zaharină folosită în cadrul testului ar avea 
puterea de îndulcire echivalentă cu aproximativ 5 kg de 
zahăr pe zi. 

Merită să dedicați un moment problemei toxicității 
substanţelor care pot ajunge în hrana noastră, în mod 
accidental sau intenţionat. Cel mai important lucru de 
reţinut este că nu există substanţă pe care să o putem 
categorisi pur şi simplu ca fiind otrăvitoare, respectiv 
neotrăvitoare. Nu contează doar natura substanţei, ci şi 
cantitatea. Nicio substanţă nu este în mod intrinsec 
inofensivă; vă puteţi îmbolnăvi serios dacă ingerati cantităţi 
prea mari de apă. Nicio substanţă nu este în mod intrinsec 
otrăvitoare; la începutul secolului trecut era la modă să 
recomanzi ca tonic medicamente ce conţineau arsenic, deşi 
cantităţile erau, într-adevăr, infime. 

În mod asemănător, dacă se dovedeşte că zaharina sau 
ciclamatul sau orice altă substanţă are un efect nedorit în 


cazul in care este administrată zilnic in cantităţi de 
cincizeci sau de o suta de ori mai mari decat ar putea 
consuma oricine - si, chiar si atunci, doar daca este luata 
pentru o perioada de zece ani sau mai mult -, nu ar fi 
înţelept să fie automat interzisă. 

În Statele Unite situaţia a fost complicată de Clauza 
Delaney, votată de Senat în 1958, care precizează că „nici 
un aditiv nu va fi considerat neprimejdios dacă se va 
descoperi că poate să provoace cancer când e ingerat de 
om sau animal“. Aceasta a fost interpretată în sensul 
interzicerii utilizării ca aditiv alimentar a oricărei substanţe 
care, în orice cantitate sau pe o perioadă oricât de lungă, 
îmbolnăveşte de cancer orice specie de animal. Această 
prevedere a dus la interzicerea ciclamatului în Statele 
Unite, în 1970. Decizia s-a bazat de rezultatul unui 
experiment în care o mică proporţie de şobolani hraniti 
vreme îndelungată cu doze foarte mari dintr-un amestec de 
ciclamat şi zaharină au făcut cancer de vezică urinară. 
După o săptămână-două de la decizia americanilor, Marea 
Britanie le-a urmat exemplul şi, ca urmare, ciclamatul nu e 
folosit de industria alimentară din niciuna din aceste ţări, 
deşi problema este dezbătută în continuare. Totuşi, 16 din 
17 tari ale Europei Occidentale permit folosirea 
ciclamatului. 

Cei care sunt în continuare preocupaţi de posibilele 
pericole implicate de ingerarea îndulcitorilor artificiali 
(sintetici) îşi pot reduce sau spulbera temerile folosind 
îndulcitori micşti. Astfel ar trebui să se reducă posibilitatea 
de a fi vătămat de vreunul dintre ei, deoarece fiecare ar fi 
prezent într-o concentraţie mai mică decât dacă ar fi unicul 
agent de îndulcire folosit. 


Puterea de îndulcire relativă a agenților edulcoranti 
(dulceata reper a sucrozei = 1,0) 


Îndulcitori calorici 
glucoza 0,5 
sorbitol 0,5 
manitol 0,7 


xilitol 1,0 
fructoza 1,7 


Îndulcitori noncalorici 
ciclamat 30 
acesulfam-K 150 
aspartam 200 
zaharina 300 
thaumatin 3000 


În prezent, îndulcitorii noncalorici bine cunoscuţi, 
permişi într-una sau mai multe din ţările care controlează 
aditivii alimentari, sunt zaharina, ciclamatul, aspartamul, 
acesulfamul-K şi thaumatinul (talin). Puterea de îndulcire 
relativă, comparată cu cea a zahărului, este specificată în 
tabel. Din mai multe motive, însă, aceste cifre sunt doar 
aproximative. Mai întâi, diferă aprecierea subiectivă a 
puterii de îndulcire de către oameni; în al doilea rând, 
intensitatea anumitor îndulcitori creşte sau scade în funcţie 
de aciditatea alimentului sau a băuturii în care a fost 
adăugat. In al treilea rând, uneori puterea lor de îndulcire 
relativă se modifică în funcţie de gradul de diluare şi de 
temperatura alimentului sau a băuturii. 

Indulcitorii noncalorici nu sunt total interşanjabili. De 
exemplu, zaharina şi, într-o mai mică măsură, aspartamul 
nu sunt stabile la căldură, aşa că nu sunt folosite la 
prepararea felurilor care necesită gătire prelungită. 

In plus, aspartamul, fiind combinaţia a doi aminoacizi, 
acidul aspartic şi fenilalanina, poate face rău bebeluşilor 
care s-au născut cu afecțiunea fenilcetonurie (FCU). Ei sunt 
incapabili să prelucreze cantităţi mai mari de fenilalanină, 
unul din aminoacizii aflaţi în majoritatea proteinelor. În 
cazul în care copilul ingerează cu regularitate mai mult 
decât o cantitate redusă acceptabilă, organismul produce o 
substanţă care poate cauza retardare mintală. Copiii se 
însănătoşesc de obicei pe la vârsta de 10 ani. Între timp, 
boala este ţinută sub control printr-o dietă atent întocmită, 
specifică fiecărui bolnav, care conţine feluri şi cantităţi de 
proteine ce permit limitarea ingerării fenilalaninei. În plus, 


un copil bolnav de FCU trebuie sa stie ce racoritoare sunt 
îndulcite cu aspartam şi trebuie învăţat sa le evite. 


CAPITOLUL 8 


Cine mananca zahar si cat de mult? 


Sunt privit cu neîncredere cand spun ca în prezent, în mai 
multe părţi ale lumii, omul obişnuit - bărbat, femeie sau 
copil - mănâncă anual mai mult de 45 kg de zahăr, adică 
minimum 900 g pe săptămână. Chiar dacă acest fapt este 
real acum, situatia nu durează de multă vreme si nu în 
toate ţările. În acest capitol vreau să vă arăt cum s-a 
modificat consumul de zahăr, cât de mult zahăr mănâncă 
în diverse ţări persoanele cu diferite vârste şi cât de mult 
din consumul omului occidental este realizat prin 
intermediul diferitelor sortimente de alimente şi băuturi 
prefabricate, pe lângă zahărul pe care îl ia fiecare din 
zaharnita de pe masa. 

Înainte să continuăm, ar trebui să accentuez faptul ca în 
această carte mă refer la zahărul (sucroza) produs din 
trestie sau din sfecla de zahăr. Denumirea tehnică a 
acestuia este de zahăr centrifugat. Exclud sucroza 
provenind din alte surse, precum artar sau palmier, 
cantităţile acesteia fiind neglijabile şi reprezentând doar 
aproximativ 1% din total. Exclud de asemenea glucidul din 
lapte (lactoza), precum şi sucroza şi alte zaharide 
consumate din fructe şi legume. Motivul pentru care le 
exclud este de asemenea în principal de natură cantitativă; 
volumul de zahăr centrifugat este mult mai mare decât cel 
provenit din alte surse. Într-unul din studiile noastre, am 
descoperit că adulţii asimilau aproximativ jumătate din 
totalul de carbohidrați sub formă de amidon, 35% din 
sucroza centrifugată, 7% din lactoză şi restul de 8% sub 
forma zaharidelor mixte din fructe şi legume - în principal 
glucoză, fructoză şi sucroză. 

În anul 1850, producţia mondială de zahăr era de 
aproximativ 1,5 milioane de tone. Patruzeci de ani mai 
târziu era de peste 5 milioane de tone şi la intrarea în 
secolul următor era de peste 11 milioane de tone. 
Exceptând recesiunea din timpul celor două războaie 
mondiale, producţia a continuat să crească rapid, astfel 


încât în 1950 a atins 35 de milioane de tone, iar în prezent 
este de peste 100 de milioane de tone. În ultima sută de 
ani, producţia mondială de zahăr a crescut de 25 de ori faţă 
de cât era iniţial; ţinând cont de creşterea populaţiei, 
aceasta reprezintă o sporire a consumului mediu anual de 
la 3 kg la 20 kg. Cele mai multe date legate de producţia şi 
consumul de zahăr au fost strânse în urmă cu 25 de ani, 
într-un raport publicat de Organizaţia pentru Alimentaţie şi 
Agricultură a Naţiunilor Unite (OAANU). Deşi aceste date nu 
sunt foarte actuale, voi cita câteva din descoperirile de 
atunci, deoarece prezintă în continuare multe caracteristici 
interesante, care nu sunt uşor de descoperit pe baza 
datelor mai recente. 


Producția mondială de zahăr 
milioane tone 


1800 0,25 
1850 1,5 
1880 3,8 
1890 5,2 
1900 11 
1950 35 
1970 70 
1982 101 


În decursul celor două decenii dintre 1938 şi 1958, a 
avut loc o creştere a producţiei mondiale la mai multe 
produse. Dintre alimente, cacaua a crescut cu 20%, laptele 
cu aproape 30%, carnea şi cerealele destinate consumului 
uman cu până la 50%, dar producţia de zahăr le-a depăşit 
pe toate acestea datorită creşterii sale uriaşe: 100%. Intre 
1900 şi 1957, consumul de zahăr a crescut de la o medie 
de 5 kg/an la 15 kg/an; în prezent, aşa cum am afirmat, 
este de aproximativ 20 kg/an. Creşterea a fost diferită în 
diverse ţări. A fost cea mai rapidă în ţările unde până nu 
demult consumul de zahăr era scăzut. 

Înainte de al Doilea Război Mondial, în Italia consumul 
mediu nu depăşea 9 kg; în 1970 ajunsese la peste 27 kg. 
Acele ţări care aveau deja un consum mare de zahăr au 


suferit creşteri mai mici sau chiar stagnari ale consumului; 
în Marea Britanie creşterea a fost de la 45 la 54 kg/an, pe 
când în Statele Unite consumul a rămas aproape 
neschimbat, de 46 kg/an. Pare că există o limită undeva 
mai sus de 45 kg/an, la care în toate ţările creşterea 
consumului de zahăr încetează. Ţările mai bogate au ajuns 
treptat la acest nivel printr-o creştere lentă şi relativ 
constantă, produsă pe parcursul a aproximativ 200 de ani; 
unele dintre ţările mai sărace fac acum acest salt, într-un 
ritm mult mai rapid. 

Cele mai bune date statistice pentru orice ţară, pe o 
perioadă mai îndelungată, sunt cele pentru Marea Britanie. 
În urmă cu numai 200 de ani ingeram anual aproximativ 2 
kg de zahăr; pe la mijlocul secolului al XIX-lea, această 
cantitate crescuse de cinci ori, la aproximativ 11 kg/an; în 
prezent, consumăm aproximativ 45 kg/an. Pe toată 
perioada de 200 de ani, consumul de zahăr a crescut de 25 
de ori. Cu alte cuvinte, în urmă cu aproximativ 200 de ani 
petreceam un an întreg până ajungeam să consumăm 
cantitatea de zahăr pe care în prezent o consumăm în două 
săptămâni. 


Consumul mediu de zahăr în Marea Britanie 
kilograme 

Primul Război Mondial 

Aparenta reducere a consumului de zahăr centrifugat în 
Marea Britanie, care a avut loc în jurul lui 1970, este 
aproape perfect egalată de o creştere a consumului de 
glucoză, la care se adaugă mici cantităţi din nou introdusul 
sirop bogat în fructoză, prezent în mare măsură în 
compoziţia unor alimente fabricate. Consumul total al celor 
trei feluri de zahăr s-a schimbat foarte puţin în ultimii 20 de 
ani sau mai mult. 

Există de asemenea date statistice pentru alte ţări sau 
populaţii. In Elveţia, consumul mediu a crescut de zece ori 
în ultimii 100 de ani. Consumul în rândurile eschimoşilor 
canadieni a crescut mult mai rapid; într-o anumită regiune 
a crescut de la aproape 12 kg la 47 kg/an între 1959 şi 
1967. Consumul în rândurile populaţiei rurale Zulu din 
sudul Africii a crescut în 11 ani de zece ori faţă de cât era 
iniţial, de la 2,7 kg/an la 27  kg/an, între 1953 şi 1964. 


Consumul de zahăr in Germania (pe cap de locuitor) 
(din 1950, doar in RFG) 


kg/an 
1825 2 


1850 3 


1880 8 

1914 18 
1939 26 
1960 30 
1970 34 
1980 36 


Am studiat felul in care a crescut consumul de zahar, tn 
special in ultimii 200 de ani, si diferentele in ce priveste 
consumul de zahar in diferite tari - de obicei mai ridicat in 
ţările bogate si mai scăzut în ţările sărace. As dori să 
prezint ceva mai multe amănunte cu privire la regimurile 
alimentare din ţările bogate, respectiv sărace, deoarece, 
deşi fară a avea o legătură directă cu consumul de zahăr, 
au totuşi de-a face cu acesta şi ne oferă de asemenea o 
imagine mai clară a modului în care sunt influențate dietele 
de către venit. Să analizăm regimurile alimentare din 
diferite ţări în funcţie de venitul lor mediu naţional şi să 
calculăm cât de multe calorii au fost asimilate prin 
intermediul acestor diete, cât de multe proteine, lipide şi 
carbohidrați au şi ce proporţie din carbohidrați provin din 
zahăr, pe de o parte, şi din alte componente, în principal 
amidon, pe de altă parte. 

Pe măsură ce treceţi de la grupul celor mai sărace la 
grupul celor mai bogate ţări, descoperiţi o creştere de 
aproximativ 50% a numărului mediu de calorii al unui 
regim alimentar, de la circa 2000 calorii/zi la 3000 calorii/zi. 
Cantitatea de proteine creşte cu 80%, de la 50 g la 90 g/Zi, 
iar lipidele cresc de patru ori, de la 35 g la 140 g. 
Cantitatea totală de carbohidrați este cam aceeaşi, 
indiferent de bogăţie, exceptând faptul că este ceva mai 
scăzută în cele mai sărace, dar şi în cele mai bogate ţări. În 
cele mai sărace, oamenii au prea puţin din toate. În cele 
mai bogate, consumul de alimente bogate în proteine şi 
lipide este suficient de ridicat pentru a provoca o uşoară 
reducere a consumului de alimente bogate în carbohidrați. 


Jari cu cel mai scăzut, respectiv cel mai ridicat nivel al 
consumului de zahăr (pe cap de locuitor, 1982) 


Cel mai mic consum kg/an 
Cambodgia 0,7 
Rwanda 0,8 
Ghana 1,2 
Nepal 1,2 
Uganda 1,4 
Laos 1,5 
Burma 1,7 


Cel mai mare consum 
Principalii producatori 
de trestie de zahar 


Alte tari kg/an 
Cuba 66,6 Islanda 52,2 
Costa Rica 62,9 Israel 52,2 
Fiji 60,3 Ungaria 52,1 
Barbados 60,2 Noua Zeelanda50,9 
Guyana 51,9 Singapore 50,6 
Australia 51,6 Austria 50,5 


Mai interesantă decât asemănarea generală in ce 
priveşte totalul glucidelor este schimbarea considerabilă a 
tipurilor de carbohidrați când trecem de la ţările sărace la 
cele bogate. Are loc o creştere foarte mare a cantităţii de 
zahăr şi o reducere corespunzătoare a restului de 
carbohidrați, în principal amidon. Această situaţie este 
similară celei în care o anumită ţară devine din ce în ce mai 
bogată: locuitorii ei vor mânca zahăr în cantităţi mai mari şi 
pâine, orez, porumb, cartofi sau alte alimente care conţin 
amidon în cantităţi mai mici. 

Cifrele pe care le-am dat până acum sunt medii 
calculate la scara unor populaţii întregi. Când ţin o 
conferinţă la Londra şi anunţ publicul că mănâncă 140 g de 
zahăr pe zi, acesta afişează neîncredere şi stupoare. Toţi 
insistă pe ideea că mănâncă mai puţin de-atât, aşa că de 
obicei le spun că întrucât media zilnică este de 140 g, 
probabil sunt alţii care mănâncă mai mult. 


Consumul de băuturi răcoritoare in Marea Britanie (pe cap 
de locuitor) 


litri/an 
1939 12,2 
1950 18,6 
1960 40 
1970 48,6 
1980 83 


O critică frecventă adusă experimentelor efectuate în 
cadrul Departamentului de Nutriție al Colegiului Regina 
Elisabeta (pe care le voi descrie mai târziu) este că folosim 
cantităţi excedentare de zahăr; se spune că aparentele 
efecte negative nu ar fi cauzate de cantităţile consumate 
de omul obişnuit. In fond, se susţine, cantităţi excesiv de 
mari din orice aliment pot fi dăunătoare. Când am declarat 
pentru prima dată că zahărul din alimentaţie determină o 
creştere a cantităților de grăsimi din sânge (în special 
trigliceride şi colesterol), un om de ştiinţă american a scris 
că zahărul nu produce o creştere a trigliceridelor în cazul în 
care cantităţile ingerate „au acelaşi ordin de mărime ca şi 
cantitatea medie de zahăr ingerată de populaţia 
americană“. In mod asemănător, un alt cercetător a pretins 
că „în condiţii obişnuite există prea puţine legături între 
zahărul din alimentaţie şi colesterolul din plasmă“. Această 
trimitere la „condiţii obişnuite“ şi „mediu“ porneşte de la 
premisa că toţi ingerează o cantitate de zahăr ce diferă 
foarte puţin faţă de media consumată, care în America şi în 
Marea Britanie este de 125 g/zi. E o afirmaţie la fel de 
gravă ca şi când ai spune că toţi consumă aproximativ 
aceeaşi cantitate de alcool, respectiv cea medie, deci 
alcoolul nu poate fi cauza cirozei hepatice. 


Consumul de băuturi răcoritoare în SUA (pe cap de locuitor) 
sticle/an 

1950 40 

1960 190 

1980 300 


Desi exista putine informatii publicate referitoare la 
consumul individual de zahar, bunul-simt ne spune ca 
acesta difera foarte mult de la un om la altul. Exista 
oameni care nu adauga zahar in ceai sau cafea, care beau 
arareori sau niciodată băuturi îndulcite, consumă puţine 
dulciuri şi de obicei nu mănâncă desert. Alţii încep ziua cu 
cereale îndulcite, la care adaugă zahăr, la fel ca în toate 
băuturile calde, mănâncă o cantitate considerabilă de 
dulciuri, prăjituri şi biscuiţi între mese şi au mereu la 
mesele principale câte un desert gătit şi puternic îndulcit. 
Puținele date statistice privind consumul individual de 
zahăr care au fost publicate confirmă plaja largă acoperită. 
În studiile noastre efectuate la Colegiul Regina Elisabeta, 
am măsurat cantitatea de zahăr ingerată de diverse 
grupuri de copii mai mari, precum şi de bărbaţi şi femei 
având vârste diferite. Cifrele nu sunt neapărat 
reprezentative, dar vă dau rezultatele noastre în tabelul de 
mai jos deoarece demonstrează câteva trăsături generale. 

Permiteti-mi să adaug că e posibil să subestimam 
consumul exact, deoarece oamenii au tendinţa să uite 
băutura îndulcită sau bucatica de ciocolată consumată 
ocazional. Totuşi, putem extrage din aceste date câteva 
informaţii interesante, chiar dacă sunt oarecum 
aproximative. 


Cantitatea de zahăr ingerată zilnic (pe cap de locuitor, 
exprimată în grame) 


vârstă bărbați femei 
15-19 156 96 
20-29 112 101 
30-39 126 100 
40-49 96 83 
50-59 90 83 
60-69 92 63 


Cea mai frapanta trasatura este consumul extrem de 
ridicat la baietii adolescenti, cu aproape 50% mai mare 
decât media în cazul fetelor adolescente. Diferenţa dintre 
sexe persistă până la vârste târzii, desi nu mai e la fel de 


izbitoare. De la vârsta de 20 ani, bărbaţii consumă cu 15- 
20% mai mult zahăr decât femeile. Acest fapt se datorează 
probabil faptului că femeile sunt mai doritoare să-şi 
păstreze silueta, aşa că, în mod deliberat sau din 
înţelepciune, îşi limitează consumul de zahăr. Reducerea 
consumului de zahăr are loc odată cu avansarea în vârstă, 
astfel încât persoanele cu vârste cuprinse între 60 şi 70 de 
ani consumă cu aproximativ 30% mai puţin zahăr decât 
cele cu vârste între 20 şi 30 de ani. 

Aceste cifre au rezultat din cercetările noastre efectuate 
la Londra, dar am încercat să găsesc şi alte date statistice, 
publicate de alţii. Majoritatea fac însă referire doar la 
câteva produse zaharoase. 

Un studiu efectuat pe un eşantion de 100 de băieţi şi 
fete din statul american lowa, cu vârste cuprinse între 14 şi 
18 ani, a revelat un consum mediu de zahăr de 389 g/zi la 
băieţi şi 276 g/zi la fete. Zahărul însumează în medie peste 
40% din totalul caloriilor asimilate zilnic, media la nivelul 
întregii populaţii din SUA fiind de 18%. intr-un studiu care 
avea ca subiecţi tineri albi, de 17 ani, din Africa de Sud, 
consumul de zahăr nu a fost la fel de mare, deşi o treime 
dintre băieţi consumă în medie 241 g/zi, iar o treime dintre 
fete - 171 g/zi. 


Consumul național de ciocolată (pe cap de locuitor, 1980) 


kg/an 
Elveţia 7,2 
RFG 6,6 
Olanda 5,0 
SUA 3,9 
Italia 1,0 


În Scotia, dentistii au examinat băieţi si fete de 13 ani, 
acesta fiind cel mai tânăr grup de vârstă studiat vreodată. 
Stomatologii au estimat doar cantitatea de dulciuri 
mâncate de copii şi au adăugat că sunt siguri de faptul că 
cifrele sunt subestimate. Cantitatea consumată în medie 
săptămânal era de 496 g, băieţii consumând ceva mai 
multe dulciuri decât fetele. Totuşi, 8% dintre copii mâncau 
peste 910 g/săptămână. 


Consumul national de îngheţată (pe cap de locuitor, 1982) 


litri/ 

an 
SUA 25 
Suedia 12,5 
Elvetia 7,9 
Marea 5,2 
Britanie 
Italia 5,1 


Aceste cifre sunt echivalente cu un consum zilnic de 
aproximativ 55 g de zahăr din dulciuri pentru toți copiii si 
de aproape 105 g pentru 8% dintre copii. Consumul mediu 
de dulciuri la nivelul întregii populații britanice este de 226 
g pe săptămână, egalat doar de Elveția. Conform cifrelor 
publicate de industria britanică de dulciuri, la copiii sub 16 
ani consumul este de aproximativ 481 g săptămânal, în linii 
mari acelaşi cu cel raportat de dentiştii scoțieni. 

Pe lângă dulciuri, adolescenții mănâncă fară îndoială în 
mai mare măsură decât adulții produse precum prăjituri, 
biscuiţi, îngheţată şi deserturi. Chiar dacă am face o 
estimare rezervată, ne putem aştepta ca volumul total de 
zahăr consumat de un adolescent să ajungă la o valoare cu 
50% mai mare decât media naţională. Atunci, consumul 
total de zahăr al unui băiat de 13 ani ar fi de aproximativ 
212 g/zi, furnizându-i acestuia 850 de calorii din totalul 
zilnic de aproximativ 3.000 de calorii. Acum ganditi-va la 
copiii care consumă nu 212 g de dulciuri pe zi, ci peste 906 
g, şi veţi observa că aproape sigur există o mulţime de 
copii care-şi extrag cel puţin jumătate din calorii din zahăr. 

Poate vă gândiţi că dacă mănâncă mult zahăr între 
mese, vor reduce din cantitatea ingerată în cadrul meselor. 
Absolut fals. Un coleg de-al meu a descoperit că masa de 
prânz, care este servită la jumătatea zilei în mai multe şcoli 
din Anglia, conţinea zahăr, iar acesta le asigura 25% din 
calorii în condiţiile în care, în ansamblu, copiii mănâncă 
acelaşi gen de alimente la şcoală şi acasă. Se pare că astfel 
asimilează mai mult decât cantitatea medie de zahăr, 
uneori mult mai mult; nu doar din gustările şi băuturile 


consumate intre mese, ci si din mesele propriu-zise. Sunt 
sigur ca, in parte, acest fenomen se datoreaza atitudinii 
părinţilor, care doresc să-şi bucure copiii, sa le câştige 
afecțiunea, să le asigure, cred ei, energia necesară pentru 
creştere, muncă şi joacă. 

Ziarul londonez Times a relatat cazul unui tânăr care 
mânca 3 kg de zahăr pe săptămână, adică aproape 159 
kg/an. Dentistul său se plângea că la 6 luni după ce îi 
curăţase gura de carii, aceasta era din nou plină cu dinţi 
putreziti. Recordul britanic a fost stabilit de un băiat de 15 
ani care consuma cu puţin sub 450 g de zahăr pe zi, adică 
aproximativ 1 700 calorii zilnic doar din zahăr. 

Desigur, la fel cum există persoane care mănâncă mult 
mai mult decât cantitatea medie de zahăr, trebuie să existe 
si acelea care consumă mai puţin decât media. Cifrele 
noastre arată că plaja de variaţie a consumului de zahăr 
este mult mai mare decât cea a majorităţii alimentelor. Am 
descoperit persoane care consumă maximum 15 g de 
zahăr pe zi, dar şi dintre cele care ingerează 400 g/zi (cât 
primele într-o lună). 

In ansamblu, mi se pare dificil să ma abtin să trag 
concluzia că, deşi consumul mediu naţional de zahăr din 
SUA şi din Marea Britanie reprezintă 17-18% din numărul 
mediu de calorii ingerate, în cazul copiilor media este în jur 
de 25% din totalul caloriilor, sau chiar mai mult. Permiteti- 
mi încă o dată să afirm că există cu siguranţă copii care-şi 
iau din zahăr 50% din calorii. În termeni absoluti, în cazul 
multor copii consumul de zahăr se apropie mai degrabă de 
280 g/zi decât de media naţională în Marea Britanie, egală 
cu 140 g/zi. 

In cazul în care credeţi că am date exagerate privind 
consumul de zahăr la copii, voi cita dintr-o reclamă 
realizată de Sugar Information, organizaţie care se ocupă 
de partea de relaţii publice a industriei zahărului din 
Statele Unite. Uitaţi pentru moment trimiterea la obezitate. 
Voi preciza mai târziu mai multe referitor la acest aspect 
legat de zahăr. lată o parte a reclamei: 

Probabil sunt oameni care v-au spus că evită un aliment 
sau altul deoarece conține zahăr. Dacă doriţi să aflaţi cât 


de intemeiate sunt aceste temeri, data viitoare cand treceti 
pe langa un grup de copii, aruncati-le o privire. Ei beau si 
mănâncă mai mult decât oricine alimente ce contin zahăr. 
Totuşi, cât de multi copii graşi vedeți? 

Hrănirea corectă se traduce printr-o alimentatie 
echilibrată, care asigură cantitățile corecte şi tipurile 
adecvate de proteine, vitamine, minerale, lipide si 
carbohidrați. Zahărul este un carbohidrat important. 
Consumat cu moderație, isi are locul său intr-o dietă 
echilibrată. 

Cuvântul care-mi place cel mai mult din această reclamă 
este „moderație“. Veţi considera însă cu adevărat moderat 
consumul mediu curent de zahăr al copiilor, care 
însumează 25% sau mai mult din totalul caloriilor şi 
reprezintă până la 200 g/zi? 

Permiteti-mi să urmăresc acest concept, moderatia, 
despre care auzim vorbindu-se atat de frecvent. Sa 
presupunem ca am trai in urma cu un secol. Persoanele din 
America si din Marea Britanie consumau atunci in medie 56 
g de zahar pe saptamana. Daca ar fi spus cineva pe atunci 
ca ar trebui să mâncaţi zahăr cu moderatie, probabil v-aţi fi 
gândit să nu mâncaţi mai mult de 85 g pe săptămână. Aţi fi 
protestat, cu certitudine, afirmând că 198 g pe săptămână, 
adică 28,3 g/zi, înseamnă prea mult. Oamenii din ziua de 
azi acceptă 140 g/zi drept cantitate moderată; doar când 
cineva consumă mult mai mult decât atât devine universal 
acceptat faptul că mănâncă fără măsură. 

Sa analizăm acum cazul bebeluşilor, care sunt din ce în 
ce mai adesea hraniti cu biberonul, chiar dacă există o 
uşoară tendinţă de revenire la alăptare în anumite familii 
din clasa de mijloc. O formulă de lapte” obişnuită constă în 
lapte de vacă praf, eventual modificat în vreun fel, cu 
adaos de zahăr. Exceptând anumite compoziţii mai 
inteligente, zaharida adăugată este sucroza, nu lactoza 
(zahăr din lapte) şi voi arăta mai târziu că aceasta nu are 
deloc acelaşi efect asupra sugarului. Aici mă refer doar la 
dezavantajul faptului că zahărul are un gust mult mai dulce 


> Termenul de formulă este echivalent cu laptele artificial, spre 
deosebire de laptele matern, (n.tr.) 


decat lactoza, fiind astfel incurajata din start preferinta 
copilului ajuns la varste mai mari pentru alimente foarte 
dulci. 

De indata ce un copil incepe sa primeasca alimentatie 
mixtă - la vârsta de două sau trei luni, sau chiar mai 
devreme - în dieta lui vor fi adăugate cerealele, iar apoi 
alimente precum gălbenuşul de ou, carnea maruntita, 
legumele şi fructele pasate. Multe mame vor adăuga zahăr 
în cereale şi fructe, deşi nu e deloc neobişnuită nici 
presărarea zahărului pe ou, carne sau peşte. Şi nu am 
menţionat obiceiul periculos de a le da bebelusilor suzete 
cu rezervor pentru sirop sau care sunt afundate în zahăr. 

Cunoşteam o familie alcătuită din patru membri: tatăl, 
mama, o fetiţă de 4 ani şi un bebeluş de 6 luni. Aceştia 
cumpărau şi consumau 5 kg de zahăr pe săptămână, ceea 
ce nu-i împiedica să cumpere şi obişnuitele sortimente de 
biscuiţi şi îngheţată, precum şi alte produse alimentare şi 
băuturi îndulcite. Bebeluşul primea cu certitudine mai puţin 
de un sfert din toate acestea, dar nu era privat de nimic 
deoarece suzeta sa era cufundata în zaharniţa familiei. 


Utilizarea industrială a zahărului în Marea Britanie (cu 
aproximație, 1980-1981) 


mii de tone 
Ciocolată şi dulciuri 320 
Biscuiti şi prăjituri 250 
Băuturi răcoritoare 250 
Inghetata şi băuturi cu lapte 85 
Alimente conservate şi congelate 65 
Gemuri şi dulceturi 60 
Produse farmaceutice 25 
Diverse 25 
Fabricarea berii 45 


Unul din motivele pentru care anumitor oameni le vine 
greu să accepte faptul că în medie americanii şi britanicii 
mănâncă aproximativ 900 g de zahăr pe săptămână este 
acela că iau în calcul doar sucroza care intră în casă sub 
forma zahărului vizibil. O cantitate din ce în ce mai mare 


este deja încorporată în alte alimente. Dacă anailizati 
propriul consum de zahăr, există şansa ca, pe parcursul 
anilor, cantitatea de zahăr pur folosit în casă să devină din 
ce în ce mai mică, iar cea de zahăr industrial să devină din 
ce în ce mai mare. Zahărul pur, folosit în casă, este în mare 
măsură adus la domiciliu de gospodină, dar include şi 
cantităţile mai mici, utilizate în cafenele şi restaurante. 
Zahărul industrial intră în fabrică şi ne parvine sub formă 
de prăjituri, îngheţate, băuturi răcoritoare, torturi, biscuiţi 
şi, în prezent, o gamă foarte largă de alte produse, în 
special gata preparate şi fantezist ambalate. 

După cum vă aşteptaţi, în ţările mai sărace se consumă 
mai puţin zahăr sub formă industrială; alimentele preparate 
industrial reprezintă produse de lux şi sunt consumate din 
ce în ce mai mult în ţările bogate. Către sfârşitul anilor 
1950, conform raportului Organizaţiei pentru Alimentaţie şi 
Agricultură a Naţiunilor Unite, menţionat mai înainte, Africa 
de Sud consuma doar 20% din zahăr sub forma produselor 
alimentare industriale, pe când Franţa consuma 40%, iar 
Australia 55%. Zahărul introdus în America în compoziţia 
produselor alimentare industriale a crescut de la mai puţin 
de 30%, în 1927, la peste 50%, în 1957, iar în prezent este 
de peste 70%. Creşterea proportiei de zahăr din compoziţia 
produselor alimentare industriale din SUA este deosebit de 
interesantă în lumina faptului că totalul consumului de 
zahăr de acolo nu s-a schimbat prea mult în această 
perioadă. 

În Marea Britanie, utilizarea zahărului în compoziţii 
alimentare reprezintă aproximativ 65%. Modalitatile în care 
este folosit zahărul de producătorii de alimente din Marea 
Britanie şi diversele cantităţi implicate sunt arătate în 
tabelul de la p. 85. Doresc însă să amplific aceste cifre în 
mai multe privinţe. Pentru început, cred că sunt mai multe 
motive pentru care occidentalii continuă să consume din ce 
în ce mai multe produse prefabricate, care conţin zahăr. 
Unul dintre motive este acela că orice producător eficient 
produce constant alimente din ce în ce mai atrăgătoare. 
Din cauza concurenţei, continuă să creeze noi produse sau 
noi variante ale produselor vechi, de fiecare dată cu scopul 


de a obtine ceva mai atragator ca inainte. 


Proportii ale utilizării domestice şi industriale a zahărului 


domestindustri 
ic al 
% % 
RFG 1957- 55 45 
1958 
1981- 30 70 
1982 


SUA 1934 70 30 


1944 57 43 
1954 44 56 
1964 38 62 
1974 34 66 
1983° 39 61 


Oamenilor le este din ce in ce mai greu sa se abtina de la 
consumul acestor alimente şi băuturi delicioase. În 1981, 
aproape 100 de milioane de lire au fost cheltuite pe 
reclamele la produse bogate în zahăr, dintre care 53 de 
milioane de lire au fost cheltuite pe reclame pentru 
ciocolată şi prăjituri. 

În al doilea rând, după cum am văzut, zahărul prezintă 
mult mai multe proprietăţi în afară de putere de îndulcire. 
Folosirea sa în diferite sortimente de dulciuri depinde de 
asemenea de volumul pe care-l adaugă, de capacitatea sa 
de a exista în formă cristalizată sau necristalizată, de 
solubilitatea în apă sau de schimbarea sa la culoare sau 
aromă atunci când este încălzit. Utilizarea la prepararea 
gemurilor depinde de capacitatea sa de a se agrega în 
prezenţa pectinei şi de presiunea sa osmotică mare, care 
împiedică dezvoltarea mucegaiului şi apariţia bacteriilor. In 


€ Între 1974 şi 1983 utilizarea siropului bogat în fructoză (SBF) a 
crescut de la 1,4 kg la 19,5 kg pe cap de locuitor, din care aproape 
toată cantitatea a fost folosită, ca alternativă la zahăr, la fabricarea 
produselor alimentare. Dacă se ia în calcul acest lucru, în 1983 
utilizarea industrială a zahărului a fost de 74%, iar utilizarea domestică 
de 26%. 


cantitati mici, zaharul pare sa imbunatateasca aroma altor 
alimente, fara a potenta neaparat dulceata preparatului. 
Acestea si multe alte proprietăţi îi conferă zahărului o 
extraordinară versatilitate şi explică utilizarea sa într-o 
gamă atât de largă de alimente şi băuturi. 

Rezultatul este extrem de vizibil dacă vă plimbaţi prin 
supermarketuri şi faceţi o listă de alimente care au în 
compoziţia lor zahăr. Lăsând deoparte produsele care 
conţin evident zahăr, cum ar fi torturile, biscuiţii, 
deserturile şi băuturile răcoritoare, veţi găsi zahăr în 
aproape orice tip de supă la conservă, în conservele cu 
fasole gătită sau cu paste, în multe tipuri de carne la 
conservă, în aproape fiecare aliment pentru micul dejun, în 
mai multe legume îngheţate şi feluri de mâncare gata 
preparate, precum şi în majoritatea conservelor de legume. 
In cazul unora din aceste alimente, în special în cazul celor 
precum carnea sau înlocuitorii vegetali ai cărnii, cantităţile 
de zahăr sunt reduse. In multe altele, însă, cantitatea de 
zahăr este într-adevăr surprinzător de mare. Vă puteţi 
forma o idee văzând unde se află zahărul pe lista de 
ingrediente de pe ambalaj. Dacă este primul pe listă, 
alimentul conţine mai mult zahăr decât orice alt ingredient. 
Când am încercat acest exerciţiu, afirmaţia mea anterioară 
a fost confirmată în cazul a două supe la conservă, unul 
sau două alimente pentru micul dejun şi mai multe 
murături şi sosuri. 

Al treilea motiv pentru care oamenii cumpără alimente 
preparate industrial care conţin zahăr este că preferă să le 
cumpere pe cele „gata preparate (semipreparate)“ - de 
obicei mâncăruri pe care mai demult le-ar fi pregătit pentru 
ei în bucătărie. Din eşantionarea realizată de mine se vede 
că aceste alimente conţin probabil mai mult zahăr decât ar 
fi conţinut dacă ar fi fost preparate la domiciliu. 
Producătorul pare să fi descoperit, sau în orice caz s-a 
convins, că oamenilor le place zahărul în orice aliment şi în 
cantităţi din ce în ce mai mari. În ultimii doi-trei ani mi-a 
fost greu să găsesc într-un bar suc de roşii - e băutura mea 
favorită - care să nu conţină zahăr. Îmi place de asemenea 
foarte mult untul de arahide, dar producătorii celor mai 


îndrăgite marci din Anglia au găsit de cuviinţă că ar trebui 
să-l mănânc de-acum cu zahăr. Vă rog să-mi permiteti sa 
acord o notă bună celor care activează în domeniul 
alimentelor sănătoase; cel puţin unii dintre ei nu adaugă 
zahăr în untul de arahide, oricum, nu deocamdată. 

Dacă doriţi să testati afirmaţiile mele, data viitoare cand 
ieşiţi în oraş, cereti un suc sau altă băutură răcoritoare, 
care să nu conţină zahăr şi căreia să nu i se facă reclamă 
de „băutură dietetică“. 

Pare să fie adevărat faptul că, până nu ajung la o 
anumită limită, majoritatea oamenilor vor din ce în ce mai 
mult zahăr pe măsură ce-l consumă. Desigur, şi reciproca 
este adevărată. Mulţi oameni şi-au redus consumul de 
zahăr pentru o vreme, fie pentru că sunt preocupaţi de 
greutatea lor, fie din motive mai serioase; acum, când sunt 
obligaţi cu diverse ocazii sociale să consume băuturi sau 
mâncăruri îndulcite, adesea le consideră intolerabil de 
dulci. Când a împlinit trei anişori, nepotul meu crescut 
sănătos Benjamin a luat o înghiţitură din tortul său de 
îngheţată şi apoi s-a oprit, spunând: „E prea dulce“. 

Ceea ce mi se pare mie surprinzător este procentajul 
mare de zahăr din multe alimente aşa-zis sănătoase, în 
afara untului de arahide pe care l-am menţionat deja. 
Zahărul pare să fie extrem de important în alimente despre 
care se presupune că ar trebui să fie „bune pentru tine“. 
Ouăle şi şuncă sau vechea mâncare britanică favorită, 
scrumbia afumată sunt mai bune pentru dumneavoastră 
decât numeroase alimente sănătoase, destinate anume 
micului dejun, cum ar fi multe marci de musli. 

Încă un motiv care stă la baza faptului că occidentalii 
mănâncă atât de mult zahăr este acela că ridicarea 
nivelului de trai ne oferă mai mult timp liber, creându-se 
astfel genul de situaţie - statul în faţa televizorului sau 
excursiile cu maşina - care inspiră consumul de gustări şi 
băuturi răcoritoare, atât de accesibile în ziua de azi şi 
considerate ieftine. De obicei, gustările şi aproape toate 
băuturile răcoritoare sunt surse bogate de zahăr. 

Un alt aspect legat de băuturile răcoritoare - când eram 
tânăr, dacă-mi era sete beam un pahar cu apă. In prezent, 


cand copiilor le este sete, pare aproape obligatoriu sa bea 
cola sau alta bautura plina de zahar. Acelasi lucru este 
valabil si pentru adulti, desi in cazul lor e la fel de posibil sa 
fie o bautura alcoolica, precum berea. Astfel, zaharul este 
consumat aproape pe neobservate. Tendinta moderna de a 
folosi apa tonica sau orice alta bautura carbogazoasa 
aromată cu lămâie ca ingredient într-o băutură alcoolică 
este pentru mulţi oameni o altă sursă de zahăr, de care 
abia dacă sunt conştienţi. Două sticle mici amestecate cu 
gin sau cu vodcă şi aţi înghiţit cel puţin 28 g de zahăr. 

Viaţa e complicată pentru persoanele care, ca şi mine, 
doresc să evite zahărul şi în special pentru cele care se 
îmbolnăvesc dacă mănâncă zahăr (precum în cazul 
intolerantei ereditare la fructoză). Mă bucur însă să vad că 
din ce în ce mai mulţi producători nu adaugă zahăr în unele 
dintre produsele lor şi că puteţi găsi din ce în ce mai multe 
etichete pe care scrie „fară zahăr“ sau „nu conţine zahăr“. 
În special, este încurajator să vezi din ce în ce mai multe 
alimente pentru bebeluşi etichetate astfel. 


CAPITOLUL 9 


Cuvintele au intelesul dorit de 
dumneavoastra 


Este foarte derutant cand oamenii folosesc cuvinte diferite 
pentru a denumi acelaşi lucru. În Anglia folosim cuvântul 
„lift“ pentru ceea ce în SUA se numeşte „ascensor“, „casă“ 
pentru ceea ce ei numesc „proprietate imobiliară“ şi 
„benzină“ pentru „combustibil“. Confuzii şi mai mari se 
produc atunci când oamenii folosesc acelaşi cuvânt pentru 
a denumi lucruri diferite. Americanca duce o geantă pe 
care o numeşte uneori poşetă, pe când o englezoaică 
poartă o geantă în care are un mult mai mic portofel, 
pentru bani. Americanca îşi ţine banii în portmoneu. 

După cum am văzut în capitolul 3, „zahăr" înseamnă 
uneori frumoasa pudră albă sau bulgării albi despre care se 
scrie in aceasta carte, adică sucroza, dar alteori 
desemnează o cu totul altă substanţă, care circulă în 
sânge, şi anume glucoza. Un alt exemplu îl constituie 
cuvântul „energie“, care, după cum vă voi arăta, are un 
anumit înţeles pentru public şi cu totul altul pentru 
nutritionist. 

Glucoza este un compus organic care se gaseste de 
obicei impreuna cu alte zaharide, in unele fructe si legume. 
Pentru biochimisti, fiziologi si nutritionisti este foarte 
importantă, deoarece este o  substanţă-cheie in 
metabolismul tuturor plantelor si animalelor. Multe din 
principalele noastre alimente sunt transformate mai 
devreme sau mai tarziu in glucoza, iar aceasta reprezinta 
una din cele mai importante substanţe care este 
metabolizată (oxidată sau arsă) în ţesuturi, pentru a asi- 
gura energia necesară activităţilor zilnice. 


De unde provine energia 


Aproape fiecare carte scrisă de persoane din industria 
zahărului sau care au legătură cu acest domeniu conţine o 


sectiune in care vi se spune cat de important este zaharul, 
deoarece constituie o componentă esentiala a 
organismului. Vi se spune că este oxidat pentru a vă da 
energie, că este o substanta-cheie în tot felul de procese 
metabolice ş.a.m.d. Ei mai dau de înţeles sau chiar afirmă 
explicit că toate acestea au de-a face cu „zahărul“ 
(zaharoza), deşi de fapt vorbesc despre „zahărul din 
sânge“ sau glicemie (glucoza). Realitatea e că sucroza şi 
glucoza au structuri chimice diferite, iar efectele lor în 
organism diferă din mai multe puncte de vedere 
importante. Când cuvântul „zahăr“ este folosit la un 
moment dat pentru a desemna sucroza din alimente şi altă 
dată pentru glucoza sangvină (glicemia), diferenţele sunt 
mascate. Ne obişnuim atât de mult cu această confuzie a 
definiţiilor, încât ne este greu să acceptăm diferenţele 
vitale dintre sucroza pe care o mâncăm şi glucoza din 
sânge. 

Mai există un al doilea mod prin care puteţi fi îndemnați 
să credeţi că zahărul este un articol important, dacă nu 
esenţial din regimul dumneavoastră alimentar. lată un citat 
dintr-o broşură ce provine din industria zahărului: „Zahărul 
lucrează pentru dumneavoastră la fiecare înghiţitură - 
deoarece organismul este o fabrică al cărei combustibil 
este zahărul“. Mai întâi nu „zahărul“ (sucroza), ci „zahărul“ 
(glucoza) este combustibilul organismului, iar în al doilea 
rând, ce înseamnă de fapt „energie“? Când spuneţi „nu am 
energie“ sau „Micul lonut e plin de energie“, folosiţi 
cuvântul pentru a face referire fie la activitatea fizică, fie la 
tendinţa de a fi activ din punct de vedere fizic. Când 
spuneţi că lonut este plin de energie, vi-l imaginati aler- 
gând fără astâmpăr, urcând şi coborând scările în salturi, 
catarandu-se într-un copac sau gonind pe bicicletă. Pe de 
altă parte, când afirmati că nu aveţi energie, subintelegeti 
faptul că nu vă doriţi să faceţi altceva decât să staţi 
aşezat(ă) sau, preferabil, întins(ă) în pat. 

Deci, atunci când cineva vă spune „Zahărul îţi dă 
energie", va imaginati că e de-ajuns să-l consumati ca să 
săriţi de pe scaun şi să dati ture, ca lonut cel mic. Fiziologul 
şi nutritionistul care vorbesc despre zahăr si energie se 


refera la cu totul altceva. Ei vor sa spuna ca zaharul (la fel 
ca orice alt aliment, dupa ce a fost digerat si absorbit) 
poate fi folosit de organism pentru a elibera energia 
necesara tuturor functiilor acestuia. Printre acestea se 
numara activitati automate, cum ar fi respiratia, bataile 
inimii sau digestia, precum si toate reactiile chimice ale 
organismului viu, care se adauga la ceea ce se numeste 
„metabolism“. Includ de asemenea activităţi voluntare, 
precum îmbrăcatul, plimbatul sau alergatul. 

Când spun că zahărul le dă energie, oamenii înţeleg pur 
şi simplu că este o potenţială sursă de energie, necesară 
pentru desfăşurarea activităţilor curente. E disponibil când 
aveţi nevoie de el, la fel cum benzina pe care o puneţi în 
maşină se află în rezervor, gata să fie consumată când 
doriţi să porniţi motorul. Doar pentru că puneţi încă un litru 
sau doi în rezervor nu înseamnă că maşina se va deplasa 
mai repede sau va fi mai puternică. Dacă luaţi o lingură de 
zahăr, aceasta nu înseamnă că veţi sări de pe scaun şi veţi 
începe să tundeti cu înfrigurare iarba de pe peluză. 

Inseamnă că toate alimentele conţin energie, în sensul 
că o parte din componentele lor pot furniza combustibilul 
necesar angrenajelor organismului. De obicei aveţi o 
rezervă apreciabilă de asemenea combustibil în ţesuturi, 
stocată din alimentele pe care le-aţi consumat cu ocaziile 
anterioare. Daca ati fi linnit(a) de foame si ati dispune de 
foarte putine asemenea rezerve sau chiar deloc, iar daca in 
plus ar fi imperativ să aveţi în câteva minute combustibil în 
ţesuturi, pe lângă glucoza din sânge, atunci ar fi bine să 
mâncaţi mai degrabă zahăr decât orice alt aliment, fiindcă 
zahărul se digeră, se absoarbe şi intră în ţesuturi rapid. 
Unei felii de pâine cu unt i-ar lua câteva minute în plus. La 
această diferenţă de timp nesemnificativă se referă 
propagandiştii consumului de zahăr când vorbesc despre 
energia „rapidă" a zahărului. Nu sunt însă extrem de rare 
situaţiile în care este imperativ necesar să beneficiaţi de 
disponibilitatea mai rapidă a „energiei" din zahăr? În plus, 
după cum vom vedea mai târziu, e posibil ca rapiditatea cu 
care zahărul inundă fluxul sangvin să fie dăunătoare, nu 
benefică. 


Uneori mă întreb dacă insistenta cu care se afirmă ca 
zahărul conţine energie nu se datorează cumva faptului că 
în rest zahărul nu prezintă niciun alt avantaj. Toate 
celelalte alimente conţin de asemenea energie, precum şi 
cel putin câţiva nutrienți, sub formă de proteine, substanţe 
minerale sau vitamine, ori un amestec al acestora. Zahărul 
conţine doar energie. 


Pur înseamnă bun 


După cum am arătat, toate alimentele combinate conţin 
întreaga gamă de substanţe esenţiale de care organismul 
are nevoie pentru supravieţuire şi starea de bine. Fiecare 
dintre acestea derivă din plante vii sau animale vii; dacă nu 
sunt procesate în vreun fel, ele conţin un amestec alcătuit 
din aproximativ 50 de substanţe esenţiale. Dintr-o varză 
obţineţi printre alte substanţe esenţiale vitamina A, 
vitamina C şi calciu. Dintr-o bucată de carne obţineţi 
proteine, lipide, mai multe vitamine din grupa B, fier şi 
multe alte substanţe nutritive. 

Sa presupunem ca am cultiva ananas în loc de verze, iar 
apoi am extrage vitamina C şi am mânca-o ca atare, în loc 
să mâncăm varză. Probabil veţi pretinde în acest caz că aţi 
consumat vitamina C pura, dar nu ati avea niciun avantaj 
anume consumând-o astfel, în loc să o asimilați din varză. 
De fapt, ati pierde la acest „troc“, deoarece varza v-ar fi 
dat şi alte beneficii nutritionale în afară de vitamina C. 

Totuşi exact asta fac oamenii când fabrică zahăr. 
Plantează pe suprafeţe vaste trestie sau sfeclă de zahăr în 
locul altor culturi de cereale, pe care le-ar putea mânca 
mai mult sau mai puţin integrale. Apoi iau trestia sau sfecla 
şi extrag, curăţă, filtrează, rafinează şi purifică substanţa 
extrasă din acestea, până o transformă în zahăr 100%. În 
acest moment, cei care realizează rafinarea spun, şi au 
absolută dreptate, că acest zahăr este unul dintre cele mai 
pure alimente cunoscute. 

lată din nou un cuvânt folosit cu două înţelesuri diferite. 
Când spunem că apa, pâinea sau untul sunt pure înseamnă 
că nu sunt contaminate cu ceva inferior şi în special nu 


sunt contaminate cu ceva daunator. Dumneavoastra 
sunteţi însă convins sa transpuneti acest sens al puritatii în 
planul interpretării chimiştilor: o substanţă care nu este 
amestecată cu nimic altceva, indiferent că e dăunător, 
inofensiv ori benefic. 

Nu există niciun motiv anume de a aprecia zahărul 
pentru faptul că, în decursul pregătirii elaborate a acestuia, 
este separat de toate celelalte substanţe astfel încât 
devine pur din punct de vedere chimic, la fel cum sunt 
majoritatea celorlalte substanţe puse de chimist pe 
rafturile din laborator. Nici nu văd vreun motiv pentru care 
aş fi încântat că mi se prezintă proteine pure pentru 
consum ori vitamina Biz, pură sau orice altă componentă a 
regimului alimentar în stare izolată. Ce calitate ar avea 
aceasta? 


CAPITOLUL 10 
Ei spun ca slabiti datorită caloriilor din zahăr 


Consumul unor cantităţi mari de zahăr vă poate afecta 
dieta din două puncte de vedere. Zahărul poate fi 
consumat in plus, pe lângă dieta normală, sau în locul unui 
echivalent caloric reprezentat de un alt aliment. Cel mai 
probabil este sa nu respectaţi doar una din aceste 
posibilităţi, ci să le adoptați pe amândouă: adăugând ceva 
la totalul caloriilor şi de asemenea înlocuind alte alimente. 
Deoarece, după cum am arătat, zahărul asigură aproape o 
cincime din caloriile ingerate de consumatorul mediu, nu 
poate fi ignorat niciun aspect al consumului de zahăr. 
Efectele sale vor fi deosebit de vizibile la acele foarte multe 
persoane care consumă mult mai mult zahăr decât media. 

Consumul de zahăr adăugat la o alimentaţie obişnuită 
creşte riscul de obezitate, iar în locul unei părţi dintr-o dietă 
corespunzătoare creşte riscul apariţiei deficitului 
nutritional. În acest capitol doresc să mă ocup de consumul 
de zahăr ce duce la creşterea aportului de calorii. 

Am subliniat deja că, în urma consumului mediu de 
zahăr, locuitorii din America şi Marea Britanie asimilează 
aproximativ 500-550 de calorii pe zi. Aceasta nu este însă 
decât o parte din imaginea de ansamblu. Mulţi oameni 
consumă cel puţin de două ori mai mult decât media de 
127-141 g/zi; aceştia asimilează cel puţin 1.000 de calorii 
din zahăr, iar 1.500 de calorii sau chiar mai mult rămân 
neidentificate. Pare enorm, dar nu iau în calcul doar zahărul 
vizibil. Aceşti oameni consumă doar o parte din cota zilnică 
sub forma zahărului ca atare. Mai mult, o mare parte e 
ingerată împreună cu alte alimente care au multe calorii: 
cacao din ciocolată, grăsime din îngheţată, grăsime şi faină 
din biscuiţi şi prăjituri. Insumate, toate acestea dau şi mai 
multe calorii decât cifrele tocmai prezentate. 

Această carte nu are ca subiect obezitatea, cauzele şi 
tratamentul acesteia, aşa că voi menţiona doar două 
aspecte deosebit de relevante pentru problema zahărului - 
una mai vizibilă şi alta mai puţin şi de-abia recent studiată 


corespunzator. Cea evidenta este ca oamenii consuma 
alimente si bauturi dulci din placere. Asa cum veti manca 
mai putin dacă mâncarea nu este neapărat gustoasa si 
apetisanta, veti manca mai mult decat trebuie daca 
alimentele sunt deosebit de apetisante. 

Permiteti-mi sa va reamintesc cateva din ideile pe care 
le-am enunțat în capitolul 2. Cel mai adesea, oamenii 
mănâncă ciocolată sau prăjituri pentru că sunt tentaţi de 
aspectul şi gustul acestora, nu pentru că au neapărat 
nevoie de aceste calorii suplimentare. Consumă băuturi 
răcoritoare dulci pentru că le este sete, nu pentru că le 
este foame, deşi băuturile au un aport caloric mare 
(probabil inutil) pe lângă apa care este necesară. In 
consecinţă, oamenii mănâncă şi beau adesea pentru a-şi 
satisface apetitul - de plăcere, nu pentru a-şi astâmpăra 
foamea. 

Merită să mai zăbovim puţin asupra acestei diferenţe 
dintre apetit şi foame. Care sunt alimentele care-i fac pe 
supraponderali să mănânce excesiv de mult? De cele mai 
multe ori, oamenii nu ajung supraponderali pentru că 
mănâncă prea multă carne sau peşte, prea multe ouă, sau 
fructe şi legume. Aproape întotdeauna mănâncă prea multă 
pâine, sau dulciuri şi ciocolată, ori prăjituri şi biscuiţi sau 
beau prea multe ceşti de ceai ori băuturi răcoritoare 
îndulcite. Poate că beau prea multă bere sau altă băutură 
alcoolică. 

Sa ne gândim putin. Când oamenii adaugă zahăr în ceai 
sau cafea, fac acest gest pentru că le e foame şi au nevoie 
de calorii suplimentare? Sau pentru că preferă ca băutura 
să fie dulce? Dacă ar fi cu adevărat o problemă legată de 
nevoi calorice, atunci ar adăuga zahăr doar când le-ar fi 
foame. 

Sa luăm ca exemplu pe cineva care după cină merge 
într-un bar unde bea cu prietenii două-trei doze de bere. Le 
bea din lipsă de calorii? Merge la bar doar când îi e foame? 
Bea doar un sfert de litru în serile când a mâncat mai mult 
la cină acasă? 

Dar femeia care stă în faţa televizorului după cină, 
având o cutie de bomboane de ciocolată în poală? Mănâncă 


doar o bomboana pentru că a luat o cină copioasa în seara 
asta, spre deosebire de seara trecută, când a mâncat 
jumătate din cutia de bomboane pentru că-i era cu 
adevărat foame? Realitatea e că, în ambele ocazii, 
ciuguleşte bomboane pentru că-i plac, iar gestul ei nu are 
nicio legătură cu foamea. 

În general, oamenii consumă din pură plăcere zahăr sau 
alimente ori băuturi care conţin zahăr sau alcool. Caloriile 
pe care le acumulează simultan în mod inevitabil sunt pur 
incidentale şi nu au nicio legătură cu plăcerea pe care o 
resimt consumând aceste produse. 

Dacă vă gândiţi mai bine, aproape toate alimentele 
tentante, care sunt consumate pentru a satisface apetitul, 
nu foamea, conţin carbohidratul care este fie zahăr, fie 
amidon, sau conţin alcool. Acest fapt a fost confirmat de 
colega mea Diane Adie, iar eu am efectuat un sondaj pe un 
eşantion de peste 1.400 de femei membre ale Clubului de 
Slabit al publicaţiei Slimming Magazine. Le-am cerut să ne 
spună căruia dintr-o listă lungă de alimente le-a fost greu 
să-i reziste şi să nu-l consume când erau supraponderale. 
25% au pus pe primul loc prăjiturile şi biscuitii şi 72% au 
numit alimentele bogate in carbohidrați principala tentatie. 
64% din alimentele enumerate conţineau ca ingredient 
zahărul rafinat, pe când, dintre celelalte 16 alimente 
menţionate, niciunul nu a primit un scor mai mare de 4%. 
Aceste alimente bogate în carbohidrați au, apropo, o altă 
caracteristică; sunt toate alimente sintetice, care nu există 
în natură sub forma în care le mâncăm. Aşa cum am 
afirmat altundeva, oamenii probabil nu se vor îngrăşa dacă- 
şi alcătuiesc dieta în principal din alimentele care erau la 
dispoziţia strămoşilor noştri, cum ar fi carnea roşie, peştele, 
ouăle, fructele şi legumele, în paralel evitând pe cât posibil 
produsele gata preparate, dintre care majoritatea sunt 
bogate în carbohidrați. 

Realitatea este că, dată fiind oferta de produse, oamenii 
mănâncă din plăcere şi, cu cât le place mai mult ce 
mănâncă, cu atât mai probabil vor mânca mai mult. Poate 
credeţi că acest lucru este atât de clar încât nu mai e 
nevoie să fie afirmat, dar acestui simplu fapt i se datorează 


majoritatea cazurilor de obezitate. Daca va vine greu sa 
acceptati acest lucru, din cauza lipsei de dovezi, permiteti- 
mi Sa va spun despre o povestioara de Bernard Shaw din 
The Adventures of the Black Girl in Her Search for God. 
Plimbându-se, fata întâlneşte un om de ştiinţă, evident 
Pavlov, care facea experienţe cu un câine. Când e întrebat 
ce face, el spune că a descoperit că, dacă îi arată câinelui o 
bucată de carne, acesta salivează. „Dar toţi ştiu asta“, 
spuse fata. „Poate că da, răspunse omul de ştiinţă, dar 
până nu am făcut experimentul, faptul nu a fost atestat 
ştiinţific". 

Ce-ar fi să atestăm ştiinţific faptul că disponibilitatea 
unor alimente extrem de atrăgătoare provoacă obezitate? 
In ultimii câţiva ani, cercetătorii au descoperit că modul cel 
mai simplu de a obţine un şobolan gras este să nu-i oferi 
doar simplele granule care alcătuiesc extrem de nutritiva 
dietă dată de obicei, ci să-i permiti să mănânce şi prăjituri, 
biscuiţi, ciocolată ş.a.m.d. Şobolanii consumă aceste tipuri 
de alimente cu entuziasm, iar regimul astfel alcătuit se 
dovedeşte o dietă de îngrăşare foarte eficientă. Teoria este 
susţinută de experimentul prin care se arată că produsele 
atât de atrăgătoare stimulează mâncatul excesiv şi 
obezitatea. 

Dacă vă gândiţi mai bine, faptul că o dietă săracă în 
carbohidrați reprezintă o cale eficientă de a pierde 
kilogramele în plus lansează de asemenea ipoteza că 
obezitatea este cauzată de ingerarea de produse 
irezistibile, bogate în carbohidrați. Dieta săracă în 
carbohidrați limitează cu stricteţe exact acele alimente pe 
care, după cum am văzut, oamenii le consideră cele mai 
tentante, permițându-vă să mâncaţi oricât de mult doriţi 
din alimente precum carnea roşie, peştele şi legumele. 
Pierdeti în greutate deoarece ultimele sunt alimente de 
care corpul are nevoie pentru a-şi astâmpăra foamea, nu 
pentru a-şi satisface apetitul, aşa că vă veţi opri din 
mâncat după ce v-aţi săturat. Nu intentionez să spun că 
aceste alimente nu sunt deloc apetisante, dar nu 
încurajează mâncatul excesiv. Ar mai trebui să nu uitaţi că 
alimentele sărace în carbohidrați sunt cele care întâmplător 


contin într-o concentraţie mare nutrientii de care are 
nevoie organismul. 

Permiteti-mi sa incerc sa explic de ce exista oameni 
care consuma mult zahar, dar nu sunt supraponderali. Sunt 
trei motive care stau la baza acestui fapt. Primul se aplica 
tn cazul celor la care consumul de zahar este echivalat de o 
reducere a altor alimente, astfel încât să nu asimileze 
calorii excedentare, deşi, după cum voi arăta, aceştia sunt 
expuşi riscului de a suferi deficite nutritionale. Al doilea 
motiv poate fi acela că sunt persoane extrem de active, 
aşa că asimilează multe calorii, pe care le şi consumă. Al 
treilea motiv posibil pentru care există persoane care 
mănâncă mult zahăr şi totuşi nu se îngraşă este 
controversat. În prezent există dovezi conform cărora 
organismele anumitor oameni norocoşi au capacitatea de a 
arde surplusul de calorii; uneori intensificarea 
metabolismului este echivalentă cu caloriile suplimentare 
pe care aceştia le asimilează şi astfel nu se îngraşă. Acest 
punct de vedere nu este universal acceptat în manualele 
de fiziologie şi nutriție, dar eu consider că dovezile 
existente în prezent sunt suficient de convingătoare. 
Desigur, chiar si aceşti oameni au o limita a caloriilor în 
plus de care se pot debarasa astfel; şi ei se vor îngrăşa 
daca vor consuma mai multe calorii decat pot consuma. 

Daca sunteti unul dintre norocosii care pot scapa de 
caloriile suplimentare din zahăr, poate nu vă veţi îngrăşa, 
dar în niciun caz nu veţi scăpa de efectele negative ale 
acestuia. Cariile dentare, indigestia, diabetul, tromboza 
coronariană şi toate celelalte boli despre care am scris în 
continuare nu sunt neapărat evitate de cei care pot mânca 
zahăr în cantităţi mari fără să se îngraşe. 

Prin urmare, nu are rost să vă întrebaţi dacă toată 
lumea e sau nu de acord cu faptul că metabolismul se 
poate intensifica drept urmare a creşterii consumului de 
alimente. E suficient să spunem că nu aveţi cum să nu va 
îngrăşaţi daca ingerati mai multe calorii decât puteţi 
elimina - şi o sursă clară şi abundentă de calorii 
excedentare e asigurată de consumul de alimente şi 
băuturi care conţin zahăr, în mare măsură pentru că 


oamenii le considera delicioase. 

Poate ca sunteti unul dintre aceia carora le este dificil sa 
accepte faptul ca zaharul poate fi un factor important care 
determina aparitia obezitatii. in special in America, pe 
parcursul mai multor ani s-a desfăşurat o campanie 
publicitară şi de informare publică intensă, pentru a 
convinge publicul că zahărul nu are nicio legătură cu 
îngrăşarea. Mai întâi vi se spunea că o linguriţă de zahăr 
conţine doar 18 calorii. Reclama spunea: „Zahărul are tot 
ce trebuie. Doar 18 calorii per linguriţă. Şi e numai 
ENERGIE“. Este adevărat, dacă folosiţi o linguriţă mică şi vă 
asiguraţi că nu e plină cu vârf, aşa cum sunt umplute 
majoritatea linguritelor. Experienţa noastră în cercetare 
arată că majoritatea oamenilor numesc linguriţă plină o 
linguriţă care conţine mai degrabă 30 de calorii, nu 18 
calorii. 

Poate veţi dori să aflaţi cât zahăr folosiţi la ceai sau 
cafea. Să presupunem că beti numărul mediu de ceşti, 
adică şase pe zi. Să presupunem că folosiţi cantitatea deloc 
ridicol de mare de două lingurite per ceaşcă, fiecare dandu- 
vă „doar“ 25 de calorii. Aceasta înseamnă 50 de calorii per 
ceaşcă, respectiv 300 de calorii la sfârşit de zi. Acesta este 
adevărul adevărat, nu acela trunchiat şi înşelător cu 18 
calorii per linguriţă. 

Mai există a doua particularitate. Cei din industria 
zahărului nu vă spun doar că zahărul nu vă îngraşă, ci că 
vă ajută să slăbiţi. Argumentatia lor este următoarea: 
oamenii flămânzesc pentru că au un nivel scăzut de 
glucoză în sânge (glicemie mică). Dacă mâncaţi zahăr, nu 
mai sunteţi înfometat, pentru că acesta este digerat şi 
absorbit extrem de rapid în sânge, astfel încât nivelul 
glicemiei creşte. Luaţi puţin zahăr din când în când şi veţi 
ajunge să mâncaţi mai puţin, iar astfel veţi slăbi. lată un 
citat dintr-o reclamă din industria zahărului: 


Putere, fraţilor, căutarea voastră a luat sfârşit! 

Ghici, care e soluția? E zahărul! 

Zahărul lucrează mai rapid decât orice alt aliment, 
pentru a-ți stinge apetitul şi a-ți da energie. 


Taie apetitul cu zahăr şi vei avea putere. 
Zahăr - doar 18 calorii per linguriţă - e energie pură. 


Din păcate, acest demers logic prezintă trei deficienţe. 
Prima este ideea că mâncatul este controlat de nivelul de 
zahăr în sânge. Această teorie a fost până în prezent în 
mare măsură abandonată. Există o mulţime de dovezi care 
arată că afirmaţia nu este corectă şi că explicaţia completă 
a cauzelor foamei este mult mai elaborată. In al doilea 
rând, nu avem niciun motiv să credem că doar pentru că 
zahărul e absorbit rapid, vă va influenţa apetitul mai mult 
decât alt aliment. În al treilea rând, nu există nicio dovadă 
că zahărul reduce foamea într-o măsură mai mare decât 
numărul caloriilor pe care le-aţi asimilat în urma consumării 
acestuia. 

Sa presupunem că ati adăugat câte două lingurite de 
zahăr în două ceşti de cafea, acumulând astfel 100 de 
calorii. Acum sunteţi mai puţin înfometat, deci veţi mânca 
mai puţin. Dar cu cât? Cu 100 de calorii? Cu 50? Cu 300? 
Singura dovadă pe care o cunosc sugerează că apetitul e 
redus cu mai putin decât numărul de calorii dobândite din 
zahărul consumat. Aceste dovezi au provenit în urma unor 
teste pe care le-am efectuat cu câţiva ani în urmă, când a 
fost trambitata aceeaşi poveste „slăbeşti mâncând mai 
mult“, deşi nu legată de zahărul obişnuit (sucroza), ci de 
glucoză. Ideea era să consumaţi aproape 10 grame de trei 
ori pe zi, cu puţin înainte de fiecare masă. Apoi urmaţi o 
dietă cu număr limitat de calorii şi se presupunea că va fi 
mai uşor să o respectaţi deoarece glucoza vă reducea 
foamea. 

Am format două grupuri de persoane supraponderale şi 
le-am pus la aceeaşi dietă cu număr redus de calorii 
(concepută chiar de producătorii tabletelor de glucoză), unii 
primind în plus glucoza, iar alţii nu. După şase săptămâni, 
cei care luaseră glucoză pierduseră într-adevăr în greutate, 
aproximativ 3 kg. Ceilalţi, care urmaseră aceeaşi dietă, dar 
fără glucoză, slăbiseră aproximativ 5 kg, respectiv cu 2 kg 
mai mult, adică aproape de două ori mai mult. Aţi putea 
crede că glucoza nu a avut niciun efect, că aceia care au 


consumat-o au urmat aceeasi dieta ca si ceilalti, dar au 
slabit mai putin din cauza caloriilor din glucoza. In acest 
caz ar fi justificata doar o diferenta de 0,5 kg, nu toata, 2 
kg. Singura explicatie pare a fi aceea ca tabletele de 
glucoza au determinat cresterea cantitatii de alimente din 
regimul de slăbit consumate de subiecţi - adică exact 
reversul a ceea ce trebuia să se întâmple. 

Presupun că e natural pentru uriaşele interese ale 
puternicei industrii a zahărului să încerce să se protejeze, 
deoarece în ţările mai bogate zahărul are o contribuţie mai 
mare la dieta noastră, măsurată în calorii, decât carnea sau 
pâinea sau orice alt produs. Este însă întotdeauna trist să 
vezi oameni de ştiinţă convinşi să susţină genul de pretenţii 
pe care le-am descris anterior. Oare o fac pentru că le 
place zahărul la fel de mult ca altora? Sau pentru că măcar 
unii din ei tot nu au reuşit să accepte ideea că nu toţi 
carbohidratii, odată ajunşi în organism, se comportă la fel? 
Sau poate s-au convins pe sine că dezastrul modern se 
traduce prin prea multă grăsime în alimentaţie şi acum le 
este greu să recunoască faptul că au greşit? 

Imi vine la fel de greu să înţeleg de ce un nutritionist ar 
trebui să aprobe în aşa măsură consumul de zahăr. Din 
cauza acestei răspândiri uriaşe a obezității, nu există niciun 
motiv justificabil pentru a recomanda sa nu se reducă 
consumul de dulciuri sau să fie redus doar în cadrul unei 
diete generale de scădere a consumului altor alimente. La 
urma urmelor, zahărul este singurul aliment care nu 
furnizează organismului niciun fel de nutrient; nu uitaţi - 
cei care rafinează zahărul sunt cei care pretind că produsul 
lor este practic 100% pur. Nu oferă nimic altceva în afară 
de calorii, iar pentru a slăbi contează doar reducerea 
numărului acestora. 

Dacă reduceti consumul oricărui alt aliment - oricărui alt 
aliment - veţi reduce numărul de calorii, dar şi de nutrienți. 
Nu există o dovadă care să ateste că persoanele 
supraponderale consumă un număr excesiv de nutrienți; 
există însă o mulţime de dovezi care atestă că o parte din 
supraponderali ar face mai bine să urmeze o dietă mai bine 
echilibrată din punct de vedere nutritiv. În capitolul 


urmator voi avea mai multe sa va impartasesc pe aceasta 
problema a caloriilor si nutrientilor. 

Nu putem judeca un lucru pana nu îl testam sau, în 
acest caz, până nu îl consumăm. Mulţi oameni pierd în 
greutate extrem de eficient, pur şi simplu renunțând la 
zahăr sau limitând foarte strict consumul acestuia. Dacă 
adăugaţi doar o linguriţă de zahăr în fiecare ceaşcă de ceai 
sau cafea şi beţi numai cinci cesti pe zi, puteţi slăbi cinci kg 
pe an doar eliminând zahărul din ceai sau cafea. 

Uneori, pentru a-şi reduce greutatea până la niveluri 
acceptabile, oamenii trebuie să limiteze şi consumul de 
alimente care conţin amidon, adoptând o dietă strictă, 
săracă în carbohidrați. Desigur, renunţarea la alimentele 
care conţin zahăr şi amidon, precum şi la băuturile cu zahăr 
necesită autodisciplină, la fel ca în cazul oricărei schimbări 
a obiceiurilor alimentare. Totuşi, din mai multe motive 
descrise în detaliu în cartea pe care am scris-o anterior, 
intitulată This Slimming Business, dieta săracă in 
carbohidrați reprezintă calea cea mai practică şi mai 
eficientă de a vă controla greutatea corporală. Împreună cu 
colegii mei, am demonstrat prin experimente, nu doar prin 
calcule făcute stând comod în fotoliu, că acest gen de 
alimentaţie asigură un aport mult mai bun de nutrienți 
decât regimul tradiţional care presupune consumarea 
aceloraşi alimente, dar în cantitate mai mică. 

Nu am înţeles niciodată cu adevărat de ce atât de mulţi 
doctori din instituţiile americane medicale şi de nutriţie nu 
au privit cu ochi buni o dietă care vă cere de fapt să 
reduceti doar, sau în principal, alimentele care va 
furnizeaza caloriile de care nu aveti nevoie, oferindu-va 
putin din nutrientii de care aveți; nevoie. 

Deşi am afirmat că nu voi intra în detaliile principiilor 
obezității, trebuie să adaug un lucru important referitor la 
bebeluşi. Am menţionat deja obiceiul, din ce în ce mai 
frecvent printre părinţi, de a adăuga zahăr în formula de 
lapte, în cereale şi în alte alimente cu care sunt intarcati 
copiii, precum şi hrănirea lor cu băuturi îndulcite. 
Consecința este numărul atât de mare de bebeluşi graşi de 
pretutindeni, încât a determinat experţii în pediatrie din 


Statele Unite si din Marea Britanie sa atraga frecvent 
atentia asupra acestei probleme. 

Cu câţiva ani în urmă s-a arătat ca supraalimentarea 
bebeluşilor nu doar că-i îngraşă, ci încurajează la aceştia 
dezvoltarea si persistenta obezității, când ajung la 
maturitate. Conform teoriei, prin supraalimentare celulele 
grase din țesutul adipos al bebelusilor sunt încurajate să se 
dividă, aşa că, în afară de celulele existente care se umplu 
de grăsime, organismul produce mai multe celule, creând 
mai mult loc pentru grăsimea care se acumulează. Această 
idee se baza pe descoperirea faptului că numărul de celule 
care se pot observa în țesutul adipos al bebeluşilor graşi 
era mai mare decât la cei slabi. Aceste celule suplimentare 
persistă la maturitate, astfel încât bebeluşul gras devine un 
adult cu mai mult ţesut adipos şi, prin urmare, cu o mai 
mare predispozitie de a depozita grăsime. S-a concluzionat 
că o asemenea persoană va avea evident mai multe 
probleme în ce priveşte controlul greutăţii excedentare 
decât una cu o cantitate normală de ţesut adipos. 

De curând, această idee a fost pusă sub semnul 
întrebării, pe motiv că depinde de capacitatea de a număra 
cu exactitate celulele adipoase. Criticii afirmă că la 
bebeluşii slabi, o parte din celule sunt goale şi pot fi omise 
cu uşurinţă la o numaratoare; la cei graşi, toate celulele 
conţin grăsime şi sunt, prin urmare, mai vizibile şi e mai 
probabil să fie numărate. Aceasta duce la ceea ce criticii 
consideră concluzia greşită că bebeluşii slabi au mai puţine 
celule adipoase decât cei graşi. 

Oricare ar fi adevărul în legătură cu numărul de celule 
adipoase, e cert faptul că bebeluşii, la fel ca alţi copii şi 
adulţi, se îngraşă dacă asimilează mai multe calorii decât 
consumă. E suficient să priviţi în jur ca să vedeţi cât de 
uşor este pentru un bebeluş să acumuleze aceste calorii 
excedentare. Chiar dacă unii producători de alimente 
pentru bebeluşi au încetat să mai adauge zahăr în 
produsele lor, mamele vor adăuga zahăr, fără să ezite, în 
mâncarea acestora. Nici nu vor ezita să le dea băuturi dulci 
cu biberonul ori de câte ori cred că micuţii sunt tnsetati. 


CAPITOLUL 11 


Cum sa asimilati 
mai multe calorii fara sa va hraniti cu 
adevarat 


O critica pe care o auzim frecvent la adresa zaharului 
rafinat este că furnizează „calorii goale“. Este adevărat. 
Adesea criticii continuă să afirme că procesul de rafinare 
are o problemă deoarece elimină nutrienți esentiali, care 
sunt prezenţi în cantităţi însemnate în zahărul nerafinat. 
Acest lucru este în mare parte neadevărat, după cum am 
văzut. 

După ce am analizat ce se întâmplă cand consumati 
zahăr pe lângă alte alimente, să vedem ce se întâmplă 
dacă-l consumati în schimbul altor alimente. In fond, daca 
oamenii acumulează 500 de calorii pe zi sub formă de 
zahăr, iar uneori mult mai mult, probabil va exista o 
reducere a consumului altor alimente; trebuie să existe o 
limită a cantităţii pe care o poate îngurgita până şi cea mai 
vorace persoană. 

În cea mai simplă situaţie, imaginati-va o dietă de 2.500 
de calorii pe zi, alcătuită în mare măsură din alimente 
bune, hrănitoare, cum ar fi carnea, brânza, laptele, peştele, 
fructele şi legumele, la care se adaugă câţiva cartofi, pâine, 
precum şi cereale la micul dejun. Pastrati limita numărului 
de calorii la 2.500, dar înlocuiţi 500 sau 550 dintre ele cu 
zahăr, în cantitatea medie consumată pe zi. Am arătat că 
puteţi face acest lucru de obicei pur şi simplu adăugând 
cantităţi moderate de zahăr alb în ceai şi cafea şi 
consumând doar ocazional câte un suc răcoritor, îndulcit cu 
zahăr. Evident, rezultatul înlocuirii a 20% din totalul de 
calorii cu zahăr ar reprezenta o reducere a aportului de 
nutrienți - proteine, toate vitaminele, toate elementele 
minerale - de asemenea cu 20%. 

Dacă dieta dumneavoastră anterioară ar fi conţinut cu 
20% mai mult din toţi nutrientii de care aveţi nevoie, nu va 
apărea nici un deficit nutritional. Să presupunem însă că nu 


cuprindea acest surplus. Mai important, să presupunem ca 
sunteţi unul din cei care consumă mai mult decât 
cantitatea medie de zahăr - care vă furnizează poate 30% 
sau chiar 40% din caloriile asimilate de dumneavoastră. 
Acum începe să fie mai dificil, după cum vedeţi, să vă 
imaginati că dieta de 2.500 de calorii, care initial furniza 
atâţia nutrienți câţi erau necesari, va avea acelaşi efect 
dacă alimentele care le conţineau sunt înlocuite în 
proporţie de 30 sau 40% de unele fără nutrienți. 

Aceasta nu înseamnă că mâncând 127-141 g de zahăr 
zilnic - sau chiar 198-226 g - veţi face rapid pelagră, beri- 
beri sau scorbut. In cazuri extreme, când persoana în cauză 
consumă cantitati mari de zahăr, iar restul dietei nu e prea 
bine alcătuită, uneori apar asemenea boli. Mă voi referi mai 
târziu la rolul zahărului în cauzarea deficitului total de 
proteine în ţările sărace. Se poate întâmpla însă ca dieta 
dumneavoastră să fie la limita insuficientei din punct de 
vedere nutritional, astfel încât să vă aflaţi în acea zona 
crepusculară dintre starea de sănătate excelentă şi un 
deficit manifest de substanţe nutritive: nu vă simtiti foarte 
bine, sunteţi obosit şi uşor epuizat, predispus la dureri şi 
junghiuri, precum şi infecţii ciudate. Toate aceste 
simptome vagi, dar extrem de reale le resimtim cu toţii la 
un moment dat. Deşi faptul că nu vă simtiti prea bine nu 
este o dovadă clară că alimentaţia ar fi deficitară, la 
persoanele ale căror diete sunt dezechilibrate din cauza 
consumului masiv, exagerat de zahăr, acesta trebuie 
considerat o cauză posibilă. 

Există vreo cale să arătăm că zahărul poate intr-adevar, 
nu doar ipotetic, duce la eliminarea unor alimente mai 
nimerite din alimentaţie? Eu sunt de părere că o cale dea 
descoperi acest lucru constă în verificarea tendinţelor de 
consum pentru diverse feluri de alimente, în special cele 
universal recunoscute ca fiind extrem de nutritive - carne, 
lapte, peşte, fructe şi ouă. În particular, m-am decis să 
studiez tendinţa manifestată în cazul consumului de carne, 
şi asta din două motive. Mai întâi, carnea intră în categoria 
de alimente foarte nutritive şi, în al doilea rând, majoritatea 
oamenilor o consideră extrem de gustoasă. Am susţinut 


ideea conform careia, datorita faptului ca si alimentele care 
conţin zahăr sunt extrem de gustoase, creşterea 
consumului acestora ar putea fi însoţită de o reducere a 
consumului de carne. 

Trebuie să mă întrerup pentru a explica de ce, atunci 
când priviţi statisticile relevante, e necesar să retineti două 
particularităţi importante. Prima este aceea că, deşi 
consumul total de zahăr din America a încetat să mai 
crească în urmă cu 30-40 ani, iar în Marea Britanie în ultimii 
12-15 ani, în paralel s-a manifestat o reducere a utilizării 
zahărului la domiciliu şi o creştere a cantităţii de zahăr 
folosit în alimentele prefabricate. Exprimându-ne mai dur şi 
nu foarte exact, se poate spune că oamenii adaugă mai 
puţin zahăr în băuturile preparate acasă, dar consumă mai 
mult zahăr în îngheţată, prăjituri şi biscuiţi, care, 
întâmplător, furnizează organismului o mulţime de calorii, 
dar nu prea mulţi nutrienți. E de aşteptat atunci o 
accentuare a efectului zahărului de a elimina alte alimente 
din dietă, chiar dacă volumul de zahăr nu creşte. 

A doua idee demnă de reţinut este că alimentele pe care 
le-am menţionat, pe lângă faptul că se numără printre 
favoritele  nutriţionistului, sunt de asemenea relativ 
scumpe, astfel încât există tendinţa ca multe să fie 
consumate mai degrabă de oamenii mai bogaţi decât de 
cei mai săraci. Această stratificare socială s-a redus în 
lumea occidentală, datorită ridicării nivelului de trai; 
segmentele mai sărace ale populaţiei nu mai sunt la fel de 
sărace ca pe vremuri. Nutritionistii şi economiştii au 
prevăzut faptul că o creştere generală a nivelului de trai va 
determina o creştere a consumului de carne roşie, peşte, 
lapte, ouă şi fructe. Nu ne aşteptăm la mari schimbări, ba 
chiar la niciun fel de schimbări ale consumului în cazul 
segmentelor de populaţie mai avută, care ipotetic au fost 
mereu capabile să mănânce oricât doresc din aceste 
alimente gustoase; pe de altă parte, ne aşteptăm la o 
creştere uriaşă a cantităților consumate de segmentele de 
populaţie mai sărace, pe măsură ce li se îmbunătăţeşte 
situaţia economică. 

Ce se întâmplă cu bănuiala mea că zahărul şi alimentele 


bogate in zahar exclud aceste alimente mai nutritive din 
diete? Am reuşit să arătăm că, în America, îmbunătăţirea 
treptată a nivelului de trai a fost însoţită de o creştere a 
consumului de fructe în cadrul celor mai sărace segmente 
ale populaţiei, dar în acelaşi timp de o reducere 
semnificativă în cadrul celor mai bogate segmente. In 
Marea Britanic am studiat modificarea consumului celor 
mai valoroase alimente din punct de vedere nutritiv, între 
1936 şi 1983, la două segmente de 10% din populaţie: cel 
mai sărac şi cel mai bogat. Indubitabila ameliorare a 
nivelului de trai pe parcursul acestei jumătăţi de secol s-a 
reflectat într-un regim alimentar mult îmbunătăţit pentru 
pătura cea mai săracă a populaţiei. In anii 1980 aceste 
persoane beau de trei ori mai mult lapte, mâncau de două 
ori mai multe ouă, aproape de două ori mai mult peşte şi 
cu 50% mai multă carne. Pentru cei mai bogaţi 10% însă, 
cifrele au arătat o reducere semnificativă a consumului 
tuturor acestor articole în 1983 comparativ cu 1936. 
Consumul de carne, lapte şi ouă a scăzut cu aproximativ 
30% şi consumul de peşte cu peste 50%. 

În ce priveşte carnea, oricine a cunoscut cât de cât ţara 
în perioada de dinaintea celui de-al Doilea Război Mondial 
ştie că oamenii mai săraci mâncau puţină carne (vezi, de 
exemplu, renumitele studii ale lui John Boyd Orr). Totuşi, în 
pofida unei creşteri însemnate în cadrul păturii mai sărace, 
consumul mediu de carne din Marea Britanie abia dacă s-a 
schimbat faţă de perioada interbelică. Acest fapt se 
datorează poate doar unei scăderi de consum în cadrul 
păturilor mai bogate. 

Dovezi mai recente vin din SUA unde, aşa cum probabil 
ştiţi deja, în ultimii câţiva ani experţii au tras un semnal de 
alarmă extrem de serios în privinţa deficitului nutritional. 
Nu se ştie exact cât de mare este deficitul. Sigur e faptul că 
deficitul este mult mai mare decât ar fi crezut majoritatea 
oamenilor. 

E improbabil ca declinul calităţii nutritionale a dietei 
americanului de rand să se  datoreze  accentuării 
dificultăţilor economice. Explicaţia mult mai plauzibilă este 
aceea că o parte din alimentele bune şi nutritive au fost 


coplesite si eliminate din dieta de alimente inferioare din 
punct de vedere nutritiv, bazate pe zahar. Aceasta este si 
parerea dr. Joan Courtless, membra in Departamentului 
Agriculturii al SUA, care spune: „Sondajele de opinie arată 
că aceasta [înrăutățirea dietelor] constă în alegerea făcută 
- consumul ridicat de sucuri răcoritoare şi consumul redus 
de lapte; consumul crescut de gustări dulci şi consumul 
redus de legume şi fructe“. Gustările (snaks-urile) conţin 
mari cantităţi de zahăr. 


CAPITOLUL 12 


Poti demonstra ca e asa cum spui? 


În cazul în care, citind această carte, va convingeti ca 
zahărul este pur, alb şi mortal, vă veţi implica desigur într-o 
serie de discuţii aprinse încercând să-i convingeti si pe alţii. 
Dacă luaţi atent în calcul nu doar faptele pe care vi le voi 
relata, ci şi problema mai complexă a modului în care 
cântăriţi dovezile privind cauzele bolilor si în care vă 
formaţi propriul punct de vedere privind consumul de 
zahăr, toate acestea vă vor ajuta şi vă vor întări opiniile. 
Inainte să încep să vă relatez despre diabet, boala 
coronariană, ulcerul duodenal şi multe alte boli, voi analiza 
problema în termeni generici. 

După cum veţi vedea, multe din concluziile pe care le 
voi trage în această carte se vor baza în mod inevitabil în 
parte pe dovezile faptice şi în parte pe judecata proprie. 
Aceia dintre dumneavoastră care au încercat sa 
urmărească rapoartele privind volumul enorm de cercetări 
pe problema bolii coronariene, din trecut şi care continuă, 
nu vor fi surprinşi când afirm că trebuie să combini fapte 
obiective cu opinia personală subiectivă. Uneori nu poate fi 
făcută dovada clară a cauzei sau cauzelor unei boli. 

Pentru a obţine dovezi abso/ute că fumatul cauzează 
cancer pulmonar, va trebui să luaţi, de exemplu, 1.000 de 
tineri cu vârsta de 15 ani, să-i împărţiţi cât mai atent 
posibil în două grupe de câte 500, să determinaţi unul 
dintre grupuri să fumeze începând din acel moment şi să-i 
interziceti strict fumatul celuilalt. Apoi, după 30-40 ani, veţi 
începe poate să vedeţi dacă un număr cu mult mai mare de 
persoane din grupul fumătorilor a făcut cancer pulmonar 
sau nu. 

Intrucat acest gen de experiment iese evident din 
discuţie, din motive etice si practice, e necesar sa 
examinati dovezi ce sunt în mare măsură circumstantiale şi 
să le judecaţi într-un context care cuprinde, sperăm, 
principii raţionale şi principii biologice general plauzibile. 
Am încercat să fac aici acest lucru. Am încercat să 


recunosc limitele tuturor dovezilor disponibile şi, 
interpretandu-le, să mă detasez si să le evaluez in principal 
pe baza faptului că au sau nu sens, ca se încadrează sau 
nu in ceea ce se poate discerne în privinţa regulilor care 
guvernează procesele vitale si organismele vii. 

E logic, atunci, să petrec câteva minute analizând 
ambele aspecte: să determin tipurile de dovezi privind 
cauzele bolii pe care pot spera sa le găsesc si limitele 
acestora si să vad dacă pot fi detectate nişte legi generale 
care ajută la menținerea sănătății. Deoarece in aceasta 
carte discut in principal despre zahăr si întrucât cea mai 
importantă boală pe care o voi studia este cea coronariană, 
la aceste două subiecte mă voi referi succint, dar aceleaşi 
principii se aplică oricărei cauze si oricărei boli. 

Ar trebui sa spun câte ceva si despre cuvântul „cauză“, 
deoarece voi afirma foarte des faptul că zahărul e o 
„cauză“ a mai multor boli. În primul rând, este foarte sigur 
că niciuna din bolile pe care le voi analiza nu e cauzată de 
zahăr in sensul in care căldura e „cauza“ topirii gheții. Din 
punctul de vedere al susceptibilitatii oamenilor de a se 
îmbolnăvi de o anumită boală, aceştia sunt diferiţi şi atunci, 
chiar şi în condiţii identice, presupunând că le-aţi putea 
crea, un om poate face atac de cord, pe când altul nu. 
Această susceptibilitate pare în mare măsură a fi ereditară, 
aşa că se poate spune că şansele dumneavoastră de a 
suferi de o boală coronariană sunt mai scăzute dacă 
părinţii, bunicii, unchii şi mătuşile au trăit până la o vârstă 
înaintată fără a avea acea afecţiune si sunt mai mari dacă 
mai mulţi membri ai familiei dumneavoastră au avut boala. 

Pe lângă acest factor genetic, factorii de mediu joacă de 
asemenea un rol în boala coronariană. Majoritatea 
oamenilor acceptă afirmaţia conform căreia mai mulţi 
factori de mediu au o influenţă şi printre aceştia se numără 
stilul de viata sedentar sau fumatul. Sper să arăt că un 
consum excesiv de zahăr este un alt factor de mediu (sau 
cauză) care produce boala coronariană. Nu-mi propun să 
arăt că zahărul este unicul factor implicat în producerea 
acestei boli, sau a oricărei alte boli. 

Doresc să mai adaug câteva cuvinte despre cauze. Dacă 


un eveniment A declanşează un alt eveniment, B, iar daca 
fără A nu s-ar produce B, atunci puteţi numi A cauza lui B. 
Sa presupunem că arunc în coşul meu de gunoi un chibrit 
aprins, apoi studiul meu şi casa ard în totalitate. Cauza a 
fost chibritul aprins? Foile de hârtie răvăşite din coşul de 
gunoi? Faptul că în casa mea sunt multe cărţi şi o cantitate 
excesiv de mare de lemn? Dacă oricare dintre aceşti factori 
ar fi fost altfel, casa nu ar fi ars deloc. În mod alternativ, ar 
fi putut avea loc un scurtcircuit la distribuţia energiei 
electrice către lampa mea de birou, aşa că incendiul ar fi 
putut izbucni dintr-o cu totul altă cauză, fără nicio legătură 
cu un chibrit aprins. 

Aş putea spune că dacă mănânc alimente dulci, cariile 
îmi găuresc dinţii. Atunci, probabil alimentele care conţin 
zahăr reprezintă cauza cariilor dentare. Dar e posibil să nu 
fac carii, deşi consum aceste alimente, dacă am o 
rezistenţă genetică puternică la această boală sau dacă mă 
spăl pe dinţi imediat după ce consum aceste alimente, sau 
dacă ştiu cum să-mi golesc gura de bacteriile care-mi atacă 
dinţii după ce zahărul din alimente le-a stimulat să se 
înmulțească si să devină active. Este atunci zahărul 
„cauza“ cariilor dentare? Sau bacteriile? Ori lipsa de 
rezistenţă a dinţilor mei? 

Astfel, în cele ce urmează, nu mă aştept să vă 
demonstrez că o cantitate mare de zahăr ingerată e 
singura cauză a bolii pe care o mentionez. Sper sa va 
conving însă că, indiferent de moştenirea dumneavoastră 
genetică şi oricât de mult aţi persista în obiceiurile 
implicate în producerea uneia sau alteia dintre aceste boli, 
şansele dumneavoastră de a face acea afecţiune s-ar 
reduce semnificativ dacă aţi scădea consumul de zahăr. 

Cum rămâne cu genul de dovezi care stau la baza faptu- 
lui că o anumită cauză produce o anumită boală? In linii 
mari, există două tipuri principale de dovezi: 
epidemiologice si experimentale. Prin „epidemiologice“ 
înţeleg dovezi care arată că există o legătură între 
intensitatea presupusei cauze şi prezenţa bolii. Asemenea 
dovezi răspund la următoarele întrebări: este boala 
coronariană mai frecventă la populaţiile care mănâncă mai 


mult zahar? Daca a aparut o crestere a numarului celor 
care suferă de aceasta boală, este însoţită de o creştere a 
consumului de zahăr? In cadrul oricărei populaţii, oamenii 
care au boala au mâncat mai mult zahăr decât cei care nu 
o au? 

Dovezile „experimentale“ sunt produse când încercaţi 
să raspundeti la următoarele întrebări: Duce alimentarea 
cu zahăr a cobailor în laborator la boală coronariană? 
Reduce eliminarea zahărului din alimentaţie posibilitatea ca 
animalele sau oamenii să se îmbolnăvească de inimă? 

Puteţi adresa şi întrebări mai putin directe, cum ar fi: 
înainte să producă boala propriu-zisă, alimentarea cu zahăr 
produce genul de schimbări care în mod normal sunt 
asociate cu boala? 

In ce priveşte regulile generale, mi se pare că unul sau 
două principii biologice trebuie neapărat reţinute în aceste 
vremuri când au loc schimbări rapide ale mediului nostru 
înconjurător. Mai întâi, organismele vii se pot adapta 
adesea la schimbări, dacă acestea nu se produc prea rapid 
şi nici nu sunt prea profunde. Dacă, însă, schimbarea este 
foarte rapidă şi foarte profundă, organismele ar putea 
sucomba. E posibil ca, în cadrul unei populaţii, unii indivizi 
să fie mai rezistenți şi să supravieţuiască, deşi majoritatea 
decedează. Dacă schimbarea persistă, în cele din urmă se 
poate ivi o nouă populaţie, provenită din supraviețuitori, în 
cadrul căreia toţi indivizii vor fi ,dotati" cu această 
rezistenţă sporită. Este probabil ca, pentru a se produce o 
modificare considerabilă în cadrul unei populaţii, să treacă 
între 1.000 şi 10.000 de generaţii. La scara existenţei 
umane, asta înseamnă între 30.000 şi 300.000 de ani. 

Al doilea principiu nu e la fel de uşor de dedus, dar cred 
că este un corolar logic al primului. Conform acestuia: dacă 
în mediu au avut loc modificări de amploare, care s-au 
desfăşurat într-un interval de timp mult mai scurt decât 
30.000 de ani, este posibil să existe semne că omul nu s-a 
adaptat în totalitate, iar acestea se vor arăta probabil sub 
forma prezenţei bolilor de un fel sau altul. 

Ştiu că oamenii au tendinţa de a respinge acest gând, 
dar eu sunt convins că nu veţi găsi o excepţie la această 


regula. Ganditi-va din nou la fumat, care in Marea Britanie 
a crescut de la o medie de 1.100 tigarete pe an per adult în 
1920 la peste 2.500 pe an în 1980. Gândiţi-vă la 
diminuarea rapidă a activităţii fizice: folosirea aparatelor 
ergonomice, utilizarea pe scară largă a automobilului, 
televiziunii şi radioului; toate acestea au transformat omul 
bogat într-un animal foarte sedentar în ultimii 30-40 ani. 
Puţini ar nega în prezent faptul că fumatul este o cauză 
importantă a cancerului pulmonar şi că fumatul si 
sedentarismul sunt cauze importante ale bolii coronariene. 

As putea continua şi semnala indiscutabilul fapt că 
fiecare medicament nou intrat pe piaţă s-a dovedit mai 
devreme sau mai târziu a produce efecte secundare 
negative neintentionate, precum şi efecte bune 
intenţionate, deşi permiteti-mi să mă grăbesc să adaug că 
această stare de fapt are prea puţine consecinţe dacă 
efectele pozitive sunt importante, iar cele negative 
neimportante. 

Dacă există un motiv de îngrijorare în privinţa cauzelor 
ce ţin de alimentaţie în cazul unei boli răspândite, ar trebui 
căutat un element care a intrat recent în dieta umană sau 
al cărui consum a crescut considerabil în ultimul timp. Prin 
„ultimul timp“ înţeleg o scurtă perioadă în termeni 
evolutivi, cum ar fi 10.000 ani. Reciproc, ar fi improbabil ca 
un element al alimentaţiei să fie cauza unei boli larg 
răspândite dacă a reprezentat o parte importantă din dieta 
umană vreme îndelungată - de exemplu un milion de ani 
sau mai mult. Dacă există un element intrat recent în 
alimentaţie sau care reprezintă acum o parte mult mai 
însemnată din dieta noastră decât înainte, ar trebui să ne 
întrebăm ce a provocat această schimbare. 

Trebuie să avem în minte aceste consideraţii când luăm 
în calcul toate dovezile care acuză consumul de zahăr de 
producerea unei boli la om. Aceste consideraţii sunt atât de 
importante, încât e necesar să le examinăm pe fiecare în 
parte mai atent, pentru a le înţelege utilizările şi limitările. 
Asta îmi propun să fac acum - nu foarte detaliat, dar destul 
cât să intelegeti de ce o mare parte din ceea ce scriu în 
această carte a făcut subiectul controverselor şi 


diferendelor si de ce, cu toate acestea, cred ca imaginea de 
ansamblu este foarte convingatoare. 

Sa începem deci cu epidemiologia. Întrebările păreau 
rezonabil de simple. Cât de multe persoane bolnave sunt în 
cadrul diferitelor populaţii? Ce legătură are boala cu 
consumul de zahăr? ş.a.m.d. În realitate, răspunsurile la 
aceste întrebări nu sunt simple. Să luăm întrebarea privind 
răspândirea bolii. Pentru început, nu există nicăieri nicio 
evidenţă privind numărul de persoane care suferă de o 
anumită boală la un moment dat. 

De exemplu, nimeni nu ştie câţi bolnavi de ulcer 
duodenal există în America sau în Marea Britanie şi nici 
măcar nu ştie cu exactitate răspândirea cariilor dentare în 
aceste tari. Diagnosticarea ulcerului duodenal sau 
calcularea numărului total de carii dentare nu este uşor de 
realizat şi nici suficient de precisă pentru ca toţi medicii să 
ajungă la un consens în privinţa fiecărui caz. Chiar dacă v- 
aţi hazarda să ghiciţi o cifră în privinţa răspândirii ulcerului 
duodenal sau a cariilor dentare numărând, de exemplu, 
pacienţii trataţi în spitale, nu aţi putea afla date statistice 
pentru o ţară unde serviciul medical şi stomatologic nu 
este bine organizat - situaţie în care se află peste două 
treimi din ţările lumii. 

V-aţi putea imagina că situaţia e mai simplă în cazul 
acelor boli care sunt adesea fatale, deoarece atunci aţi 
putea consulta cifrele privind mortalitatea. Totuşi şi în 
acest caz doctorii au adesea păreri diferite în privinţa 
diagnosticării trombozei coronariene sau a anumitor forme 
de cancer. Cauza morţii raportată de doctori diferiţi în 
cazuri similare poate prin urmare să difere. Medicii din ţări 
diferite tind să aibă standarde diferite, iar datele statistice 
din ţările mai puţin dezvoltate sunt din nou adesea 
inexacte. 

Studiile epidemiologice necesita de asemenea 
cunoaşterea consumului de alimente - în această situaţie 
particulară, cunoaşterea consumului de zahăr. În prezent, 
întâmplător, e mai uşor să afli cât de mult zahăr se 
consumă în prezent într-o ţară decât orice alt aliment. În 
aproape fiecare ţară din lume, zahărul este produs exclusiv 


în fabrici. In consecinţă, producţia, exportul si importul sunt 
bine documentate. Chiar şi aşa, aceste informaţii pot fi 
insuficiente pentru scopurile pe care ni le-am propus. 
Datele nu vă arată cât de mult zahăr este distribuit 
populaţiei, iar acest lucru este cel mai important de ştiut. 

Permiteti-mi să vă explic. Imaginati-va două tari care au 
acelaşi consum mediu de zahăr - de exemplu 60 g pe zi. Să 
presupunem că într-una dintre ţări majoritatea locuitorilor 
consumă 40 g/zi şi sunt relativ puţini cei care mănâncă 100 
g/zi. În a doua tara, un număr restrâns de oameni consumă 
foarte puţin zahăr, dar o proporţie mare mănâncă peste 
100 g/zi. Dacă e nevoie de o cantitate de 100 g/zi pentru a 
provoca tromboză coronariană, atunci, evident, în a doua 
tara vor fi afectaţi mai multi oameni, chiar daca media 
pentru ambele tari este identica. Voi detalia acest subiect 
mai tarziu. 

Mai exista intrebarea legata de intervalul de timp 
necesar pentru dezvoltarea bolii. Se pare ca tromboza 
coronariana si diabetul ies la iveala la multi ani dupa 
instalarea in organism. Atunci, la modul ideal, am dori sa 
cunoaştem consumul de zahăr al populaţiei pe o perioadă 
de 20, 30 sau 40 de ani. Este evident imposibil să obţii 
această informaţie. Putem doar spera ca o atentă măsurare 
a consumului în prezent să ne dea în multe situaţii măcar o 
idee privind faptul că oamenii consumă o cantitate mare, 
moderată sau mică de zahăr şi, de asemenea, dacă şi-au 
păstrat acest obicei pe o perioadă îndelungată a vieţii. 

Acestea sunt atunci câteva din limitele dovezilor 
epidemiologice. Desigur, nu putem ignora aceste dovezi; 
întrebările care cer un răspuns în cazul nostru sunt prea 
importante pentru a elimina orice fel de indicii posibile 
privind cauza unor boli cum ar fi tromboza coronariană. Ar 
trebui însă să aveţi perpetuu în minte limitele acestui tip de 
dovezi. În special, nu trebuie să fiţi surprins de faptul că 
poate nu par foarte concludente; trebuie să fiţi mulţumit 
dacă ne dau pur şi simplu o idee privind o cauză posibilă, 
idee care poate fi apoi urmată de cercetări în alte direcţii. 

Sub umbrela epidemiologiei, includ şi descoperirile cu 
caracter evolutionist. Aici limitele principale sunt date de 


incertitudinea unor arhive. Deşi majoritatea marilor 
personalităţi ale antropologiei sunt de părere că omul este 
de mai multe milioane de ani mâncător de carne, nu au o 
imagine exactă în privinţa a ceea ce mânca acesta şi nici 
asupra cantităţii consumate din fiecare aliment. Prezenţa 
unui număr mare de oase de animale în vecinătatea 
scheletelor umane garantează faptul că omul consuma 
carne, dar se poate argumenta că aceasta reprezenta doar 
o mică parte a alimentaţiei, că el mânca în principal plante 
şi că acestea ar fi lăsat în urmă mult mai puţine urme în 
comparaţie cu oasele de animale. Nu e locul aici să 
dezbatem problema în detaliu, dar sunt de părerea majo- 
ritatii, care susţine că omul primitiv era în principal 
carnivor. 

Una peste alta, dovezile epidemiologice oferă arareori 
probe concludente privind legătura dintre alimentaţie şi 
boală. Totuşi adaugă, în orice caz, informaţii importante în 
favoarea teoriei mele, iar ansamblul tuturor dovezilor sper 
să fie suficient pentru a vă convinge „dincolo de orice 
îndoială“. 

Până acum am vorbit despre dovezile epidemiologice 
obţinute în urma unui studiu populaţional. Puteţi însă 
obţine de asemenea dovezi epidemiologice care au de-a 
face cu legătura dintre o boală şi cauza ei posibilă la 
indivizii care alcătuiesc o populaţie. Puteţi face acest lucru 
fie înainte, fie după ce se îmbolnăvesc. De exemplu, puteţi 
afla dacă oamenii care au făcut cancer pulmonar au fumat 
sau nu: acesta se numeşte studiu retrospectiv. Mai puteţi 
tine legătura cu mai multi oameni, dintre care unii fumează 
şi alţii nu, iar ulterior puteţi vedea câţi din fiecare grup au 
făcut cancer pulmonar: acesta se numeşte studiu 
prospectiv. Orice formă ar lua studiul dumneavoastră, e 
bine să vă asiguraţi că, pe cât vă puteţi da seama, 
persoanele din cele două grupuri diferă în ce priveşte obi- 
ceiurile legate de fumat, iar în rest sunt asemănătoare în 
toate privintele. Veţi vedea că este mai uşor să faceţi acest 
lucru la nivel de individ decât la nivel de populaţie. Dacă, 
de exemplu, este adevărat că o populaţie rurală africană e 
mult mai puţin probabil să aibă cazuri de apendicită decât 


una de orăşeni britanici, ati putea spune ca acest fapt se 
datorează dietei africanilor - care este mai bogată în fibre 
sau mai săracă în grăsimi, ori mai săracă în zahăr - sau 
faptului că mănâncă mai puţin; sau aţi putea afirma că nu 
se datorează alimentaţiei, ci faptului că nu se deplasează 
cu automobile şi nu stau la televizor, deci sunt mai activi 
din punct de vedere fizic. Dacă, pe de altă parte, 
descoperiţi în acelaşi oraş că bărbaţii care tocmai au avut 
atac de cord mâncau mai mult zahăr decât cei de aceeaşi 
vârstă şi din aceeaşi clasă socială, care nu au făcut atac de 
cord, aveţi o dovadă în favoarea faptului că zahărul ar 
putea fi o cauză a acestei afecţiuni. 

Imi întorc acum atenţia asupra dovezilor experimentale 
privind cauzele bolii, a modurilor de a strânge datele şi de 
a le interpreta justificat. 

Una dintre cele mai bune căi de a înţelege o boală 
umană este să reproduci afecțiunea la şobolani, cobai sau 
alte animale de laborator. Prin aceste mijloace, medicina a 
dobândit o mulţime de informaţii, totuşi încă incomplete, 
privind unele boli hormonale, cum ar fi excedentul sau 
deficitul de hormoni tiroidieni, hipofizari sau paratiroidieni. 
Şi în acest caz, majoritatea cunoştinţelor moderne 
referitoare la nutriţie - anume la calorii, proteine, vitamine, 
elemente minerale - provin din munca desfaşurată cu 
animale de laborator. 

Pe de altă parte, când nu putem îmbolnăvi un animal, 
întâmpinăm o piedică uriaşă. A durat mult până când 
medicina a descoperit cum să trateze anemia pernicioasă. 
Această perioadă îndelungată a avut drept cauză faptul că 
fiecare tratament propus trebuia testat mai întâi pe 
pacienţi care sufereau de această boală. După foarte mulţi 
ani de muncă de cercetare extrem de grea, s-a descoperit 
că un remediu eficient era să mănânci ficat crud sau uşor 
gătit. Apoi, ori de câte ori era creat un nou extract din ficat, 
acesta trebuia testat pe un pacient care suferea de anemie 
pernicioasă netratată încă. 

Abia după 23 de ani această muncă a dus în final la 
descoperirea agentului terapeutic activ din ficat, vitamina 
Biz. Fără îndoială, acest interval îndelungat ar fi fost mult 


mai scurt daca cercetatorii ar fi putut efectua aceleasi teste 
pe sobolani sau iepuri sau pe alt animal de laborator. 

Nu s-a reusit inducerea la niciun animal de laborator 
obişnuit a bolii coronariene, in forma în care apare la om. 
Se pare că a fost produsă la unele primate, dar nimeni nu 
ştie încă dacă putem face acest lucru cu regularitate şi 
premeditat. In orice caz, va fi extrem de dificil şi de 
costisitor să aprovizionezi un laborator cu sute de maimute, 
necesare pentru efectuarea tuturor experimentelor care să 
ne apropie de rezolvarea problemei bolii coronariene. 

Ce se poate face mai uşor este să încercăm să 
reproducem la animalele de laborator cât mai multe din 
caracteristicile asociate de obicei cu boala manifestată la 
om. Singura caracteristică despre care vorbesc cu toţii de 
ani de zile este nivelul ridicat al colesterolului în sânge. 
Este acceptat pe scară largă faptul că riscul de atac de 
cord este mai mare atunci când nivelul colesterolului în 
sânge este mai ridicat. Este raţional atunci să presupunem 
că manipularea experimentală a alimentaţiei sau a altor 
boli care ridică nivelul colesterolemiei la animale poate 
avea o legătură cu producerea bolii coronariene la om. Aşa 
cum ştiu cu toţii, au fost mii de asemenea experimente. 
Oamenii care suferă de boală coronariană prezintă însă 
adesea şi alte anomalii; pe lângă nivelul crescut al 
colesterolului în sânge, producerea experimentală a 
acestora poate ajuta de asemenea la identificarea cauzelor 
bolii. 

O caracteristică importantă a bolii coronariene este 
apariţia acelor modificări ale arterelor cunoscute în 
ansamblu sub denumirea de „ateroscleroză“, care sunt 
descrise într-un capitol ulterior. Nu toate animalele sunt la 
fel de predispuse la această boală. Este relativ uşor să 
produci modificări ale arterelor la iepuri, dar mult mai dificil 
la şobolani. După ce ai produs modificări date de grăsimi 
pe artere, rămâne întotdeauna întrebarea dacă ele sunt la 
fel ca acelea care apar în ateroscleroza umană. Multă 
vreme a existat un dubiu, care persistă încă în continuare 
în unele minţi, privind faptul că boala indusă iepurilor se 
aseamănă cu aceea care apare la om. Uneori, cercetători 


entuziaşti se lasă purtaţi de val suficient de mult încât sa 
pretindă că au produs ateroscleroză experimentală, când 
de fapt e ceva ce diferă flagrant de aceasta, faptul fiind 
demonstrabil. 

Am dori să vedem experimente care produc multe dintre 
caracteristicile trombozei coronariene, toate la aceleaşi 
animale, prin aceleaşi mijloace. Dacă nu e posibil să 
producem chiar tromboză coronariană, şi mai bine ar fi să 
vedem aceleaşi experimente efectuate pe mai multe specii 
de animale, astfel încât să nu fim induşi în eroare din cauza 
unei reacţii neobişnuite la acele specii care au fost 
întâmplător studiate. 

Ar trebui să luăm în calcul de asemenea aspecte ale 
obiceiurilor normale ale animalelor. Dacă, de exemplu, 
studiem efectele dietei, nu mi se pare important să 
includem alimente care în mod normal nu fac parte din 
dieta animalului studiat sau dintr-o dietă umană. Dietele 
animalelor ierbivore, cum ar fi iepurele, conţin de obicei 
foarte puţine grăsimi şi practic deloc colesterol. Pentru 
mine nu este surprinzător că dietele bogate în grăsimi şi 
care conţin colesterol produc anomalii la iepuri. Nu cred că 
acest lucru ar trebui acceptat ca dovadă că diete 
asemănătoare vor produce efecte similare la specii de ani- 
male carnivore sau omnivore, inclusiv la oameni, care au 
consumat alimentele din aceste diete timp de sute sau mii 
de ani. 

Pe lângă experimentele pe animale, se pot efectua şi 
experienţe pe oameni, în condiţiile în care suntem siguri că 
nu producem efecte dăunătoare. Intenţia ar fi clar aceea de 
a nu produce tromboză coronariană ci, doar temporar, 
genul de schimbări despre care se ştie că însoțesc boala. 
Încă o dată, cea mai banală schimbare care a fost căutată 
este creşterea nivelului de colesterol în sânge. 

Permiteti-mi sa mă întrerup pentru o clipă ca să 
argumentez ce tipuri de măsurători fac cercetătorii când 
efectuează experimente ca acelea despre care am relatat. 
Desigur, un principiu orientativ extrem de important constă 
în măsurarea concentraţiei substanţelor care, la fel ca în 
cazul colesterolului, se ştie că se modifică în mod 


considerabil în cazul bolii studiate. Cercetările sunt însă 
adesea limitate de metodele disponibile de efectuare a 
măsurătorilor. E posibil ca pentru o anumită substanţă fie 
să nu existe nicio metodă, fie să nu fie niciuna adecvată 
pentru folosirea uzuală, poate pentru că necesită aparatură 
extrem de specializată sau deoarece presupune tehnici 
extrem de laborioase. Reciproc, e posibil să existe tehnici 
foarte simple de măsurare a substanţei, chiar dacă poate 
nu sunt - sau se dovedesc a nu fi - extrem de relevante în 
cazul bolii studiate. 

Aceasta este, cred eu, situaţia în care se află studiile 
privind boala coronariana. Daca este adevărat - şi 
mărturisesc că încă nu sunt nici pe departe convins - că 
schimbarea cea mai importantă a acestei boli este 
creşterea nivelului unora dintre substanţele grase din 
sânge, atunci sunt multe de spus despre punctul de vedere 
al multor cercetători cum că nivelurile altor substanţe 
grase sunt mult mai bogate din punct de vedere informativ 
decât nivelul de colesterol. Asemenea substanţe sunt 
trigliceridele, precum şi unul din compuşii care ţine coleste- 
rolul în sânge. Acesta este colesterolul legat de lipoproteina 
cu densitate mare (HDL colesterol), în prezent fiind 
considerat un indicator mai bun al riscului coronarian decât 
cantitatea totală de colesterol. Intr-adevar, nu toţi sunt 
convinşi că la majoritatea oamenilor multe informaţii sunt 
dobândite doar prin măsurarea cantităţii totale de 
colesterol. Un distins medic şi cercetător american a scris 
că nivelul colesterolului din sânge este o măsurătoare 
biochimică pentru care se caută în continuare semnificaţia 
clinică! 

Un ultim tip de dovadă experimentală este să vedem ce 
va vindeca sau preveni îmbolnăvirea; de aici, în limitele 
raţionale, putem trage concluzii în privinţa cauzei. Un 
exemplu clar este scorbutul, care se tratează mâncând 
portocale sau lămâi; această descoperire a dus în cele din 
urmă la identificarea cauzei scorbutului; deficitul de 
vitamina C, conținută în fructe şi legume. 

Există însă două moduri posibile de a fi indus în eroare: 
una vizibilă şi una nu neapărat evidentă. Cea evidentă, deşi 


adesea trecuta cu vederea, este ca exista anumite boli, 
precum cele reumatice, la care simptomele fluctueaza. O 
perioada de durere este adesea urmata de una de remisie, 
astfel încât orice tratament administrat în timp ce boala il 
supăra pe pacient probabil va fi considerat că produce 
îmbunătăţirea ulterioară a stării de sănătate. 

Putem cădea de asemenea într-o capcană mai subtilă. 
Pot explica această situaţie cel mai bine printr-un exemplu. 
Multe persoane vârstnice, care suferă de diverse boli, 
dezvoltă treptat un grad de insuficienţă cardiacă, iar unul 
dintre efecte este umflarea picioarelor, din cauza 
hidropiziei (edemelor). Acest simptom poate fi atenuat 
dacă este administrată vitamina C în cantităţi mari, 
deoarece ea acţionează ca un diuretic şi intensifică 
eliminarea lichidelor din organism, prin rinichi. Totuşi, deşi 
acest tratament vindecă un simptom al insuficientei car- 
diace, boala nu e cauzată, evident, de carenta de vitamina 
C. 

Un exemplu mai clar, deşi poate mai degrabă ridicol, 
este acela că tratarea durerii de cap cu aspirină nu 
presupune faptul că durerea de cap e cauzată de carenta 
de aspirină. 

Permiteti-mi sa fac aici referire la rezultatele 
experimentelor privind efectele schimbării alimentaţiei în 
încercarea prevenirii bolii coronariene. Deoarece toate 
aceste experimente au fost concepute să testeze efectul 
modificării conţinutului de grăsimi din alimentaţie, nu 
efectul schimbării conţinutului de zahăr, e cel mai bine să 
discutăm despre ele acum, nu mai târziu, când mă voi 
concentra asupra combaterii consumului de zahăr. Este de 
asemenea util să facem acum această analiză deoarece voi 
putea demonstra încă una dintre dificultăţile cercetării 
subiectului alimentaţiei şi bolii cardiace. 

Au fost mai multe experimente, sau încercări, în care a 
fost modificat aportul de grăsimi, prin reducerea cantităţii 
de grăsimi saturate, cum ar fi cele din unt şi carne, uneori 
adăugând de asemenea ulei vegetal, precum uleiul de 
porumb. In cadrul unora din teste, medicii au studiat 
persoane care avuseseră deja unul sau mai multe atacuri 


de cord. Cercetătorii au încercat să vada dacă schimbarea 
alimentaţiei a redus riscurile pacienţilor de a face un alt 
atac, în comparaţie cu un grup asemănător, a cărui dietă 
nu a fost modificată. 

Acest gen de studiu se numeşte „studiu de preventie 
secundară“. Celălalt tip este „studiu de preventie primară“, 
prin care cercetătorii schimbă alimentaţia unor oameni 
aparent sănătoşi şi văd cum mulţi dintre ei dezvoltă boală 
coronariană, şi în acest caz prin comparaţie cu un grup de 
referinţă, a cărui alimentaţie nu a fost modificată. 

Au avut loc mai multe teste din fiecare categorie, cele 
mai importante încercând să realizeze prevenirea primară. 
Unul din ele s-a desfăşurat într-un centru de veterani 
(demobilizati) din Los Angeles, in care 424 de oameni au 
fost puşi la o dietă experimentală, ce reducea grăsimile 
saturate şi colesterolul şi creştea cantitatea de grăsimi 
polinesaturate. În următorii cinci ani cercetătorii au 
comparat aceşti bărbaţi cu alţi 422, a căror alimentaţie nu 
a fost modificată. S-a dovedit că în grupul experimental, 63 
de persoane au murit din cauza bolii coronariene, iar în 
grupul de referinţă 82; totuşi numărul deceselor provocate 
de cauze diverse a fost acelaşi în ambele grupuri. Un 
rezultat nedorit a fost acela că mai mulţi dintre bărbaţii din 
grupul experimental au făcut pietre la vezica biliară. 

Un test efectuat la Helsinki a durat 15 ani. La acesta au 
participat pacienţi din două spitale de boli nervoase 
diferite. La unul din spitale, pacienţii au primit dieta 
finlandeză standard, iar la al doilea, un regim care avea 
într-o proporţie mare grăsimi polinesaturate. După cinci 
ani, dietele au fost interschimbate. La sfârşitul celor 15 ani 
de experiment au fost ceva mai puţine decese din cauza 
bolii coronariene în ambele spitale în perioadele în care 
pacienţii urmau dieta experimentală. Totuşi, nici la acest 
test nu s-a manifestat vreo diferenţă în ce priveşte numărul 
total de decese datorate tuturor cauzelor. Modul în care s-a 
desfăşurat experimentul a fost puternic criticat: de 
exemplu, când pacienţii părăseau oricare dintre spitale 
erau recrutaţi alţii pentru a completa efectivul, aşa că 
studiul nu s-a desfăşurat pe o populaţie constantă, ci pe un 


grup alcatuit din pacienti care facusera parte din acest 
experiment pentru perioade extrem de diferite. 

Studiile ulterioare au examinat efectul schimbarii altor 
alimente, precum si a cantitatii de lipide din dieta, desi nu 
s-a schimbat procentul de grăsimi polinesaturate. Un 
asemenea studiu a fost efectuat în SUA şi s-a numit MR FIT 
(Multiple Risk Factor Intervention Trial - Studiul introducerii 
unui program de intervenție multifactorial asupra 
mortalităţii cauzate de boala coronariană la persoane care 
prezintă un risc crescut), raportat în 1982. Au participat la 
el peste 12.000 de bărbaţi de vârstă mijlocie, care 
prezentau mulţi factori de risc pentru boala coronariană, iar 
jumătate din ei au primit instrucţiuni destinate să le reducă 
nivelul colesterolului, al tensiunii arteriale şi numărul 
tigarilor fumate. Aceştia au fost intervievaţi frecvent si 
încurajați să persiste în luarea acestor măsuri. După 7 ani, 
nivelul colesterolului din sângele lor scăzuse doar cu 2%, 
mortalitatea lor prin boală coronariană nu era cu mult 
schimbată faţă de cea a grupului de referinţă, iar numărul 
total al deceselor în rândul lor era ceva mai ridicat. Costul 
acestui studiu a fost de peste 100 de milioane de dolari. 

În 1984 s-au raportat rezultatele studiului Lipid Researh 
Clinics Primary Prevention Trial [Studiul de preventie 
primara al clinicilor de cercetare a lipidelor]. Scopul acestui 
studiu nu era însă de a studia efectul dietei, ci efectele 
administrării unui medicament ce reduce nivelul 
colesterolului, numit colestiramină. La fel ca în cazul 
experimentului MR FIT, subiecţii erau bărbaţi - aproximativ 
2.000 -, selecționați datorită riscului ridicat pentru boală 
coronariană, întrucât constituiau 5% din populaţie cu cele 
mai ridicate valori ale colesterolului. Toţi au fost instruiți să 
urmeze o dietă săracă în grăsimi, iar jumătate din ei au 
primit colestiramina. După 7 ani, ambele grupuri au 
prezentat o reducere a nivelului colesterolului în sânge, iar 
aceasta a fost semnificativ mai mare în grupul celor care 
au luat şi colestiramină. Aceştia au avut de asemenea cu 
un sfert mai puţine decese prin boală coronariană şi au 
suferit un număr semnificativ mai mic de atacuri de cord 
non-fatale. Din păcate, acest efect dorit al medicamentului 


a fost insotit de simptome gastrice neplacute, asa ca multi 
barbati din grupul celor care luau medicamentul au 
renunţat la el. Evident, tratarea în masă a populaţiei cu 
acest medicament nu se poate aplica în realitate. Mai mult, 
ar fi extrem de costisitoare; s-a calculat că prevenirea unui 
singur atac de cord ar costa aproximativ un sfert de milion 
de dolari. 

Un studiu în desfaşurare este Stanford Heart Disease 
Prevention Program [Programul de prevenire a afecţiunilor 
cardiace de la Stanford]. Acesta a început cu o campanie 
publicitară de anvergură, desfăşurată în două oraşe din 
California, prin programe la radio şi televiziune, articole în 
ziare, reclame şi materiale informative distribuite prin 
poştă. Efectul a fost o reducere de 3% a concentraţiei 
colesterolului din sânge, care, după finalul campaniei, a 
devenit de numai 1%. În pofida acestui rezultat, 
următoarea fază planificată este repetarea testului la scară 
mai mare, de această dată în cinci oraşe din California. 

Trebuie să concluzionăm că tot acest efort care a 
început din anii 1960 nu a reuşit să demonstreze 
eficacitatea unei schimbări a conţinutului de grăsimi din 
regimul alimentar în ce priveşte reducerea răspândirii bolii 
coronariene. Totuşi rămâne faptul că începând aproximativ 
din 1960 în SUA şi ceva mai târziu în alte ţări, a avut loco 
scădere a numărului de persoane înregistrate cu deces prin 
boală coronariană. În SUA a avut loc de asemenea o mică 
reducere a consumului total de grăsimi, dar această 
schimbare de alimentaţie a demarat cu câţiva ani după ce 
a început să scadă numărul deceselor prin boală 
coronariană. Au avut loc şi alte schimbări ale stilului de 
viaţă, atât în America, cât şi în Marea Britanie, precum şi în 
alte câteva ţări, deşi nu toate sunt cuantificabile. Printre 
aceste schimbări se numără reducerea fumatului şi 
răspândirea programelor de exerciţii fizice, cum ar fi 
alergatul şi „gimnastica aerobică“, încercarea de a controla 
pe scară mult mai largă hipertensiunea arterială şi un 
număr enorm de operaţii de by-pass coronarian pentru cei 
care suferă de boala coronariană. În majoritatea acestor 
tari a avut loc şi o mica, dar continuă reducere a 


consumului de zahăr. Rămâne însă faptul că nu ştim de ce 
a avut loc această reducere a numărului de decese cauzate 
de boala coronariană, dar fenomenul este desigur extrem 
de bine-venit. 

Se poate dovedi în final că oamenii îşi vor reduce 
riscurile de a suferi un atac de cord dacă au consumat 
cantităţi mari de grăsimi polinesaturate, cum ar fi cele din 
uleiul de porumb sau de floarea-soarelui ori din tipurile 
speciale de margarină fabricate din aceste uleiuri. Trebuie 
să spun însă că eu consider foarte improbabil să se 
întâmple aşa ceva. Cred că dieta cea mai bună pentru 
specia umană este alcătuită pe cât posibil din alimentele 
pe care le aveam la dispoziţie pe vremea când eram 
culegători şi vânători. Uleiurile bogate în grăsimi polinesa- 
turate au ajuns să fie la dispoziţia omului doar în urma 
recentelor progrese din agricultură şi datorită şi mai recent 
elaboratelor tehnici industriale de extragere şi rafinare a 
uleiurilor; complexa procesare chimică a acestora şi a altor 
uleiuri, în scopul producerii margarinei, elimină acest 
produs din rândul alimentelor disponibile umanităţii pe 
parcursul milioanelor de ani de evoluţie. 


CAPITOLUL 13 


Tromboza coronariana - flagelul modern 


Astazi, nimeni nu poate fi surprins de preocuparea pe care 
o starneste numarul urias de persoane care mor din cauza 
bolii coronariene. in America si Marea Britanie, boala 
coronariana este responsabila pentru peste o cincime din 
totalul deceselor. Aici si in alte tari bogate, cel putin unul 
din trei barbati cu varste de peste 45 de ani vor muri ca 
urmare a bolii coronariene. Nu este surprinzator faptul ca in 
carti, reviste, in programe radio si de televiziune s-a vorbit 
mult despre aceasta problema in ultimii 25 de ani. Consider 
că există in continuare o mulţime de interpretări greşite, 
legate de natura bolii coronariene, şi ar fi mai bine să dau 
câteva explicaţii cu ajutorul unor definiţii şi descrieri, 
înainte să analizez cauzele acesteia. 

E posibil să aveţi deja în minte ceea ce consideraţi a fi o 
imagine simplă, clară a trombozei coronariene şi a modului 
în care apare ea. In acest caz, lucrurile stau probabil astfel: 
există o substanţă grasă în sânge, numită colesterol. Pe 
măsură ce îmbătrâniţi, cantitatea de colesterol din sânge 
creşte, în special dacă vă hraniti cu alimente care contin 
prea multă grăsime din carne sau unt. Din cauza nivelului 
ridicat al colesterolului sangvin, o parte din acesta are 
tendinţa să se depoziteze pe interiorul pereţilor arterelor, 
inclusiv al arterelor coronare. Acestea furnizează sânge 
miocardului, muşchiul gros care alcătuieşte peretele inimii, 
care la rândul ei pompează sângele prin corp. Din cauza 
depunerilor de colesterol, îngustarea treptată a arterelor 
coronare reduce volumul de sânge transmis către inimă, iar 
atunci simtiti junghiuri în piept când faceţi sport - angina 
pectorală. 

Depozitele de colesterol favorizează de asemenea 
formarea cheagurilor sau trombilor de sânge, astfel încât, 
mai devreme sau mai târziu, una ori alta din arterele 
coronare sau o ramificaţie a acestora se blochează 
complet. Drept urmare, irigarea cu sânge a unei părţi mai 
mari sau mai mici a inimii este întreruptă, iar atunci faceţi 


atac de cord - durere, stare de inconstienta daca inima 
încetează sa mai bată, deces, daca nu reîncepe sa bata în 
curând. 

Această imagine a atacului de cord este mult 
simplificată; este suficient de tulburător să vă cer să 
rezistati alături de mine în timp ce vă relatez povestea mai 
detaliată, descriind fidel ceea ce se întâmplă în realitate. 
Doresc în mod deosebit să fac diferenţa dintre lucrurile 
despre care medicina ştie că se întâmplă şi cele de care 
cercetarea este încă nesigură. 

La fel ca oricare alt organ din corp, inima poate fi 
afectată de mai multe feluri diferite de boli, aşa că, în sens 
strict, e la fel de prostesc să vorbim despre o boală de 
inimă ca şi când am vorbi despre o boală la mână sau la 
picior. Ceea ce oamenii înţeleg de obicei prin boală 
cardiacă este ceea ce se numeşte în mai multe feluri: boală 
coronariană ischemică sau tromboză coronariană ori infarct 
miocardic sau cardiopatie ischemică. Chiar şi aceasta 
afirmaţie, însă, este derutantă, deoarece aceste boli nu 
sunt chiar identice. Veţi înţelege mai bine situaţia dacă 
încercaţi să urmăriţi procesul de îmbolnăvire pe măsură ce 
afectează inima - adică în felul în care ştiinţa îl înţelege 
până în prezent. Afirm acest lucru deoarece în multe 
privinţe nimeni nu a înţeles pe deplin cum se dezvoltă 
bolile mai sus-mentionate. 

Analizând ceea ce se întâmplă la oameni, aproape toţi 
ştiu despre ce vorbesc. Imaginea stereotipa este a unei 
persoane, mai degrabă bărbat decât femeie, care are cel 
mai adesea peste 60 ani şi care în multe cazuri este perfect 
sănătoasă până când resimte brusc o puternică durere în 
piept. Bărbatul cade la pământ inconştient şi nu-şi poate 
reveni; sau durerea se reduce treptat şi acesta e pus în pat. 
Dacă îşi revine după primul, e posibil să sufere atacuri 
repetate, după mai mult sau mai puţin timp, existând în 
continuare posibilitatea ca unul dintre acestea să i se 
dovedească fatal. Uneori evenimentele se desfăşoară altfel. 
Atunci imaginea este a unei persoane care şi în această 
situaţie se simte aparent bine şi care moare atât de brusc 
încât practic nici nu are timp să se plângă de dureri sau de 


orice alt simptom. 

Cursul evenimentelor ce duce la boala sau bolile 
cardiovasculare instalate nu este din păcate deloc clar. 
Într-adevăr, orice aş scrie acum, oricât aş formula de atent, 
va reprezenta punctele de vedere ale mai multor experţi 
din acest domeniu, sau chiar ale majorităţii acestora, dar 
vor rămâne întotdeauna câţiva care nu vor fi de acord cu 
unul sau niciunul din evenimentele în forma în care le 
descriu aici. 

Permiteti-mi să încep prin a scrie despre aşa-numitele 
depozite de pe pereţii interiori ai arterelor. Depozitele se 
numesc „ateroame“, numele bolii fiind „ateromatoză“. 
Cuvântul „atheroma“ este denumirea grecească pentru 
terci de ovăz şi face referire la peticele neregulate de 
substanţă gălbuie aflate în interiorul pereţilor arterelor; 
aceste petice sunt numite uneori „plăci ateromatoase“. 
Nimeni nu ştie cu certitudine ce declanşează procesul 
formării lor. Mulţi cred că începe cu o agregare a 
trombocitelor pe sau în peretele unei artere. Trombocitele 
sunt mici elemente separate, în număr extrem de mare, 
care plutesc prin sânge împreună cu eritrocitele (globulele 
roşii) şi cu leucocitele (globulele albe). Când se „încleiază“ 
astfel, încurajează formarea de mici cheaguri de sânge 
(trombi). În jurul acestor cheaguri se acumulează treptat o 
substanţă grasă, care include în proporţie destul de mare 
colesterol. La un moment dat aceste petice devin fibroase, 
foarte asemănătoare cu cicatricele apărute în urma unor 
tăieturi pe piele. Combinația dintre ateroame şi cicatrice 
fibroase este cea care duce la faza cunoscută sub 
denumirea de ateroscleroză. Mai târziu, aceste aglomerări 
pot degenera şi deveni albicioase şi tari. 

Ateroscleroza poate apărea în arterele întregului corp, 
deşi e mai probabil să apară în anumite locuri decât în 
altele. Boala debutează probabil la o vârstă destul de 
fragedă, poate chiar în adolescenţă; conform părerilor 
anumitor experţi, începe chiar mai devreme. Pe măsură ce 
se dezvoltă, poate începe să producă perturbări în fluxul 
sangvin, astfel încât sportul vă poate da dureri în piept din 
cauza îngustării vaselor coronare (angină) sau dureri în 


picioare din cauza îngustării arterelor de la acest nivel 
(boala vasculară periferică, cunoscută şi sub denumirea de 
trombangeită obliterantă sau boala Burger). 

La boala vasculară periferică, creşterea extinderii 
aterosclerozei duce la dureri în picioare după ce v-aţi 
plimbat pe o distanţă mai scurtă sau mai lungă. Dacă boala 
nu este tratată, vine un timp când irigarea cu sânge a 
extremităților organismului este atât de redusă încât un 
deget de la picior, sau toată laba, ori chiar o parte a 
gambei se poate cangrena. Tratamentul poate consta în 
administrarea de medicamente pentru dilatarea arterelor 
sau în intervenţii chirurgicale care să îmbunătăţească 
circulaţia, prin eliminarea substanţei ateromatoase din 
artere. 

În inimă, arterele coronare se pot bloca din ce în ce mai 
mult, ducând la angine din ce în ce mai severe, cauzate de 
un efort din ce în ce mai mic. Se poate produce o blocare 
aproape completă, cu sau fără angină care să o preceadă. 
E posibil ca blocajul să fie cauzat de un cheag de sânge; 
fenomenul are loc mai degrabă într-o arteră cu plăci 
ateromatoase, în parte din cauza vitezei mici a fluxului 
sangvin şi în parte ca urmare a faptului că interiorul de 
obicei neted al arterei conţine acum material ateromatos 
rugos. Un blocaj mai poate fi cauzat de faptul că îngusta 
arteră coronară suferă un spasm sau o contracție pentru un 
timp suficient de îndelungat încât să întrerupă 
aprovizionarea cu sânge şi să provoace un atac de cord. 

Urmările depind de mai multe lucruri. Unul este 
dimensiunea acelei porţiuni a inimii care era alimentată de 
arteră înainte ca aceasta să se blocheze. Al doilea factor 
este porţiunea care nu mai poate fi irigată cu sânge, 
deoarece unele părţi sunt mult mai importante decât altele 
pentru a face inima să bata în continuare. In al treilea rând, 
urmările depind de faptul că partea relevantă a inimii are 
sau nu vase sangvine care aduc sânge spre ea din altă 
direcţie şi care se pot expanda rapid pentru a o alimenta cu 
sânge pe această cale alternativă. 

Dacă secţiunea afectată a inimii este mică sau relativ 
neimportantă, inima se va opri doar pentru scurt timp sau 


nu va tnceta sa bata. Daca o parte a inimii nu mai poate fi 
deloc irigată cu sânge, atunci aceasta porţiune va muri. 
Evenimentul se numeşte infarct miocardic şi este vizibil pe 
inimă ani mai târziu, țesutul mort fiind înlocuit cu unul 
cicatrizat. 

Se pare că în cazul morţii subite se întâmplă cu totul 
altceva. Şi aceasta este asociată cu ateroscleroza gravă a 
arterelor coronare, dar în acest caz se pare că inima 
încetează să mai bată normal şi intră într-un regim de 
tremur extrem de rapid, cunoscut sub denumirea de 
„fibrilaţie ventriculară“. În acest caz ea nu mai poate să 
pompeze cu regularitate şi cu forţă sânge prin întregul 
organism, iar decesul survine într-adevăr foarte rapid. 

Este important să reţineţi că e posibil să aveţi 
ateroscleroză extinsă fără să aveţi vreun simptom anume. 
In acest caz, va fi imposibil de diagnosticat boala, în afara 
cazului în care o parte din ateroame au ajuns în stadiul în 
care devin albicioase, şi astfel vizibile la o ecografie 
Doppler vasculară. Majoritatea, dacă nu toţi adulţii din 
ţările bogate, trăiesc având cel putin un număr destul de 
mare de ateroame, dar dacă nu au niciun simptom, de 
obicei e imposibil să ne dăm seama că au ateroscleroză şi, 
în acest caz, cât de amplă sau unde e localizată în 
organism. 

Sper că nu credeţi că acest lucru nu are nicio legătură 
cu subiectul cărţii de faţă. Unul din principalele motive 
pentru care fac cercetări în acest domeniu este că am 
devenit din ce în ce mai tulburat de punctul de vedere 
simplist şi răspândit pe scară largă, în legătură cu modul în 
care se îmbolnăvesc oamenii de boala coronariană - ideea 
că este doar o problemă a nivelurilor de colesterol în 
sânge. Această idee este în prezent atât de ferm susţinută 
de foarte mulţi oameni, încât aceştia ajung să creadă că 
orice determină creşterea nivelului colesterolului în sânge 
va provoca probabil boala coronariană, că orice reduce 
colesterolul ajută la împiedicarea apariţiei bolii sau chiar la 
vindecarea ei şi că orice nu creşte invariabil nivelul 
colesterolului sangvin nu are de-a face cu cauza bolii 
coronariene. 


Stiu ca sunt partinitor, dar aceasta imagine, din punctul 
meu de vedere mai degrabă naivă, a împiedicat 
înţelegerea corectă a bolii şi a cauzelor acesteia, prin 
urmare şi înţelegerea corectă a preventiei acesteia. 

În realitate, oamenii care suferă de boală coronariană au 
tulburări mult mai extinse decât simpla creştere a nivelului 
colesterolului în sânge. Mai întâi, are loc o creştere a altor 
componente grase din sânge, în special a trigliceridelor, 
numite uneori grăsimi neutre; mulţi oameni cred că 
această creştere are loc mai frecvent decât cea a nivelului 
colesterolului. Are loc de asemenea o reducere a 
colesterolului HDL. În al doilea rând, au loc alte modificări 
biochimice, inclusiv tulburări de metabolism al glucozei sau 
glicemiei în acelaşi sens ca în cazul diabetului. Are loc 
adesea si o creştere a nivelului de insulină şi de alţi 
hormoni din sânge, şi uneori o creştere a nivelului de acid 
uric. Acestea reprezintă modificări în activitatea mai multor 
enzime. Comportamentul trombocitelor este modificat. 

Putem întocmi o listă cu cel puţin douăzeci de indicatori 
care ating adesea niveluri anormal de mari sau anormal de 
mici la persoanele care au ateroscleroză acută şi numai 
una din acestea este frecventă, dar nicidecum universala 
creştere a nivelului de colesterol. 

În cazul în care căutaţi şi alte dovezi privind posibilul rol 
al zahărului sau al altui factor în declanşarea bolii cardiace 
la om, ar trebuie să retineti complexitatea manifestărilor 
afecțiunii. Acest aspect este deosebit de important pentru 
genul de experimente pe care colegii mei şi cu mine le-am 
făcut cu animale de laborator. Voi prezenta acest subiect 
mai în detaliu în capitolul următor. 

Primul susţinător al ideii că grăsimea poate fi o cauză a 
trombozei coronariene, iar de-atunci încoace cel mai 
combativ susţinător al acesteia, a fost dr. Ancel Keys din 
Minneapolis. În 1953, a atras atenţia asupra faptului că 
există o relaţie extrem de sugestivă între consumul de 
grăsimi din şase ţări diferite şi rata deceselor de acolo, 
cauzate de boala coronariană. Aceasta a fost cu certitudine 
una dintre cele mai importante contribuţii aduse în planul 
studierii bolii cardiace. Dr. Keys a inspirat o avalanşă de 


articole ale altor cercetatori din toata lumea; a schimbat 
regimurile alimentare a sute de mii de oameni si a adus 
sume enorme de bani producătorilor de alimente 
încorporate în aceste diete speciale. 

În consecinţă, în prezent se ştiu foarte multe despre 
efectul diferitelor diete asupra proceselor metabolizării 
grăsimii. Totuşi există o minoritate însemnată de 
cercetători, printre care mă număr şi eu, care cred că boala 
coronariană nu este cauzată în mare măsură de grăsimea 
din alimentaţie. 

Permiteţi-mi să-mi susţin teoria, examinând mai atent 
dovezile epidemiologice ale legăturii dintre alimentaţie şi 
boala coronariană. Din start, câteva persoane au fost puţin 
încurcate de dovezile oferite de dr. Keys. Cifre privind 
consumul de grăsimi şi mortalitatea cauzată de boala 
coronariană existau pentru mult mai multe ţări decât cele 
şase la care făcea referire dr. Keys, iar în celelalte ţări 
cifrele nu păreau să confirme legătura directă şi frumos 
conturată - cu cât mai multă grăsime, cu atât mai 
frecventă boala coronariană - care era sesizabilă doar în 
urma studierii celor şase ţări alese de el pentru 
experiment. 

De asemenea, au început să se acumuleze dovezi 
privind faptul că nu toate grăsimile sunt la fel; unele 
păreau să fie bune, altele rele, iar altele neutre. La început, 
acest lucru a fost negat puternic de dr. Keys, dar în jurul 
anului 1956, atât el, cât şi alţi cercetători au acceptat 
aceste diferenţe. Grăsimile „rele“ erau în principal de 
provenienţă animală, precum cele din carne şi produse 
lactate (grăsimi saturate). Cele „bune“ erau în majoritate 
uleiuri vegetale (grăsimi  polinesaturate).  Grăsimile 
„neutre“ nu erau nici bune, nici rele, de exemplu uleiul de 
măsline (acesta fiind în principal o grăsime monosaturată). 

Părea că e oportun să analizezi mult mai atent decât 
oricine până acum cifrele mortalităţii şi consumului de 
grăsimi şi exact asta am facut în 1957. Punând pe hârtie 
toate informaţiile disponibile din statistici internaţionale, 
am descoperit că exista o legătură relativ moderată, dar în 
niciun caz strictă între consumul de grăsimi şi mortalitatea 


cauzata de boala coronariana, iar legatura dintre acestea 
nu devenea mai strânsă nici dupa ce separai grasimile în 
animale şi vegetale. S-a dovedit că în diverse ţări există o 
legătură mult mai bine conturată între consumul de zahăr 
şi mortalitatea prin boală coronariană. Cea mai strânsă 
legătură dintre toate era cea dintre creşterea numărului de 
decese cauzate de boala coronariană raportate în Marea 
Britanie si creşterea numărului de radiouri şi televizoare. 

Această ultimă observaţie serveşte unui număr de două 
scopuri, cred eu. 

Primul şi cel mai puţin serios este să ilustreze posibilele 
pericole ale găsirii unei asocieri între două evenimente, 
urmată de afirmarea că unul dintre ele este cauza celuilalt. 
Veţi presupune că este improbabil ca şansele să vă 
îmbolnăviţi de boală coronariană să crească doar pentru că 
aveţi televizor. În al doilea rând însă, la o privire mai 
atentă, această ipoteză nu este chiar atât de prostească. 

Printre factorii implicaţi în provocarea trombozei 
coronariene se numără mai mulţi care au de-a face cu 
bunăstarea - sedentarismul, obezitatea, fumatul, consumul 
de grăsimi, consumul de zahăr. Deci, pe de o parte, 
incidenţa trombozei coronariene va fi mai ridicată în acele 
tari unde este mai multă bogăţie, măsurată după orice 
indice: al fumatului sau al consumului de grăsimi, dar şi 
după numărul de televizoare, autoturisme sau telefoane. 
Pe de altă parte, multi dintre aceşti indici ai bogăției sunt 
de asemenea indici ai sedentarismului. Cei care au 
televizoare sunt foarte probabil mai puţin activi din punct 
de vedere fizic decât cei care nu au. Prin urmare, nu e 
tocmai prostesc sa semnalăm aceste legături de 
cauzalitate. 


Tendinţe ale mortalității prin tromboză coronariană şi ale 
numărului de abonamente radio si TV în Marea Britanie 

Diagrama arată relaţia strânsă dintre mortalitatea cauzată de 
tromboza coronariana (curba din dreapta) şi deținerea de 
aparate radio şi TV (curba din stânga). Este suficientă această 
asociere pentru a afirma că achiziţionarea unui aparat de radio 
sau a unui televizor vă va creşte riscul de atac de cord. 


Am ajuns atunci, în 1957, ca pe baza informaţiilor 
preluate din studii epidemiologice internaţionale să sugerez 
că ar fi cel puţin interesant să analizăm consumul de zahăr, 
pe lângă consumul de grăsimi. La acea vreme nimeni nu 
lansase ipoteza că studiile existente ar fi fost o dovadă a 
implicării zahărului în provocarea trombozei coronariene. 
Totuşi, la fel ca în povestea referitoare la grăsimi, acum 
aveam un indiciu. La scurtă vreme după raportul meu din 
1957, un cercetător japonez a confirmat legătura dintre 
consumul de zahăr şi tromboza coronariană, pentru 20 de 
tari. 

Pe lângă aceste cifre generale, deduse din statistici 
internaţionale, există câteva studii ale anumitor ţări sau 
populaţii. Un cercetător britanic a demonstrat că înmulţirea 
numărului de decese cauzate de tromboza coronariană în 
Marea Britanie urma foarte îndeaproape creşterea 
consumului de zahăr. In Africa de Sud s-a arătat că negrii 
se îmbolnăveau arareori de tromboză coronariană, pe când 


albii şi populaţia indiană făceau la fel de frecvent boala ca 
şi populaţiile de albi din America, Europa Occidentală şi 
Australasia. Pare însă că situaţia se schimbă în Africa de 
Sud: boala cardiacă începe să apară din ce în ce mai 
frecvent şi la populaţia de culoare. Aceste date corespund 
cifrelor asociate consumului de zahăr, care a fost ridicat 
pentru o perioadă îndelungată în rândul albilor şi indienilor, 
a fost redus în rândurile populaţiei de culoare până în urmă 
cu aproximativ 20 de ani, dar în prezent, odată cu 
creşterea nivelului de trai, se măreşte rapid. 

In Israel, A.M. Cohen din lerusalim a descoperit că foarte 
puţini din emigranții sosiți recent din Yemen aveau 
tromboză coronariană, deşi boala era răspândită printre 
yemenitii care emigrasera în urmă cu aproximativ 20 de 
ani. Dieta din Yemen era destul de bogată în grăsimi 
animale şi unt, dar săracă în zahăr; la sosirea în Israel, 
emigranții au început să adopte alimentaţia uzuală a ţării, 
bogată în zahăr. 

Masai şi Samburu sunt două triburi din Africa de Est, a 
căror alimentaţie cuprinde în mare măsură lapte şi carne; 
astfel, consumul de grăsimi animale este ridicat. Totuşi, 
printre ei sunt foarte puţini bolnavi de inimă. Aţi putea 
spune că aceasta se datorează faptului că sunt extrem de 
activi din punct de vedere fizic. O altă posibilitate ar fi ca 
metabolismul lor să fie diferit de cel al altor oameni, iar 
lucrări recente sugerează că acesta este cazul celor din 
tribul Masai. Pare că ei au un mod mult mai eficient de a 
prelucra grăsimile animale, fără a fi expuşi la creşterea 
nivelului de colesterol din sânge. Nu este însă clar dacă 
este vorba de o caracteristică genetică a masailor sau dacă 
ei au devenit atât de buni la metabolizarea grăsimilor 
animale deoarece toată viaţa au digerat cantităţi mari din 
aceste alimente. 

Adesea, din aceste discuţii se omite faptul că atât Masai, 
cât şi Samburu practic nu mănâncă zahăr. 

Imigranții asiatici din Marea Britanie au o mortalitate 
mult mai ridicată din cauza trombozei coronariene decât 
britanicii - mai mare cu aproape 20% la bărbaţi şi cu circa 
30% la femei. Totuşi, un studiu recent a arătat că aportul 


total de grasimi este aproape identic la cele doua 
comunitati, pe cand aportul de grasimi saturate este mai 
scazut si cel de grasimi polinesaturate este mai ridicat 
printre asiatici. Prin urmare, raportul între grăsimile 
polinesaturate şi cele saturate din alimentaţia lor (raportul 
P:S) este 0,85, în comparaţie cu 0,28 la populaţia nativă 
britanică. Raportul ridicat care caracterizează regimul 
alimentar asiatic respectă recomandările susținătorilor 
schimbărilor în ce priveşte grăsimile din alimentaţie, în 
vederea prevenirii trombozei coronariene. Este clar atunci 
că mortalitatea mai ridicată prin boală coronariana la 
asiatici nu poate fi explicată prin diferenţele privind 
consumul de grăsimi. Ce nu s-a măsurat în acest studiu a 
fost consumul de zahăr al asiaticilor, dar alte investigaţii au 
arătat că e mai ridicat decât la restul populaţiei britanice. 
După cum vom vedea mai târziu (p. 171), şi consumul de 
zahăr este relevant pentru răspândirea extrem de mare a 
diabetului la asiaticii din Marea Britanie. 

Permiteti-mi să mai citez un studiu special, facut în 
insula Sfânta Elena, unde tromboza coronariană este destul 
de frecventă. Acest lucru nu se întâmplă pentru că locuitorii 
ei mănâncă multă grăsime - ei mănâncă mai puţină decât 
britanicii sau americanii -, nici pentru că ar fi inactivi din 
punct de vedere fizic. Sfânta Elena este foarte deluroasă şi 
transportul mecanizat este foarte rar întâlnit aici. Nici 
fumatul excesiv nu e un motiv, deoarece acolo consumul 
de tutun este mult mai redus decât în majoritatea ţărilor 
occidentale. Există o singură cauză rezonabilă a numărului 
mare de îmbolnăviri de tromboză coronariană: consumul 
mediu de zahăr pe insula Sfânta Elena este de aproximativ 
45 kg/persoană pe an. 

Pe scurt, putem afirma ca la majoritatea populațiilor 
bogate pe care le-am studiat, răspândirea bolii coronariene 
este asociată cu consumul de zahăr. Deoarece consumul 
de zahăr este totuşi doar unul din indicii bogăției, aceeaşi 
asociere se poate face şi cu consumul de grăsimi, fumatul, 
deținerea unui autoturism ş.a.m.d. La această etapa ar fi la 
fel de justificat să considerăm oricare dintre aceşti factori o 
cauză posibilă a bolii coronariene. 


Puteţi pune problema altfel, având în vedere relaţia 
dintre oricare doi factori din cei pe care i-am menţionat. 
Dacă vedeţi cât de mult zahăr şi cât de multă grăsime se 
consumă în diferite ţări, veţi observa că aceste consumuri 
tind să fie foarte asemănătoare pentru orice ţară; per total, 
ambele sunt reduse în ţările sărace, moderate în ţările cu 
avutie moderată şi mari în ţările bogate. Astfel, orice are 
legătură cu unul din consumuri are legătură şi cu celălalt. 
Acum puteţi spune, dacă doriţi, că grăsimea este o cauză a 
bolii coronariene, iar asocierea dintre zahăr şi boală este 
accidentală deoarece între grăsime şi zahăr există o 
legătură. Sau puteţi spune invers, că zahărul este o cauză a 
bolii coronariene, iar asocierea trombozei cu grăsimea este 
accidentală. 

Când am ajuns la acest punct, mi s-a părut că pasul 
următor era să studiez consumul individual de zahăr, al 
celor care suferă, respectiv nu suferă de boală coronariană. 
Deoarece valorile medii pot induce în eroare, una este să 
arătăm că sunt mai multe cazuri de tromboză coronariană 
în ţările unde se mănâncă în medie mai mult zahăr şi cu 
totul altceva să arătăm că în orice ţară o persoană care 
mănâncă mai mult zahăr are risc mai mare decât una care 
mănâncă mai puţin să se îmbolnăvească de tromboză 
coronariană. 

Am creat ceea ce ne-am gândit că ar fi o metodă 
rezonabil de exactă de a afla consumul individual de zahăr 
şi l-am măsurat la 20 de pacienţi cu tromboza coronariană, 
la 25 de bolnavi cu boală vasculară periferică şi la 25 care 
alcătuiau grupul de referinţă (care suferă de alte boli), în 
vederea comparării rezultatelor. Am petrecut foarte mult 
timp cu elaborarea metodei şi alegerea persoanelor 
testate. De exemplu, pacienţii care sufereau de tromboză 
coronariană se aflau în spital în urma primului atac de cord 
cunoscut, iar până atunci habar nu avuseseră că suferă de 
o boală de inimă şi nu-şi schimbaseră în mod conştient 
dieta. 

l-am chestionat în primele trei săptămâni de după 
admiterea în program în privinţa dietei lor obişnuite înainte 
să se îmbolnăvească. Am arătat mai târziu că această 


metoda de a masura consumul de zahar era la fel de buna 
ca mai elaborata metoda la care apelau in mod normal 
nutritionistii pentru alte elemente ale dietei. Am aratat de 
asemenea ca a fost intelept din partea noastra sa studiem 
dietele pacienţilor care anterior primului atac fuseseră 
aparent foarte sănătoşi. Când am vorbit cu ei un an sau doi 
mai târziu, ceea ce acum numeau consumul lor normal de 
zahăr era mult mai redus faţă de cel pe care-l raportaseră 
cu prima ocazie. 

In cadrul studiului nostru am descoperit un consum de 
zahăr considerabil mai ridicat la pacienţii care sufereau de 
tromboză coronariană şi la cei cu boală vasculară periferică 
decât la bolnavii din grupul de referinţă. Valoarea medie 
era de 113 g/zi pentru suferinzii de tromboză coronariană, 
128 g/zi pentru cei cu boală vasculară periferică şi 58 g/zi 
pentru bolnavii din grupul de referinţă. 

Când am publicat aceste rezultate, atât concluziile 
noastre, cât şi metoda au fost amplu criticate. Ni se părea 
că o mare parte din critici nu sunt întemeiate, dar într-un 
sens erau justificate. Am apreciat consumul de zahăr la 
subiecţii noştri întrebându-i personal, la spital, în privinţa 
dietelor lor. Datorită acestui contact personal, ştiam care 
pacient suferă de boală arterială şi care face parte din 
grupul de referinţă. E posibil să fi fost influenţaţi în mod 
inconştient de faptul că ştiam acest lucru şi să fi exagerat 
consumul de zahăr la pacienţii cu boală arterială şi să-l fi 
minimizat la cei din grupul de referinţă. Pentru a dovedi că 
această obiectie nu este întemeiată, am simplificat 
chestionarul privind alimentaţia, pentru ca pacientul să-l 
poată completa singur. Chestionarele erau înmânate 
pacienţilor de către asistentele medicale şi abia după ce le 
calculam dieta întrebam cărei categorii îi aparţin 
repondentii. 

Rezultatele celui de-al doilea studiu pe care l-am realizat 
au fost asemănătoare celui dintâi. Consumul mediu de 
zahăr la bolnavii de tromboză coronariană era de 147 g; la 
bolnavii din grupul de referinţă - de această dată erau 
două grupuri de referinţă - era de 67 g, respectiv 74 g. 

De atunci încoace mai mulţi cercetători au examinat 


consumul de zahar la cei cu, respectiv fara tromboza 
coronariana. Unii au confirmat descoperirile noastre, cum 
ca bolnavii cu tromboza coronariana consumasera mai mult 
zahar, iar altii nu. Cred ca sunt mai multe motive care stau 
la baza rezultatelor care infirmă teza noastră. Mai întâi, cei 
care au suferit un atac de cord sunt mult mai predispuşi să 
diminueze, conştient sau nu, consumul de zahăr, după cum 
am descoperit şi noi. Vă puteţi imagina ce şoc e pentru un 
om să sufere un atac de cord şi cât de atenţi vor fi ulterior 
suferinzii, încercând să reducă riscurile de a suferi un alt 
atac de cord, păstrându-şi greutatea între limite rezonabile. 
Primul lucru pe care oamenii tind să-l facă în această 
situaţie este să diminueze consumul de zahăr. 

În al doilea rând ne-am asigurat că persoanele din 
grupul de referinţă nu au suferit de nici o boală care să le 
afecteze dietele. Am ales, prin urmare, muncitori sănătoşi 
din fabrică sau pacienţi spitalizati, de exemplu, din cauza 
unui picior rupt, dar care nu sufereau de vreo boală 
sistemică. În al treilea rând, am descoperit diferenţe ale 
consumului de zahăr între diverse grupuri socioeconomice 
şi grupe de vârstă, aşa că ne-am asigurat că subiecţii noştri 
din grupul de referinţă şi pacienţii cu tromboză coronariană 
intrau în aceleaşi categorii, după criteriile de mai sus. 

Cred că acestea sunt motivele pentru care este foarte 
posibil ca o selecţie mai puţin atentă a celor din grupul de 
referinţă să ducă la falsa concluzie că sunt puţine diferenţe 
sau niciuna între cantitatea de zahăr ingerată de aceştia şi 
cantitatea consumată de cei care suferă de tromboză 
coronariană. 

Totuşi, criticii mei au afirmat că întrucât nu toţi 
cercetătorii au ajuns la concluzia că persoanele bolnave de 
tromboză coronariană au fost mari consumatoare de zahăr, 
teoria zahărului nu are absolut niciun temei. Majoritatea 
acestor critici sunt, asemenea lui dr. Keys, mari susţinători 
ai teoriei grăsimii drept cauză a bolii. Interesant este că 
nimeni nu a arătat vreodată că există diferenţe în ce 
priveşte consumul de grăsimi între cei care suferă, 
respectiv care nu suferă de tromboză coronariană, dar 
acest fapt nu i-a descurajat în niciun fel pe dr. Keys şi pe 


adeptii acestuia. 

Permiteti-mi sa raspund aici unei alte critici aduse de 
aceleaşi persoane. Ei afirmă ca zahărul nu poate fi o cauză 
a trombozei coronariene deoarece în SUA a avut loco 
creştere considerabilă a numărului de cazuri ale acestei 
boli, de la jumătatea secolului trecut şi până în anii 1970, în 
timp ce consumul de zahăr abia dacă s-a modificat în acest 
interval. 

Pentru a formula această critică trebuie să înţelegi sau 
să interpretezi greşit aşteptările raţionale pe care le putem 
avea în privinţa studiilor efectuate asupra populaţiei. Mai 
întâi, aşa cum am afirmat adesea, cred că zahărul este o 
cauză importantă a trombozei coronariene, dar cu 
certitudine nu singura. Sedentarismul şi fumatul sunt doar 
doi factori dintre ceilalţi implicaţi, iar incidenţa ambilor s-a 
schimbat foarte mult pe parcursul secolului trecut şi a 
acestuia. Până nu demult ambii au crescut considerabil, dar 
în ultimii câţiva ani oamenii par să fi devenit mai activi şi 
mulţi au renunţat la fumat. În al doilea rând, factori cum ar 
fi zahărul, fumatul şi lipsa de activitate fizică necesită un 
timp îndelungat pentru a produce efecte, aşa că nu e uşor 
să faci legătura între intervalul de timp în care au loc 
modificările şi momentul în care afectează răspândirea 
trombozei coronariene. 

În al treilea rând, e posibil ca un consum ridicat de zahăr 
să fie mai dăunător la tineri decât la bătrâni. Am văzut mai 
devreme că a avut loc o creştere mare a consumului de 
băuturi răcoritoare, îngheţată, biscuiţi şi prăjituri; în 
majoritate, tinerii consumă aceste produse. Cei cu vârste 
medii au devenit din ce în ce mai atenţi la cantităţile de 
dulciuri pe care le ingeră şi mulţi au redus consumul de 
zahăr. Pare probabil ca păstrarea nivelului constant al 
consumului mediu de zahăr să ascundă un consum crescut 
la tineri şi unul mai redus la vârstnici. 

În cele din urmă şi cel mai important, se pare (după cum 
vom vedea) că 25-30% din populaţie are sensibilitate la 
zahăr, ceea ce o poate face să reacționeze în moduri care o 
expune la atacuri de cord. Dacă este adevărat, aproape trei 
sferturi din populaţie mănâncă aceeaşi cantitate de zahăr 


ca si cei sensibili, sau chiar mai mult, dar acest lucru nu va 
determina majoritatea sa sufere atacuri de cord. 

Dupa cum am afirmat de mai multe ori in aceasta carte, 
dovezile epidemiologice nu pot demonstra ca zaharul sau 
alt factor reprezinta cauza trombozei coronariene. Pot doar 
furniza indicii privind cauzele posibile. Putem cauta apoi 
alte tipuri de dovezi ca sa vedem daca teoriile noastre sunt 
viabile. Întrucât am fost acuzat atât de frecvent că afirm că 
zahărul este cauza trombozei coronariene, voi repeta ceea 
ce am spus sau scris de fiecare dată când am discutat 
problema. Există mai mulţi factori care sunt responsabili de 
declanşarea trombozei coronariene. Unul este genetic, 
adică ereditar, iar alţii sunt dobândiţi. Factorul genetic 
răspunde de faptul că unii oameni sunt mai susceptibili la 
cauzele de mediu ale bolii decât alţii. Printre cauzele 
dobândite sunt greutatea excedentară, fumatul, 
inactivitatea fizică şi consumul mare de zahăr. La un 
moment dat se poate dovedi că toţi factorii au acelaşi efect 
asupra metabolismului şi produc prin acelaşi mecanism 
tromboza coronariană. Acesta este însă un aspect care 
rămâne de elucidat cu ajutorul unor cercetări viitoare. Intre 
timp ne putem aştepta să descoperim că unii fac atac de 
cord, deşi nu au consumat mult zahăr, iar alţii nu au făcut 
boala, deşi au ingerat mult zahăr; la fel ca în cazul celor 
care nu consumă multe dulciuri şi cu toate acestea au dinţii 
stricaţi, pe când alţii, deşi mănâncă multe dulciuri, au 
puţine carii. 


CAPITOLUL 14 
Mancati zahar si vedeti ce se-ntampla 


La inceputul anilor 1960 am decis ca epidemiologia a 
furnizat suficient de multe dovezi care arata ca zaharul ar 
putea fi o cauză a trombozei coronariene. Prin urmare, a 
sosit timpul să încep să lac câteva experimente pentru a 
vedea efectele produse de zahărul din alimentaţie. 
Deoarece părea că creşterea mare a consumului de zahăr 
din ţările occidentale era însoţită de scăderea aproape în 
aceeaşi măsură a consumului de amidon, am hrănit 
şobolanii si alte animale de laborator cu diete care 
conţineau toate proteinele,  grăsimile, carbohidrați, 
vitaminele şi sărurile minerale de care aveau nevoie, dar 
variam cantitatea relativă de amidon, respectiv zahăr din 
aportul de carbohidrați al alimentaţiei. În principal, 
carbohidratii constau fie integral din amidon, fie integral 
din zahăr; uneori era un amestec al celor două, în proporții 
prestabilite. Ar trebui să afirm că experimente 
asemănătoare erau realizate şi în alte laboratoare, în 
special de profesorul Aharon Cohen din lerusalim, care 
studia posibilul rol al zahărului din dietă la producerea 
diabetului, nu a trombozei coronariene. 

In experimentele efectuate de noi cu oameni, la care au 
participat voluntari, le-am cerut să înregistreze în detaliu 
alimentele şi băuturile pe care le consumau, pentru o 
perioadă de două săptămâni sau mai mult, fiecare aliment 
fiind cântărit sau măsurat cu acuratețe şi notat pe hârtie la 
momentul consumării. Apoi li s-a cerut să consume o 
cantitate de zahăr mai mare - mai mult zahăr în ceai şi în 
cafea, precum şi în cerealele de la micul dejun, mai mult 
gem, dulciuri şi alte produse care conţin zahăr -, în paralel 
reducând consumul de alimente care conţin amidon, cum 
ar fi pâinea şi cartofii. La momentul în care trebuiau să facă 
schimbarea am calculat cantităţile tuturor elementelor din 
dietele lor obişnuite, din perioada preliminară, iar acum le 
puteam da sfaturi privind efectuarea modificărilor în 
condiţiile în care consumul de carbohidrați, proteine, 


grăsimi si alte substanţe trebuia să rămână constant. 
Această schimbare nu a fost absolut precisă, deoarece nu 
doream să ne amestecăm în vieţile lor normale mai mult 
decât era necesar, dar pentru că ei continuau să 
cântărească şi să măsoare hrana, ştiam dacă s-au abătut şi 
cu cât faţă de noua dietă. După două sau trei săptămâni de 
regim alimentar bogat în zahăr, au revenit la dietele lor 
uzuale, continuând să  cântărească si să măsoare 
consumul, pentru alte trei sau patru săptămâni. 

În primul nostru experiment de laborator am studiat la 
şobolani efectele zahărului asupra cantităților de substanţe 
grase, precum colesterolul şi trigliceridele din sânge. Am 
descoperit că nivelul trigliceridelor sangvine era uriaş şi 
creştea rapid când şobolanii mâncau zahăr; cantitatea de 
colesterol era însă neschimbată. Mai mult, modificarea 
alimentaţiei a avut drept urmare o schimbare extrem de 
rapidă în ce priveşte cantitatea de trigliceride, care nu 
numai că a crescut în urma înlocuirii amidonului cu zahăr, 
ci a scăzut la loc după înlocuirea zahărului cu amidon. 

Mai târziu s-a văzut, în principal ca urmare a eforturilor 
altor cercetători, că şobolanii produc şi elimină cu totul 
altfel colesterolul faţă de oameni. La alte specii, s-a 
descoperit că zahărul produce o creştere (uneori 
considerabilă) a cantităţii de colesterol, precum şi a 
nivelului trigliceridelor. Aceasta se produce la babuini, pui, 
porci şi iepuri. La soarecele spinos, un animal care trăieşte 
în deşert, alimentarea cu zahăr determină o creştere atât 
de mare a colesterolului şi într-o mai mică măsură a 
trigliceridelor din sânge, încât aceste substanţe grase îi 
conferă un aspect lăptos. Mai mult, pe când ficatul 
şobolanului se măreşte cu aproximativ 25%, cel al 
şoarecelui spinos îşi dublează dimensiunea normală când 
regimul lui alimentar conţine zahăr. 

Pe lângă experimentele realizate pe şobolani cu diete 
normale, am folosit şi diete care conţineau tipuri anormale 
de grăsimi. Adăugând grăsimi foarte saturate în locul celor 
nesaturate pe care le folosim de obicei şi adăugând o 
cantitate enormă de colesterol în alimentaţie, am generat 
niveluri mult mai ridicate ale colesterolului şi trigliceridelor. 


Cand am înlocuit ulterior amidonul cu zahăr în cadrul 
acestor regimuri alimentare, nivelul colesterolului şi al 
trigliceridelor a crescut şi mai mult. 

Zahărul produce multe modificări la şobolani, pe lângă 
creşterea nivelului colesterolului şi trigliceridelor. Nu ştiu 
cât de multe şi care dintre acestea vor fi considerate a 
avea o legătură cu schimbările asociate dezvoltării 
aterosclerozei si trombozei coronariene la om. Voi 
menţiona însă câteva din efectele zahărului, care în 
prezent par să aibă o legătură cu aceste boli. Voi analiza 
mai târziu şi alte schimbări, legate de alte boli care 
afectează omul. 

Mulţi cercetători au studiat mecanismele prin care 
corpul produce şi depozitează grăsimea; ideea este că 
factorii care afectează aceste mecanisme au legătură cu 
substanţele grase care alcătuiesc ateroamele. In 
conformitate cu aceste orientări, studiile noastre au inclus 
şi măsurarea nivelului câtorva dintre enzimele care privesc 
sinteza şi depozitarea grăsimii. Primele noastre măsurători 
au fost ale enzimei hepatice numite „piruvatkinază“. 
Această enzimă este importantă pentru producerea de 
grăsime în corp dintr-o mulţime de substanţe derivate din 
dietă. O intensificare a activităţii este considerată o măsură 
a activităţii de formare a grăsimii în ficat, locul cel mai 
important unde se desfăşoară sinteza grăsimii. Tinerii 
şobolani în a căror alimentaţie s-a adăugat zahăr au 
prezentat după zece zile o activitate a enzimei de cinci ori 
mai intensă decât cei care nu au primit zahăr. 

Am măsurat de asemenea activitatea enzimei numite 
„sintetaza acizilor graşi“, care este mai strâns legată de 
sinteza grăsimii decât piruvatkinaza. Aceasta există în 
special în ficat şi în tesutul gras (țesutul adipos). În ficat, un 
nivel crescut al activităţii presupune o producţie mai mare 
de grăsime, care este apoi transportată în fluxul sangvin. In 
țesutul adipos, o intensificare a activităţii presupune o 
eliminare mai mare a grăsimii din sânge, în vederea 
depozitării. 

Cu o dietă de 30 zile, ce include zahăr în loc de amidon, 
activitatea sintetazei la şobolani a fost de două ori mai 


intensa in ficat si a scazut la o treime in tesutul adipos. O 
creştere la nivelul ficatului, însoţită de o scădere în tesutul 
adipos, se traduce prin faptul că ficatul a depus în fluxul 
sangvin mai multă grăsime. Cu toate acestea, nu a avut loc 
o creştere compensatorie a nivelului enzimei care răspunde 
de depozitarea acesteia în țesutul adipos; din contră, a 
avut loc o scădere a nivelului acestei enzime. Credem că 
avem o explicaţie pentru acest fenomen, care are legătură 
cu faptul ca hormonul insulină este implicat în 
transformarea în grăsime a glucozei din zahăr, dar nu şi a 
fructozei. Acum pătrundem într-un sector mai complicat, ce 
tine de biochimie, aşa că voi spune pur şi simplu că este 
vorba de un exemplu de acţiuni complexe ale zahărului, pe 
care le voi prezenta mai detaliat în capitolul 19. 

Modificările în activitatea enzimei ce rezultă din 
adăugarea sau diminuarea zahărului din dietă au loc foarte 
rapid; în mai puţin de 24 de ore puteţi detecta diferenţa, iar 
dacă apoi reveniti la dieta iniţială, procesul se inversează, 
tot în mai puţin de 24 de ore. 

Am menţionat mai devreme că tromboza coronariană la 
bărbat are legătură cu o serie de caracteristici diferite de 
nivelurile substanţelor grase din sânge. Am studiat câteva 
dintre aceste caracteristici la sobolanii noştri hraniti cu 
zahăr. Printre efecte se numărau creşterea presiunii 
sangvine, scăderea eficienţei cu care organismul face faţă 
nivelurilor ridicate ale glicemiei, schimbarea proprietăţilor 
trombocitelor şi modificarea nivelului insulinei din sânge. 
Şobolanii care au urmat câteva luni o dietă ce cuprindea 
cantităţi mari de zahăr prezintă toate aceste caracteristici. 

Primind o doză de glucoză pe stomacul gol, şobolanii cu 
o dietă normală au prezentat o creştere moderată a 
nivelului glicemiei, ce revine rapid la nivelul glicemiei 
bazale. Şobolanii ţinuţi pe o dietă bogată în zahăr prezintă 
un nivel mai ridicat al glicemiei bazale, o creştere mai 
amplă după doza de glucoză şi un interval de timp mai 
mare până la revenirea la glicemia bazală. Voi avea mai 
multe de spus despre acest comportament al glucozei, 
„toleranţă redusă la glucoză“, când voi aborda legătura 
dintre zahăr şi diabet. 


Un milimetru cub de sânge conţine aproximativ 250.000 
de trombocite, aproximativ 5,5 milioane eritrocite şi 
aproximativ 7.500 de leucocite. Dacă un milimetru cub este 
o unitate de măsură care nu vă este foarte familară, o 
puteţi converti într-o unitate de măsură mai cunoscută, 
înmulţind-o cu 1.000 pentru a obţine numărul aproximativ 
de trombocite, eritrocite si leucocite dintr-un centimetru 
cub. Aceste valori, înmultite la rândul lor cu 5.000, dau 
numărul aproximativ de trombocite, eritrocite şi leucocite 
existente în întregul corp al unui bărbat adult. 

Trombocitele sunt foarte implicate în procesul de 
coagulare a sângelui. Acesta este un proces extrem de 
complex, în care unul din primii paşi importanţi, sau poate 
primul pas, este o modificare a proprietăţilor trombocitelor; 
acestea devin mai lipicioase, aşa că pot adera mai uşor la 
pereţii arterelor. De asemenea, se coagulează mai uşor una 
cu alta. 

Acestea şi alte modificări sunt frecvente la bolnavii de 
ateroscleroză sau tromboză coronariană acută. Am testat 
trombocitele şobolanilor noştri hraniti cu zahăr şi am 
constatat că acestea se aglomerau (agregau) categoric cu 
mai mare uşurinţă decât trombocitele celor care nu erau 
hraniti cu zahăr. Comportamentul trombocitelor este o alta 
problemă pe care o voi aduce în discuţie mai târziu. 

Sunt din ce în ce mai înclinat să cred că de fapt cheia 
trombozei coronariene constă într-o tulburare hormonală a 
organismului. De aceea consider important faptul că 
profesorul A. M. Cohen şi alţii au arătat că sobolanii hraniti 
cu zahăr dezvoltă anomalii în felul în care pancreasul 
produce insulina. Eu şi colegii mei am descoperit în plus că 
şobolanii hraniti cu zahăr au glandele suprarenale mărite. 

Nu am avut succes în încercarea noastră de a produce 
ateroame la şobolani deoarece specia de animal folosit de 
noi e rezistentă la această boală. Alţi cercetători au reuşit 
însă acest lucru. La Paris, dr. L. Chevillard şi colaboratorii 
au raportat că şobolanii dezvoltă ateroame ale principalului 
vas de sânge - aorta - când în alimentaţia lor este inclus 
zahărul. 

Deşi şobolanii noştri nu au dezvoltat ateroame, am 


analizat aorta, ca sa vedem daca era vreo diferenta in ce 
priveşte substanțele grase din pereţii ei. Am găsit 
substantial mai mult colesterol şi trigliceride în aortele 
şobolanilor care au urmat diete cu zahăr decât la cei care 
au avut diete cu amidon. Am analizat de asemenea efectul 
adăugării grăsimilor saturate sau nesaturate în regimul 
alimentar şi am descoperit că nu era nicio diferenţă în 
privinţa substanţelor grase din țesutul aortic. 

Până acum am vorbit despre experimentele noastre cu 
şobolani, întrucât majoritatea celor efectuate de noi şi de 
alţii în privinţa efectelor sucrozei au fost făcute cu aceste 
animale. Totuşi, au fost efectuate experimente si cu alte 
animale. Noi, dar şi alţi cercetători am arătat că iepurii 
hraniti cu zahăr dezvoltă un nivel ridicat al colesterolului. 
La cocosi şi la porci am descoperit că zahărul determina o 
creştere a nivelului trigliceridelor. Porcii noştri au dezvoltat 
de asemenea un nivel mai ridicat al insulinei în sânge. 
Cocosii din rasa Rhode Island/Light Sussex au dezvoltat 
ateroame foarte clar definite ale aortei în urma hrănirii cu 
zahăr, dar nu cu amidon. Într-un al doilea experiment cu 
cocoşi din rasa White Leghorn am măsurat suprafaţa aortei 
afectată de depozite grase. Aceasta a fost de 46% la 
aortele puilor hraniti cu zahăr şi mai putin de 1% la puii 
hraniti fară zahăr. 

Dar subiecţii umani? Profesorul lan Mcdonald de la Guy's 
Hospital din Londra a efectuat multe experimente cu 
oameni cărora le-a administrat, celor mai mulţi dintre ei 
doar pentru câteva zile, amestecuri de produse alimentare 
cu, respectiv fără zahăr. Pe scurt, a descoperit că, la 
bărbaţii tineri, zahărul ridică nivelul de colesterol în sânge 
şi creşte îndeosebi nivelul trigliceridelor. Acest lucru nu se 
întâmplă la femeile tinere, dar apare la cele mai vârstnice, 
după menopauză. 

Profesorul A. M. Cohen, din lerusalim, a efectuat 
experimente care în cea mai mare parte s-au desfăşurat pe 
perioade mai îndelungate decât cele ale profesorului 
Macdonald, iar subiecţii săi mâncau alimente obişnuite, nu 
amestecuri de produse alimentare pure. Aceştia aveau 
diete în care carbohidratii erau fie în majoritate amidon, 


sub forma de alimente precum pâinea, fie in majoritate 
zahăr. Profesorul Cohen şi colaboratorii săi au descoperit că 
dieta cu zahăr produce o creştere a nivelului de colesterol 
şi o scădere a tolerantei la glucoză. 

Până acum, s-a stabilit foarte clar în mai multe 
laboratoare că zahărul din alimentaţie are ca urmare o 
creştere a colesterolului şi trigliceridelor din sângele 
subiecţilor umani. Propriile noastre experimente au implicat 
în marea lor majoritate atenta măsurare a dietelor uzuale 
ale bărbaţilor tineri - dupa care acestora li s-a cerut să 
înlocuiască partea care conţine amidon cu zahăr, în paralel 
făcând cât mai puţine modificări posibil. Am efectuat studii 
exhaustive pe aceşti bărbaţi în perioada în care urmau 
dieta obişnuită, iar apoi din nou, la finalul a două-trei 
săptămâni după ce reveniseră la dieta obişnuită. 

La primele noastre experimente cu tineri în vârstă de 19 
ani, dieta bogată în zahăr a produs după două săptămâni o 
creştere a nivelului trigliceridelor din sânge la toţi. In plus, 
şase dintre ei au prezentat şi alte modificări: s-au îngrăşat 
cu aproximativ 2,3 kg, nivelul insulinei în sânge a crescut, 
iar trombocitele au devenit mai lipicioase. Toate aceste 
modificări au dispărut integral, sau aproape integral, după 
două săptămâni de la revenirea la dieta obişnuită. 

Am considerat deosebit de interesante trei aspecte ale 
acestor rezultate. Primul a fost faptul că aproximativ un 
sfert sau o treime din subiecţii noştri au prezentat această 
sensibilitate deosebită la zahăr, pe când restul nu. Aceasta 
ne-a sugerat ideea că doar o parte din bărbaţi sunt 
susceptibili sa facă tromboză coronariană deoarece 
consumă zahăr. 

În al doilea rând, creşterea nivelului insulinei ne-a 
reamintit că există doi sau trei cercetători britanici care au 
lansat ipoteza că un nivel ridicat al insulinei ar putea fi un 
factor-cheie în producerea aterosclerozei. 

În al treilea rând, am fost intrigati de faptul că bărbaţii 
care aveau o sensibilitate la zahăr, fapt indicat de 
creşterea nivelului insulinei, se îngrăşau de asemenea 
foarte mult când consumau zahăr şi slăbeau în două 
săptămâni de la revenirea la dieta obişnuită. Aceasta ne-a 


reamintit de asocierea dintre obezitate şi tromboza 
coronariană. 

Intr-adevăr, s-a susţinut că, în cazul în care consumul de 
zahăr creşte riscul de a suferi atacuri de cord, acesta este 
doar un efect indirect, deoarece zahărul din alimentaţie îi 
predispune pe oameni la obezitate, iar greutatea 
excedentară îi predispune la boală. Am testat această idee 
supraalimentând nişte bărbaţi tineri, prin intermediul 
creşterii cantităţii de zahăr, respectiv de amidon din 
alimentaţie. In cazul zahărului, a avut loc o creştere a 
trigliceridelor şi colesterolului din sânge, pe când amidonul, 
deşi furniza acelaşi număr de calorii suplimentare, nu 
producea nicio schimbare în ce priveşte concentraţia 
oricăreia dintre aceste substanţe grase. 

Cu toate acestea, greutatea excedentară creşte riscul 
de a face tromboza coronariană. Mai mult, multi 
supraponderali prezintă o parte din caracteristicile bolii, 
inclusiv hipertensiune, nivel ridicat al glicemiei şi insulinei 
în sânge şi insensibilitate a ţesuturilor la acţiunea insulinei. 

Una din caracteristicile comune ale celor care sunt 
expuşi să facă tromboză coronariană este hipertensiunea. 
Printre extrem de puţinele investigaţii care au fost făcute 
pentru a vedea dacă tensiunea arterială creşte în urma 
includerii zahărului în dietă, a fost un studiu efectuat de dr. 
Richard Ahrens, din Statele Unite, care a lucrat în 
laboratorul meu timp de un an. Acesta a reuşit să 
demonstreze o creştere mică, dar categorică a tensiunii 
arteriale la şobolanii hraniti cu zahăr. Mai târziu a efectuat 
un experiment similar cu bărbaţi tineri, care au urmat diete 
ce conţineau zahăr în cantităţi diferite; ei au prezentat o 
creştere a tensiunii arteriale direct proporţională cu 
cantitatea de zahăr din alimentaţie. Elaborând o docu- 
mentatie pe subiectul zahărului şi al  trombozei 
coronariene, dr. Ahrens a scris că epidemia de tromboză 
coronariană „continuă să se extindă la scară mondială în 
aproape acelaşi ritm cu creşterea consumului de sucroză, 
dar nu proporţional cu aportul de grăsimi saturate“. 

Ipoteza noastră conform căreia doar unii fac 
ateroscleroză pentru că au mâncat mult zahăr ne-a 


determinat să sugeram de asemenea că ar trebui să existe 
o diferenţă între bărbaţii de vârstă medie care au boala şi 
cei care nu o au. Suferinzii de această boală ar trebui să-i 
includă şi pe aceia care au o creştere a nivelului insulinei în 
urma consumului de zahăr şi, prin urmare, ar trebui să 
existe o legătură între cantitatea de zahăr pe care o 
consumă şi nivelul insulinei. Cei care la vârsta medie nu 
prezintă niciun semn de ateroscleroză îi vor cuprinde pe cei 
care nu au sensibilitate la zahăr, aşa că nu ar trebui să fie 
nicio legătură între consumul de zahăr şi nivelul insulinei. 

Am testat această ipoteză pe două grupuri, fiecare 
cuprinzând câte 27 de bărbaţi de vârstă medie; unul din 
grupuri având pacienţi cu boală vasculară periferică, iar 
celălalt, bărbaţi care nu prezentau nici un simptom, dar 
care veneau la clinică pentru verificări de rutină. 
Rezultatele, prezentate grafic pe o diagramă, ne-au 
confirmat previziunea. În ansamblu, pacienţii care au 
consumat mai mult zahăr au avut niveluri mai ridicate ale 
insulinei decât cei care au mâncat mai puţin zahăr; dintre 
oamenii „normali“, cei care au mâncat mai mult zahăr 
aveau acelaşi nivel al insulinei ca şi cei care au consumat 
mai puţin. 

Un al doilea experiment de hrănire cu zahăr la care au 
participat 23 de bărbaţi a produs mai multe din aceleaşi 
rezultate, dar a semnalat şi câteva caracteristici noi. Încă o 
dată, după două săptămâni de regim alimentar bogat în 
zahăr, toţi bărbaţii prezentau o creştere a nivelului 
trigliceridelor, iar şase din ei o creştere a nivelului insulinei 
şi o vâscozitate mai mare a trombocitelor. De această dată, 
însă, toţi bărbaţii au prezentat de asemenea o creştere 
distinctă a nivelului colesterolului în sânge şi o 
îmbunătăţire a tolerantei la glucoză. Voi detalia mai târziu 
acest efect asupra tolerantei la glucoză. 

Destul de curios este faptul că aceste rezultate 
suplimentare nu au fost provocate de un consum mai mare 
de zahăr în cadrul acestui experiment, în comparaţie cu 
anteriorul; de fapt, consumul mediu zilnic de zahăr a fost 
de 300 g comparativ cu 440 g, de la primul experiment. 
Credem că faptul că nu descoperim întotdeauna o anumită 


modificare cand recomandam o dieta bogata in zahar (de 
exemplu, nicio crestere a nivelului colesterolului la primul 
experiment, dar o crestere la al doilea) se datoreaza 
fantasticei interactiuni dintre schimbarile produse de zahar 
şi capacitatea corpului de a contracara o parte din aceste 
modificări, prin adaptarea proceselor sale metabolice. 
Acest punct de vedere va fi detaliat mai târziu. 

Le-am cerut acelor voluntari care prezentaseră o 
creştere a nivelului insulinei şi celelalte modificări asociate 
să ne ajute la câteva experimente suplimentare. Într-unul 
din ele le-am dat la trei dintre aceşti bărbaţi încă o dată o 
dietă cu surplus de zahăr şi am studiat mai atent efectele 
asupra trombocitelor; am procedat la fel cu trei dintre 
voluntarii noştri cărora surplusul de zahăr nu le provocase 
ridicarea nivelului insulinei. Am comparat bărbaţii potenţial 
„hiperinsulinici" cu cei din grupul de referinţă. De aceasta 
dată am studiat comportamentul trombocitelor aflate în 
suspensie în plasma sangvină sub acţiunea unui câmp 
electric. Această procedură, numită electroforeză, a 
determinat trombocitele să se îndrepte cu o anumită viteză 
spre polul pozitiv. Când este adăugată o cantitate extrem 
de mică de substanţă numită „adenozin difosfat“ (ADP), 
trombocitele se deplasează ceva mai rapid; dacă se 
adaugă mai mult ADP, trombocitele se deplasează vizibil 
mai repede. Cel puţin aşa se întâmplă cu trombocitele 
oamenilor obişnuiţi. Comportamentul trombocitelor diferă 
însă la persoanele care suferă de diverse boli, dintre care 
cea mai notabilă este ateroscleroza. În acest caz, 
trombocitele se deplasează mult mai rapid prin câmpul 
electric cu concentraţie mică de ADP şi din nou mai lent, în 
cazul în care creşte cantitatea de ADP. 

Veţi înţelege atunci că eram interesaţi să vedem cum 
afectează o dietă bogată în zahăr trombocitele, atât la 
oamenii la care aceasta producea o creştere a nivelului 
insulinei, cât şi la cei la care nu producea această creştere. 
Am aflat destul de rapid răspunsul. Când urmau regimul 
alimentar obişnuit, trombocitele a trei dintre bărbaţii 
hiperinsulinici şi a celor trei din grupul de referinţă aveau 
un comportament normal; totuşi după zece zile de dietă 


bogată în zahăr, trombocitele bărbaţilor hiperinsulinici 
aveau comportamentul specific bolnavilor de ateroscleroză, 
pe când trombocitele bărbaţilor din grupul de referinţă nu- 
şi schimbau comportamentul. La o săptămână după 
întreruperea dietei cu surplus de zahăr, comportamentul 
trombocitelor bărbaţilor hiperinsulinici a început să revină 
la normal. 

Un alt experiment cu voluntarii noştri hiperinsulinici a 
fost efectuat pentru a vedea dacă un hormon produs de 
glanda suprarenală era de asemenea afectat de insulină. 
Le-am cerut la 11 dintre ei să mai urmeze o dată o dietă 
bogată în zahăr, înainte să facă acest lucru şi la două 
săptămâni după ce au început dieta bogată în zahăr am 
efectuat măsurători, atât ale insulinei, cât şi ale hormonului 
din glanda corticosuprarenală. Am descoperit că nivelul 
insulinei din sânge în condiţii de dietă normală a crescut cu 
aproximativ 40% după două săptămâni de dietă bogată în 
zahăr; nivelul hormonului glandei suprarenale, însă, 
crescuse cu mult mai mult, la 300-400% faţă de valoarea 
iniţială. Această observaţie aminteşte de descoperirea 
noastră conform căreia zahărul produce mărirea glandei 
suprarenale la şobolani. 

Am încheiat raportul nostru de cercetare sugerând că 
aceste rezultate ar putea fi folosite pentru depistarea 
sensibilităţii oamenilor la sucroză sau, după cum am 
afirmat, pentru a-i identifica pe aceia care sunt „sensibili la 
sucroză“. Dacă o perioadă scurtă de dietă bogată în zahăr 
produce unei persoane o creştere a insulinei sau a 
hormonului glandei suprarenale, ştim că aceasta se află în 
pericol să facă tromboză coronariană deoarece mănâncă 
mult zahăr. Dacă o dietă în zahăr nu afectează aceşti 
hormoni, atunci vom şti că zahărul nu o va îmbolnăvi de 
tromboză coronariana, desi poate produce desigur alte 
efecte negative. Din pacate, am fost atat de ocupati cu alte 
cercetări încât nu am putut urma aceasta idee. Si nici 
altcineva nu a facut-o. 

La aproximativ şase ani după ce am publicat rezultatele 
acestor experimente, au fost confirmate de dr. Sheldon 
Reiser si colegii sai din Laboratorul de Nutriție al 


Departamentului de Agricultura al Statelor Unite din 
Beltsville, situat aproape de Washington, D.C. Timp de trei 
săptămâni, aceştia le-au dat unor femei şi bărbaţi diete cu 
zahăr sau amidon, schimbând apoi regimurile alimentare 
între ele pentru următoarele trei săptămâni. Urmând dieta 
cu zahăr, bărbaţii au prezentat, mai mult decât femeile, o 
creştere a nivelului trigliceridelor, colesterolului și 
glicemiei. Şi mai interesant pentru noi a fost faptul că 
cercetătorii americani au confirmat observaţiile noastre, 
conform cărora cam un sfert din subiecţi aveau o 
sensibilitate extrem de accentuată la zahăr, prezentând de 
asemenea o creştere a concentraţiei de insulină în sânge. 
In cadrul câtorva dintre experimentele lor, au reuşit să 
arate că, în cantităţi „normale“, aproape egale cu 
consumul mediu al americanilor, zahărul era suficient 
pentru a produce aceste efecte. 

(Permiteti-mi să inserez aici o scurtă anecdotă. La ceva 
vreme după ce dr. Reiser a publicat rezultatele cercetării 
sale, am primit un telefon de la un jurnalist american care 
lucra la o revistă de medicină. M-a întrebat dacă am auzit 
de raportul dr. Reiser şi, în caz afirmativ, dacă mi se pare 
un rezultat revoluţionar. Am spus că după părerea mea e 
într-adevăr important, dar că opinia mea poate fi subiectivă 
deoarece rezultatele publicate de dr. Reiser reprezentau o 
confirmare a muncii noastre; totuşi, pentru că nu e vorba 
de un rezultat de dată recentă, nu poate fi numit 
„revoluţionar“. Atunci jurnalistul a insistat, întrebându-mă 
dacă nu-l consider un rezultat revoluţionar pentru 
americani?) 

Părerea noastră este că o tulburare de echilibru 
hormonal constituie cauza subiacentă a trombozei 
coronariene. Dincolo de nivelul ridicat al insulinei şi al 
hormonului glandei suprarenale, de exemplu, mulţi pacienţi 
prezintă o creştere a nivelului de estrogen. Abia recent am 
măsurat concentraţia acestui hormon în sângele câtorva 
voluntari. Aceasta s-a întâmplat la unii bărbaţi tineri care 
au urmat o dietă în care au redus consumul de zahăr de la 
o medie de 150 g pe zi la aproximativ 55 g. După trei 
săptămâni, concentraţia de estrogen a scăzut de la 11,5 


unitati la 8,4 unitati; dupa care si-au reluat dieta obisnuita, 
iar dupa doua saptamani nivelul estrogenului a crescut la 
loc, la 11,1 unitati. 


CAPITOLUL 15 
Prea mult - sau prea putin - zahar in sange 


Modul în care funcţionează organismul este în mare 
măsură o problemă de păstrare a organelor şi ţesuturilor 
într-un mediu relativ constant din interiorul corpului. De 
exemplu, orice determină o scădere a nivelului de zahăr 
(glucoză) din sânge sub cel normal sau o creştere peste 
normal este urmat prompt de acţiuni care-l readuc la 
nivelul său iniţial. Aceste acţiuni sunt controlate în parte de 
sistemul nervos, dar în principal de hormoni. Dacă, din 
orice motiv, mecanismele de control nu funcţionează 
corect, veţi avea o cantitate prea mare sau prea mică de 
zahăr în sânge, uneori sau tot timpul. Concentrația de 
glucoză în sânge mai mare decât normalul se numeşte 
hiperglicemie, iar cea sub valorile normale - hipoglicemie. 


Diabetul 


Cea mai frecventă cauză a hiperglicemiei este diabetul. 
Diabetul (mai strict, diabetul zaharat) este o boală studiată 
extrem de detaliat de mai multă vreme - cu siguranţă de 
peste 100 de ani. Totuşi, cercetătorii nu sunt deloc lamuriti 
în privinţa mai multor caracteristici ale bolii. Incercand să 
rezumăm ceea ce ştim deja, voi prezenta lucrurile în mod 
inevitabil mult mai simplu decât sunt de fapt; voi fi de 
asemenea mai dogmatic decât justifică limitările 
cunoştinţelor noastre curente. 

Vorbind în general, diabetul apare cel mai adesea la 
copii sau la bărbaţii şi femeile de vârstă medie. Diabetul 
juvenil este de obicei ereditar, spre deosebire de „diabetul 
cu debut la maturitate“. Când copiii care au diabet cresc, 
de obicei sunt foarte supli; pe când în cazul diabetului cu 
debut la maturitate bolnavii sunt mai degrabă 
supraponderali. Majoritatea pacienţilor cu diabet juvenil 
răspund bine la tratamentul cu insulină, în timp ce aceia cu 
diabet instalat la maturitate sunt mai rezistenți la acţiunea 


insulinei. In consecinta, in prezent se obisnuieste utilizarea 
clasificării: pacienţi „insulino-dependenţi“, respectiv „non- 
insulino-dependenti“. Un alt mod de a clasifica diabetul 
este în tipul 1 şi tipul 2. Pe de altă parte, în practică adesea 
se întâmplă - în special în cazul pacienţilor care nu sunt 


albi (non-caucazieni) - să întâlnim indivizi care nu aparţin 
în mod clar niciunuia din aceste tipuri. La scurtă vreme 
după ce Mering şi Minkowski au arătat în 1890 că diabetul 
poate fi produs la câine prin îndepărtarea pancreasului, a 
devenit clar că grupuri de celule din pancreas, numite 
insulele Langerhans, răspund de producerea unei 
substanţe care împiedică apariţia diabetului. Prepararea 
efectivă a acesteia a fost realizată de Banting şi Best în 
1921. Substantei i s-a dat numele sugestiv de „insulină" 
(insula fiind denumirea latină a cuvântului insulă). 

A fost natural atunci să ne imaginăm că toate cazurile 
de diabet au fost cauzate de eşecul insulelor Langerhans 
de a produce suficientă insulină. In prezent se ştie ca nu 
acesta este mereu motivul. Per total, o asemenea nereuşită 
este cea mai frecventă cauză a diabetului de tip 1, dar nua 
diabetului de tip 2, care este cauzat adesea de o 
insensibilitate a celulelor organismului la insulină. Una din 
cele mai importante acţiuni ale insulinei este de a permite 
celulelor să utilizeze glucoza din sânge, care este principala 
lor sursă de „combustibil“. Dacă totuşi celulele au devenit 
insensibile la insulină, pancreasul produce din ce în ce mai 
multă insulină pentru a contracara insensibilitatea. 

Mai demult, toate formele de diabet erau tratate curent 
prin injecții cu insulină. În prezent, însă, pacienţii bolnavi cu 
diabet de tip 2 sunt trataţi mai degrabă cu medicamente 
administrate pe cale orală. Majoritatea acestora se 
încadrează în două grupe: cele care cresc secreția de 
insulină a pancreasului şi cele care par să crească 
sensibilitatea celulelor la insulina secretată de pancreas. 

Chiar dacă diabetul lor a fost ţinut foarte bine sub 
control, prin injecții cu insulină sau prin tratamente orale, e 
foarte probabil ca după mai mulţi ani pacienţii să înceapă 
să sufere şi de alte boli, precum boala vasculară periferică 
şi tromboza coronariană. În plus, din cauza diabetului, 


pacientii pot face boli oculare - cataracta si retinita -, 
precum si boli renale. Nimeni nu înţelege foarte bine de ce 
apar aceste complicatii, desi pot fi cauzate in parte de 
faptul ca pe termen lung nivelurile glicemiei sau ale altor 
substanţe anormale din sânge, numite „corpi cetonici“, 
sunt anormale. După cum voi arăta în capitolul 19, există 
motive să credem că boala arterială poate fi cauzată de 
nivelul în permanenţă ridicat al insulinei. Voi prezenta 
atunci interesanta legătură dintre diabet, obezitate, boala 
arterială şi faptul că persoanele care suferă de oricare din 
aceste boli au probabil un exces de insulină în sânge. 

Există mai multe motive pentru care cred că un consum 
exagerat de zahăr este cauza diabetului - în special a celui 
de tip 2, dar posibil şi a celui de tip 1. Mai întâi sunt 
dovezile epidemiologice. Multe dintre ele merg în paralel cu 
ceea ce am enunțat deja în legătură cu tromboza 
coronariană, dar aici sunt şi mai controversate. 

În anumite privinţe, ne-am aştepta ca legătura dintre 
diabet şi zahărul din dietă, sau orice alt factor de mediu, să 
fie mai simplă decât în cazul trombozei coronariene, 
deoarece diabetul este diagnosticat mai uşor în timpul 
vieţii. În realitate, nu multe tari dispun de unităţile 
necesare pentru examinările pe scară largă şi relativ 
elaborate, necesare depistării diabetului jin forma 
incipientă. În ce priveşte statistica mortalităţii, dificultatea 
constă în faptul că bolnavii mor adesea din cauza uneia din 
numeroasele complicaţii, nu ca urmare a diabetului 
propriu-zis. Ştiinţa se află pe nisipuri mişcătoare în ce 
priveşte răspândirea diabetului, iar eu vă pot transmite 
doar punctele de vedere ale experţilor, care sunt adesea, 
dar nu universal valabile. 

Aceştia sunt de părere că în ţările mai bogate diabetul 
este mult mai răspândit decât odinioară. Dacă încercaţi să-l 
depistaţi cu atenţie, verificând zahărul (glucoza) din urină 
sau testând nivelul glicemiei, puteţi găsi cel puţin forme 
uşoare de diabet la aproximativ 2% din populaţia ţărilor 
occidentale. În prezent, diabetul este în general mai 
răspândit în ţările mai bogate decât în cele mai sărace. In 
rândurile populaţiei de sorginte indiană, studiată de dr. G. 


D. Campbell in Natal, Africa de Sud, raspandirea bolii este 
mult mai mare decât în India. Se spune ca media 
consumului de zahar in Natal ar fi de 50 kg sau mai mult pe 
an; in India este de 6,8-9 kg pe an. In plus, exista mult mai 
multe cazuri în rândurile indienilor bogaţi din Natal decât în 
rândurile celor săraci. 

Un alt studiu epidemiologie care merită menţionat este 
acela al dr. E. Ziegler din Elveţia. El a comparat 
mortalitatea prin diabet în Elveţia cu consumul de zahăr, 
folosind o metodă nouă, prin care estima „climatul 
zahărului“ - cantitatea totală de zahăr consumată pe o 
perioadă de mai mulţi ani. Apoi a demonstrat că 
mortalitatea cauzată de diabet pe o perioadă de 20 ani 
este corelată, atât la bărbaţi, cât şi la femei, cu „climatul 
zahărului“. 

Opinia că diabetul poate fi cauzat de consumul excesiv 
de zahăr a fost susţinută de multă vreme de numeroase 
persoane. Denumirea de „diabet zaharat“ se referă 
bineînţeles la faptul că zahărul (glucoza) se găseşte în 
urina persoanelor afectate. Oamenii folosesc denumirea 
pentru a face referire la zahărul din dietă în calitate de 
cauză a bolii, precum şi la unul din simptomele acesteia. Cu 
100 de ani înainte de descoperirea insulinei se ştia ca 
dietele sărace în carbohidrați, în special în zahăr, 
reprezintă cel mai bun tratament pentru diabet. 

Totuşi, prima dovadă epidemiologică detaliată, înaintată 
de Sir Harold Himsworth cu aproximativ 50 ani în urmă, a 
sugerat că boala e cel mai strâns asociată cu consumul de 
grăsime. El a arătat că mortalitatea prin această boală în 
diferite ţări era adesea proporţională cu cantitatea medie 
de grăsime din dietele locale. Şi-a exprimat însă 
surprinderea în privinţa situaţiei, ştiind că o alimentaţie 
bogată în grăsimi era curent acceptată drept tratament al 
bolii. Himsworth a scris: 


Factorul dietetic care merge cel mai strâns în paralel cu 
aceste modificări [in mortalitatea şi prevalența diabetului] 
este consumul de grăsimi, iar această corelaţie este 
surprinzător de consecventă [...]. Am rămas astfel cu 


paradoxul că, deşi consumul de grăsimi nu are nicio 
influență vătămătoare asupra tolerantei la zahăr, iar dietele 
cu grăsimi reduc practic susceptibilitatea animalelor la 
agenți  diabetogenici, incidența diabetului uman este 
corelată cu cantitatea de grăsime consumată. 


Analizând din nou problema câţiva ani mai târziu, m-am 
întrebat dacă dificultatea cu care se confrunta Himsworth 
se datora faptului că pornea de la presupunerea obişnuită 
că toţi carbohidratii sunt echivalenți. Deoarece consumul 
total de carbohidrați este asemănător în majoritatea ţărilor, 
nu a existat nici un motiv pentru a suspecta carbohidratii 
drept cauză a diabetului. Când sunt luate în calcul însă 
diferitele forme de carbohidrați, descoperim că răspândirea 
diabetului este mai strâns legată de cantitatea de zahăr 
decât cea de grăsime din dietă. Această afirmaţie este 
adevărată îndeosebi dacă luăm în calcul probabilitatea că 
poate dura 20 de ani până când dieta produce diabet, după 
cum sugerează dr. Campbell. 

Când am făcut legătura dintre numărul de persoane 
care mor de diabet în diferite ţări şi cantitatea de zahăr sau 
grăsime care a fost consumată cu 20 de ani în urmă, am 
descoperit o corelaţie strânsă cu zahărul, dar nu cu 
grăsimea. Genul de legătură cu grăsimea, descoperită 
uneori şi care a fost găsită de Himsworth, se iveste 
deoarece, după cum am evidenţiat, consumul mediu de 
grăsimi din diferite ţări este adesea legat de consumul de 
zahăr. Cea mai probabilă explicaţie a situaţiei este atunci 
aceea că o cauză a diabetului este consumul de zahăr, iar 
consumul de grăsimi este doar o cauză secundară a 
diabetului, prin asocierea cu cel de zahăr. 

Cu un an înainte să fac aceste observaţii a fost publicată 
o lucrare extrem de interesantă a profesorului Aharon 
Cohen, din Israel. El a examinat oameni în vederea 
depistării prezenţei diabetului, iar studiul lui a fost deosebit 
de interesant, din două motive. Mai întâi, fusese făcut pe 
evrei, despre care se spune că s-ar îmbolnăvi mai frecvent 
de diabet decât celelalte natii. În al doilea rând, a reuşit să 
compare oameni provenind din patru medii diferite: din 


vestul Europei si din America, din nordul Africii, din Yemen, 
care sosisera recent în Israel, şi din Yemen, veniţi în Israel 
cu 20 de ani in urma sau mai mult. 

In afara de cei care emigrasera recent din Yemen, toti 
au avut în rândurile lor aproape aceeaşi răspândire a bolii. 
Printre yemenitii recent emigraţi însă, răspândirea bolii era 
de 0,6% în comparaţie cu 2,9%, în cazul celor care 
emigraseră mai demult. Mai târziu, Cohen şi colegii lui au 
arătat, după cum am menţionat când am făcut referire la 
studiul său asupra trombozei coronariene, că modificarea 
majoră de dietă a yemenitilor în Israel o reprezenta 
creşterea enormă a consumului de zahăr; în ce priveşte 
consumul de lipide, schimbările erau minore. 

In timp ce revizuiam această parte a cărţii de faţă 
pentru prezenta ediţie, s-a publicat o lucrare in British 
Medical Journal, prin care era raportat un sondaj privind 
răspândirea diabetului la 34.000 de asiatici şi 27.000 de 
europeni care locuiesc în apropierea Londrei. Astfel, s-a 
aflat că diabetul era de patru ori mai răspândit la asiatici 
decât la europeni. Conform dr. Tom Sanders, care lucrează 
la Departamentul de Nutriție al Colegiului Regina Elisabeta 
şi a efectuat un studiu special al dietei imigranţilor asiatici, 
aceştia mănâncă mult mai mult zahăr decât europenii 
printre care trăiesc. 

Pe lângă aceste studii epidemiologice, există în prezent 
destul de multe dovezi experimentale care atestă faptul că 
zahărul produce diabet. Unele din primele studii pe această 
temă au fost ale profesorului Cohen, iar eu împreună cu 
colegii mei i-am confirmat rezultatele. Şobolanii hraniti cu 
zahăr dezvoltă o toleranţă mai redusă la glucoză, care se 
aseamănă cu diabetul. Inseamna că atunci când un animal 
cu glicemie â jeun mare primeşte pe cale orală o doză de 
glucoză, glicemia deja crescută se ridică până la un nivel şi 
mai anormal şi nu revine la nivelul bazal în decursul 
obişnuitului interval de o oră şi jumătate sau două ore după 
ingerare. 

Cohen a arătat ca această reducere a tolerantei la 
glucoză a avut loc la şobolani după aproximativ trei 
săptămâni în cazul în care anterior dieta lor a constat în 


proporţie de 67% din zahăr, după şase săptămâni de dietă 
cu 40% zahăr şi după 13 săptămâni dacă anterior dieta lor 
a conţinut 33% zahăr. Toleranta la glucoză a revenit la 
normal după câteva zile de dietă normală. Când s-a reluat 
hrănirea cu zahăr, toleranța a scăzut din nou, dar de 
această dată doar după câteva zile. 

Mai târziu, profesorul Cohen a lucrat în departamentul 
meu, studiind din nou efectele alimentării sobolanilor cu 
zahăr. De această dată le-am injectat tolbutamidă, unul din 
medicamentele folosite la tratarea diabetului. Acesta 
stimulează pancreasul să secrete insulină, reducând nivelul 
glicemiei. Am pledat pentru faptul că în cazul în care dieta 
cu zahăr îi făcuse pe şobolani oarecum diabetici, aceştia nu 
ar folosi glucoza la fel de bine ca de obicei; atunci 
tolbutamida ar avea un efect mai redus de scădere a 
glicemiei. 

Exact asta am descoperit şi noi. Printr-un singur 
experiment, după opt săptămâni, injecţia a redus glicemia 
cu 31% la şobolanii hraniti cu amidon şi cu 26% la cei 
hraniti cu zahăr. La un al doilea experiment, cifrele 
obţinute au fost de 32% şi 27%. 

La oameni, experimentul a arătat că o dietă bogată în 
zahăr, ţinută timp de mai multe săptămâni, reduce 
toleranța la zahăr, iar dieta săracă în zahăr, urmată mai 
multe săptămâni, o îmbunătăţeşte. Am măsurat toleranța 
la glucoză în cadrul experimentului cu bărbaţi tineri, pe 
care 
l-am descris mai devreme, în care aceştia au urmat timp de 
două săptămâni o dietă bogată în sucroză. 

La primul din aceste experimente nu am observat nicio 
modificare. La al doilea experiment am descoperit o 
îmbunătăţire a tolerantei la glucoză după o săptămână, 
urmată de o uşoară revenire spre normal după a doua 
săptămână. Poate părea bizar, dar în realitate nu este 
deloc surprinzător. Acest prim efect al zahărului ar fi să 
îmbunătăţească utilizarea de către organism a glucozei, 
prin procesul obişnuit al adaptării. Acest lucru s-ar realiza 
fie prin creşterea producţiei de insulină din pancreas, fie 
prin scăderea sensibilităţii ţesuturilor organismului la 


acţiunea insulinei. Dacă am continua sa administrăm o 
dieta bogata in zahar, adaptarea s-ar reduce si ar lasa locul 
epuizarii, iar utilizarea glucozei ar fi acum mai redusa decat 
în mod normal. Astfel, îmbunătăţirea tolerantei la glucoză, 
pe care am observat-o dupa o saptamana, nu ar contrazice 
deteriorarea resimţită de oameni dupa mai multe 
săptămâni. Nici nu ar exista un conflict cu faptul că nu am 
descoperit nicio modificare la primul nostru experiment; 
era foarte posibil să fi făcut măsurătorile în momentul în 
care progresul deteriorării anula îmbunătățirile iniţiale 
induse de zahăr. 

Dincolo de toleranța scăzută la glucoză descoperită la 
pacienţii cu diabet, boala are şi alte caracteristici demne de 
menţionat. În acest moment ar fi cazul să le discutăm mai 
detaliat, în legătură cu experimentele efectuate de noi şi 
de alţii în privinţa zahărului. 

Diabetul cu vechime provoacă adesea deteriorarea 
vederii din cauza dezvoltării unor anomalii ale retinei, boală 
cunoscută sub denumirea de „retinopatie diabetică“ sau 
„retinită“. Cu mai mulţi ani în urmă, profesorul Aharon 
Cohen a arătat că zahărul din dietă a produs anomalii 
oculare la şobolani. Utilizând o tehnică foarte delicată, care 
măsura reacţia electrică a retinei la o strafulgerare de 
lumină, împreună cu colegii săi a descoperit că şobolanii 
hraniti cu zahăr au o reacţie redusă. Această observaţie a 
fost urmată de un studiu mai detaliat, efectuat de un grup 
din Londra, din care facea parte şi unul din colegii mei; 
aceştia, în urma unei examinări microscopice şi biochimice 
atente, au concluzionat că anomaliile retinei produse de 
zahăr erau identice cu cele descoperite la şobolanii 
diabetici. 

Pe lângă faptul că determină o creştere în dimensiune a 
ficatului, zahărul din dietă provoacă şi o mărire a rinichilor. 
Chiar la începutul cercetărilor privind efectele zahărului din 
dietă, profesorul Aharon Cohen a arătat că rinichii 
şobolanilor săi hraniti cu zahăr erau anormali, prezentând, 
pe lângă altele, o creştere a țesutului fibros dintre vasele 
sangvine capilare. După această descoperire, am devenit şi 
noi din ce în ce mai interesaţi de efectele zahărului asupra 


rinichilor. Doua motive au stat la baza acestui interes. 
Principalul motiv a fost faptul că ne-am dat din ce în ce mai 
bine seama de extraordinara asemănare cu efectele 
diabetului, iar al doilea a fost fericita coincidenţă că dr. R. 
G. Price, de la Departamentul de Biochimie al Colegiului 
Regina Elisabeta, cerceta de mai multă vreme modificările 
biochimice care au loc în cazul diverselor boli renale. 
Împreună cu colegii săi, a descoperit că unul din primele 
semne ale deteriorării rinichiului este apariţia în urină a 
unei cantităţi considerabil mai mari dintr-o anumită 
enzimă. Aceasta are denumirea alambicată (chiar şi în 
formă prescurtată, de 23 de litere) de N-acetil-f- 
glucozaminidază, dar este mai cunoscută sub denumirea 
de NAG. Prescurtarea prescurtării e foarte bună, deoarece 
denumirea integrală are 56 de litere. 

În condiţiile unei diete cu zahăr, şobolanii prezintă o 
creştere a nivelului NAG în urină şi la fel se întâmplă cu 
oamenii care se oferă voluntari să urmeze o dietă bogată în 
zahăr. După ce timp de un an şobolanii au urmat dieta cu 
mult zahăr, am putut detecta mici depozite calcifiate în 
rinichi. Nu voi pretinde că aceasta dovedeşte că zahărul 
poate fi una din cauzele pietrelor la rinichi; în cazul în care 
e adevărat, categoric nu e singura cauză, deoarece calculii 
renali apar la populaţii care nu consumă mult zahăr şi se 
ştie că apăreau frecvent cu multă vreme înainte ca zahărul 
să devină un articol important din dieta noastră în ţările 
mai bogate. Pe de altă parte, întrucât majoritatea calculilor 
renali contin oxalati de calciu sau acid uric, poate că e 
relevantă observaţia conform căreia zahărul din dietă 
determină o creştere a cantităților acestor substanţe în 
urină. Cercetătorii care au efectuat acest studiu au afirmat 
de asemenea că pacienţii cu pietre la rinichi prezintă o 
toleranţă redusă la glucoză, ca aceea observată la 
diabetici. 

Propriul nostru studiu în privinţa rinichilor, efectuat la 
Colegiul Regina Elisabeta, a dezvăluit ceea ce consider a fi 
cea mai flagrantă dovadă a legăturii dintre cantitatea de 
zahăr din regimul alimentar şi dezvoltarea diabetului. Am 
examinat rinichii animalelor hrănite cu zahăr la microscopul 


electronic, care face fotografii dupa ce a marit imaginea de 
10.000 de ori sau mai mult. Am examinat membranele 
celulelor care alcatuiesc vastul numar de micute unitati de 
filtrare, capilarele glomerulare, unde sângele este filtrat în 
prima etapa a elaboratului proces al producerii urinei. Am 
observat ca membranele acestor celule erau mult mai 
groase decât în mod normal. Acest lucru era deosebit de 
interesant, deoarece îngroşarea a ceea ce se numeşte 
„membrana bazală glomerulară“ (MBG) este recunoscută 
ca fiind cea mai caracteristică anomalie provocată de 
diabet la pacienţii care fac „nefropatie diabetică“ - adică o 
afecţiune renală. 

Pornind de aici, au fost executate câteva proceduri 
biochimice extrem de sofisticate, prin care membranele 
bazale glomerulare au fost separate şi au fost efectuate 
măsurători ale elementelor constitutive ale acestora. Am 
obţinut dovezi solide privind creşterea producţiei de MBG, 
arătând că mai multe din elementele chimice care 
contribuie la alcătuirea membranei erau prezente în număr 
mai mare la şobolanii hrăniţi cu zahăr si că avea loco 
intensificare a activităţii enzimei implicate în crearea MBG 
cu ajutorul acestor elemente. 

Aceste anomalii produse de zahăr se aseamănă perfect 
cu cele prezente la şobolanii care fac diabet din alte 
motive. 

Importanţa acestei cercetări poate fi judecată prin 
prisma faptului că în Marea Britanie aproximativ 15% din 
pacienţii cu insuficienţă renală, indiferent dacă sunt trataţi 
prin dializă sau transplant renal, au căpătat această boală 
în urma diabetului, pe când în America numărul acestor 
cazuri se ridică la 25% din pacienţii trataţi pentru 
insuficienţă renală. 

La cazurile de diabet de tip 2, principala caracteristică a 
bolii nu este incapacitatea pancreasului de a produce 
cantitatea normală de insulină, ci incapacitatea ţesuturilor 
corpului de a reacţiona suficient la insulina produsă. Acest 
lucru se poate arăta foarte uşor în laborator. Se pune într- 
un vas o mică bucăţică de ţesut provenind de la un bolnav 
şi se măsoară unul sau altul dintre procesele metabolice 


care implica insulina. De exemplu, puteti pune glucoza cu o 
bucăţică de ţesut muscular într-un vas închis pentru a 
vedea cat de rapid țesutul consumă oxigenul sau produce 
dioxid de carbon în timp ce oxidează glucoza. Mai puteţi 
pune o bucată de ţesut gras într-un vas închis şi măsura 
viteza cu care se produce grăsime noua. Dacă reluati 
experimentul, adăugând de această dată insulină, veţi 
descoperi că oxidarea, sau formarea grăsimii, s-a accelerat 
considerabil. Dacă repetati însă toate acestea cu o bucată 
de ţesut provenind de la un animal diabetic, sau de la o 
persoană care suferă de diabet de tip 2, adăugarea 
insulinei face prea puţin sau deloc diferenţa în ce priveşte 
viteza acestor reacţii; cu alte cuvinte, țesutul diabetic este 
insulino-rezistent. (Acelaşi fenomen, deşi de obicei mai 
puţin pronunţat, poate fi observat la persoanele foarte 
obeze; acesta este un alt fapt asupra căruia voi reveni mai 
târziu.) 

Experimente asemănătoare au fost efectuate cu 
animale care au fost hrănite cu zahăr săptămâni în şir. 
Aceste studii au fost publicate mai întâi de cercetători din 
Cehoslovacia, iar mai târziu confirmate de noi la Colegiul 
Regina Elisabeta. Adăugarea zahărului în dieta animalelor 
produce rezistenţă la insulină, atât în țesutul muscular, cât 
şi în țesutul grăsos. Într-unul din experimentele noastre, 
viteza de _ sintetizare a lipidelor din țesutul gras al 
animalelor hrănite cu amidon a crescut cu aproximativ 
140% după ce s-a adăugat insulină; pe de altă parte, în 
țesutul gras prelevat de la animalele hranite cu zahăr, 
adăugarea insulinei nu a produs nicio creştere. 

Diferenţa dintre efectele alimentării cu zahăr pe termen 
scurt si cele ale alimentării pe termen lung poate fi 
importantă, deşi este adesea ignorată. De obicei se spune 
că glicemia măsurată înainte de micul dejun - aşa-numita 
glicemie a jeun (pe nemâncate), care este ridicată la 
diabetici - nu este afectata de consumul de zahar la o 
masa din ziua precedenta. Aceasta nu afecteaza nici 
toleranta la glucoză - reacţia glicemiei la o doză de glucoză 
-, nici reacţia simultană a concentraţiei de insulină. 
Aceasta nu înseamnă însă că un diabetic poate consuma 


zahar, nici macar in cantitati moderate, ca o parte regulata 
a alimentatiei. Dupa cum am vazut, e suficient consumul 
zilnic regulat de zahar, timp de doua sau trei saptamani, 
pentru a produce o scadere semnificativa a tolerantei la 
glucoza, iar la persoanele susceptibile o crestere insemnata 
a concentraţiei insulinei la testul de glicemie provocată. 

Din păcate, multe din cercetările recente, în urma 
cărora se pretinde că un diabetic poate consuma zahăr fără 
teamă de urmări, depind de rezultatele testelor în urma 
consumului de zahăr la o singură masă. 

În fine, ar trebui să mentionez legătura dintre diabet şi 
tromboza coronariană, care este bidirecţională. Pe de o 
parte, dacă sunteţi diabetic aveţi mai multe şanse de a 
dezvolta tromboza  coronariană decât o persoană 
sănătoasă. Pe de altă parte, daca suferiti de tromboză 
coronariană, aveţi risc crescut pentru diabet, sau cel putin 
pentru toleranţă scăzută la glucoză, numită uneori „diabet 
în stadiu preclinic (asimptomatic)“. Cred că acest gen de 
suprapunere este important când încercaţi sa înţelegeţi 
cum poate fi implicat zahărul în cauzarea ambelor boli. 


Hipoglicemia 


Persoanele care cunosc cel mai bine această boală sunt 
diabeticii. Mai devreme sau mai târziu vor ajunge în situaţia 
în care au luat o doză prea mare de insulină sau dintr-un 
medicament antidiabetic administrat pe cale orală şi vor 
resimti extrem de neplăcutele simptome ale hipoglicemiei 
(nivel scăzut al glucozei în sânge), care uneori duc până la 
leşin. Hipoglicemia apare însă adesea şi la cei care nu 
suferă de diabet, deşi aceştia o resimt areori atât de sever 
încât să leşine. 

La început vă e foame, va simţiţi slăbit şi poate veţi 
începe să transpirati. Apoi veţi începe să tremurati, vă veţi 
simţi sleit şi ametit şi veţi avea o puternică durere de cap. 
Dacă starea persistă, veţi deveni confuz, vă veţi clătina pe 
picioare şi veţi rosti cuvinte de neînțeles sau veţi spune 
nonsensuri. În acest moment e posibil să fiţi arestat pentru 
că lăsaţi impresia unui om beat, cu mişcări dezordonate. 


Toate aceste simptome au fost provocate de faptul ca 
glicemia a scăzut până la un nivel neobişnuit de mare. Este 
uşor să intelegeti de ce se întâmplă acest lucru la diabetici, 
care probabil au luat insulină sau o pilulă pentru reducerea 
glicemiei, iar apoi au ratat micul dejun din cauza unei 
întreruperi. Este de asemenea uşor să intelegeti cum se 
produce acest lucru în rarele situaţii în care un pacient are 
o tumoră la pancreas, care determină o creştere excesivă a 
celulelor sale producătoare de insulină. 

La alţi oameni, acest fenomen apare cel mai adesea din 
cauza consumului unei cantităţi mari de carbohidrați, în 
special zahăr. Efectul consumării alimentelor la fiecare 
masă este creşterea glicemiei. Dacă în meniu e inclus 
zahărul, amidonul sau glucoza, după ce acestea ajung în 
sânge, se transformă foarte rapid, integral sau parţial, în 
glucoză. Dacă în meniu sunt proteine sau lipide, atunci 
produsele digestiei vor fi de asemenea parţial transformate 
în glucoză, dar mai lent; în plus, proteinele sau grăsimile 
încetinesc absorbţia totală a alimentelor. 

Creşterea glicemiei este doar temporară, deoarece unul 
din efectele acesteia este să stimuleze pancreasul să 
producă mai multă insulină. Aceasta determină atât o 
intensificare a scăderii glucozei în sânge, cât şi o creştere a 
conversiei sale în glicogen, care urmează să fie stocat în 
muşchi şi în ficat. In consecinţă, glicemia scade din nou 
spre nivelul normal. O absorbţie mai rapidă a glucozei 
decât în mod normal are loc în cazul în care se consumă 
mult zahăr, în special dacă acesta este ingerat între mese, 
când în stomac nu se află alte produse alimentare, care ar 
întârzia absorbţia. Apoi are loc o creştere rapidă a nivelului 
zahărului în sânge şi este secretată insulină în exces. Din 
acest motiv, următoarea scădere a glicemiei este extrem 
de puternică, nivelul devine anormal de scăzut, iar dacă 
este suficient de scăzut vor apărea simptomele 
hipoglicemiei. 

Exista si unele dovezi pentru faptul ca un consum de 
zahar in permanenta ridicat poate avea, cel putin pentru o 
vreme, drept urmare o sensibilitate crescută a 
pancreasului, astfel încât acesta să reacționeze mai 


prompt, printr-o secretie mai abundenta de insulina, iar 
hipoglicemia devine si mai probabila. 

Atunci cum se trateaza hipoglicemia? Ei bine, daca nu 
va deranjeaza sa va imaginati consecintele procesului pe 
care tocmai l-am descris, evident trataţi o persoană care 
are un nivel scăzut al zahărului în sânge dându-i o bucată 
de zahăr sau o băutură îndulcită. Efectul este de-a dreptul 
miraculos: în câteva minute, transpiratia, slăbiciunea şi 
ameteala dispar. Acum ganditi-va o clipă la ceea ce am 
afirmat anterior şi veţi vedea că acest remediu, oricât ar fi 
de eficient pe moment, pe termen lung este exact ce nu 
trebuie să faceţi, deoarece creşterea rapidă a glicemiei 
poate fi urmată de o scădere rapidă. 

Ceea ce aveţi de făcut este să împiedicaţi fluctuațiile 
mari ale glicemiei. Ar trebui mâncate doar alimentele care 
provoacă o creştere uşoară a ei, pentru a nu genera o 
secreție excedentara de insulină de către pancreas. De 
aceea, cel mai bun tratament în cazul lipsei zahărului 
(glucozei) în sânge este tratamentul paradoxal prin care 
evitati pe cât posibil zahărul (sucroza) în dieta 
dumneavoastră. 

Permiteti-mi să mă refer pe scurt la hipoglicemia la 
bebeluşi. Cei născuţi prematur suferă uneori de 
hipoglicemie, foarte probabil deoarece controlul lor 
hormonal asupra nivelului glucozei în sânge încă nu s-a 
echilibrat în mod corect. Această problemă poate fi foarte 
serioasă şi se cunosc cazuri de bebeluşi care au leşinat sau 
chiar au murit din cauza hipoglicemiei. Deoarece este o 
situaţie gravă şi periculoasă, cel mai bun tratament într-un 
asemenea caz de urgenţă este să-i daţi bebeluşului zahăr 
(sucroză) sau, şi mai bine, să-i daţi glucoză pe cale orală 
sau chiar intravenos. 

Ne-am aştepta ca bebeluşii care nu sunt născuţi 
prematur să nu facă atât de prompt hipoglicemie, dar pot fi 
totuşi mai sensibili la efectele dăunătoare ale zahărului 
decât adulţii. Când aveţi în vedere cât de devreme li se dă 
bebeluşilor zahăr şi în ce cantitate, probabil nu e 
surprinzător faptul că numărul celor care fac hipoglicemie 
la vârsta de numai câteva luni pare să crească. 


În special in America, se pare că există convingerea ca 
hipoglicemia este foarte raspandita. Propriul meu punct de 
vedere este ca, desi hipoglicemia nu este foarte rar 
întâlnită, nu apare atât de frecvent pe cat se pretinde. In 
particular (îndeosebi în America), asertiunea repetată 
conform căreia zahărul din dietă poate provoca 
hiperactivitate la copii şi delincventa la tineri nu a fost 
dovedită. Se spune că ambele aceste ipostaze au legătură 
cu hipoglicemia şi că pot fi tratate prin eliminarea sau cel 
putin prin reducerea considerabilă a zahărului din dietă. In 
pofida ipotezei că aceste pretenţii au fost demonstrate prin 
experimente desfăşurate cu atenţie, o analiză mai 
amănunţită a metodelor folosite arată că teoria e departe 
de a fi dovedită. 


Relaţia dintre tromboza coronariană şi diabet 


Am descris mai detaliat de ce cred că zahărul este una din 
cauzele diabetului şi ale trombozei coronariene. Acestea nu 
sunt singurele boli în care cred că zahărul este implicat, dar 
probabil sunt cele mai importante. Înainte să-mi îndrept 
atenţia spre alte afecţiuni, însă, voi rezuma argumentele pe 
care le-am folosit în legătură cu tromboza coronariană 
deoarece, în afară de concentrarea a ceea ce am răspândit 
pe mai multe pagini, aceasta va ajuta şi la clarificarea 
relaţiei strânse dintre tromboza coronariană şi diabet. 

Putem face acest lucru cel mai bine subliniind 
caracteristicile majore ale trombozei coronariene. Acestea 
sunt: 


1. Spectrul larg de anomalii descoperite la pacienţi. 

2. Numărul mare de cauze, printre care se numără: 
fumatul, lipsa activităţii fizice, greutatea excedentară, 
boala vasculară periferică şi diabetul. 

3. Diferenţa incidentei la femei si la bărbaţi. 

4. Asocierea cu alte boli, în special cu diabetul, dar şi cu 
hipertensiunea arterială, guta, bolile vezicii biliare, 
ulcerul peptic şi boala vasculară periferică. 


Am inclus în tabel câteva din cele mai importante anomalii 
descoperite la pacienţii bolnavi de tromboza coronariana; 
toate acestea se regăsesc şi în cazurile de diabet cu debut 
la maturitate. 


Caracteristici la care se observă de obicei anomalii la 
tromboza coronariană şi diabetul de tip 2 
Tromboză coronariană 

In sânge 

colesterol 

trigliceride 

HDL colesterol 

acid uric 

glucoză 

insulină 

cortizol 

estrogen 

Alte aspecte 

toleranța la glucoză 

sensibilitatea la insulină 

agregarea plachetară 

electroforeza trombocitelor 

tensiunea arterială 


Diabet de tip 2 ca mai sus, la care se adaugă retinită şi 
nefropatie 


Toate aceste anomalii pot fi cauzate si de îndulcitorii 
dietetici 


Este dificil să crezi că acest spectru larg de anomalii 
observate la tromboza coronariană se pot ivi pur şi simplu 
din cauza unei tulburări în modul în care corpul tratează 
lipidele din dietă sau în urma unei tulburări a controlului 
organismului asupra cantităţii de colesterol din sânge. E 
mult mai probabil ca un asemenea complex de relaţii şi 
anomalii să fie provocat de o tulburare a echilibrului 
hormonal. În particular, insulina, cortizolul şi estrogenul 
afectează multe din funcţiile organismului şi o mare parte 


din chimia acestuia. Mai mult decât atât, o tulburare a 
activităţii unuia din aceşti hormoni duce de obicei la o 
perturbare a activităţii altuia sau a mai multor hormoni. 
Atunci nu este dificil să ne imaginăm că urmarea poate fi 
foarte bine declanşarea mai multor boli. 

Ideea că tromboza coronariană este provocată de o 
tulburare a echilibrului hormonilor din organism nu e nouă, 
deşi unele din explicaţiile date anterior au fost aproape 
uitate. Posibilul rol al hormonilor poate fi dedus aproape 
automat din considerabila protecţie de care au parte 
femeile înainte de menopauză. Ipoteza originală privind 
implicarea hormonilor a fost formulată în 1956. Un grup de 
cercetători au arătat atunci că tinerele femei care suferă de 
diabet sunt foarte predispuse să facă tromboză coronariană 
şi au lansat ideea că „pierderea imunitatii lor la tromboza 
coronariană“ ar putea fi cauzată de injectiile cu insulină 
care le-au fost administrate. În 1961, alţi cercetători au 
scris: „Evident, orice afirmaţie privind etiologia [cauza] 
trombozei coronariene va trebui să explice raportul dintre 
numărul de bolnavi de ambele sexe“, după care au con- 
tinuat afirmând că aceasta sprijină serios teoria cauzei hor- 
monale a bolii. 

Alţi cercetărori au sugerat de asemenea că tromboza 
coronariană ar putea avea drept cauză o concentraţie 
anormal de ridicată de insulină din circuitul sangvin. Există 
mai multe dovezi care susţin această teorie, cea mai 
evidentă fiind aceea că majoritatea pacienţilor cu această 
boală au un nivel ridicat al insulinei în sânge. In plus, mai 
multe din cauzele convenite ale trombozei coronariene 
sunt adesea însoţite de un nivel ridicat al insulinemiei; 
printre acestea se numără fumatul, obezitatea, boala 
vasculară periferică şi diabetul de tip 2. În al treilea rând, 
pierderea greutăţii excedentare şi intensificarea activităţii 
fizice, ambele reducând riscul trombozei coronariene, au ca 
urmare o scădere a nivelului insulinemiei. În al patrulea 
rând, experimentele cu şobolani au arătat că administrarea 
insulinei produce depunerea unei cantităţi mai mari de 
colesterol pe principala arteră a organismului, aorta. 

În ce priveşte zahărul, cel mai relevant fapt este că 


fiecare din anomaliile observate la tromboza coronariana si 
la diabet poate fi produsa prin includerea zaharului tn dieta. 


CAPITOLUL 16 


O durere abdominala 


Am devenit interesat de relatia dintre zahar si indigestia 
Sau dispepsia acuta aproape accidental. Ma implicasem de 
multă vreme în studiul obezitatii şi în tratamentul acesteia. 
Din mai multe motive teoretice, cu câţiva ani în urmă am 
început să tratez oamenii folosind diete hipoglucidice. La 
început, acestea au fost limitate în principal în ce priveşte 
carbohidratii, dar erau oarecum si în ce priveşte lipidele. 
După doi sau trei ani, însă, mi-am dat seama că era 
necesar ca in mod deliberat să limitez doar carbohidrați, 
deoarece în practică s-a dovedit că dacă procedezi astfel, 
limitezi automat şi lipidele. 

Timp de mai mulţi ani am recomandat această dietă 
tuturor persoanelor supraponderale - care erau de altfel 
extrem de numeroase - pe care le-am întâlnit la spital sau 
în departamentul meu de la universitate. După cum am 
arătat în capitolul 2, o asemenea dietă se aseamănă mai 
mult cu ceea ce mâncau strămoşii noştri pe parcursul a cel 
puţin două milioane de ani de evoluţie. Teoria pe care se 
bazează aceasta este explicată mai detaliat în lucrarea The 
Penguin Encyclopaedia of Nutrition. Dieta vă permite să 
mâncaţi oricât carne, peşte, ouă, legume frunzoase, unt, 
margarină, frişcă sau orice ulei sau grăsime doriţi. Vă 
recomandă să mâncaţi 225 g de fructe pe zi şi o jumătate 
de litru de lapte. Vi se dă o listă a conţinutului de 
carbohidrați al alimentelor şi băuturilor, în unităţi de cate 
cinci grame, pe care le voi numi unitati-carbohidrat, şi vi se 
cere să consumati aproximativ zece unităţi pe zi. 

Chestionarea persoanelor supraponderale începe cu 
întrebări referitoare la starea de sănătate generală, iar 
câteva din ele sunt despre indigestie: „Aveţi indigestie sau 
simtiti vreo durere sau vreun disconfort după mese? Unde 
simtiti durerea? Ce fel de durere este? Cat de frecventă 
este această durere? Cât de mult durează? Ce luaţi pentru 
a o calma?“ După multe alte întrebări referitoare la 
sănătatea lor, pacienţii sunt examinati, cântăriţi si 


masurati. Dupa cateva saptamani de vizite repetate ale 
pacienţilor revin cu aceste întrebări şi descopăr, de 
exemplu, că după ce au pierdut din greutate nu mai respiră 
greu, sunt mai putin obosiţi, articulațiile şoldurilor îi dor mai 
puţin, iar la sfârşitul zilei nu mai au gleznele umflate. 

Mă aştept la toate aceste schimbări, dar, după cum am 
observat pentru prima dată cu ani în urmă, mulţi dintre ei 
au spus de asemenea surprinşi că întrebările mele le-au 
amintit ca nu mai au indigestie. Am observat acest 
sentiment de uşurare nu numai după ce aceştia pierduseră 
din greutate, ci aproape imediat după ce au început dieta 
săracă în carbohidrați. 

Permiteti-mi să vă relatez experienţa mea personală. 
Când eram tânăr, sufeream de dispepsie acută şi am fost 
diagnosticat cu ulcer duodenal. Mi s-a dat ceea ce pe 
atunci era sfatul foarte la modă: să nu fac operaţie decât 
dacă e imperativ necesar, să-mi continui munca, să „o iau 
uşurel“ şi să nu muncesc până la epuizare, să evit 
alimentele condimentate, să mănânc mai des şi în cantităţi 
mai mici. Am renunţat treptat la prăjituri şi la produse de 
patiserie deoarece descoperisem că aveam întotdeauna 
arsuri după ce le consumam. Totuşi trebuie să iau foarte 
frecvent medicamente antiacide, cum ar fi trisilicat de 
magneziu sau de aluminiu. 

Mai târziu, am descoperit că, la fel ca mulţi bărbaţi de 
vârstă medie sedentari, începusem să mă îngraş. Evident, 
am redus drastic cantitatea de carbohidrați din dietă, la fel 
cum îi sfatuisem şi pe pacienţii mei să facă, şi astfel am 
ajuns să-mi controlez greutatea. Brusc, câteva luni mai 
târziu, am sesizat că indigestia mea dispăruse aproape cu 
totul. 

În virtutea acestor observaţii m-am hotărât să concep 
un test corespunzător care să confirme că o dietă săracă în 
carbohidrați atenuează cu adevărat simptomele indigestiei. 
Aceasta a fost o întreprindere mai dificilă decât v-aţi putea 
imagina. 

Indigestia acută apare adesea la persoanele care sunt 
supuse unui grad înalt de stres şi care, prin urmare, nu 
sunt întotdeauna foarte demne de încredere în declaraţiile 


lor. În al doilea rand, indigestia apare adesea sub forma 
unor accese - câteva săptămâni de durere, iar apoi, fără 
niciun motiv aparent, câteva săptămâni sau chiar luni 
lipsite de durere. Dacă întâmplător urmaţi vreun tratament 
- orice fel de tratament - înainte să aveţi vreuna dintre 
aceste pauze, atunci veţi crede probabil că terapia v-a 
făcut să vă simtiti mai bine. În al treilea rând, niciun doctor 
nu are o măsură sigură şi obiectivă a intensității durerii 
resimtite de alti oameni; trebuie să accepti propriile 
estimări ale bolnavilor privind faptul că se simt mai bine 
sau mai rău din cauza indigestiei şi, în caz că suferă, dacă 
se simt uşor sau considerabil mai rău sau mai bine. 

Cu toate acestea, m-am gândit că merită să încerc să 
văd dacă o dietă săracă în carbohidrați imbunatatea sau nu 
simptomele dispepsiei. Astfel, am conceput o schema 
foarte cuprinzătoare de experimente care ar fi urmat să 
elimine dificultăţile, sau cel puţin le-ar fi minimizat. Testele 
au fost efectuate la King's College Hospital din Londra. 
Medicilor şi chirurgilor li s-a cerut să ne trimită orice 
pacient care vine la ei şi se plânge de dispepsie acută care 
durează, poate nu încontinuu, de peste şase luni. Mulţi 
aveau de cinci ani sau mai mult aceste simptome. Singurii 
pacienţi care nu au fost incluşi în experimentul nostru erau 
cei care urmau să fie supuşi unei operaţii pentru boala de 
care sufereau. 

Fiecare pacient a fost chestionat şi consultat cu atenţie 
de un medic, iar apoi trimis la un nutritionist. În mod 
alternativ, pacienţii erau instruiți să urmeze fie tratamentul 
cu dieta convenţională folosită pe atunci, fie dieta săracă în 
carbohidrați. Tratamentul conventional constă din a le 
comunica pacienţilor să evite alimentele prăjite şi pe cele 
iritante, cum ar fi murăturile sau alimentele condimentate, 
să mănânce puţin şi des, să evite alcoolul, în special pe 
stomacul gol. La anumite intervale, fiecare pacient revenea 
la medic, pentru evaluarea progreselor, precum şi la 
nutritionist, pentru verificarea dietei urmate. Medicul nu 
ştia ce dietă urmează fiecare pacient; nutritionistul nu 
cunoştea progresele însănătoşirii acestuia. 

După trei luni, dietele pacienţilor au fost inversate, 


astfel incat cei care urmau dieta conventionala au trecut pe 
dieta săracă în carbohidrati, iar cei care urmasera dieta 
saraca in carbohidrati au trecut pe dieta conventionala. 
Experimentul a continuat pentru alte trei luni. 

Stabilind atât de strict condiţiile experimentului, nu am 
fost surprinşi de faptul că ne-a luat mai mult de doi ani 
pentru a sintetiza informatile referitoare la 41 de pacienţi 
care veniseră cu regularitate la control timp de şase luni şi 
care, pe cât ne-am putut da seama, au respectat 
instrucţiunile noastre. Din însemnările detaliate ale 
medicului, şi el, şi eu am evaluat în mod independent 
progresul general al pacienţilor şi i-am clasificat astfel: cei 
care nu prezentau nicio schimbare, cei care raportaseră 
diverse grade de îmbunătăţire sau înrăutăţire a stării lor de 
sănătate la sfârşitul fiecărei perioade de trei luni. Evaluările 
noastre au diferit doar la unul sau două din cazuri, în ce 
priveşte gradul de modificare a stării de sănătate, dar 
niciodată nu am fost în dezacord în ce priveşte faptul că 
pacientul a raportat că se simte mai bine, mai rău sau la 
fel. Abia după evaluarea clinică am verificat dacă pacientul 
începuse cu dieta săracă în carbohidrați sau cu cea 
convenţională. 

Pe scurt, rezultatele sunt foarte clare. Din cei 41 de 
pacienţi din studiul nostru, doi au afirmat că s-au simţit mai 
rău când au urmat dieta săracă în carbohidrați, 11 au spus 
că nu au simţit nicio diferenţă faţă de cealaltă dietă, dar o 
majoritate clară, alcătuită din 28 de pacienţi, au afirmat că 
s-au simţit mult mai bine urmând dieta săracă în 
carbohidrați. O parte din aceştia erau foarte siguri ca 
îmbunătăţirea era atât de mare încât nimic nu-i va face să 
renunţe la aceasta. Unul a spus: „Mă simt mai bine decât în 
ultimii cinci ani“. Altul a fost şi mai entuziasmat: „Nu m-am 
mai simţit atât de bine cu stomacul de când mă ştiu“. 
Printre pacienţi se numărau bărbaţi şi femei, unii cu ulcer 
gastric sau duodenal, unii cu hernie hiatală şi alţii probabil 
cu ulcer care, aşa cum se întâmplă frecvent, nu fusese 
depistat în urma examinării radiografice. 

Aceste rezultate ne-au făcut desigur multă plăcere. Ele 
sugerau că, din mai multe motive, indigestia cronică şi 


acuta poate fi atenuata foarte mult doar prin dieta la 
aproximativ 70% din pacienti. Acest rezultat a fost deosebit 
de încurajator deoarece în ultimii ani rezultatele tratării 
acestor boli prin dietă fuseseră din ce în ce mai 
dezamăgitoare. Mai mulţi cercetători puseseră pacienţii la 
„diete gastrice“ stricte - peşte la abur, carne albă, cartofi 
fierti, budincă cu lapte - sau la dieta mai liberală însă tot 
destul de convenţională pe care am descris-o mai înainte. 
Toţi aceşti cercetători au concluzionat că dietele nu păreau 
să atenueze dispepsia acută a pacienţilor lor, indiferent 
dacă aveau sau nu cu certitudine ulcer. Acum nu se mai 
poate spune că dieta nu atenuează dispepsia acută. Dieta 
corectă poate avea acest efect, dar dieta greşită nu va 
aduce categoric nicio îmbunătăţire. 

Dieta săracă în carbohidrați, pe care am folosit-o în 
studiul nostru, limita atât consumul de amidon, cât şi pe cel 
de zahăr. Din diverse motive, am bănuit că reducerea 
consumului de zahăr a fost principala răspunzătoare de 
îmbunătăţirea pe care am observat-o, aşa că am efectuat 
un alt experiment, pentru a examina efectele zahărului 
dintr-o dietă obişnuită. Lucrând cu bărbaţi tineri, am reuşit 
să convingem şapte din ei să înghită un tub gastric 
dimineaţa, pe nemâncate. Au făcut acest lucru la începutul 
şi la sfârşitul unei perioade de două săptămâni de dietă 
bogată în zahăr. Prin acest tub am obţinut probe de sucuri 
gastrice â jeun, iar apoi au fost prelevate alte mostre, la 
intervale de 15 minute după o „masă standard“ neutră, 
alcătuită în principal din pectină. Fiecare mostră a fost 
analizată în modalităţi standard, mai ales prin măsurarea 
gradului de aciditate şi a activităţii digestive. 

Rezultatele au arătat că două săptămâni de dietă 
bogată în zahăr determină o creştere a acidității şi 
activităţii digestive a sucului gastric, genul de schimbare 
pe care o descoperiţi adesea la cei care suferă de boli 
precum ulcerul gastric sau duodenal. Dieta bogată în zahăr 
a crescut aciditatea cu aproximativ 20%; activitatea 
enzimatică aproape s-a triplat. Să ne amintim că aceste 
efecte au fost observate dimineaţa devreme, înainte de 
micul dejun - două săptămâni de dietă bogată în zahăr 


crescusera cu mult sensibilitatea mucoasei gastrice la 
stimulii uşori ai mesei standard cu pectina. 


Ulcerul peptic 


Experimentele noastre în privinţa indigestiei au fost 
efectuate pe vremea când noile medicamente cimetidină şi 
ranitidină nu erau încă disponibile pentru tratarea ulcerelor 
gastric şi duodenal. Nouă din pacienţii dispeptici pe care i- 
am tratat, dintre care şase au resimţit o îmbunătăţire în 
urma respectării dietei noastre, fuseseră diagnosticati cu 
unul sau altul dintre aceste ulcere peptice. In prezent, 
aceste medicamente sunt folosite pentru a asigura o 
ameliorare bună şi rapidă a stării majorităţii acestor 
pacienţi, iar ulcerele de obicei se vindecă. Deşi e posibil ca 
simptomele să revină, acestea vor fi din nou atenuate în 
urma reluării tratamentului medicamentos, în consecinţă, 
dietele stricte sunt folosite mult mai rar în prezent decât 
odinioară, pentru tratarea oricărui tip de ulcer. 

Cu toate acestea, tratamentul medicamentos de lungă 
durată prezintă întotdeauna dezavantaje. Deşi cimetidina 
şi, în special, ranitidina au puţine şanse de a produce 
efecte secundare, uneori aşa se întâmplă. Mai mult, în 
prezent există din ce în ce mai mulţi doctori, şi în special 
pacienţi, reticenti la ideea de a se inhama la un tratament 
medicamentos care ar putea continua pe o perioadă 
nedefinită, chiar dacă ar include şi pauze. După părerea 
mea, pacienţii ar trebui încurajați să încerce să urmeze o 
dietă săracă în carbohidrați înainte să ia decizia de a urma 
terapia medicamentoasă. 

S-a arătat că pacienţii care suferă de ulcer duodenal 
prezintă o toleranţă redusă la glucoză şi un nivel crescut al 
insulinei în sânge: două din caracteristicile produse de o 
dietă bogată în zahăr. 


Hernia hiatală 


Tipul de dispepsie care răspunde poate cel mai spectaculos 
la dieta săracă în carbohidrați este hernia hiatala. Pentru a 


înţelege aceasta boală, trebuie să va imaginati esofagul 
trecând prin diafragmă, părăsind toracele şi intrând în 
abdomen pentru a se uni cu stomacul. Dacă există o 
slăbiciune în diafragmă în apropierea locului pe unde trece 
esofagul, atunci presiunea din abdomen, datorată oricărei 
cauze, poate împinge o parte din esofagul abdominal şi 
porţiunea învecinată a stomacului prin partea slăbită a 
diafragmei. Simptomele uzuale sunt arsurile, care sunt 
resimtite la scurt timp după mese, senzaţia că stomacul e 
prea plin şi adesea o durere puternică. Întrucât alimentele 
nu pot trece cu uşurinţă în şi prin stomac, o parte din 
conţinutul acestuia se poate întoarce în esofag. Acidul din 
stomac poate irita acum esofagul şi produce ceea ce se 
numeşte „reflux esofagian“. Durerea este resimţită de 
obicei noaptea şi este atenuată considerabil dacă pacientul 
stă aşezat. 

Tratamentul uzual include sfatuirea pacientului să 
mănânce în cantităţi mici alimente neutre, non-iritante, 
cum ar fi aşa-numita dietă „gastrică“. Ultima masă a zilei 
trebuie luată devreme, nu imediat înainte de culcare. 
Pacientul ar trebui să evite aplecările, ridicările sau 
tensionarea şi ar trebui să reducă din greutatea corporală 
excedentară; somnul pe o pernă ridicată poate ajuta de 
asemenea la evitarea durerii. 

Majoritatea acestor sfaturi merită urmate. Totuşi, 
experienţa noastră indică faptul că o dietă şi mai bună este 
cea în care carbohidratii sunt limitați considerabil, iar 
zahărul este practic eliminat. Mulţi pacienţi au anunţat că 
în urma adoptării acestei diete au resimţit pentru prima 
dată o ameliorare considerabilă. 


Calculi biliari 


Una din bolile care se manifestă adesea printr-o simplă 
indigestie este piatra la vezica biliară (calculul biliar). 
Pietrele, care aproape întotdeauna conţin o concentraţie 
mare de colesterol, se formează adesea în vezica biliară, 
unde produc inflamație - colecistită. Se spune ca 20% din 
adulţi au calculi biliari (ei apărând mai adesea la femei 


decât la bărbaţi), dar aproximativ jumătate din aceştia nu 
au niciodată vreun simptom. Totuşi, conform unui tratat de 
medicină actualizat: „în ţările prospere, incidenţa calculilor 
biliari simptomatici pare să crească şi se produce la o 
vârstă fragedă“. 

Acei indivizi cu simptome ce indică prezenţa pietrelor la 
vezica biliară şi, în consecinţă, au fost investigati au fost 
descoperiţi adesea cu alte două caracteristici suplimentare. 
Acestea includ diabet de tip 2, hernie hiatală şi o creştere a 
concentraţiei trigliceridelor şi a insulinei în sânge, precum 
şi obezitate; de exemplu, pacienţii care au calculi biliari 
cântăresc în medie cu 5,5 kg mai mult decât cei fără niciun 
simptom al bolii. Toate acestea ne fac să credem, încă o 
dată, că avem de-a face cu o boală în care poate fi implicat 
zahărul din alimentaţie. Această ipoteză a fost întărită de 
faptul că una din pacientele a cărei dispepsie a fost redusă 
considerabil în decursul testării efectelor dietei sărace în 
carbohidrați era una la care dispepsia fusese diagnosticată 
de medicul ei ca fiind cauzată de calculii biliari. Aceasta ne- 
a făcut să ne gândim că poate pietrele la vezica biliară, 
precum şi indigestia fuseseră provocate de dieta ei uzuală 
cu zahăr. 

De când am încheiat acel studiu, nişte cercetători din 
Noua Zeelandă au anunţat descoperirea faptului că 
pacienţii care au calculi biliari tind să mănânce mai mult 
zahăr decât cei de aceeaşi vârstă, sex şi ocupaţie fară 
pietre la vezica biliară şi au, de asemenea, o concentraţie 
mai mare de insulină în sânge. Raportul lor se referă la 124 
de bărbaţi şi 219 femei cu calculi biliari, care au fost 
comparati cu 111 bărbaţi şi 211 femei sănătoase. 
Rezultatele au arătat că pacienţii cu pietre la vezică, atât 
bărbaţi, cât şi femei, consumau mai mult zahăr, în principal 
din băuturi şi dulciuri, faţă de cei din grupul de referinţă. 
Autorii au calculat faptul că o creştere a consumului zilnic 
de zahăr cu 40 g - echivalentul a două lingurite de zahăr in 
trei sau patru ceşti de ceai sau cafea - a determinat mai 
mult decât dublarea riscului individului de a face calculi 
biliari. 

Şi în acest caz, alţi cercetători au descoperit că zahărul 


din dieta poate produce calculi biliari la hamsteri si la caini. 
Ultimele cercetări, efectuate în Anglia, au arătat că 
vegetarienii sunt mult mai puţin expuşi să facă pietre la 
vezica biliară decât mâncătorii de carne. Acest fapt s-ar 
putea datora unei substanţe din carne, care stimulează 
formarea pietrelor, sau unei substanţe din legume, care 
împiedică formarea acestora. Se poate însă datora foarte 
bine faptului că vegetarienii tind să consume mai puţin 
zahăr rafinat şi mai puţine alimente şi băuturi dulci. 


Boala Crohn 


Boala Crohn este o afecţiune neplăcută a tubului digestiv, 
diagnosticată în principal la bărbaţii şi femeile cu vârste 
cuprinse între 20 şi 40 ani. Principalele sale semnalmente 
sunt accese de durere însoţite de diaree; durerea poate fi 
atât de acută încât să se confunde cu apendicita. Poate 
afecta orice parte a tubului digestiv. Nimeni nu cunoaşte 
cauza bolii Crohn şi încă nu există nici un tratament 
satisfăcător al acesteia. Uneori este necesară îndepărtarea 
porțiunii de intestin foarte grav afectată. 

Intr-un studiu efectuat la Bristol, Anglia, 30 de pacienţi 
diagnosticati recent cu boala Crohn au fost întrebaţi în 
privinţa dietei lor uzuale dinainte să se fi îmbolnăvit. Aceste 
diete au fost apoi comparate cu dietele a 30 de persoane 
sănătoase, de acelaşi sex, vârstă şi clasă socială. S-a 
descoperit că pacienţii consumau în medie 122 g de zahăr 
pe zi, comparativ cu 65 g în grupul de referinţă. Aportul de 
fibre din dietă era ceva mai redus, de 17,3 g, în comparaţie 
cu 19,2 g. Din alte puncte de vedere, dietele pacienţilor 
erau similare cu cele ale persoanelor din grupul de 
referinţă. 

Medicii din Bristol i-au sfătuit apoi pe pacienţi să urmeze 
o dietă bogată în fibre şi săracă în zahăr. Ei au comparat 
dietele şi reacţiile pacienţilor la acest tratament pe o 
perioadă medie de 52 de luni, cu dietele şi reacţiile unei 
serii atent alese de pacienţi internaţi cu ani în urmă în 
aceeaşi clinică. 

Rezultatele au arătat că pacienii curenţi fuseseră 


internaţi în spital în medie 111 zile în intervalul de 52 de 
luni cât a durat studiul, în comparaţie cu 533 de zile, în 
cazul pacienţilor care nu urmaseră noua dietă. Aportul de 
zahăr al pacienţilor curenţi a fost redus cu 30 g pe zi, în 
comparaţie cu 90 g, în cazul pacienţilor care nu erau la 
dietă. 

Aceste rezultate au fost confirmate de un studiu 
asemănător efectuat în Italia pe 109 pacienţi cu boală 
Crohn. Acolo s-a calculat că o dietă cu un conţinut ridicat 
de zahăr creştea de două ori şi jumătate riscul de a 
dezvolta această afecţiune. 

Medicii italieni au examinat de asemenea dietele celor 
care au facut colită ulcerativă. Aceasta se aseamănă 
întrucâtva cu boala Crohn, exceptând faptul că afectează 
doar intestinul gros (colonul) şi că în intestin nu sunt 
stricturi, ci ulceratii. Acestea pot deveni atât de grave şi de 
profunde încât să perforeze intestinul. Principalul simptom 
îl reprezintă accesele de diaree acută, scaune 
sangvinolente şi uneori scurgeri rectale. La unii pacienţi e 
dificil să se facă distincţia între colita ulcerativă şi boala 
Crohn. Studiul italian a fost efectuat pe 124 de pacienţi. In 
urma examinării dietelor lor, investigatorii au calculat că şi 
în acest caz, consumul mare de zahăr creşte de două ori şi 
jumătate riscul de a face colită ulceroasă, în comparaţie cu 
persoanele care consumă zahăr în cantităţi reduse. 


CAPITOLUL 17 


O multime de boli 


Doresc Sa va prezint acum o serie de boli fara legatura 
între ele, pentru care există dovezi mai mult sau mai putin 
clare de implicare a zahărului în producerea lor. 


Afectiuni oculare 


De foarte multă vreme, oftalmologii se întreabă dacă 
nutriția ar putea afecta dezvoltarea ochiului, ducând astfel 
la boli cum ar fi hipermetropia (prezbitismul) şi miopia. Au 
existat ipoteze cum ca miopia apare la copii când 
regimurile lor alimentare sunt prea sărace în proteine. 
Cercetarea pe care s-a bazat această idee nu a fost 
considerată acceptabilă de experţi şi în prezent nu există 
nicio susţinere pentru această teorie. Unul din colegii mei 
împreună cu un oftalmolog au analizat problema efectuând 
experimente pe şobolani. Nici ei nu au putut găsi efecte ale 
dietelor care erau doar deficitare în proteine. 

Apoi au studiat efectele dietelor sărace în proteine, dar 
bogate în zahăr, tipurile de alimentaţie cunoscute ca 
frecvent întâlnite în rândurile populaţiei cu creştere rapidă, 
din oraşele mari ale zonelor mai sărace ale lumii. In cadrul 
unui experiment, au hrănit şobolani cu diete sărace în 
proteine, care conţineau, respectiv nu conţineau zahăr. 
După şase sau şapte luni, şobolanii hraniti cu zahăr s-au 
dezvoltat prost în comparaţie cu cei din grupul de referinţă, 
hraniti cu dieta normală, bogată în proteine. Cercetătorii nu 
au descoperit nicio diferenţă semnificativă de refracție 
între ochii şobolanilor obişnuiţi si ai celor hraniti cu dieta cu 
amidon şi săracă în proteine, dar şobolanii cu diete sărace 
în proteine, însă bogate în zahăr aveau o miopie 
accentuată, care urca până la o dioptrie. 

În cadrul unui al doilea experiment, au luat alte trei 
grupuri de şobolani: un grup a urmat dieta normală, al 
doilea a urmat dieta săracă în proteine la care s-a adăugat 


zahăr, iar al treilea grup - dieta normală, dar în cantităţi 
limitate, astfel încât şi aceşti şobolani s-au dezvoltat cu 
aceeaşi viteză scăzută ca şi cei aflaţi la dieta cu zahăr. 
După nouă săptămâni nu era nicio diferenţă de refracție 
între ochii sobolanilor din cele două grupuri. La vârsta de 
15 săptămâni, sobolanii hraniti cu zahăr au făcut miopie, 
acuitatea vizuală modificându-se şi în acest caz cu aproape 
o dioptrie, în comparaţie cu grupul de referinţă şi cu cel 
prost hrănit. 

În acest moment, regimurile alimentare ale celui de-al 
doilea şi al treilea grup au fost inversate. O consecinţă a 
fost aceea că grupul prost hrănit, care avea refracția 
normală până la momentul schimbării dietei, a devenit 
miop în trei săptămâni de la începerea dietei cu zahăr. 
Celălalt rezultat a fost că grupul hrănit cu zahăr, care avea 
miopie la momentul schimbării dietei, nu a suferit o 
ameliorare a acestei afecţiuni pe parcursul restului 
experimentului, chiar dacă acesta a mai durat 23 de 
săptămâni după schimbarea regimului. 

Am măsurat de asemenea refracția oculară la studenţii 
voluntari, care s-au supus unuia dintre experimentele 
noastre. La fel ca mai înainte, am efectuat o serie de 
măsurători înainte şi după ce aceştia au urmat o dietă 
bogată în zahăr. După două săptămâni de la începerea 
acestei diete, refracția lor oculara a suferit o schimbare 
mică, dar semnificativă - de această dată, însă, spre 
prezbitism, nu spre miopie. 

În prezent lansăm ipoteza că motivele acestor schimbări 
au de-a face cu nivelul glicemiei. Medicii ştiu de ceva 
vreme că diabeticii suferă de o formă uşoară, dar sesizabilă 
de miopie dacă glicemia nu este ţinută sub control în mod 
corespunzător şi, în consecinţă, creşte până la un nivel 
inacceptabil de înalt. Credem că aceasta ar putea fi cauza 
miopiei ce apare după o lungă perioadă la şobolanii care 
urmează dieta bogată în zahăr; ştim că asemenea animale 
devin cu uşurinţă diabetice, au hiperglicemie, iar o dietă 
săracă în proteine probabil agravează boala. La studenţii 
noştri cele două săptămâni de dietă bogată în zahăr au tins 
să producă o concentraţie mică a zahărului în sânge, după 


cum am aratat, asa ca ne-am fi asteptat nu la miopie, ci la 
hipermetropie. 

Am mentionat deja (p. 173) ca in cazul bolnavilor de 
diabet au loc schimbari insemnate la nivelul retinei. Am 
evidenţiat faptul ca schimbari asemănătoare pot fi 
generate la sobolani prin hranirea cu zahar. 


Deteriorarea danturii 


In fiecare an sunt extrasi milioane de dinti ai copiilor din 
întregul Occident. Doar în Marea Britanie pierderea totală 
este de patru milioane de dinţi, care cântăresc peste patru 
tone. In cadrul unui sondaj realizat in Dundee, Scotia, s-a 
descoperit că băieţii şi fetele de 13 ani au în medie zece 
dinţi cariaţi. Peste o treime din adulţii britanici cu vârste de 
peste 16 ani au fost supuşi unei extracţii dentare. 

Resturi fosile sprijină ipoteza că afecțiunea cunoscută în 
prezent sub denumirea de carie dentară era foarte rară în 
vremurile preistorice, înainte de apariţia agriculturii şi de 
creşterea enormă a cantităţii de alimente ce conţin 
amidon, precum cerealele, din dieta umană. Boala a 
devenit abia recent atât de răspândită. Nu e nicio îndoială 
că există o corelaţie între acest fenomen şi introducerea 
zahărului în calitate de componentă din ce în ce mai 
însemnată în alimentaţia convenţională. 

Pentru a înţelege procesul formării cariilor, ar trebui să 
cunoaştem câte ceva despre structura dintelui. Acesta este 
alcătuit în principal din dentină, un fel de os dur. Dentina 
este acoperită de un strat subţire de smalţ, cel mai dur 
ţesut din organism. In interiorul dentinei se află pulpa 
moale din care este produsă dentina, iar în interiorul 
acesteia se află vase sangvine. După cum ştiu toţi cei care 
au avut dureri de dinţi sau au fost vreodată la un dentist, 
pulpa conţine de asemenea terminaţii nervoase extrem de 
sensibile. 

Carierea dinţilor începe cu tartrul care se lipeşte de 
suprafaţa dintelui si care se află în special în fisurile 
normale şi în crăpăturile de pe suprafaţa dentară. Tartrul 
este alcătuit dintr-o substanţă de bază, care cuprinde 


proteine si carbohidrati, ce retine particulele de alimente, 
resturile din saliva si nenumarate bacterii. 

Dovezile prezente arata ca inceperea formarii cariilor e 
marcata de faptul ca bacteriile din tartru, in special cele 
aparţinând tipului numit Streptococus mutans, produc acid. 
Acidul nu este îndepărtat de salivă, ci atacă treptat dentina 
până când, pe neobservate, expune pulpa sensibilă. 
Producţia de acid este facilitată de acumularea unui 
carbohidrat complex în tartru. 

Se pare că bacteriilor producătoare de acid le place cel 
mai mult din tartru carbohidratul complex numit dextran. 
Acesta poate fi format în principal de streptococi din orice 
zaharidă, dar cel mai adesea este produs din sucroză. 

Unii oameni sunt mai puţin expuşi la carii decât alţii, în 
parte deoarece par să fi moştenit o rezistenţă mai ridicată 
decât ar fi normal, în parte deoarece trăiesc acolo unde 
apa potabilă conţine cantităţi adecvate de fluroruri 
protectoare, dar în principal pentru că nu consumă 
alimente şi băuturi care permit dinţilor acestora să vină în 
contact prelungit cu zahărul. Dovezile epidemiologice 
referitoare la dezvoltarea cariilor le includ pe cele rezumate 
de mine anterior privind omul primitiv. Am arătat că, în 
general, carbohidratii reprezintă o adăugire relativ recentă 
la dieta umană. Poate prima menționare explicită a 
legăturii dintre zahăr şi carii a fost a unui călător german 
care în 1598 a observat la dinţii negri ai reginei Elisabeta | 
a Angliei „un defect la care englezii par a fi predispuşi din 
cauza consumului excesiv de zahăr“. Cu multă vreme în 
urmă, Aristotel vorbea despre faptul că smochinele dete- 
riorează dinţii, dar el nu ştia desigur ca dulceata acestora 
se datora în mare măsură aceleiaşi sucroze extrase mai 
târziu din trestia de zahăr şi transformată mai apoi în 
zaharicalele care i-au distrus dantura reginei Elisabeta |. 

In secolul trecut, cariile dentare au devenit 
preponderent un flagel în ţările mai bogate. lată câteva 
exemple. In Marea Britanie, in 1965 au fost montate 26 de 
milioane de coronite dentare; în 1983 cifra se ridica la 40 
de milioane. În America, mai recent de 1980, s-a descoperit 
că adolescenţii de 17 ani aveau în medie şase dinţi cariati. 


In Norvegia, tn 1981, adolescentii cu varste medii de 16 ani 
aveau 16 dinţi cariati la suprafaţă. În Noua Zeelandă, copiii 
de vârstă şcolară aveau în medie 1,5 dinţi îmbrăcaţi doar în 
cursul anului 1980. Se spune că în Germania doar 0,1% din 
copiii cu vârste de peste 15 ani nu au nici o carie - adică 
doar unul dintr-o mie. 


Procentajul copiilor din Anglia si Tara Galilor care au carii 
dentare 


vârstă 1973 1983 
5 71 48 
8 91 73 
10 93 80 
15 97 93 


După cum puteți observa din tabel, în ultimii ani a avut 
loc o reducere a numărului de carii la copiii din Marea 
Britanie. Probabil fenomenul se datorează creşterii 
numărului zonelor unde apa este fluorizată, creşterii 
disponibilitatii pastei de dinți cu fluoruri si probabil unei 
relative reacții la publicitatea din ce în ce mai intensă 
privind măsurile de păstrare a sănătății dinților. Cu toate 
acestea, nu e momentul să ne lăsăm pe tânjală acum când, 
în medie, un adolescent în vârstă de 15 ani din Marea 
Britanie avea in 1983 mai mult de cinci dinţi cariati, 
plombati sau lipsă. În particular, reducerea numărului de 
carii a avut loc doar în ţările industrializate; în ţările în curs 
de dezvoltare, creşterea rapidă a numărului de carii a fost 
descrisă de Organizaţia Mondială a Sănătăţii ca „absolut 
înfricoşătoare“. 


Numărul dinților cariati, plombati sau lipsă la copiii din 
Anglia şi Tara Galilor 


vârsta 1973 1983 
7 0,8 0,8 
10 3,0 1,6 
15 8,4 5,6 


Creşterea numărului de carii la populaţii precum 
eschimoşii sau locuitorii din Tristan da Cunha a apărut ca 
urmare a introducerii zahărului în regimul alimentar al 


acestora. În ţările dezvoltate, majorarea numărului de carii 
evoluează în paralel cu creşterea generală a disponibilitatii 
zahărului către aceste populaţii. Reciproc, copiii din Europa 
Occientală au ajuns să aibă mai puţine carii la scurtă vreme 
după cele două războaie mondiale, când zahărul se găsea 
cu dificultate, dar răspândirea acestora a crescut rapid 
după ce zahărul a devenit din nou disponibil pe scară largă. 

Dacă ar fi să scăpăm definitiv de carii, e improbabil ca 
acest lucru să aibă loc doar ca urmare a continuării 
reducerii semnificative a acestora, ce pare să se datoreze 
în mare măsură fluorurilor. Va trebui de asemenea ca 
oamenii, îndeosebi copiii, să fie convinşi că ar trebui să 
evite să consume alimente ce conţin zahăr, în special 
dulciuri şi ciocolată, care au tendinţa să se lipească de 
dinţi. Ideal ar fi ca această iniţiativă să facă parte dintr-un 
program de educaţie despre nutriţie. Problema educaţiei 
generale în privinţa nutritiei nu e la fel de uşor de rezolvat 
precum pare. Cu multă vreme în urmă, colegii mei şi cu 
mine ne-am dat din ce în ce mai bine seama de faptul că e 
necesar să-i înveţi pe oameni nu numai lucruri despre 
nutriţie, ci să îi şi determini să aplice aceste invataminte. 
Mai clar, scopul educaţiei publicului în domeniul nutriţiei nu 
este doar acela de a îmbunătăţi cunoştinţele referitoare la 
nutriţie, ci şi de a ameliora comportamentul alimentar. 

O cercetare succintă efectuată de mine ilustrează foarte 
bine acest lucru. Am adresat unui număr de aproximativ 
100 de mame din Londra câteva întrebări referitoare la 
alimentaţia sănătoasă, dintre care una era: „Care este 
motivul principal pentru care copiii fac carii?“ Peste 90% 
din ele au răspuns că este consumul de dulciuri. Faptul că 
ştiau acest lucru nu le-a împiedicat însă să cumpere 
dulciuri pentru copiii lor. Aşadar, când am fost invitat să ţin 
prelegerea anuală a fundaţiei de la Facultatea de 
Stomatologie din Newcastle, am ales ca titlu: „Cariile 
dentare pot fi prevenite: de ce să nu le prevenim?“ şi am 
discutat din toate punctele de vedere problema educării 
publicului în domeniul nutritiei. Am evidenţiat anume ideea 
că aproape toţi ştiu că o cauză importantă a cariilor 
dentare este consumul de dulciuri, prăjituri şi biscuiţi 


lipiciosi, cu zahar, si cu toate acestea copiii nu incetau sa le 
cumpere, iar adulţii nu incetau să li le dea. 

Prelegerea mea a fost publicată în revista British Dental 
Journal şi l-a determinat pe profesorul B. Cohen, care 
efectua cercetări dentare la Colegiul Regal al Chirurgilor 
din Londra, să-mi adreseze o scrisoare extrem de acidă. A 
considerat ridicol că nu am evidenţiat faptul că motivul 
apariţiei cariilor dentare îl constituie bacteriile care produc 
acid. Acesta a scris: „Până când nu este acceptată ideea că 
boala numită carii dentare nu este provocată de zahăr, ci 
de acţiunea bacteriilor asupra zahărului, se vor irosi eforturi 
în predicarea unor privatiuni pe care puţini pacienţi le vor 
adopta, în loc să ne concentrăm asupra încercărilor de a 
descoperi moduri de a vindeca o infecţie“. Profesorul 
Cohen efectua la acea vreme o cercetare care avea ca 
obiect găsirea unui vaccin împotriva „infectării“ gurii cu 
carii, cauzată de Streptococus mutans. Experimentele erau 
făcute pe maimuțe, acestea fiind stimulate să dezvolte 
carii; eficacitatea  vaccinurilor experimentale a fost 
verificată prin injectarea lui la jumătate din animale. Am 
vizitat laboratorul la scurtă vreme după conferinţa mea şi 
nu cred că e nevoie să vă spun cum erau determinate 
maimutele să dezvolte carii. Sunt sigur că ati ghicit că li se 
dădeau o grămadă de dulciuri lipicioase. 

Prelegerea mea de la Newcastle a avut loc în 1969, 
aproximativ la 18 luni după naşterea nepotului meu şi cu 
câteva luni înainte de naşterea nepoatei mele. Aceştia nu 
au făcut niciun vaccin împotriva bacteriei Streptococcus 
mutans; mâncau însă cu moderație dulciuri şi ciocolată. La 
vârsta de 18, respectiv 16 ani, el are o plombă, iar ea 
niciuna. După cum am menţionat în capitolul 3, la vârsta de 
3 ani, nepotul meu a refuzat să mănânce tortul de ziua sa 
pe motiv că era prea dulce. 

Aceste observaţii nu dovedesc că zahărul este o cauză a 
cariilor dentare. Am arătat deja că legătura dintre boală şi 
dietă la diferite populaţii poate fi considerată doar un 
indiciu al cauzei afecțiunii. În continuare trebuie să vedem 
dacă persoanele din cadrul oricărei populaţii, care fac carii, 
sunt cele care mănâncă mult zahăr. Destul de curios este 


faptul că până in prezent s-au facut puţine cercetări pe 
această temă. Dentiştii din Dundee, la care am făcut 
referire mai înainte, au examinat fetiţe şi băieţi în vârstă de 
13 ani, în anii 1960, 1961 şi 1962. Au descoperit mai multe 
carii la cei care mâncau mai multe dulciuri, dar, în mod 
surprinzător, nu au descoperit nicio diferenţă ca număr de 
carii între cei care se spălau sau nu cu regularitate pe dinţi. 
Propria noastră cercetare, efectuată în 1967 pe un 
număr mult mai redus de copii, a arătat de asemenea că 
existau mai multe carii la copiii care consumau mai mult 
zahăr în alimente solide (adică mai multe dulciuri, biscuiţi 
etc.). Am descoperit însă de asemenea că legătura strânsă 
dintre zahăr şi carii apărea doar la copiii care nu se spălau 
cu regularitate pe dinţi; dacă se spălau regulat pe dinţi, 
aveau carii mici chiar dacă mâncau multe alimente dulci. 
Au fost efectuate multe experimente, în special pe 
animale, pentru a vedea ce schimbări ale alimentaţiei 
afectează dantura. Ca de obicei, rezultatele obţinute 
variază în funcţie de animalele pe care se face 
experimentul, de dietele experimentale, de modul în care 
au fost administrate dietele şi de durata urmării lor. 
Rezultatele generale, însă, par clare. Când nu există 
carbohidrați în dietă, se produc puţine carii sau niciuna. 
Dietele care conţin amidon sau pâine (albă sau neagră) 
produc fie acelaşi număr de carii, fie ceva mai multe. 
Dietele care conţin orice fel de zahăr produc mult mai 
multe carii, iar cea mai cariogenică zaharidă este sucroza. 
Cele mai cunoscute experimente efectuate pe copii sunt 
cele realizate de Consiliul Britanic de Cercetare Medicală, în 
1950, precum şi cele efectuate în oraşul Vipeholm câţiva 
ani mai târziu. Primul studiu a durat doi ani şi a arătat că 
adăugarea zahărului în timpul meselor nu determina o 
creştere a numărului de carii la copii. Al doilea studiu a 
comparat consumul de zahăr în moduri diferite, pe o 
perioadă de patru ani, şi a dus la descoperirea faptului că, 
dacă zahărul era luat în timpul meselor, copiii făceau 
puţine carii suplimentare, dar făceau mult mai multe carii 
dacă zahărul era ingerat sub formă de dulciuri lipicioase 
între mese. Evident, contează faptul că zahărul este sau nu 


în contact cu dinţii o vreme. Dulciurile lipicioase, prajiturile 
şi biscuitii consumati între mese sunt principalii vinovaţi, în 
special dacă reziduurile acestora rămân pe dinţi, nefiind 
îndepărtate printr-o periere temeinică şi prelungită. 

S-a acordat o atenţie deosebită aşa-ziselor „carii 
rampante (agresive)“. S-a răspândit obiceiul de a le da 
bebeluşilor suzete ce au un mic container în care se pune 
sirop. Efectul acestuia sau al obiceiului de a le da suzete 
obişnuite înmuiate constant în zahăr este faptul că dinţii lor 
sunt putrezi de la ieşirea din gingii, astfel încât la vârsta de 
doi-trei ani gurile le sunt pline de cioturi înnegrite. În urma 
unui sondaj a rezultat că un bebeluş din 12 suferă de carii 
rampante; în altul, raportul era de unu la opt. 

Una din cele mai neaşteptate şi mai interesante 
observaţii privind rolul zahărului în producerea cariilor 
dentare provine dintr-un studiu al unei boli rare, intoleranta 
ereditară la fructoză sau galactozemie. Au fost descoperite 
doar câteva familii care cuprindeau membri cu această 
boală şi a căror suferinţă se acutiza ori de câte ori ingerau 
fructoză sau sucroză, despre care vă amintiţi că este un 
compus alcătuit din glucoză şi fructoză în proporţii egale. 

In consecinţă, de la începutul vieţii aceşti bolnavi învaţă 
să evite fructele şi orice aliment care conţine sucroză. Ei 
pot mânca şi consumă alimente cu amidon, deoarece în 
urma digestiei acestuia rezultă doar glucoză. Chiar dacă 
mănâncă multă pâine albă, produsă din ceea ce oamenilor 
le place să denumească „făină rafinată“, când au carii, sunt 
foarte puţine la număr. 

Poate cândva vom fi capabili să ne vaccinăm copiii 
împotriva bacteriei care e implicată în producerea cariilor. 
Deşi experimente care au ca scop imunizarea la carii au loc 
de aproape 20 ani încoace, încă nu a fost produs un vaccin 
concret. 


Afectarea pielii 
Măsurând cantitatea de zahăr consumată de pacienţii din 


spital, eram interesat în principal de cei cu boală 
coronariană. Mi-a venit ideea că ar fi interesant de văzut 


cât de mult zahăr consumau pacienţii cu alte două-trei boli. 
De exemplu, sunt afecţiuni precum acneea, ce apare foarte 
frecvent la adolescenţi şi despre care medicii cred că este 
provocată sau agravată de consumarea dulciurilor. 

Am măsurat consumul de zahăr la aceşti pacienţi şi l-am 
comparat cu cel al unor oameni sănătoşi, fară acnee, care 
corespundeau ca vârstă şi sex cu cei bolnavi. Ne-am decis 
să examinăm de asemenea o altă boală frecventă de piele, 
numită dermatită seboreica, dar nu de aceasta dată, 
întrucât dieta fusese aleasă de medici. Motivul era că 
această boală avea de-a face cu secreția glandelor din 
piele care produc substanţa uleioasă numită „sebum“. 
Există dovezi care susţin faptul că sebumul este modificat 
dacă dieta este bogată în zahăr. În consecinţă, am măsurat 
de asemenea consumul de zahăr al pacienţilor care 
sufereau de această boală şi l-am comparat cu cel al 
oamenilor fără dermatită seboreică, fiecare dintre cei 
sănătoşi fiind astfel ales încât să aibă acelaşi sex şi aceeaşi 
vârstă cu câte un pacient din grupul celor suferinzi. 

S-a dovedit că pacienţii cu acnee nu ingerau mai mult 
zahăr decât cei din grupul de referinţă, dar că aceia cu 
dermatită seboreica consumau considerabil mai mult 
zahăr. 

Concluzia acestor rezultate este că zahărul nu are nicio 
legătură cu producerea acneei, dar poate avea cu 
producerea dermatitei seboreice. Am putea generaliza 
aceste concluzii spunând că este puţin probabil ca pacienţii 
cu acnee să se simtă mai bine dacă mănâncă mai puţin 
zahăr, deşi e posibil ca ei să fie foarte sensibili. Atunci ar 
putea suferi de acnee în parte din cauza zahărului, chiar 
dacă nu consumă mai mult decât restul populaţiei, şi dacă 
ar fi aşa, atunci le-ar fi 
într-adevăr mai bine dacă ar ingera mai puţin. Nimeni nu a 
făcut însă un test controlat corect, ca să vadă dacă 
reducerea consumului de zahăr îi face să se simtă mai 
bine. 

In ce priveşte dermatita seboreică, faptul că suferinzii 
sunt mari mâncători de zahăr sugerează pe loc că ar trebui 
să vedem dacă le putem îmbunătăţi starea printr-o dietă 


săracă in zahăr. Deşi rezultatele arată promiţător, nu am 
fost capabili să ne continuăm cercetarea; va trebui să 
aşteptăm ca alţii să preia ştafeta. 


Afectarea articulaţiilor 

Guta e o boală care i-a interesat întotdeauna pe medici. 
Părerea aproape unanimă este că guta e boala oamenilor 
gurmanzi şi a celor care consumă mult alcool; în Anglia 
avem imaginea stereotipă a colonelului ieşit la pensie, 
bandu-si sticla zilnică de Porto. Multi cred că guta a fost 
aproape eradicată, dar de fapt nu este deloc rar întâlnită. 
Se declanşează de obicei la vârste medii sau avansate şi 
apare mai adesea la bărbaţi decât la femei. 

Trebuie să recunosc că motivele pentru care a părut că 
merită investigat consumul de zahăr în cazul bolnavilor de 
gută erau destul de subrede. Mai întâi, una din 
caracteristicile prezente frecvent la bolnavii de 
ateroscleroză, care se regăseşte la toţi pacienţii cu gută, 
este nivelul ridicat al acidului uric în sânge. În al doilea 
rând, la oameni şi la unele animale, o dietă bogată în zahăr 
determină o creştere a concentraţiei de acid uric în sânge. 
In al treilea rând, persoanele care suferă de gută sunt mai 
predispuse decât celelalte să facă tromboză coronariană şi 
reciproc, cele cu boală coronariană sunt mai predispuse să 
facă gută. 

Am studiat, prin urmare, pacienţii din două sau trei 
clinici de reumatologie. De fapt, îi impartisem în trei 
grupuri: pacienţi cu gută, pacienţi care sufereau de o altă 
boală reumatismală, respectiv artrită reumatoidă, şi indivizi 
aparent foarte sănătoşi. Ca de obicei, persoanele din 
oricare grup aveau corespondenţi de aceeaşi vârstă şi sex 
în celelalte două grupuri. 

După cum ne cam aşteptam, bolnavii cu artrită 
reumatoidă consumau aceeaşi cantitate de zahăr ca şi cei 
din grupul celor sănătoşi. Pacienţii cu gută consumau însă 
cantităţi apreciabil mai mari de zahăr decât cei din grupul 
de referinţă, valorile medii fiind de 103 g de zahăr pe zi 
pentru bolnavii de gută şi 54 g pentru grupul de referinţă. 


Boli hepatice 


Ficatul este cel mai activ organ din corp; fiecare aliment si 
bautura digerata in tubul digestiv si absorbita in sange 
trece direct in ficat. Acolo, vena mare (porta), care 
transporta sangele din tubul digestiv, se ramifica in vase 
capilare ce aduc produsele digerate în apropierea celulelor 
hepatice. In aceste celule, majoritatea substanţelor extrem 
de variate rezultate în urma digestiei şi absorbției trec prin 
transformări chimice şi ajung materii prime destinate a fi 
folosite de toate organele din corp - inclusiv de ficat - 
pentru a-şi repara uzura, pentru a fi metabolizate drept 
combustibil sau stocate în vederea utilizării viitoare. În 
plus, ficatul are sarcina de a detoxifia mai multe din 
substanţele dăunătoare prezente în alimente sau produse 
în cursul metabolismului. Din toate aceste motive, ficatul 
este unul din primele organe afectate de elementele 
nedorite din alimentaţie. 

Multe din activităţile hepatice sunt afectate nu numai 
direct, în urma sosirii diverselor cantităţi din aceste 
substanţe prin fluxul sangvin care trece prin ficat, ci şi 
indirect, prin schimbările conţinutului de hormoni din 
sânge. Întrucât, după cum am văzut, cantităţile a cel putin 
trei hormoni sunt afectate de zahărul din alimentaţie, am 
fost extrem de interesaţi să studiem câteva din modificările 
pe care le produce zahărul în ficat. 

Am menţionat deja (p. 153) mărirea ficatului produsă de 
zahăr. O parte a acestei creşteri în dimensiune e determi- 
nată de acumularea grăsimii în celulele hepatice; în 
anumite situaţii, cantitatea este suficientă pentru a-i da 
ficatului o culoare gălbuie, cum se întâmplă în cazul 
„ficatului gras“ bolnav (hepatosteatoză), ce apare uneori la 
cei intoxicati cu substanţe precum cloroformul sau la 
alcoolici. 

Când colegii mei au studiat dacă o parte a creşterii în 
dimensiuni a ficatului se datorează măririi celulelor 
acestuia sau unei creşteri a numărului de celule, s-a 
dovedit că efectul zahărului este de a creşte atât 
dimensiunea, cât şi numărul celulelor. Deşi este într-o 


măsură o problema tehnică, creşterea numărului celulelor 
hepatice arată că o parte din ele s-au divizat, ceea ce 
indică o acţiune mai profundă a zahărului, nu doar simpla 
umflare a celulelor. 

Nu demult am colaborat strâns cu colegii mei de la 
Departamentul de Biochimie de la Colegiul Regina 
Elisabeta pentru a studia mai detaliat schimbările produse 
de zahăr în ficat. Unul din motivele realizării acestui studiu 
era un raport întocmit în 1949, care arăta că nu doar 
alcoolul, ci şi zahărul pot produce fibroza hepatică - adică o 
dezvoltare de „ţesut cicatricial“, care precedă dezvoltarea 
cirozei hepatice. Această cercetare a fost efectuată de un 
grup de oameni de ştiinţă conduşi de dr. Charles Best, unul 
din cei care au descoperit insulina, în 1921. Alţi cercetători 
au repetat munca lui Best şi a colegilor săi, şi au obţinut 
aceleaşi rezultate. 

Partea iniţială a cercetării a fost efectuată cu diete 
speciale, din care lipseau anumiţi nutrienți. De aceea, 
echipa de cercetare de la Colegiul Regina Elisabeta a 
căutat efectele dietelor noastre obişnuite, care nu sunt 
deficitare în nicio privinţă vizibilă şi diferă doar în ce 
priveşte carbohidratii din dietă, care includ sau nu zahărul. 
Cele mai recente experimente au folosit analize biochimice 
extrem de precise pentru a detecta în sânge şi în ficat 
componentele chimice folosite de organism la alcătuirea 
colagenului implicat în fibroza hepatică. Colagenul, care 
există în mai multe forme cu structură chimică uşor 
diferită, este proteina prezentă în pereţii celulelor organis- 
mului, şi care alcătuieşte de asemenea o parte însemnată a 
țesutului conjunctiv ce există în ligamente si tendoane, 
cartilagii şi oase, precum şi în țesutul cicatriceal. 
Cercetarea noastră a dezvăluit ca la sobolanii hraniti cu 
zahăr are loc o creştere distinctă a acestor componente, 
atât în sânge, cât şi în ficat, cu multă vreme înainte să fie 
posibilă detectarea la microscop a fibrozei hepatice. 
Aceeaşi creştere în dimensiune este observată la şobolanii 
care au diabet şi la pacienţii cu ciroză hepatică provocată 
de alcoolismul cronic. 


Există vreo legătură între zahăr si cancer? 


Există anumite forme de cancer care au devenit mai 
frecvente în ultimii 50-60 de ani şi, de asemenea, mai 
frecvente în ţările bogate decât în cele sărace. In 
consecinţă, m-am gândit că merită să studiem dacă există 
vreo legătură între numărul celor care mor din cauza 
acestor forme de cancer în mai multe ţări şi cantităţile de 
zahăr consumate de populaţiile acestora. 

Ne-am confruntat cu obişnuitele piedici întâmpinate în 
cazul studiilor epidemiologice. Cât de multe ţări ţin 
evidențe corecte ale cauzelor deceselor înregistrate în 
cadrul populațiilor lor? Chiar dacă există arhive, cât de 
siguri putem fi de diagnosticarea corectă a cancerului sau 
de diagnosticarea acestuia pe baza aceloraşi criterii, în ţări 
diferite? 

Unele forme de cancer pot fi diagnosticate foarte rapid; 
altele sunt adesea diagnosticate greşit. Din acest motiv am 
acordat cea mai mare atenţie unui număr de trei sau patru 
forme de cancer, pentru care experţii spun că există o 
posibilitate rezonabil de bună ca diagnosticul să fie corect. 

În prezent, dovezile provin dintr-un studiu de statistică 
internaţională şi iau forma unei relaţii între consumul 
mediu de zahăr în diferite ţări şi incidenţa a două sau trei 
forme particulare de cancer. Cele care au probabil legătură 
cu consumul de zahăr sunt: cancerul de colon (intestin 
gros) la bărbaţi şi la femei şi cancerul de sân la femei. Rata 
mortalităţii în cazul acestor trei forme de cancer în diverse 
tari este strict legată de consumul de zahăr; de fapt, 
legătura e la fel de strânsă ca şi aceea dintre consumul de 
zahăr sau de grăsimi şi rata deceselor prin tromboză 
coronariană. Un exemplu se găseşte în statisticile 
internaţionale pentru 1977-1978 privind decesele prin 
cancer de sân la femeile cu vârste de peste de 65 ani. Cele 
cinci ţări cu cele mai mari rate de deces erau, în ordine 
descrescătoare: Marea Britanie, Olanda, Irlanda, 
Danemarca si Canada, cele mai înalte niveluri ale 
consumului de zahăr fiind, din nou în ordine 
descrescătoare, în Marea Britanie, Olanda, Irlanda, Canada 


şi Danemarca. Pe de alta parte, cea mai scăzută 
mortalitate, in ordine crescătoare, era în Japonia, 
lugoslavia, Portugalia, Spania şi ltalia, cel mai redus 
consum de zahăr înregistrându-se în Japonia, Portugalia, 
Spania, lugoslavia şi Italia. 

Propriile mele observaţii legate de asocierea dintre 
zahăr şi cancerul de colon şi de sân au fost făcute cu mai 
mulţi ani înainte de studiul pe care l-am citat. Am calculat 
ceea ce se numeşte „coeficienţii de corelaţie“ dintre aceste 
forme de cancer şi consumul de zahăr în toate ţările pentru 
care erau disponibile atunci date statistice. 

Permiteti-mi să explic mai întâi ce sunt coeficienţii de 
corelaţie şi să iau ca exemplu legătura dintre înălţimea şi 
greutatea oamenilor. În ansamblu, cu cât oamenii sunt mai 
înalţi, cu atât au o greutate mai mare. Este însă foarte bine 
să spunem că această relaţie dintre înălţimea şi greutatea 
oamenilor este „în ansamblu“; ar fi şi mai bine dacă am 
putea preciza cât de strânsă este această legătură. 
Presupunând că a fost o asociere precisă şi exactă, 
persoana care e doar putin mai înaltă decât alta ar fi 
inevitabil mai grea, iar una şi mai înaltă ar fi şi mai grea. În 
acest caz, coeficientul de corelaţie ar fi 1,0. 

Pe de altă parte, să presupunem un lucru mai puţin 
probabil, şi anume că nu ar exista nicio legătură între 
înălţime şi greutate, astfel încât ar fi la fel de probabil ca un 
bărbat de 68 kg să aibă înălţimea de 1,5 sau 1,8 m. in 
acest caz, coeficientul de corelaţie ar fi 0. În realitate există 
o corelaţie, dar nu una precisă; oamenii înalţi tind să aibă o 
greutate mai mare. Dacă efectuaţi corect calculele, pentru 
bărbaţii adulţi coeficientul de corelaţie dintre înălţime şi 
greutate ajunge la 0,6. 

Coeficientii de corelaţie pe care i-am găsit până acum 
pentru cancer şi consumul de zahăr din diverse ţări sunt: 


Cancerul de colon la bărbaţi: 0,6 
Cancerul de colon la femei: 0,5 
Cancerul de sân la femei: 0,63 


În orice caz, după cum am subliniat de mai multe ori, 


asemenea statistici internationale nu pot face altceva 
decât să dea un indiciu în privinţa posibilului rol al 
zahărului sau grăsimilor în ce priveşte producerea bolii. 
Există însă studii indirecte, care sugerează de ce ar putea 
zahărul să crească riscul femeilor de a face cancer de sân 
şi riscul bărbaţilor şi femeilor de a dezvolta cancer de 
colon. 

Pe parcursul ultimilor zece ani, dezvoltarea cancerului 
de sân a fost legată de hormonii sexuali feminini, îndeosebi 
de estrogen. Dovezi ale acestei asocieri provin din studii 
efectuate în mai multe ţări diferite. S-a sugerat ideea că o 
cauză a cancerului de colon ar putea fi o concentraţie mare 
de insulină în sânge, dar o cauză şi mai posibilă, adusă în 
prim-plan de cercetătorii americani, hawaieni şi britanici 
este că, la fel ca în cazul cancerului de sân, este 
estrogenul. De asemenea, recent a avut loc o creştere a 
numărului de cazuri de cancer testicular la bărbaţii tineri şi 
s-a arătat că mamele acestora au fost adesea 
supraponderale în timpul sarcinii şi au avut o concentraţie 
crescută de estrogen în sânge. 

Oricare ar fi în cele din urmă cauza acestor forme de 
cancer, ideea este că un consum ridicat de zahăr poate 
produce o creştere a concentraţiei în sânge a hormonilor 
insulină şi estrogen. 

Au fost exprimate de asemenea păreri cum că alte 
componente ale dietei ar putea fi implicate în provoarea 
cancerului, în special a celui de colon. Conform unei opinii, 
de vină ar fi lipsa fibrelor din dietă; conform alteia, o cauză 
ar fi excesul de grăsimi saturate şi deficitul de grăsimi 
polinesaturate. Am explicat deja de ce, pe temeiuri 
evoluționiste, fibrele din dietă, în special cele provenite din 
cereale, şi grăsimile polinesaturate, care provin în principal 
din uleiul de seminţe, nu par să fi fost elemente însemnate 
ale dietei omului preistoric, cu mult înainte să înceapă să 
fie foarte răspândite bolile bunăstării. Mai mult, Japonia, cu 
o incidenţă extrem de scăzută a cancerului de colon, are un 
consum de fibre care se aseamănă foarte mult cu cel din 
Marea Britanie. Din experimente, se arată că la animale 
cancerul e provocat mai degrabă de grasimile 


polinesaturate decat de cele saturate. 
Zaharul si actiunea medicamentelor 


Pemiteti-mi să adaug aici încă un efect interesant al 
zahărului, deşi nimeni nu l-a studiat suficient pentru a 
vedea dacă are vreo aplicaţie practică. Cu aproape 
douăzeci de ani în urmă, o parte dintre colegii mei au 
încercat să dea un răspuns întrebării: „Are dieta vreo 
influenţă asupra acţiunii medicamentelor?“ Le-au dat 
şobolanilor un sedativ frecvent folosit, pentobarbital 
(Nembutal), animalele urmând o dietă în care carbohidratul 
era fie amidon, fie zahăr, şi au înregistrat durata somnului 
animalelor după ce luau medicamentul. Ei au descoperit că 
şobolanii care urmau dieta cu zahăr dormeau mult mai 
putin decât cei care aveau dieta cu amidon - în medie 98 
de minute în loc de 141 de minute. 

Această descoperire a ridicat mai multe întrebări. Oare 
zahărul influenţează şi la om efectul pentobarbitalului, la 
fel ca la şobolani? Dacă zahărul are acest efect, există şi 
alte componente ale dietei care se comportă la fel? Putem 
intensifica sau atenua în mod deliberat efectele altor 
medicamente prin schimbarea dietei? În caz afirmativ, 
efectul ar fi produs pur şi simplu prin modificarea cantităţii 
de zahăr sau a oricărei alte componente a dietei cu numai 
o zi sau două înainte de începerea tratamentului 
medicamentos, ori chiar la începerea tratamentului? 

Evident, nutritionistii şi farmacologii trebuie să facă mult 
mai multe cercetări înainte să avem răspunsurile la aceste 
întrebări. 


Zahărul şi proteinele 


Unul din efectele neaşteptate pe care le-am descoperit 
când adăugam zahăr în dietă era că acesta perturbă modul 
în care organismul utilizează proteinele din alimentaţie. Mai 
întâi am observat acest lucru când am hrănit şobolanii cu o 
dietă cu aport redus de proteine, dar de altfel adecvat. 
Când urmau dieta noastră obişnuită cu amidon, şobolanii 


se dezvoltau foarte bine, dar cand înlocuiam amidonul cu 
zahăr, creşterea lor era întârziată. Analizând mai atent 
motivul aflat la baza acestui fenomen, am descoperit că 
zahărul perturba modul în care organismul foloseşte 
proteinele, astfel încât animalele au pierdut proteine în loc 
să le acumuleze, cum ar fi fost normal atunci când sunt în 
creştere. 

Utilizarea proteinelor se măsoară în mod indirect. 
Masurati azotul din dietă, deoarece practic tot azotul se 
află în proteinele din aceasta; masurati, de asemenea, 
cantitatea de azot din urină, pentru că pe această cale 
evacuează organismul produsele metabolismului 
proteinelor. Dacă azotul din dietă depăşeşte azotul din 
urină, organismul reţine o parte din proteine şi numim 
acest fapt echilibru pozitiv al azotului. Dacă azotul din dietă 
este mai redus decât cel din urină, organismul pierde 
proteine, adică se află într-un echilibru negativ al azotului. 

lată rezultatele a trei din experimentele noastre cu 
şobolani: 


Efectele zahărului asupra utilizării proteinelor 


Dietă 
Experimentul 1 
Fără zahăr +17 

Cu zahăr -2 
Experimentul 2 
Fără zahăr +17 

Cu zahăr +2 
Experimentul 3 
Fără zahăr +6 

Cu zahăr -6 


Această cercetare realizată cu animale sugerează ideea 
că o dietă săracă în proteine poate fi şi mai deficitară dacă 
este însoţită de zahăr. Se pare că utilitatea unei anumite 
cantităţi de proteine - valoarea ei în promovarea creşterii - 
este diminuată atunci când zahărul este prezent în dietă. 
Chiar dacă nu există dovezi directe cum că rezultatele 


valabile la sobolani si la pui sunt valabile si in cazul copiilor 
aflaţi în creştere, aceasta interrelationare ar putea fi 
deosebit de interesantă pentru ţările mai sărace. 

Una din caracteristicile acestor ţări este enorma 
creştere a urbanizării. În India, Thailanda, America de Sud, 
Ghana, Nigeria etc. se manifestă o puternică migraţie a 
oamenilor de la sate către marile oraşe. Efectul principal 
asupra dietelor noilor sosiți, dintre care majoritatea extrem 
de săraci, este o creştere a consumului de alimente gata 
preparate, precum prăjituri, biscuiţi şi băuturi răcoritoare, 
astfel încât aceştia asimilează şi mai puţine proteine decât 
înainte, dar mai mult zahăr. Dacă efectul la copii este 
asemănător cu cel asupra animalelor tinere, combinaţia de 
zahăr şi aport redus de proteine ar explica şi mai bine 
incidenţa mare a deficitului de proteine decât în cazul în 
care e ingerată doar o cantitate redusă de proteine. 
Deficitul de proteine provoacă temuta boală kwashiorkor 
(malnutriție cronică), atât de frecventă, şi adesea fatală, în 
ţările în curs de dezvoltare. 

Un consum ridicat de zahăr este mai degrabă o 
caracteristică a dietelor din ţările bogate, deoarece e mai 
probabil ca acestea sa fie aprovizionate în mod 
corespunzător cu proteine şi de obicei şi cu alti nutrienți. S- 
a pus întrebarea dacă nu cumva consumul ridicat de zahăr 
provoacă o intensificare, nu o încetinire a creşterii, fapt pe 
care-l vom vedea în capitolul următor. 


Un spectru larg de tulburări 


Am analizat o colecţie foarte eteroclită de boli, ca să fim 
siguri - cancer, carii dentare, miopie şi hipermetropie, 
dermatită şi gută, precum şi tromboză coronariană, diabet 
şi diverse boli digestive. Dovezile că acestea sunt cauzate 
şi de un consum excedentar de zahăr nu sunt în niciun caz 
la fel de convingătoare pentru fiecare în parte. La o 
extremă, pare că toţi sunt siguri de rolul zahărului în 
producerea cariilor dentare, exceptându-i probabil pe 
producătorii de biscuiţi şi dulciuri. La cealaltă extremă încă 
nu există prea multe dovezi care să ateste că oamenii care 


mananca mai mult zahar sunt mai predispusi sa se 
îmbolnăvească de cancer de colon sau de san. Voi fi însă 
mulţumit dacă sunteţi de acord că, în special în cazul 
cancerului, dar şi al gutei, a dermatitei seboreice şi al 
defectelor de refracție ale ochiului, merită continuate 
cercetările pentru a verifica posibilul rol al zahărului în ce 
priveşte producerea acestor boli. 


CAPITOLUL 18 


Accelereaza zaharul procesele vitale 
scurtand, implicit, viata? 


Efectul zaharului asupra cresterii 


Animalele de laborator folosite la testarea dietelor sunt, in 
mod invariabil, cantarite cu regularitate, cel putin o data pe 
săptămână. Prin urmare, aproape toţi cei care au studiat 
efectele consumului de zahăr au obţinut informaţii privind 
influenţa acestuia asupra vitezei de creştere (sau scădere) 
în greutate a animalelor. Uneori un experiment măsoară şi 
cât de mult mănâncă animalele; astfel, cercetătorii pot 
arăta că ele folosesc hrana cu eficienţă diferită - de 
exemplu, consumând aceeaşi cantitate şi urmând regimuri 
alimentare diferite, dar acumulând o greutate mai mică în 
cazul uneia din diete faţă de cealaltă. Uneori, dar mult mai 
rar, animalele sunt nu numai cântărite, ci se determină şi 
compoziţia corpurilor lor. Măsurând câtă grăsime şi câtă 
carne macră conţine corpul unui animal, cercetătorii pot 
descoperi că două diete care par să producă aceeaşi 
creştere în greutate duc la proporţii diferite de grăsime şi 
carne macră. 

Majoritatea cercetătorilor au declarat că dietele bogate 
în zahăr au ca urmare o creştere în greutate mai lentă la 
şobolanii, puii şi porcii tineri. Când măsoară cantitatea de 
alimente consumate de animale, adeseori se dovedeşte că 
exemplarele care urmează dieta cu zahăr acumulează o 
greutate mai mică la fiecare 100 g de alimente ingerate. 
Când analizează compoziţia corpurilor animalelor, uneori 
descoperă mai multă grăsime, alteori mai puţină. 

lată câteva exemple. Şobolanii masculi care au urmat 
timp de şase luni, de la vârsta de şase săptămâni, un regim 
care nu conţinea zahăr cântăreau aproximativ 410 g, iar în 
cazul în care regimul conţinea zahăr, cântăreau doar 380 g. 
Efectul era mai clar când dietele erau sărace în proteine, 
şobolanii ajungând atunci la greutatea de 320 g dacă nu 


consumau zahar, respectiv 270 g in cazul in care consumau 
zahăr. După cum am arătat în capitolul precedent, cauza a 
fost faptul că zahărul a redus utilizarea proteinelor din 
dietă de către organism. Într-un experiment anterior, 
efectuat cu pui, unii cercetători americani au arătat că 
zahărul nu are niciun efect asupra greutăţii când aportul de 
proteine este adecvat, dar reduce creşterea în greutate în 
cazul în care aportul este inadecvat. 

Totuşi s-a ridicat următoarea problemă: în ţările mai 
bogate, unde aportul de proteine din dietă este adecvat, 
consumul de zahăr aferent determină o creştere în 
greutate. Cel mai activ şi entuziast susţinător al aceste idei 
este dr. Eugen Ziegler, din Elveţia. Intr-o serie de articole 
surprinzător de detaliate şi puternic argumentate, el a 
atras atenţia asupra datelor statistice din mai multe ţări 
privind greutatea la naştere, înălţimea şi greutatea copiilor, 
precum şi înălţimea adulţilor. Conform informaţiilor citate, 
aceste măsurători sunt strâns legate de cantitatea de zahăr 
din dietă. lată câteva exemple. Greutatea la naştere a 
bebelusilor din Basel, Elveţia, a crescut de la media de 3,1 
kg la 3,3 kg între anii 1900 şi 1960, cu excepţia perioadei 
celor două războaie mondiale, când s-a redus. Aceste 
schimbări merg în paralel cu modificările înregistrate de 
consumul de zahăr. În Oslo, înălţimea fetitelor cu vârste 
între 8 şi 14 ani a crescut între 1920 şi 1950; pentru fetiţele 
de 14 ani, creşterea a fost de peste 10 cm. Singura în- 
trerupere a acestei tendinţe a avut loc în timpul celui de-al 
Doilea Război Mondial. Şi aceste schimbări de greutate au 
mers în paralel cu modificările înregistrate de consumul de 
zahăr. În plus, în Norvegia, înălţimea bărbaţilor adulţi a 
crescut cu aproximativ 1,9 cm între 1835 şi 1870 şi cu încă 
3,8 cm între 1870 şi 1930. Media consumului anual de 
zahăr a crescut de la 1 kg în 1835 la 4,9 kg în 1875 şi la 30 
kg în 1937; consumul curent e de peste 40 kg, devenind de 
40 de ori mai mare într-o perioadă de aproximativ 150 de 
ani. 

Până acum am menţionat doar efectele zahărului asupra 
creşterii în înălţime şi în greutate la copii, sau în greutate la 
animale experimentale. Analizarea corpurilor animalelor 


experimentale arata adesea modificari ale cantitatii de 
grasime, dupa cum am mai afirmat, si de asemenea 
schimbari de dimensiune si compozitie a unora dintre 
organe. Din experimentele noastre cu şobolani, am 
descoperit cel mai adesea o scădere moderată a cantităţii 
de grăsime corporală, de exemplu, de la 35% din greutatea 
substanţei uscate a animalului la 30%. Pe de altă parte, 
unii cercetători au arătat o creştere a grăsimii corporale, de 
exemplu la babuini. Aceasta probabil nu e o contradicţie 
reală. Există un motiv să credem că efectul exact al 
zahărului depinde de specia de animal studiată sau chiar 
de suşa particulară, cum ar fi şobolanii. Depinde de 
asemenea de vârsta la care începe hrănirea cu zahăr, de 
faptul că sunt studiate femele sau masculi, precum şi de 
durata experimentului. 


Efectul zahărului la maturitate 


Una din trăsăturile ţărilor bogate este situaţia nutritionala a 
sugarilor şi copiilor mici. Nu mai există incidenţa deficitului 
alimentar observat mai demult: copiii traşi la faţă, înfome- 
taţi, rahitici, frecvent întâlniți în oraşele mai mari. În 
schimb, există un număr apreciabil de copii graşi, mulţi 
dintre ei începând să fie afectaţi, încă de la vârste mult mai 
fragede de un an, de boala care mai târziu se va 
transforma în ani de luptă împotriva grăsimii. 

Una din caracteristicile  bebeluşilor şi copiilor 
supraponderali este faptul că şi creşterea lor în înălţime 
este accelerată şi ei tind să ajungă mai devreme la 
maturitate. Deşi există puţine date statistice pe această 
temă, este cunoscut faptul că obezitatea apare mult mai 
frecvent la sugarii hraniti cu biberonul fata de cei alăptaţi. 
Un articol din revista medicală britanică Lancet sugerează 
că acest lucru se întâmplă din cauza trecerii premature la 
hrănirea mixtă, în special cu cereale. Se trece cu vederea 
faptul că o formulă de lapte frecvent întâlnită, destinată 
sugarilor hraniti cu biberonul, este un praf care constă în 
lapte de vacă instant, sau se bazează în mare măsură pe 
acesta, la care se adaugă zahăr obişnuit. Este de 


asemenea uzuala adaugarea zaharului in alimentele pe 
baza de cereale, cand incepe hranirea cu acestea, si foarte 
frecvent se adauga zahar si in alte alimente, chiar si in oua, 
carne tocată si legume, pe măsura introducerii lor în 
regimul bebelusilor. Multe din alimentele la conservă 
destinate copiilor, folosite în prezent pe scară atât de largă, 
conţin de asemenea zahăr adăugat, iar acest lucru nu se 
aplică doar în cazul budincilor şi dulciurilor, ci şi în cazul 
multor feluri condimentate, care în mod normal nu conţin 
zahăr. E plăcut să vedem însă că un număr din ce în ce mai 
mare de producători scot pe piaţă în prezent cel puţin 
unele alimente pentru bebeluşi în care nu au adăugat 
zahăr. 

Toate acestea indică posibilul rol al zahărului în 
producerea obezității infantile. În prezent există însă dovezi 
că zahărul poate avea şi alte efecte asupra copiilor. Una din 
schimbările extrem de surprinzătoare care a avut loc în 
fiziologia umană în decursul ultimului secol este reducerea 
vârstei la care băieţii şi fetele ajung la maturitate. 
Deoarece e mai uşor să detectezi maturitatea la fete decât 
la băieţi (la momentul apariţiei menstruației), există mai 
multe informaţii despre fete, dar studiile arată de 
asemenea maturizarea precoce şi la băieţi. 

Pe scurt, fiecare deceniu a prezentat o scădere de trei- 
patru luni a vârstei la care începe pubertatea. În ultimii 130 
de ani, vârsta la care fetele din Norvegia ajung la pubertate 
a scăzut cu aproape patru ani, de la media de 17 ani la 13 
ani. Aceleaşi tendinţe pot fi observate în Suedia, Anglia şi 
Statele Unite. În 1905, vârsta medie a ajungerii la 
pubertate pentru fetele din America era 14 ani şi 3 luni, în 
prezent este de aproape 12 ani. Întâmplător, este greşit să 
credem că pubertatea se instaurează devreme la tropice; 
în realitate începe mult mai târziu decât în ţările mai 
bogate, cu climă temperată. 

Explicaţia uzuală a maturizării precoce este aceea că e 
cauzată de nutriția mai bună din ţările mai bogate si de 
numărul mai mic de infecţii şi alte boli în copilărie. 
Bazându-se pe o mulţime de date statistice, dr. Ziegler a 
lansat însă ipoteza că principala cauză este creşterea 


consumului de zahar. El este de parere ca maturizarea 
sexuala precoce face parte din accelerarea generala a 
cresterii, indusa de zahar. Desi nu are nicio dovada 
experimentală, oferă o explicaţie extrem de plauzibilă 
privind efectele probabile ale zahărului asupra secretiilor 
hormonale. Voi analiza acest aspect în detaliu mai târziu. 

In cadrul muncii noastre experimentale am făcut trei 
observaţii care susţin ideea că zahărul duce la maturizarea 
sexuală prematură. Când am tratat cocoşii cu diete care 
conţineau zahăr, am observat că crestele le-au crescut mai 
devreme şi s-au înroşit mai repede decât la cei care nu 
fuseseră hraniti cu zahăr. La finele unuia din experimentele 
noastre am descoperit că testiculele cocosilor hraniti cu 
zahăr erau evident mai mari. La porci, s-a observat că 
aceia care au fost hraniti cu zahăr erau mai activi din punct 
de vedere sexual, după cum arătau încercările lor mai 
frecvente de a se imperechea în tarc. La şobolani, zahărul 
produce o creştere distinctă a dimensiunii glandelor 
suprarenale, care, printre altele, produc hormoni ce 
afectează dezvoltarea sexuală. 

In sprijinul descoperirii doctorului Ziegler a venit un 
raport al dr. O. Schaeffer, din Canada. Interesul principal 
care stă la baza acestui test este pentru faptul că printre 
eschimoşii din nordul Canadei a avut loc o creştere mare a 
consumului de zahăr. Dr. Schaeffer i-a studiat pe 
eschimoşii din trei regiuni şi a măsurat greutatea lor la 
naştere, precum şi greutatea şi înălţimea adulţilor şi 
copiilor cu vârste diferite. Într-una dintre regiuni, consumul 
mediu anual de zahăr a crescut de la 11,7 kg la 47 kg în 
opt ani, în a doua regiune a crescut de la 37,5 kg la 50 kg 
într-un an, iar în a treia regiune a crescut de la 21 kg la 
27,5 kg în cinci ani. Greutatea la naştere a copiilor a 
crescut în toate aceste regiuni - o creştere mică însoţită de 
cea mai redusă creştere a consumului de zahăr si o 
creştere mai mare, situată între 0,22 şi 0,45 kg într-un an, 
în celelalte regiuni. 

Intre 1938 şi 1968, statura bărbaţilor adulţi a crescut cu 
aproape 5 cm, iar cea a femeilor cu doar ceva mai mult de 
2,5 cm. Inaltimea copiilor a crescut mult mai mult. Băieţii si 


fetele cu vârste între 2 şi 10 ani erau cu 5-7,5 cm mai înalţi, 
băieţii de 11 ani erau cu 11,4 cm mai înalţi, iar fetele de 
12-13 ani erau cu 20 cm mai înalte. Ultima modificare a 
fost însoţită de o reducere a vârstei la care s-a manifestat 
creşterea rapidă în greutate asociată pubertatii: in 1968 
aceasta avea loc între 11,5 şi 13 ani, pe când în 1938 avea 
loc între 13,5 şi 15 ani. Eschimosii par să prezinte o 
evoluţie similară, dar mai rapidă spre pubertate faţă de 
evoluţia care a avut loc în Europa Occidentală şi America. 

Se presupune că dezvoltarea accelerată a copiilor şi în 
special pubertatea precoce se datorează în general 
îmbunătăţirii alimentaţiei, respectiv creşterii consumului de 
proteine. Aceasta a fost explicaţia dată pentru creşterea 
accelerată a copiilor de vârstă şcolară japonezi după al 
Doilea Război Mondial. De fapt, deşi consumul de proteine 
animale s-a dublat, consumul total de proteine a crescut 
doar cu 10% şi sunt puţine dovezi care să ateste că toţi 
copiii masurati în 1946 prezentau un deficit de proteine. 

Rolul proteinelor e şi mai puţin probabil dacă luăm în 
calcul faptul că, în rândul eschimoşilor, consumul de 
proteine a scăzut de la peste 300 g pe zi la puţin peste 100 
g pe zi în perioada studiată de dr. Schaeffer. A avut loc de 
asemenea o reducere substanţială a consumului de 
proteine în rândul islandezilor - accelerarea dezvoltării a 
fost asociată cu o creştere însemnată a consumului de 
zahăr. 


Efectul zahărului asupra longevitatii 


Majoritatea experimentelor noastre cu animale au fost 
efectuate pe o perioadă relativ scurtă şi au început cu 
exemplare foarte tinere, care aveau adesea vârsta de 
numai câteva săptămâni. Prin urmare, aveam puţină 
experienţă în măsurarea efectelor diferitelor diete asupra 
duratei de viaţă a şobolanilor, cocoşilor, porcilor sau 
iepurilor. Am efectuat însă un experiment simplu, care a 
durat mult mai mult decât de obicei, începând cu 28 de 
şobolani cu vârsta de o lună. Dintre aceştia, 14 au primit o 
dietă fără zahăr, iar 14 una cu zahăr. După doi ani mai erau 


în viata opt sobolani din grupul hrănit cu amidon şi trei din 
grupul celor hraniti cu zahăr. 

Observaţii mai atente au fost efectuate de alte două 
grupuri de cercetători. Un grup din Olanda a hrănit şobolani 
cu un amestec de alimente reprezentând dieta obişnuită a 
olandezilor şi i-a comparat cu alti şobolani, hraniti cu 
acelaşi amestec, în care s-a folosit însă o cantitate dublă de 
zahăr. Trebuie să adaug că în dieta olandezilor zahărul 
furnizează 15,5% din calorii, ceva mai puţin decât 16%, cât 
caracterizează dieta obişnuită a americanilor şi 18%, a 
britanicilor. 

Dintre şobolanii masculi, cei care au urmat regimul 
alimentar standard au supravieţuit în medie 566 de zile, iar 
cei hraniti şi cu zahăr 486 de zile. Durata de supravieţuire a 
femelelor de şobolan a fost de 607 zile, în comparaţie cu 
582 de zile. Dacă şi la fiinţele umane are loc aceeaşi 
reducere proporţională a duratei de viaţă, consumul 
suplimentar de zahăr ar avea drept urmare faptul că biblica 
perioadă de „şaptezeci“ de ani s-ar reduce la aproape 60 la 
bărbaţi şi la 67 la femei. La animale, rezistenţa mai mare a 
femelelor la zahăr este un alt subiect pe care-l voi aborda 
mai târziu. 

Al doilea studiu al longevitatii a fost efectuat de nişte 
cercetători americani din Departamentul Agriculturii al 
Statelor Unite. Dietele au fost astfel alcătuite încât să 
conţină fie amidon, fie zahăr, în calitate de carbohidrat. 
Cercetătorii au studiat două suşe de şobolani şi, după cum 
am menţionat, au descoperit că acestea răspundeau diferit 
la dietele care conţineau zahăr. Una supravietuia la fel de 
mult, indiferent dacă mânca zahăr sau amidon, deşi 
exemplarele care mâncau zahăr aveau ficatul mărit şi 
încărcat cu mai multă grăsime. Cealaltă suşă avea de 
asemenea ficatul mărit şi mai gras dacă era hrănită cu 
zahăr. În plus, rinichii erau măriţi, iar şobolanii au murit 
mult mai repede, la 444 de zile, faţă de 595, în cazul celor 
hraniti cu amidon. Dacă luaţi din nou în calcul perioada mai 
lungă de supravieţuire ca fiind echivalentul a 70 de ani la 
om, durata de viaţă a celor cu o dietă bogată în zahăr s-ar 
reduce la echivalentul a 51 de ani. 


În prezent nu există nicio dovadă în sprijinul ideii că 
zahărul afectează durata de viaţă a fiinţelor umane. În 
lumina acestor cercetări pe animale, însă, nu ar fi o ipoteză 
total absurdă. Auzim încontinuu vorbindu-se despre faptul 
că oamenii din ţările mai bogate sunt mai sănătoşi acum, 
datorită îmbunătăţirii alimentaţiei şi reducerii incidentei 
bolilor infecțioase. In consecinţă, s-a anunţat că speranţa 
medie de viaţă a crescut de la aproximativ 40 de ani cu 
100 de ani în urmă la 70 de ani în prezent. Speranţa medie 
de viaţă anterior mai scăzută avea însă drept cauză în 
mare măsură mortalitatea infantilă ridicată în rândul 
sugarilor şi copiilor mici; odată ajunşi la vârsta de 25 de 
ani, speranţa de viaţă a oamenilor era cam aceeaşi ca a 
occidentalilor în prezent. Acest lucru se petrece în pofida 
progreselor înregistrate în nutriţie, medicină şi igienă, aşa 
că e logic să presupunem că toate aceste îmbunătăţiri ale 
sănătăţii au fost cel puţin în parte compensate de o 
deteriorare care inhibă ceea ce altfel ar fi fost o uşoară, dar 
extrem de reală creştere a duratei de viaţă. 

Faptul că zahărul ar putea afecta creşterea, maturizarea 
şi longevitatea este uluitor doar în cazul în care continuăm 
să credem că toţi carbohidratii din alimentaţie au acelaşi 
efect metabolic odată ce au fost digerati şi absorbiți. 
Fenomenul nu numai că încetează să mai fie uimitor, ci 
devine foarte plauzibil când ne reamintim că zahărul poate 
induce modificări considerabile ale nivelurilor hormonilor 
sexuali. 


CAPITOLUL 19 


Cum isi produce zaharul efectele? 


Un motiv pentru care multi oameni sunt sceptici în privinţa 
ideii că zahărul este nefast pentru sănătate este exact 
faptul că numărul de boli în care eu cred că zahărul joacă 
un rol este atât de mare. Când colegii mei şi cu mine 
afirmăm că sunt foarte multe boli care pot fi în mare 
măsură evitate sau ameliorate evitând consumul de zahăr, 
pare că ne-am alăturat negustorilor de panacee. 

Luaţi oţet din cidru de mere, spun maniacii în privinţa 
mâncării, sau drojdie de bere cu iaurt, sau ulei de germeni 
de grâu şi vă garantăm tinereţe şi sănătate veşnică - mă 
rog, aproape veşnică. Evitaţi zahărul, spun eu, şi e mai 
putin probabil să vă ingrasati, să ajungeţi să suferiti un 
deficit nutritiv, să faceţi atac de cord, diabet, carii sau ulcer 
duodenal şi poate veţi risca de asemenea mai puţin să 
faceţi gută, dermatită şi anumite forme de cancer, iar în 
general vă veţi prelungi viaţa. 

Este cu siguranţă dificil să ne imaginăm că omisiunea 
unui singur aliment poate aduce toate aceste beneficii, sau 
că includerea lui în dietă poate fi responsabilă, cel puţin în 
parte, de atât de multe boli disparate. Totuşi cred că ideea 
mea este foarte plauzibilă. După cum am arătat, zahărul 
are o gamă largă de proprietăţi care-l fac să fie un element 
constitutiv al alimentelor şi băuturilor ce se bucură de 
multă popularitate; această versatilitate este 
răspunzătoare de utilizarea sa în atât de multe produse şi 
contribuie în prezent la consumul mare de zahăr. 

Datorită acestor proprietăţi extrem de variate, devine 
mai plauzibilă ideea că zahărul poate produce un număr 
atât de mare de efecte diverse în organism. Cercetătorii nu 
sunt însă deloc siguri de mecanismele prin care sunt 
declanşate toate efectele. Prin urmare, o mare parte din 
afirmaţiile care urmează sunt inevitabil teoretice, dar sper 
că măcar vor servi scopului de a sugera câteva din 
direcţiile în care se pot efectua cercetări în continuare. 

Ne putem aştepta ca zahărul să-şi producă efectele în 


mai multe feluri diferite. Mai întâi, poate acţiona local 
asupra ţesuturilor din gură şi stomac, înainte să fie 
absorbit. In al doilea rând, poate acţiona după ce a fost 
digerat şi absorbit în fluxul sangvin. În al treilea rând, ar 
putea acţiona modificând tipurile de microbi care trăiesc în 
intestin. Aceasta poate avea drept urmare o modificare a 
produselor microbiene rezultate, care sunt absorbite în 
sânge, iar acestea ar putea afecta la rândul lor 
metabolismul organismului. 

Dovada că zahărul acţionează în toate aceste moduri 
acoperă toată plaja, de la „certitudine aproape totală“ la 
„foarte probabil speculație imaginativă“, dar cred că toate 
merită investigate. Chiar şi ipotezele speculative vor servi 
unui scop dacă duc la cercetări menite elucidării câtorva 
din proprietăţile surprinzătoare ale zahărului din corp. 


Acţiunea locală 


Legătura dintre zahăr şi afecțiunile dentare 


Aşa cum am menţionat deja, există un consens pe scară 
foarte largă în privinţa modurilor în care este implicat 
zahărul în provocarea cariilor dentare. Bacteriile din gură 
sunt stimulate să crească şi să producă acid din 
carbohidratii - amidon si orice alte zaharide - care se 
gasesc in alimentatia noastra. in orice caz, sucroza este o 
cauza deosebit de importanta a cariilor, din doua motive. 
Mai intai, ea este ingredientul principal care face anumite 
alimente sa fie vascoase si sa se lipeasca de dinti, dintre 
care biscuitii si caramelele sunt exemple notabile. Atata e 
suficient pentru a conduce la producerea cariilor, deoarece 
carbohidratul pe care-l contin aceste alimente nu se 
desprinde de pe dinte pur si simplu cu apa; in consecinta, 
acidul produs de acţiunea bacteriilor vine în contact 
prelungit cu suprafaţa dinţilor. În al doilea rând însă, spre 
deosebire de alti carbohidrați, sucroza are proprietatea 
unică de a fi deja încorporată într-o substanţă numită 
dextran, care serveşte drept cea mai eficientă materie 
primă bacteriei producătoare de acid, Streptococcus 


mutans. 
Legatura dintre zahar si dispepsie 


Pacienţii pe care i-am tratat în cadrul experimentului pe 
care l-am menţionat în capitolul 16 sufereau de mai multe 
boli, precum hernie hiatală, ulcer duodenal sau dispepsie 
acută, cu sau fără ulceratie. In prezent există multe discuţii 
pe tema cauzelor acestor boli. Cred că ne putem imagina o 
cale prin care zahărul poate produce sau exacerba efectul 
de inflamare a mucoasei esofagului sau stomacului, 
motivele pentru care o dietă săracă în zahăr ameliorează 
simptomele şi poate chiar pentru care zahărul poate 
produce ulcer. 

Dacă vă gândiţi la dieta umană „naturală“, prin care 
înţeleg regimul de dinaintea descoperirii agriculturii, veţi 
vedea că niciuna din componentele alimentare nu este 
iritantă pentru stomac şi asta pentru că niciuna nu are o 
presiune osmotică ridicată. 

Permiteti-mi să vă explic ce este presiunea osmotică. 
Este o proprietate a unei soluţii apoase, măsurată prin 
tendinţa acesteia de a absorbi în ea mai multă apă în 
anumite condiţii. De exemplu, dacă puneţi o soluţie 
concentrată de apă cu zahăr peste fructe, acestea se vor 
scofâlci deoarece umezeala din ele este absorbită de zahăr. 
Dacă turnati zahăr pe o tăietură la deget, vă va durea ca şi 
când aţi pune sare pe rană, deşi nu la fel de mult deoarece 
sarea are o presiune osmotică şi mai mare decât zahărul. Şi 
această senzaţie de durere se datorează zbârcirii celulelor 
pielii, în contextul în care sunt nevoite să cedeze o parte 
din apa lor. 

Presiunea osmotică depinde de concentraţia particulelor 
(molecule sau ioni) din soluţie. Dacă vorbim despre o 
substanţă precum amidonul, cu molecule foarte mari, 
atunci nici măcar o soluţie concentrată de amidon nu va 
avea o presiune osmotică prea mare, deoarece va conţine 
relativ puţine molecule. Pe de altă parte, o concentraţie 
asemănătoare de zahăr va avea o presiune osmotică 
ridicată, deoarece moleculele sunt mici şi vor fi extrem de 


numeroase. 

După cum am afirmat mai înainte, dieta ante-neolitica 
era alcătuită probabil dintr-o cantitate destul de mare de 
proteine, una moderată de grăsimi, puţin amidon şi puţin 
zahăr. Atât proteinele, cât şi amidonul au molecule mari, 
iar grăsimea nu se dizolvă în apă deloc. În consecinţă, 
presiunea osmotică ar depinde în principal de cantitatea 
mică de zahăr din această dietă şi de cantitatea şi mai 
redusă de alte substanţe cu molecule mici, precum diferite 
săruri şi vitamine din hrană. Atunci, acest gen de dietă nu 
irită ţesuturi sensibile, cum ar fi mucoasa părţii superioare 
a tubului digestiv. 

Totuşi, cantităţi mari de zahăr, în special dacă sunt 
ingerate în formă concentrată, pe stomacul gol, îl vor irita. 
Puteţi vedea cum are loc iritatia dacă introduceţi în 
stomacul cuiva un gastroscop, care vă permite să 
examinaţi mucoasa gastrică. Daca determinaţi acum 
persoana investigată să înghită o soluţie de apă cu zahăr, 
ce are o concentraţie moderată, de exemplu echivalentul a 
patru sau cinci lingurite de zahăr la o ceasca de cafea, 
puteţi vedea cum mucoasa se înroşeşte şi respinge 
contactul cu zahărul iritant. 

Realitatea este că zahărul, în cantităţile obişnuite din 
dieta medie a occidentalilor, şi în special consumat, aşa 
cum se întâmplă frecvent, pe stomacul gol, va fi o sursă de 
iritatie repetată pentru mucoasa delicată a esofagului şi 
stomacului. lritarea esofagului reprezintă cel mai adesea 
cauza arsurilor. In ce priveşte stomacul, nu e surprinzător 
faptul că o dietă bogată în zahăr, chiar dacă e urmată 
numai două săptămâni, poate avea drept rezultat o 
producţie mai mare de acid şi mult mai mare de suc gastric 
activ, după cum am arătat în experimentele noastre. În 
fine, este larg acceptată ideea că ulceratia duodenală 
apare ca urmare a secreției excedentare de suc gastric, 
aşa că nici nu e dificil de observat de ce zahărul ar putea 
contribui la producerea acestei boli. 

Mai există o cale prin care zahărul ar putea acţiona 
asupra stomacului. După cum am arătat, zahărul afectează 
glandele suprarenale şi se ştie că unii din hormonii produşi 


de aceasta glanda cresc secretia de suc gastric. Atunci 
zaharul si-ar produce efectele asupra stomacului atat 
printr-o actiune locala, cat si printr-una generala. 

Permiteti-mi să repet că fac aceste sugestii pur şi simplu 
deoarece constituie o explicaţie raţională a cel puţin 
câtorva forme de indigestie severă. Rămâne de văzut dacă 
acestea sunt mecanismele exacte prin care zahărul poate 
contribui, de exemplu, la provocarea ulcerului duodenal. 
Chiar dacă explicaţia se va dovedi a fi alta, nu e nici o 
îndoială în privinţa eficienţei pe care o are dieta săracă în 
carbohidrați la majoritatea pacienţilor care o urmează, în 
vederea ameliorării simptomelor indigestiei cronice si 
acute. 

Regretatul chirurg-şef T. L. Cleave a sugerat un cu totul 
alt mecanism pentru cauza ulcerului peptic şi ale altor boli 
ale bunăstării. El era de părere că toţi „carbohidraţii 
rafinati“ sunt la fel de responsabili pentru aceste boli. Atât 
faina albă, cât şi zahărul rafinat provoacă ulcer peptic - a 
sugerat el - pentru că sunt concentrate - zahărul fiind 
concentrat din trestie sau sfeclă, iar făina albă, din grâu 
integral. El credea că eliminarea proteinelor din ea 
transformă inofensiva făină integrală în făină albă, 
cauzatoare de ulcer. Ideea care sta la baza acestui 
raţionament este că proteina e necesară pentru 
neutralizarea corectă a acidului gastric. 

Eu nu consider teoria convingătoare din trei motive. 
Unul este acela că diferenţa în ce priveşte conţinutul de 
proteine între faina ordinară brună şi cea albă este extrem 
de mică, de aproximativ 13,5% faţă de 13%; cifrele exacte 
depind de proba de făină şi de modul în care a fost 
măcinată. Totuşi până şi făina produsă din grâu integral 
conţine doar ceva mai multe proteine, poate 14,5%. 

In al doilea rând, pâinea nu e singura sursă de proteine, 
aşa că neutralizarea acizilor din stomac nu depinde integral 
de pâine, fie ea neagră sau albă. Pâinea contribuie cu 
aproximativ 17 g de proteine pe zi la dieta medie britanică, 
în care consumul total de proteine este de 100 g. Diferenţa 
dintre consumul de pâine din grâu integral şi cel de pâine 
albă obişnuită e de aproximativ un gram de proteine pe zi, 


chiar mai putin daca ati mancat sortimentele mai obisnuite 
de pâine neagră în locul pâinii din grâu integral. 

In al treilea rând, propriile noastre experimente au 
arătat că în cazul în care cantitatea de amidon din dietă, 
provenind în principal din pâine albă, e redusă, iar locul îi e 
luat de zahăr, sucul gastric suferă o transformare 
puternică. Efectele pâinii şi ale zahărului sunt prea diferite, 
ceea ce face imposibilă gruparea lor de-a valma în 
categoria ,,carbohidratilor rafinati“ la fel de periculosi, după 
cum am arătat în capitolul 6. 


Acţiune generală 


Deşi nu ştim cu siguranţă cum poate produce zahărul 
boala, cred că un tipar începe să devină din ce în ce mai 
vizibil. Pe baza acestuia trebuie să construim o teorie 
rezonabilă, astfel încât viitoarele experimente să dezvăluie 
mai mult din acest tipar. Desigur, va trebui să ne 
schimbăm teoriile dacă acestea se dovedesc a fi greşite. 
Incercând să înţelegem în ce fel poate fi implicat zahărul în 
producerea unui număr atât de mare de boli şi anomalii, 
două rezultate ale muncii noastre m-au impresionat în mod 
deosebit. Unul este că zahărul produce mărirea ficatului şi 
a rinichilor la animalele noastre experimentale, nu doar 
determinând umflarea uşoară a celulelor, ci efectiv 
crescând numărul lor în aceste organe. În termeni tehnici, 
zahărul produce nu doar hipertrofie, ci şi hiperplazie. 

Al doilea efect care pare sa fie important este că zahărul 
poate produce, cel puţin la unii oameni, o creştere a 
nivelurilor insulinei şi estrogenului, precum şi o creştere şi 
mai însemnată a nivelurilor hormonilor corticoizi ai glandei 
suprarenale; produce de asemenea mărirea glandelor 
suprarenale la şobolani. Nu trebuie să uităm şi că aceste 
efecte au loc probabil atunci când sângele este invadat în 
mod repetat de cantitati mari de glucoză şi fructoză 
produse la digerarea sucrozei. Asta se întâmplă de fapt în 
parte pentru că, aşa cum vă spune reclama, [zahărul] e 
digerat şi absorbit rapid, în parte pentru că oamenii 
consumă foarte frecvent zahăr în alimente şi băuturi între 


mese, cand stomacul e suficient de gol pentru ca absorbtia 
sa nu fie intarziata. 

Pentru inceput, efectele asupra hormonilor, ficatului si 
rinichilor ar trebui sa faca orice om rational sa tnteleaga ca 
zahărul nu este un aliment obişnuit. În al doilea rând, 
efectul de creştere a nivelurilor hormonilor ne permite să 
vedem cum poate fi implicat zahărul într-un număr atât de 
mare de boli. Eu sugerez că acest fapt arată, de asemenea, 
de ce oamenii fac mai degrabă o boală decât alta, 
deoarece hormonii au o  interrelaţionare extrem de 
complicată, atât în ce priveşte cantităţile care circulă prin 
sânge în orice moment, cât şi în ce priveşte acţiunile lor 
asupra metabolismului organismului. Pare să fie 
întotdeauna adevărat faptul că o creştere cantitativă a unui 
hormon are drept urmare o creştere sau o descreştere 
cantitativă a mai multor altor hormoni. 

În general, efectul este tendinţa de a readuce 
organismul la starea anterioară. Acest lucru se întâmplă 
pentru că o parte din acţiunile diferiților hormoni se opun 
una alteia, pe când altele se stimulează reciproc. E probabil 
ca, după toate reajustările ce urmează creşterii cantitative 
a unui hormon, o parte din acţiunile întregului grup să fie în 
continuare dezechilibrate. 

M-aş aştepta ca detaliile modurilor în care sunt făcute 
aceste tentative de reajustare să varieze de la o persoană 
la alta. Imaginati-va un curent brusc de apă ce intră într-un 
fluviu. In final îşi croieşte drum printr-o zonă mai 
vulnerabilă a malului. Reparati rapid zona, dar în acest 
scop puteţi lua material doar din alta parte a țărmului: 
pietre şi prundiş şi mâl şi nisip, câte puţin din mai multe 
locuri. După ce aţi reparat breşa, aţi slăbit alte părţi ale 
malului; doar următoarea inundație vă va arăta care parte 
va ceda de această dată. Locul unde va ceda malul va 
depinde de foarte multe lucruri, iar doi curenţi care par a fi 
identici se vor comporta cu siguranţă diferit în condiţii de 
stres. 

Desigur, puteţi pretinde că situaţia e mult mai simplă. 
Nu e greu să ne imaginăm că zahărul provoacă diabet 
pentru că determină celulele producătoare de insulină din 


pancreas sa munceasca excesiv, pana la epuizare. Aceasta 
poate fi de fapt situatia pentru mai multe tipuri de diabet. 
Afirm acest lucru deoarece se raspandeste din ce în ce mai 
mult convingerea că diabetul nu este o simplă boală, nici 
măcar un ansamblu de două boli, la tineri şi la cei de vârstă 
medie, la care am făcut referire mai devreme. E posibil să 
existe un mecanism complex, prin care zahărul produce 
diabet sau anumite tipuri de diabet, şi se ştie prea puţin 
despre afecțiune pentru a încerca să-i descifram 
mecanismele. 

În cazul aterosclerozei, am conceput, pur şi simplu în 
beneficiul propriu, mecanismul posibil, deoarece ne dă idei 
în privinţa noilor experimente pe care ar trebui să le 
efectuam. Această ipoteză de lucru porneşte de la 
prespunerea că de fapt cauza subiacentă a bolii este 
nivelul ridicat de insulină. Motivele pe care se bazează 
această convingere sunt numeroase. 

Mai întâi, mulţi oameni care au categoric ateroscleroză 
au un nivel ridicat al insulinei din sânge. În al doilea rând, 
mai multe circumstanţe cresc riscul de tromboză 
coronariană, iar printre acestea se numără fumatul, 
obezitatea, boala vasculară periferică şi diabetul de tip 2. 
Fiecare din primele trei - adesea şi diabetul - este însoţită 
de insulinemie mare. În al treilea rând, reducerea greutăţii 
excedentare sau intensificarea activităţii fizice, ambele 
reducând riscul de a face tromboză coronariană, are ca 
urmare reducerea nivelului insulinei. In al patrulea rând, 
experimentele cu şobolani au arătat că administrarea 
insulinei produce o cantitate suplimentară de colesterol în 
aortă. În fine, se pare că unii oameni sunt mai predispusi 
decât alţii să facă tromboză coronariană, aşa că ar fi de 
înţeles că doar unii reacţionează la zahăr prin creşterea 
nivelului insulinei. 

Totuşi, cel mai concludent motiv pentru care credem că 
insulina, sau poate un alt hormon, stă la baza procesului 
prin care se ajunge la tromboză coronariană este numărul 
mare de schimbări care însoțesc boala. După cum am spus 
de mai multe ori, căutăm mecanismul care produce o boală 
şi care implică nu doar un nivel ridicat al colesterolului şi 


trigliceridelor, dar şi o gamă întreagă de alte tulburări: de 
natură biochimică, legate de comportamentul trombocitelor 
şi de o serie de alte caracteristici. Doar o tulburare a 
nivelurilor hormonale poate explica un spectru atât de larg 
de schimbări. 

Deocamdată, probabil, prima modificare pare a fi 
cresterea nivelului insulinei. Sunt insa afectati cel putin alti 
doi hormoni; dupa cum am aratat, exista o puternica 
interacţiune între activitățile diversilor hormoni. Prin 
urmare se poate dovedi că prima tulburare este legată de 
alt hormon decât insulina şi că ridicarea nivelului de 
insulină este doar un efect secundar. Nu avem nici pe 
departe informaţii suficiente pentru a răspunde la această 
întrebare, dar sunt convins că viitoarele studii legate de 
activitatea hormonală constituie până acum cea mai 
promițătoare direcţie de cercetare pe care ar trebui să o 
urmăm. 

Analizând posibilul rol al hormonilor în producerea 
aterosclerozei este înţelept să reținem că hormonii sexuali 
sunt cu certitudine implicaţi; că tromboza coronariană e 
mult mai frecventă la bărbaţi decât la femei, dar că 
diferenţa se reduce după menopauză, când are loc o 
diminuare a activităţii hormonilor sexuali feminini; şi că 
există o legătură deosebit de strânsă între hormonii produşi 
de glandele sexuale şi o parte din cei produşi de glandele 
suprarenale. 

Incă nu e posibil să descriem cum se dezvoltă 
ateroscleroza; nu se cunosc suficient de multe amănunte 
despre ea. Totuşi, poate merită să facem câteva speculaţii. 
Sa presupunem ca prima schimbare indusă de o dietă 
bogată în sucroză este o schimbare a cantităţii de enzime 
din celulele organismului, cum ar fi cele musculare. Va 
puteţi imagina că, pe parcursul mai multor ani, continuarea 
unei diete bogate în zahăr are drept urmare o scădere a 
capacităţii celulelor de a-şi desfăşură corect procesele 
metabolice. Acestea devin incapabile să utilizeze corect 
substanţele lor metabolice obişnuite, precum glucoza, 
pentru care au nevoie de hormoni, în special de insulină. 
Prin urmare, nivelul glucozei în sânge (glicemia) creşte. 


Pentru a depăşi aceasta incapacitate a celulelor, 
pancreasul produce mai multă insulină şi o introduce în 
fluxul sangvin. Cantitatea suplimentară de insulină le 
permite acum celulelor să înceapă să prelucreze glucoza şi 
alte substanţe. În acest moment, situaţia poate duce la 
diabet, sau cel puţin la acele manifestări ale bolii numite 
diabet de tip 2. Insulina produce multe alte acţiuni, asupra 
multor celule în afara celor musculare, despre care putem 
presupune că nu au fost afectate de sucroza din dietă. În 
ce priveşte aceste alte activităţi, acum există o cantitate 
excesivă de insulină. O consecinţă ar fi schimbarea 
echilibrului mai multora dintre ceilalţi hormoni. O altă 
urmare ar fi să producă efecte precum o intensificare a 
formării grăsimii, sau obezitate. Alte urmări ar fi creşterea 
acumulării colesterolului şi altor substanţe grase în artere, 
eventual schimbând proprietăţile trombocitelor, şi în 
general producerea treptată a bolii cunoscute sub 
denumirea de ateroscleroză. 

Nu toate aceste idei sunt originale, deşi trebuie să-mi 
asum răspunderea pentru enumerarea lor în ceea ce se 
poate dovedi în cele din urmă o succesiune incorectă. Aş fi 
primul care să fiu de acord că aceasta este o imagine cu 
totul ipotetică. Cu toate acestea o aştern pe hârtie, din 
două motive: mai întâi, indică un posibil rol al sucrozei în 
ateroscleroză, care nu este total neplauzibil; în al doilea 
rând, pune bazele unei ipoteze care-i poate ajuta pe 
cercetători să ia decizii privind viitoarele experimente care 
ar trebui efectuate. 

Nu cred că merită urmată teoria mea, deoarece se 
bazează foarte mult pe speculaţii. Permiteti-mi să spun 
doar că schimbările hormonale afectează cu certitudine 
pielea, rata de creştere a unui animal şi maturitatea 
sexuală a acestuia şi că există dovezi din ce în ce mai clare 
privind legătura dintre hormoni şi unele forme de cancer. 
Este suficient să spunem deocamdată că zahărul produce 
multe modificări profunde în metabolismul organismului. În 
consecinţă, e foarte posibil să ne imaginăm că zahărul e 
implicat într-o gamă largă de boli, printre care se numără 
diabetul şi ateroscleroza, ce manifestă intrinsec tulburări 


profunde de metabolism. 
Microbi in tubul digestiv 


A treia cale prin care zaharul ar putea actiona este 
modificarea numarului si a proportiilor uriaselor colonii de 
diverşi microbi care trăiesc în intestin. Aceştia 
supraviețuiesc si se înmulțesc hrănindu-se din resturile 
alimentare care nu au fost absorbite sau digerate. Genul de 
alimente îngurgitate vor determina tipurile si cantitățile 
acestor substanțe care, la rândul lor, vor afecta proporția si 
numărul microbilor din intestin. 

Din păcate, stiinta medicală încă nu cunoaşte foarte 
bine asemenea detalii referitoare la ființele umane, desi e 
cert că se produc schimbări când amidonul este înlocuit cu 
zahăr. 

Deşi încă nu ştim ce efect poate avea acesta asupra 
restului organismului, se pare că ar fi ceva de spus despre 
înlocuirea unei părți a zaharidei din lapte (lactoză) cu 
zahărul obişnuit (sucroză) la bebeluşi. Se ştie că bebeluşii 
hraniti cu biberonul, care adesea ingerează sucroză 
adăugată la laptele de vacă, pentru a aduce conţinutul 
total de zahăr mai aproape de laptele matern, tind să facă 
mult mai frecvent gastroenterita (diaree si vărsături) decât 
copiii alaptati, care primesc doar lactoza. S-a mai arătat că 
scaunele bebelusilor alaptati contin mult mai mulți 
lactobacili inofensivi în comparație cu ale celor hraniti cu 
biberonul şi mult mai puţine bacterii Æ. coli potential 
dăunătoare. In plus, scaunele bebelusilor alaptati au 
tendința de a ucide bacteriile dăunătoare, cele ale 
bebelusilor hraniti cu biberonul le permit să se înmulțească. 

Aceste descoperiri sugerează ca in funcție de conținutul 
intestinului, un copil poate să fie mai mult sau mai puțin 
susceptibil la infecții. Cercetătorii pun acest lucru în mare 
măsură pe seama faptului că bebeluşii hraniti cu biberonul 
obţin doar o parte din glucid sub formă de lactoză, iar 
restul sub formă de sucroză. 

S-a sugerat că diverticulita, o boală extrem de neplăcută 
a colonului, însoțită de dureri si diaree, poate fi într-un fel 


cauzata de dietele moderne. O ipoteza acceptata pe larg 
este că apare în urma ingerării alimentelor cu puţine 
reziduuri, în special pâine albă, în locul pâinii integrale, mai 
fibroase. Mai devreme în acest capitol v-am arătat de ce 
cred că ulcerul duodenal şi alte boli ale occidentalilor nu 
pot fi explicate astfel. Cred, pe de altă parte, că o posibilă 
cauză a diverticulitei este creşterea consumului de zahăr în 
detrimentul amidonului. Diferitele tipuri de microbi şi 
dimensiuni ale coloniilor lor produse la această schimbare 
de dietă ar putea influenţa foarte bine intestinul, 
modificându-i atât activitatea, cât şi rezistenţa la vătămare. 


Sucroza din sânge 


Am evidenţiat faptul că zahărul pe care-l mâncăm este 
digerat şi transformat în glucoză şi fructoză înainte să fie 
absorbit în sânge. Această digestie este de obicei 
completă, exceptând cazul în care sunt consumate cantităţi 
de zahăr foarte mari; în această situaţie, în sânge pot 
ajunge foarte mici cantităţi de sucroză nedigerată. După 
cum începem să aflăm, sucroza exercită mai multe acţiuni 
importante în celulele vii, astfel fiind foarte uşor de 
imaginat că, pe o perioadă îndelungată, aceste mici 
cantităţi pot avea efecte dăunătoare asupra ţesuturilor 
organismului. In prezent aceasta este o pură ipoteză, dar şi 
o sugestie de continuare a cercetărilor pe viitor. 


CAPITOLUL 20 


Ar trebui interzis zaharul? 


După cum arată aceasta carte, o mare parte a cercetărilor 
noastre recente efectuate la Colegiul Regina Elisabeta au 
avut ca obiect posibilele efecte negative ale consumului 
ridicat de zahăr, asa ca i-am stânjenit din ce în ce mai mult 
pe numeroşi prieteni de-ai noştri din industria zahărului. 
Intrucat o proporţie atât de mare de produse alimentare 
fabricate conţin zahăr, multe din ele în cantitate mare, era 
de aşteptat ca relaţiile noastre cu unul sau doi prieteni din 
industrie să devină uneori tensionate. 

De fapt, am avut parte de multe reacţii diferite din 
partea industriei, iar acestea au fost foarte bine rezumate 
când am avut ocazia să întâlnesc patru sau cinci directori ai 
unei mari companii producătoare de alimente, a cărei 
gamă largă de produse include o cantitate considerabilă de 
ciocolată şi produse zaharoase. Aceasta s-a întâmplat cu 
mai mulţi ani în urmă, când acuzaţiile la adresa zahărului 
nu erau la fel de bine fundamentate ca în prezent şi cu 
toate acestea le-am adresat întrebarea: să presupunem că 
opinia noastră se dovedeşte a fi sprijinită de dovezi 
incontestabile cum că zahărul şi, în consecinţă, unele din 
produsele dumneavoastră contribuie semnificativ la 
numărul deceselor prin tromboză coronariană; ați continua 
să produceti ciocolatele voastre savuroase, dupa care-ti 
lasă gura apă? 

Plaja răspunsurilor obținute reflectă întreaga gamă de 
atitudini pe care le-am descoperit la cei cu care am 
discutat problema privind măsurile ce se pot lua in legătură 
cu consumul mare de zahăr care tn prezent contribuie, fara 
îndoială, la atâtea boli si decese. La o extrema era 
directorul care a spus că nu e treaba lui să-i protejeze pe 
oameni de ei înşişi; el nu-i forţa pe oameni să-i mănânce 
produsele, iar dacă ei alegeau să le cumpere, cu riscul de 
a-şi face rău, aveau libertatea de a alege. La cealaltă 
extremă, un director a spus că dacă ar fi convins că zahărul 
e periculos pentru sănătate, şi-ar da demisia de la firmă; 


acesta a mai spus că nimic nu l-ar putea convinge să fie 
director şi nici măcar să deţină acţiuni la o companie care 
produce ţigări. 

Multe alte puncte de vedere s-au încadrat între aceste 
două extreme. Una din păreri a venit de la un director care 
a spus că în cazul în care dovezile împotriva zahărului ar 
deveni clare, şi-ar încuraja firma să aloce fonduri şi să 
depună eforturi mai mari pentru a face cercetări în scopul 
găsirii unor moduri de a combate efectele negative ale 
zahărului - de exemplu, un antidot, pe care l-ar putea 
încorpora în produsele lor. 

Părerea mea? Se bazează pe convingerea pe care am 
exprimat-o anterior - că oamenii au devenit din ce în ce 
mai apti să separe dorinţele de nevoi, în măsura în care 
satisfacerea fara nicio înfrânare a dorințelor poate fi 
dezastruoasă pentru individ şi pentru specia umană. 
Oamenii au dorit întotdeauna să mănânce alimente dulci 
pentru că le plăceau. Atâta vreme cât singurele alimente 
dulci pe care le puteau găsi erau fructele, satisfăcându-şi 
dorinţa de dulce îşi satisfaceau implicit nevoia de vitamine 
şi alti nutrienți. De când au început să-şi producă singuri 
alimentele, în special de când au inventat tehnologia 
rafinării zahărului şi realizării de produse alimentare 
fabricate, au reuşit să producă şi să separe dulceata de toţi 
nutrientii. Ceea ce-şi doresc oamenii nu le mai e neapărat 
necesar. Deoarece fiinţa umană are imbolduri puternice, 
care pe vremuri au servit unor importante scopuri 
biologice, nu e suficient să afirmăm că oamenilor ar trebui 
să li se spună ce e bun şi ce e rău pentru ei, după care să 
fie lăsaţi să decidă singuri. 

De fapt, acest principiu invocat al cunoaşterii, cuplat cu 
libera alegere, nu este întotdeauna atât de inviolabil pe cât 
se afirmă. Este acceptat în majoritatea ţărilor faptul că 
oamenii nu ar trebui să aibă posibilitatea să aleagă liber să 
fumeze opiu sau să tragă pe nas cocaină, dacă îşi doresc. 
Atunci singura întrebare este: în ce moment ar trebui să 
intervină comunitatea pentru a-i proteja pe indivizi de la 
urmarea acelor instincte pe care aptitudinile noastre 
tehnologice le-au făcut periculos de urmat? 


Un sir neintrerupt acopera plaja, de la situatia in care 
societatea ar trebui evident sa intervina - fumatul opiului, 
de exemplu - la cea in care nu putem interveni eficient - de 
exemplu, faptul ca se face prea putin sport. Undeva între 
aceste doua extreme se afla fumatul si consumul de zahar. 

Undeva in intervalul dintre aceste doua extreme, 
majoritatea oamenilor ar fi de acord ca trebuie depuse 
eforturi pentru a convinge publicul sa adopte masuri care 
Sa-i Conserve Sanatatea. Din pacate, oficialitatile apreciaza 
insuficient nevoia de a studia serios eficacitatea diverselor 
tehnici de persuasiune, la fel cum se studiaza eficacitatea 
diferitelor tehnici chirurgicale în tratamentul bolilor. 
Această indiferenţă a devenit clară cu câţiva ani în urmă, 
când un membru al Parlamentului a întrebat dacă nu 
cumva Consiliul Britanic de Cercetare Medicală caută 
modalităţi de a-i influenţa pe oameni să renunţe la fumat. 
Răspunsul dat de ministrul de resort a fost că aceasta nu 
este în sarcina Consiliului. Ne temem că acelaşi răspuns ar 
fi dat în prezent întrebării privind încercările de a convinge 
populaţia să renunţe la consumul de zahăr. 

Un motiv pentru care oamenii nu vor să creadă că e 
necesar să se ia măsuri în vederea studierii artei 
persuasiunii este acela că nu-şi dau seama de uriaşul gol 
care există între cunoaştere şi comportament - între a şti şi 
a face. După cum am afirmat mai devreme, un punct de 
vedere larg răspândit e că pentru a educa oamenii în 
privinţa sănătăţii e suficient să-i informezi. E de ajuns să le 
spui că dacă mănâncă dulciuri fac carii dentare şi astfel ti- 
ai îndeplinit sarcina. Doar extrem de lent ajung să îşi dea 
seama, chiar şi cei de la agenţiile speciale ale Naţiunilor 
Unite, cum ar fi Organizaţia Mondială a Sănătăţii şi 
Organizaţia pentru Alimentaţie şi Agricultură, că această 
abordare este una din principalele cauze ale eşecului 
programelor educaţionale de sănătate publică din ţările în 
curs de dezvoltare. Pur şi simplu nu este suficient sa li se 
spună oamenilor că ar trebui să mănânce fructe sau că e 
bine să le dea copiilor lor lapte; trebuie să se facă mult mai 
mult de-atat. 

Am văzut multe campanii susţinute de somitati din 


domeniul stomatologiei, pentru reducerea cariilor dentare 
la copiii de vârstă şcolară. Uneori, aceste organizaţii se 
mulţumesc doar să realizeze afişe atrăgătoare; alteori nu 
se opresc aici şi le dau premii copiilor care pot răspunde la 
întrebări referitoare la structura dintelui şi la procesul 
formării cariilor. Arareori au verificat daca în urma 
propagandei lor consecinţa a fost reducerea efectivă a 
numărului de carii dentare, deşi în realitate campania nu a 
ajutat la nimic. Astfel puteţi înţelege de ce cred că nu ar 
trebui să presupunem că pericolul reprezentat de consumul 
de zahăr va fi contracarat multumitor doar asigurându-ne 
că oamenii sunt informaţi, că vor înceta să mai consume 
aceste alimente şi băuturi de îndată ce ştiu că zahărul 
joacă un rol în producerea nu doar a obezității şi a cariilor 
dentare, ci şi a trombozei coronariene, indigestiei cronice, 
ulcerului şi diabetului şi poate a multor altor boli. Rezultatul 
probabil este, ca în cazul fumatului, că unii vor fi convinşi 
să se oprească, dar mulţi nu vor face nimic în această 
privinţă, chiar dacă pot fi convinşi de daunele pe care le 
poate cauza zahărul. 

Ar trebui atunci societatea să-i forţeze cumva pe oameni 
să renunţe la zahăr? Majoritatea ar răspunde la această 
întrebare cu un „nu“ ferm. Aceştia sunt de părere că este 
suficient ca oamenii să fie informaţi în privinţa valorii 
diferitelor alimente, bune sau rele, iar apoi să fie lăsaţi să 
aleagă singuri. V-am dezvăluit propriile mele motive pentru 
care, după opinia mea, capacitatea noastră de a face 
diferenţa între calitatea de a fi apetisant şi valoarea 
nutritionala face afirmaţia anterioară nerealistă. Mai mult, 
ideea că libera alegere este suficientă presupune că 
alegerea este de fapt liberă, că oamenii au acces total şi 
nerestrictionat la informații referitoare la valoarea 
alimentelor. Aşa să fie? 

Cei care, la fel ca mine, sunt preocupaţi de consumul 
excesiv de zahăr, de exemplu dentistii, atrag atenția 
adeseori asupra volumului enorm de reclame la dulciuri, 
prăjituri, înghețată, băuturi răcoritoare. Numai în Marea 
Britanie se cheltuiesc anual peste 100 de milioane de lire 
sterline pentru reclamele la aceste produse. Nu cred însă 


că reclamele influenţează foarte puternic creşterea 
consumului total. Există dovezi care atestă faptul că efectul 
reclamelor este mai degrabă acela de a-i convinge pe 
oameni să cumpere produsul care are o anumită marcă, în 
detrimentul alteia, de exemplu Coca-Cola în loc de Pepsi- 
Cola. 

Nu sunt convins că politica mass-media în privinţa 
acceptării reclamelor lucrează integral în beneficiul 
consumatorului; cred că au tendinţa să privească peste 
umăr, puţin nervoşi, ca nu care cumva să-i fi ofensat pe cei 
care-şi fac reclamă sau pe agenţii acestora. Sincer, sunt 
foarte sceptic când citesc pretenţiile industriei publicitare 
din Marea Britanie şi din Statele Unite că ţin întotdeauna 
cont de interesele comunităţii. Preşedintele Asociaţiei 
Britanice de Publicitate a spus că printre obiectivele sale se 
numără „păstrarea căii deschise spre o publicitate cinstită - 
pe care o pavează cu onestitate, o lărgeşte prin noi 
înţelesuri, facând-o să fie recunoscută drept o utilitate care 
serveşte comunităţii în ansamblu“. Sunt convins că fiecare 
ştie exemple de reclame care sunt departe de a servi 
acestor obiective. 

Având în minte mai multe exemple de moduri în care 
pot fi distorsionate sau ascunse informaţiile, devine şi mai 
clar faptul că oamenii nu ar trebui lăsaţi să decidă absolut 
liber ce ar trebui sau nu să mănânce. Mai devreme sau mai 
târziu, simt că va fi necesar să introducem legi care printr- 
un mijloc sau altul să îi împiedice pe oameni să consume 
atât de mult zahăr, şi în special să-i împiedice pe părinţi, 
rude şi prieteni să distrugă sănătatea bebeluşilor şi a 
copiilor. 

Atât timp cât aceasta nu e considerată însă o problemă 
de sănătate publică, chiar nu putem face nimic? Unora le 
este foarte uşor să renunţe la zahăr, dar multora le vine 
foarte greu. Să vă spun cum am reuşit eu. Trebuie să vă 
mărturisesc că mai demult eram poate cel mai mare 
„dependent“ de zahăr pe care l-aţi întâlnit vreodată. 
Subliniez acest lucru din două motive. Unul este că o 
mulţime de oameni îşi imaginează că propaganda mea 
împotriva zahărului se datorează faptului că nu-mi plac 


alimentele dulci - daca ar sti ei cati litri de cacao cu lapte si 
lemn dulce de toate felurile si prăjituri băgam la ghiozdanel 
în fiecare săptămână...! În linii mari, pe zi consumam în 
total nu mai putin de 283 g de zahăr, poate mai degrabă 
425. Al doilea motiv pentru care vă fac această mărturisire 
este să vă arăt că e posibil să va dezobisnuiti de consumul 
de zahăr. Am redus consumul de zahăr de la 2,3-2,7 
kg/săptămână până la 56,7-85 g pe săptămână - uneori 
aproape O g -, iar dacă eu pot face acest lucru, atunci 
puteţi şi dumneavoastră. 

Desigur, mai întâi trebuie să aveţi imboldul. Trebuie să 
vă hotărâți foarte serios să reduceti consumul de zahăr, 
începând să vă faceţi griji în legătură fie cu silueta, fie cu 
facturile la dentist, chiar dacă nu credeţi tot ce am spus 
despre ulcer şi diabet şi tromboză coronariană. Odată ce v- 
ati hotărât, nu va va fi prea greu să renuntati la zahăr. 
Luaţi-o cu binişorul. Dacă în mod normal puneţi două 
lingurite de zahăr în cafea sau ceai, reduceti cantitatea la o 
linguriţă pentru o săptămână sau două, iar apoi la jumătate 
de linguriţă, tot o săptămână, două şi abia apoi încetaţi să 
mai adăugaţi zahăr. Încercaţi să nu mai beti răcoritoarele 
obişnuite. Beti în schimb băuturi cu conţinut redus de 
calorii sau ceai cu gheaţă; şi ce e rău la apa plată? Dacă nu 
puteţi bea mai puţin cidru sau bere, alegeţi variante seci. 
Evitaţi lichidele cu care se amestecă whiskyul, ginul sau 
vodca. 

Puteţi reduce de asemenea treptat budincile şi 
inghetata, şi puteţi căuta variantele de prăjituri şi biscuiţi 
mai putin dulci. Renuntati la cerealele glazurate cu zahăr 
pentru micul dejun şi, desigur, nu presarati zahăr pe ele. 

Vă va veni greu să credeţi, dar după ce v-aţi obişnuit cu 
adevărat să adăugaţi foarte puţin zahăr în alimente şi 
băuturi, veţi observa că toate alimentele au o gamă largă 
de arome interesante, pe care le-aţi uitat. Imbiband totul 
cu zahăr, ascundeti aceste arome si tociţi sensibilitatea 
cerului gurii. Veţi observa în special cat de mult savurati 
fructele, veţi sesiza toate diferenţele subtile dintre un soi 
de măr sau pară ori portocală şi altul. in afara cazului în 
care mâncaţi 900 g de fructe proaspete pe zi sau mai mult, 


nu aveti cum sa ingerati atata zahar rafinat cat omul 
obişnuit de azi, ca să nu mai vorbim de cantitatea şi mai 
mare de zahăr pe care o consumă atât de mulţi. 

Toate acestea nu înseamnă că nu trebuie să consumati 
niciodată o felie de plăcintă sau o portie de îngheţată. Nu 
vă va face niciun rău major dacă la o serată acceptaţi un 
desert preparat de gazdă cu acea ocazie. Faptul că mâncaţi 
cu grijă nu înseamnă sa vă transformați într-un om 
plicticos. Există evident unele surse de zahăr care vă dau 
mult mai mult decât alte surse. Dacă de obicei puneţi două 
sau trei cuburi de zahăr în ceai şi cafea, însumându-le, 
descoperiţi că beti şapte sau opt ceşti pe zi şi puteţi vedea 
cu uşurinţă că aveţi în acest caz o şansă de a reduce 
zahărul cu 56-85 g pe zi. Adăugaţi pe lista eliminării 
cantitatea de zahăr pe care o consumati cu cerealele de 
dimineaţă şi probabil pe cea consumată ocazional în cursul 
zilei, într-o cola sau băutură din fructe şi veţi vedea ca nue 
foarte greu să reduceti consumul de zahăr la un sfert din 
cât era înainte, sau chiar mai puţin. 

E foarte probabil ca efectele zahărului să fie mai 
accentuate dacă-l consumati împreună cu o catitate mică 
de alimente. In acest context, digestia şi absorbţia lui nu 
sunt împiedicate de digestia şi absorbţia altor alimente, aşa 
că fluxul sangvin este inundat rapid cu zahăr. În 
consecinţă, e mai important să evitati să consumati zahăr 
între mese, de exemplu în băuturi şi dulciuri, decât o felie 
de plăcintă cu mere la finalul mesei, de exemplu, când 
digestia şi absorbţia zahărului vor fi mult mai lente, iar 
efectele acestuia mult mai reduse. 

Poate cea mai dificilă problemă este să vă cresteti copiii 
fără să-i indopati cu zahăr. Totul în modul nostru modern 
de viaţă pare să conspire la îndesarea zahărului pe bietele 
lor gâtleje inocente şi rabdătoare, începând aproape din 
clipa în care s-au născut. Totuşi, cu un pic de grijă puteţi 
cel puţin vedea că pruncii dumneavoastră nu intră în 
statistica „0,9-1,4 kg de zahăr pe săptămână“. 

Ar trebui să incepeti prin alegerea formulelor de lapte 
pentru bebeluşi care sunt alcătuite cu adaos de lactoză, nu 
cu zahăr obişnuit. După aceea, când introduceţi în dieta 


sugarului cereale sau alimente pasate, care alcătuiesc 
amestecuri mai complicate, alegeti alimente instant sau la 
conserva pe care scrie „Fără adaos de zahăr“ sau pasati 
singura legumele si tocati carnea. Asigurati-va ca sucul de 
portocale nu are zahar adaugat in componenta lui sau 
stoarceti sucul de portocale acasa. 

Mai târziu, dati-i bebelusului biscuitul sau dulciurile 
ocazional, dar numai ocazional şi cu titlu de trufanda. 
Bineînţeles, nu le daţi copiilor dumneavoastră dulciuri 
înainte de culcare, după ce s-au spălat pe dinţi. O strategie 
bună e să le cereti micutilor să se spele pe dinţi ori de cate 
ori au mâncat dulciuri sau un biscuit. Când se întorc de la 
şcoală sau de la o vizită la bunica intrebati-i dacă au 
mâncat ceva dulce, iar în caz afirmativ trimiteti-i să se 
spele imediat pe dinţi. Cu puţin noroc, se vor plictisi de 
atâta spălat pe dinţi şi vor fi mulţumiţi să consume dulciuri 
doar la mese, după care evident le veţi cere în orice caz să 
se spele pe dinţi. 

În final, dificultăţile nu sunt prea mult legate de modul în 
care vă cresteti copiii, ci de măsura în care dragii voştri 
prieteni şi rude le îndeasă dulciuri în manute, adesea fără 
ştirea dumneavoastră. Deşi nu-i puteţi ţine atât de mult 
departe de zahăr pe cât v-aţi dori, veţi vedea că e posibil 
să-i faceţi să consume o cantitate mult mai redusă faţă de 
cea la care se limitează copiii în prezent. 

Apropo, probabil aţi observat că prefer băuturile 
răcoritoare cu conţinut redus de calorii celor care conţin 
zahăr. Veţi vedea astfel că nu accept absolut deloc ideea 
că vă expuneti vreunui risc consumând îndulcitorii artificali 
pe care-i conţin acestea. Punctul meu de vedere este căe 
foarte improbabil ca aceştia să vă facă vreun rău, pe când 
este neîndoielnic faptul că zahărul poate face foarte mult 
rău. Puteţi desigur decide că e mai bine să evitati total 
consumul de alimente şi băuturi dulci şi că puteţi face mai 
rapid acest lucru evitând în totalitate utilizarea 
înlocuitorilor zahărului. Aceasta este o decizie personală; 
tot ce contează este sa consumati cat mai putin zahăr 
posibil. 

Inainte de a începe să reduceţi consumul de zahăr, 


precum si la sfarsitul primei saptamani de regim, intocmiti 
câte o listă cu tot zahărul pe care l-aţi consumat într-o zi 
obişnuită. Faceţi un calcul brut pe baza tabelului următor şi 
vedeţi cât de mult zahăr aţi economisit de când aţi început. 
în particular, vedeţi dacă ati ajuns la mai putin de 50 g pe 
zi în decursul primei săptămâni, iar apoi cat de mult timp 
vă ia până ajungeţi la 20 g pe Zi. 


Consumul de zahăr în grame al anumitor alimente şi 
băuturi 


un cub de zahăr 4 
o linguriţă rasă de zahăr 5 
o sticlă de cola 12 


un pahar de „suc de fructe“20 
o lingură de gem sau5 
marmeladă 

56,5 g felie de prăjitură 10 
113 g felie de plăcintă cu20 


mere 
56,5 g bucată de ciocolată 30 
28 g dulciuri 20 
56,5 g inghetata 12 
28 g fulgi de porumb 2 
28 g All-Bran 5 
28 g suc de roşii 5 


28 g sos condimentat 12 
28 g muraturi dulci 5 
3 


28 g frişcă din salată 


Este adevărat că foarte multe alte produse alimentare 
fabricate, din care o parte sunt menţionate la pagina 85, au 
avut zahăr în compoziţie. Printr-o simplă privire aruncată 
etichetei veţi afla dacă e o cantitate mare sau mică de 
zahăr în produs, iar apoi puteţi calcula dacă zahărul din 
murături sau supă sau tocană adaugă mult la cantitatea 
totală din dieta dumneavoastră. 


CAPITOLUL 21 


Cea mai buna aparare este atacul 


Un mod al industriei zaharului de a raspunde la atac este 
încercând să puna presiune pe restul industriilor alimentare 
care par să atragă atenţia asupra efectelor dăunătoare ale 
zahărului. Un exemplu este o prelegere pe care am tinut-o 
cândva şi care a fost sponsorizată de unul din marii 
producători de alimente pe plan mondial. Aceasta a fost 
publicată într-o carte, împreună cu multe alte cuvântări pe 
tema nutriţiei, aparţinând altor cercetători. În cuvantarea 
mea am avut încă o dată ocazia să mă refer la cercetările 
privind calităţile nedorite ale zahărului. La scurtă vreme 
după apariţia cărţii, preşedintele companiei alimentare 
care organizase seria de conferinţe şi distribuia cartea a 
fost abordat de preşedintele unei companii care se ocupa 
cu rafinarea zahărului şi care i-a cerut să oprească 
distribuirea cărţii deoarece nu era corect din partea unui 
producător de alimente să „lovească" în produsul altuia. 
După ce s-au certat o vreme, distribuitorul cărţii a fost de 
acord să înceteze distribuirea volumului; omul companiei 
din industria zahărului nu ştia că în depozit mai rămăseseră 
doar două exemplare dintr-un total de mai multe mii, care 
fuseseră deja distribuite. 

O tactică evidentă de a răspunde unui atac este 
negându-i temeiul; o cale şi mai subtilă este pretinzând că 
lucrurile stau fix invers. Dacă majoritatea oamenilor spun 
că zahărul cauzează carii dentare, trebuie să continui să 
publici reclame sau scurte articole în care accentuezi faptul 
că zahărul nu este important; importantă este predispoziția 
genetică de a face carii sau folosirea insuficient de 
frecventă a _ periutei de dinţi, iar când majoritatea 
oamenilor afirmă că zahărul te îngraşă, declanşezi o 
campanie în care pretinzi că de fapt zahărul te slăbeşte. 
Am văzut mai devreme exemple de asemenea reacţii. 

Cea mai intensă activitate de publicitate a industriei 
zahărului a fost atacul îndreptat împotriva aclamatului. 
Această campanie s-a desfăşurat deşi, aşa cum am arătat, 


interesele industriei zahărului o determina sa ceară 
imunitate la atacurile altor producători de alimente. 

Pe de altă parte, industria zahărului a susţinut foarte 
puţine cercetări în privinţa efectelor zahărului asupra 
organismului. Este adevărat, pentru mai mulţi ani a 
susţinut cercetările în privinţa zahărului şi cariilor dentare, 
însă, chiar şi în acest caz, o parte din ajutor a fost retras. 
Personal, am fost invitat de mai multe ori de Fundaţia 
Internaţională pentru Cercetarea Zahărului pentru a 
prezenta rezultatele obţinute în laboratorul meu, pe motiv 
că oamenii din industria zahărului ar trebui să afle primii 
dacă nu cumva produsul lor are efecte negative. De două 
sau trei ori am avut impresia că aceştia ne vor ajuta cu 
adevărat din punct de vedere financiar în cercetările 
noastre, dar de fiecare dată propunerea era mereu 
respinsă într-un final. 

Fundaţia Internaţională pentru Cercetarea Zahărului a 
susţinut extrem de rar munca experimentală legată direct 
de posibila implicare a zahărului în producerea bolilor. De 
exemplu, la mijlocul lui 1971, a fost făcut public un raport 
de cercetare de la Universitatea Wake Forest din Carolina 
de Nord. O duzină de porci pitici urmaseră regimuri care 
conţineau zahăr şi fuseseră comparati cu o duzină de porci 
hraniti fără zahăr. La sfârşitul anului au fost sacrificați şase 
porci din fiecare grup; ceilalţi şase au fost sacrificați la 
sfârşitul celui de-al doilea an. Fundaţia Internaţională 
pentru Cercetarea Zaharului a pretins triumfatoare ca 
rezultatele dovedesc lipsa oricărei legături între zahăr şi 
nivelul de colesterol sau dezvoltarea aterosclerozei. O 
privire atentă asupra rezultatelor arată însă că, la începutul 
experimentului, în grupul celor hraniti cu zahăr nivelul 
colesterolului era, întâmplător, ceva mai redus decât în 
cadrul grupului de referinţă; după aceea, a fost însă în 
permanenţă mai ridicat. Mai mult, porcii hraniti cu zahăr 
aveau mai multă ateroscleroză decât cei din grupul de 
referinţă. 

E de mirare faptul că uneori devii extrem de abătut şi te 
întrebi dacă merită să încerci să faci cercetări ştiinţifice în 
domeniul sănătăţii? Rezultatele pe care le obţinem pot fi 


extrem de importante pentru a-i ajuta pe oameni sa evite 
bolile, dar ulterior descoperi ca acestia sunt dusi de nas de 
o propaganda menită să servească interesele comerciale, 
într-o manieră tipică filmelor proaste, de categorie B. 


O parte dintre cei mai buni prieteni ai mei... 


Oamenilor li se spune foarte frecvent că ar trebui să 
mănânce, respectiv să nu mănânce un anumit aliment, din 
cauza efectelor sale asupra sănătăţii. Publicitatea poate fi 
sau nu bine fundamentată; ce e important pentru 
producătorul sau fabricantul alimentului este să fie crezut, 
iar clienţii să acţioneze în consecinţă. Dacă oamenii cred cu 
adevărat că e mai puţin probabil să facă atac de cord dacă 
mănâncă margarină în loc de unt, producătorii de 
margarină se vor bucura, iar producătorii de unt se vor 
întrista. În consecinţă, este de înţeles faptul că fiecare va 
lua măsuri pentru a-şi promova sau proteja interesele 
comerciale. 

Atunci nu este nerezonabilă atitudinea celor care produc 
şi rafinează zahărul, precum si a fabricantilor de produse 
bogate în zahăr, ce reacţionează în forţă la publicitatea prin 
care se sugerează că zahărul dăunează sănătăţii, iar 
consumul acestuia ar trebui redus. Putem considera mai 
puţin rezonabile o serie de moduri speciale în care 
reacţionează organizaţiile. Am avut de-a face cu asemenea 
reacţii, iar în acest capitol voi da câteva exemple ce vor 
prezenta interes pentru cei care se întreabă dacă 
preocupările exprimate din când în când referitor la 
puterea care se află în mâinile „multinaţionalelor" au vreo 
justificare. 


Fundaţia Internaţională pentru Cercetarea 
Zahărului sau ce ascunde un nume 


În primii doi ani de la publicarea cărţii de faţă, ea a fost 
tradusă în limbile finlandeză, germană, maghiară, italiană, 
japoneză şi suedeză. În 1979 era evident nevoie de o 
actualizare, deoarece avuseseră loc o serie de descoperiri 


referitoare la efectele zaharului. Desi editorii faceau 
presiuni aSupra mea ca Sa scoata pe piata o noua editie, 
atunci eram ocupat cu alte activitati si nu aveam timp sa 
ma ocup de ceea ce ar fi fost o carte in mare masura 
rescrisă. Prin urmare, ediţia engleză a plecat la tipar fară 
modificări. 

Acest fapt nu a fost trecut cu vederea de industria 
zahărului. Quarterly Bulletin [Buletinul Trimestrial] al World 
Sugar Research Organization (WRSO), publicată de la 
sediul central din Londra, e un fel de buletin informativ 
care conţine majoritatea rezumatelor cercetărilor ce au 
legătură strânsă cu industria zahărului. Una peste alta, este 
vorba de extrase din articole care fie fac comentarii 
favorabile la adresa utilizării, producţiei sau comercializării 
zahărului, fie atrag atenţia asupra unor aspecte 
nefavorabile şi care sunt criticate apoi în Bulletin. 

În 1979, sub titlul „De pus în tomberon“, Bulletin a publi- 
cat următoarele: „Cum ucide zahărul de J. Yudkin, Davis- 
Poynter Ltd, Londra, 1972. Cititorii de literatura SF vor fi 
fără îndoială dezamagiti să afle ca, din datele furnizate de 
editori, această carte e epuizată şi nu mai poate fi 
achiziționată de nicăieri“. 

Ca orice cercetător serios, nu mă deranjează faptul că 
unii oameni nu sunt de acord cu vreo concluzie la care 
ajung în urma cercetării - fie că e a mea sau aparţine altor 
cercetători serioşi. Să afirmi însă că munca mea este de 
domeniul SF înseamnă să afirmi că materialul pe care eu l- 
am publicat ca reprezentând rezultatul cercetărilor mele şi 
ale colegilor mei de departament, precum şi cercetările 
altor oameni de ştiinţă pe care i-am citat sunt inventate şi 
imaginare. 

Punctul meu de vedere privind afirmaţia publicată în 
Bulletin a fost împărtăşit de toţi colegii care au văzut-o. 
Avocatul meu, care avea o experienţă bogată în procese de 
calomnie, era de aceeaşi părere, dar a cerut în mod 
înţelept opinia a doi avocaţi pledanti diferiţi, ambii 
specialişti în procese de calomnie. Ei au considerat de 
asemenea calomniator să sugerezi că un om de ştiinţă, cu 
rezultate ale activităţii publicate în reviste de renume 


britanice si din strainatate, a prezentat de fapt descoperiri 
stiintifice fictive. 

Am intentat un proces pentru calomnie, ce a deschis o 
perioada de patru ani in care avocatii ambelor parti au 
făcut schimb de scrisori. În final, organizaţia zahărului si 
editorii acesteia au acceptat să publice o retractare şi să 
achite cheltuielile de judecată care la acea vreme nu se 
ridicau la o sumă foarte mare. Prin urmare, am făcut o 
înţelegere cu organizaţia şi am renunţat la proces. lată 
declaraţia publicată în Bv//etin-ul din martie 1984: 

În Qitarterly Bulletin din septembrie 1979 am comentat 
asupra faptului că volumul Cum ucide zahărul al 
profesorului John Yudkin s-a epuizat de pe piaţă. Am facut 
şi alte comentarii legate de conținutul şi valoarea cărții. Ne 
pare rău că publicarea acestor comentarii a fost 
considerată de profesorul Yudkin drept o negare a 
integrității sau reputației sale de om de ştiinţă. 

Profesorul Yudkin este cunoscut pe plan internaţional 
pentru munca sa în domeniul nutritiei, a scris un număr 
mare de lucrări de cercetare, care au fost publicate într-o 
mulțime de reviste ştiinţifice şi medicale de cea mai aleasă 
reputație. Este de asemenea autorul mai multor cărți de 
mare succes pe tema nutritiei, subiect care face în principal 
obiectul cercetărilor sale. Pe parcursul anilor a lucrat în 
calitate de consultant la o serie de companii preocupate de 
fabricarea alimentelor sau ingredientelor alimentelor, cum 
ar fi Ranks Hovis McDougall, Unilever şi National Dairy 
Council [Consiliul Naţional al Lactatelor]. Pe baza unei serii 
de experimente pe care le-a efectuat începând de pe la 
sfârşitul anilor 1950, şi-a format păreri, pentru care este 
bine cunoscut, privind faptul că zahărul nu este un produs 
inofensiv pentru oamenii care-l consumă. Îi acceptăm 
punctul de vedere şi nu aruncăm nicio umbră asupra 
sinceritatii sau bunei-credinte a cercetărilor acestuia. 
Profesorul Yudkin recunoaşte faptul că nu suntem de acord 
cu aceste puncte de vedere şi acceptă faptul că avem 
dreptul să ne exprimăm dezacordul. 


Un aspect ironic al acestei întâmplări a fost că editorul 


de atunci al Bul/etin-ului era la acea vreme membru al 
Consiliului, adică al consiliului de administraţie al Colegiului 
Regina Elisabeta, unde eram de mai mulţi ani profesor de 
Nutriție. Fusese numit Honorary Treasurer [trezorier 
onorific] şi fusese membru al Consiliului Colegiului în 1976, 
când, după cinci ani de la pensionarea mea oficială, 
Consiliul mă alesese să fiu profesor asociat al Colegiului - 
onoare care, de altfel, era acordată doar membrilor 
pensionati din administraţia Colegiului. Prin urmare, votase 
sau cel putin incuviintase alegerea mea ca profesor asociat 
care a avut loc „ca semn de recunoştinţă pentru contribuţia 
(mea) la reputaţia Colegiului, prin ajutarea la înfiinţarea şi 
clădirea unui Departament de Nutriție înfloritor si extrem 
de respectat“. 

Pe parcursul perioadei prelungite a schimbului de 
scrisori dintre avocaţi, referitoare la „lucrările mele SF“, am 
participat la o petrecere neoficială la Colegiu, unde am fost 
tras deoparte de rector. Acesta mi-a spus că auzise că 
încerc să-l dau în judecată pe trezorierul din Consiliul 
Colegiului. Tocmai când eram pe cale să-i mulţumesc 
pentru compasiunea sa pentru mine în urma atacului 
trezorierului, şi-a exprimat răspicat punctul de vedere - că 
eu sunt cel care greşeşte dând în judecată un funcţionar al 
Consiliului propriului meu colegiu. Mă gândeam că ar fi fost 
mai potrivit să-i sugereze trezorierului să-şi dea demisia din 
Consiliu pentru atacul său nefondat asupra unui profesor 
emerit al Universităţii şi profesor asociat al Colegiului. 


Libertatea de alegere e condiţionată de libertatea 
de informare 


În sine, întâmplarea pe care tocmai am relatat-o ar fi de 
prea puţin interes pentru public. Este însă doar un mic 
exemplu al activităţii diverselor organizaţii care alcătuiesc 
industria multinațională a zahărului. 

Sa luăm, de exemplu, fumatul. Când se vorbeşte despre 
ajutarea prevenirii cancerului pulmonar sau a bronşitei 
cronice, provocate de fumat, prin controlul reclamelor sau 
prin creşterea taxelor pe tutun, izbucnesc proteste 


serioase, majoritatea din partea industriei tutunului, cum 
că asemenea măsuri limitează libertatea de alegere. Ni se 
spune că societatea nu are niciun drept să intervină dacă o 
persoană este pregătită să-şi asume riscul să moară de 
cancer sau să nu poată fi angajată din cauza bronşitei 
acute. Libertatea de alegere există însă doar dacă există 
libertate de informare. Industria zahărului a încercat 
constant să împiedice informarea publicului în privinţa 
efectelor dăunătoare ale zahărului. Pentru a confirma 
această acuzație, permiteti-mi să relatez câteva din 
experienţele pe care 

le-am avut în ultimii 20 de ani. 

La începutul lui 1964, am primit invitaţia de a susţine o 
lucrare de cercetare pe care o desfăşuram, pe tema 
obiceiurilor alimentare. Invitaţia venea de la secretarul unei 
organizaţii din Paris, numită Fundaţia Internaţională pentru 
Progresul Alimentaţiei (FIPAL). Mi s-a spus că organizaţia 
era susţinută de industria alimentară, dar că munca sa nu 
era influenţată de considerente comerciale. În luna iulie a 
acelui an, am publicat în Lancet câteva din descoperirile 
noastre, inclusiv dovezi în sprijinul ideii că zahărul este o 
cauză a trombozei coronariene. La scurtă vreme după 
aceea, am citit o scrisoare revoltată din partea secretarului 
FIPAL, întrebând dacă era vreun dram de adevăr în 
rapoartele acestei cercetări despre care se scrisese în 
ziarele franceze. Autorul afirma că motivul acestei scrisori 
era acela că, pe lângă postul de secretar la FIPAL, ocupa de 
asemenea postul de secretar al organizaţiei franceze care 
se ocupa de promovarea zahărului. 

Răspunsul meu la această scrisoare a fost că rapoartele 
rezultate în urma muncii noastre sunt corecte şi am 
sugerat că în aceste condiţii poate ar fi mai bine să nu 
particip la conferinţă. Urmarea a fost o negare categorică a 
faptului că scrisoarea sa ar fi sugerat în vreun fel că 
prezenţa mea la conferinţa propusă nu ar fi bine venită. 
Secretarul a repetat afirmaţia din prima sa scrisoare, 
conform căreia singurul obiectiv al FIPAL era să promoveze 
cercetările din domeniul nutriţiei şi să dezbată problemele 
acesteia. 


Conferinţa a avut loc în luna septembrie a aceluiaşi an, 
iar lucrările acesteia au fost citite de câţiva cercetători. 
Unul din colegii mei m-a însoţit la Paris şi ni s-a cerut să 
mai rămânem încă două-trei zile după încheierea lucrărilor 
conferinţei, pentru a redacta materialele cu care a 
contribuit fiecare, în vederea publicării. Câteva luni mai 
târziu mi s-a trimis o variantă redactată a propriei mele 
lucrări, însoţită de o solicitare din partea secretarului: 
întrucât am menţionat că în prezent există dovezi cum că 
recenta creştere considerabilă a consumului de zahăr ar fi 
o cauză posibilă a creşterii numărului bolnavilor care suferă 
de o serie de boli, mă roagă frumos să elimin această 
afirmaţie sau să specific într-o notă de subsol că aceasta 
este o opinie personală, care nu e unanim acceptată. l-am 
scris, comunicându-i că această solicitare nu e compatibilă 
cu afirmaţiile sale anterioare privind impartialitatea FIPAL şi 
i-am transmis că, dacă nu vor să-mi publice lucrarea aşa 
cum am citit-o, aş prefera să nu o publice deloc. 

Exact asta s-a şi întâmplat. Cartea a apărut cu numele 
meu pe lista celor care au contribuit la conferinţă, dar nu 
veţi găsi nicăieri consemnat ce am spus acolo. 


Zahărul şi îndulcitorii artificiali 


V-aţi aştepta ca industria zahărului să organizeze o 
campanie continua împotriva utilizării  îndulcitorilor 
artificiali, cum ar fi zaharina sau ciclamatul, şi a unora 
dintre produsele mai recent apărute, cum ar fi aspartamul. 
Această campanie este în prezent mult mai puţin virulentă 
decât odinioară, de când cei care rafinează zahărul sunt ei 
înşişi în curs de a dezvolta noi îndulcitori artificiali. Cu toate 
acestea, este în continuare interesant să urmărim câteva 
din primele lor activităţi în acest domeniu. 

Sa luăm chestiunea ciclamatului. Industria zahărului a 
cheltuit o grămadă de bani pentru cercetare şi publicitate 
privind posibilele efecte negative ale ciclamatului. Le-a 
repetat în rapoartele ei informative publicate până în 1969, 
când ciclamatul a fost interzis în Statele Unite, Marea 
Britanie şi alte câteva ţări. lată un citat care provine de la o 


agentie americana a zaharului, datand din 1954, explicand 
de ce industria zahărului cheltuieşte atât de mult pentru 
publicitate: 

Aceşti înlocuitori nu vor ocupa poate niciodată un sector 
periculos de mare al pieţei în termeni de număr de sticlute, 
canistre şi cutii, dar cota lor de piată poate face într-adevăr 
mult rău publicului. Acest aspect impune evident un 
program de informare pe scară largă în privința zahărului, 
printre clienţi. Este singura asigurare reală pe care o poate 
avea industria. 

Până în 1964, industria ajunsese la concluzia că 
îndulcitorii artificiali constituie cu adevărat o provocare 
serioasă. Adresându-se publicului de la Sugar Club, 
preşedintele de la Sugar Information Incorporated a spus: 
„Fiecare om din această încăpere este afectat direct la 
buzunar de provocarea îndulcitorilor sintetici (artificiali). 
Doresc să discut cu voi natura acestei provocări, anvergura 
şi impactul ei. Doresc să vă transmit măsurile pe care 
trebuie să le luăm pentru a răspunde acestei povocări“. 
Apoi a continuat, descriind o campanie publicitară „care 
pune sub semnul întrebării valoarea băuturilor îndulcite pe 
cale sintetică“. 

Unele din experimentele cu ciclamat, sponsorizate de 
cei din industria zahărului, nu s-au desfăşurat deloc cum 
trebuie. De exemplu, în cazul unuia, şobolanii au urmat un 
regim alimentar care conţinea 5% ciclamat, cantitate 
echivalentă ca putere de îndulcire cu cantitatea de zahăr 
egală cu o dată şi jumătate din totalul de alimente mâncate 
în mod normal! În consecinţă, nimeni nu va fi surprins de 
faptul că şobolanii nu au prosperat în urma acestei diete şi 
nu s-au dezvoltat la fel de bine ca aceia care nu au primit 
ciclamat. 

Marea descoperire ştiinţifică în privinţa efectelor celor 
5% ciclamat din dietă asupra creşterii sobolanilor a fost 
trambitata peste tot, nu doar în articole din multe reviste, 
ci într-o broşură informativă trimisă, printre alţii, fiecărui 
membru al Parlamentului britanic. 

Cea mai mare ironie din povestea ciclamatului este că 
interzicerea în final a acestui îndulcitor în SUA a avut loc ca 


urmare a cercetării sponsorizate de Laboratoarele Abbott, 
cel mai mare producăror de ciclamat din lume. În cadrul 
acestei cercetări, efectuate de Laboratoarele de Cercetare 
a Alimentelor şi Medicamentelor din New York, sobolanilor li 
s-au dat doze enorme de ciclamat cu zaharină, echivalentul 
ca putere de îndulcire a 5 kg de zahăr pe zi. La finalul a doi 
ani, o durată extrem de îndelungată de viaţă pentru un 
şobolan, câteva animale au prezentat semne incipiente de 
cancer la vezică. In mod normal, la această etapă s-ar reuni 
un grup de experţi pentru a încerca să evalueze relevanta 
acestor studii în privinţa consumului uman a aproximativ o 
cincizecime din doza echivalentă - reprezentând cantitatea 
maximă de ciclamat pe care ar consuma-o oricine. Într- 
adevăr, acum e recunoscut pe scară largă faptul că apariţia 
cancerului în urma acelui experiment nu are de-a face nici 
cu ciclamatul, nici cu zaharina. 

Cu toate acestea, decizia de a interzice ciclamatul a fost 
inevitabilă, datorită Clauzei Delaney din legislaţia 
americană a alimentelor şi medicamentelor. După cum vă 
amintiţi, conform acesteia, orice substanţă care, în orice 
doză şi pe o perioadă oricât de lungă, cauzează cancer la 
orice animal, nu va fi folosită în alimentaţia umană. Astfel, 
ciclamatul a fost interzis în SUA, iar apoi în multe alte ţări, 
probabil invitând în consecinţă pe toată lumea să continue 
să mănânce cât zahăr doreşte. În prezent, însă, majoritatea 
ţărilor şi-au reconsiderat atitudinea şi au anulat interdicţia. 

In aceste experimente şi rezultate există şi o implicare 
personală. Când am făcut publice câteva din experimentele 
efectuate împreună cu colegii mei, uneori cu cantităţi 
zilnice de maximum 425 g de zahăr în cazul bărbaţilor 
tineri, dar adesea cu o cantitate mult mai mică, mi s-a spus 
că sunt cantităţi anormal de mari şi că rezultatele noastre 
nu sunt valabile. In realitate, aceste cantităţi nu sunt nici 
pe departe echivalente cu cantităţile astronomice de 
ciclamat care au trebuit folosite pentru a arăta cât de 
„periculoasă“ este această substanţă. 


Fundaţia Britanică pentru Nutriție 


Fundatia Britanica pentru Nutritie a fost infiintata tn 1967, 
la 26 de ani dupa aparitia organizatiei Fundatia pentru 
Nutritie din SUA. Prima din ele (pe criterii cronologice) a 
fost fondata integral de industria alimentara americana si 
are un Consiliu de conducere numeros, cuprinzand nu doar 
membri din industrie, ci şi cercetători în nutriţie si 
alimentaţie şi distinşi membri din public. Aceasta editează 
o publicaţie lunară, intitulată Nutrition Reviews, care 
dezbate şi comentează rezultatele cercetărilor recent 
publicate din domeniul vast al nutriţiei. Fundaţia Britanică 
pentru Nutriție publică de asemenea ocazional volume ce 
rezumă descoperirile din domeniile principale ale nutritiei. 
In ansamblu, se poate spune că Fundaţia pentru Nutriție 
din SUA nu e influenţată de faptul ca este finanțată de 
industria alimentară, deşi trebuie să recunoaştem că 
arareori critică aspectele industriei pe care un grup total 
independent ar putea considera că merită cel puţin măcar 
într-o măsură criticate. 

Astfel, la înfiinţarea ei, în 1967, Fundaţia Britanică 
pentru Nutriție avea organizaţia americană drept model si 
era de asemenea finanțată de industria alimentară. Primii 
şi cei mai importanţi sponsori au fost compania care se 
ocupă cu rafinarea zahărului Tate & Lyle şi compania de 
morărit Rank. Se pare că această asociere s-a datorat în 
principal prieteniei personale dintre familiile Tate şi Lyle, pe 
de o parte, şi familia Rank, pe de altă parte. Între cele două 
grupuri exista şi o relaţie de afaceri, deoarece Rank era un 
utilizator extrem de important de zahăr, pe care-l folosea la 
producerea biscuitilor şi prajiturilor, în special dupa ce 
fuzionase cu alte două companii mai mari din industria 
morăritului şi panificatiei, alcătuind Ranks Hovis McDougall. 

Primul Director al Fundaţiei Britanice pentru Nutriție 
(FBN) a fost regretatul profesor Alastair Frazer, un 
biochimist interesat îndeosebi de biochimia 
medicamentelor şi care tocmai se retrăsese din postul de 
decan pe care-l ocupase la Facultatea de Farmacologie a 
Universităţii din Birmingham. Principala sa lucrare de 
cercetare din domeniul nutriţiei fusese în privinţa modului 
în care organismul digeră şi absoarbe grăsimile din 


alimentatie. In acest sens se poate spune ca era preocupat 
de nutriţie, desi de un sector extrem de îngust. Mai întâi s-a 
ocupat cu atragerea altor firme din industria alimentara, 
majoritatea acestora fiind, se pare, deloc entuziasmate de 
ideea de a promite ajutor financiar organizatiei; din acest 
motiv, pentru FBN primii ani de existenta au fost sub 
semnul precarului. Totusi, una din tacticile de abordare a 
industriei alimentare pare sa fi avut mai mare succes decat 
majoritatea celorlalte: pretenţia profesorului Frazer ca, în 
contextul intensificării îngrijorării publicului în privinţa 
proceselor şi aditivilor folosiţi de industria alimentară, FBN 
va sta ca un zid protector între aceasta din urmă şi public. 
În pofida eforturilor consumatoare de timp pentru a obţine 
finanţarea necesară fundaţiei, directorul general şi-a găsit 
timp să supervizeze şi să sprijine realizarea unui film în 
care se vorbeşte despre virtuțile zahărului ca aliment. 

Din ceea ce am spus, v-aţi putea întreba dacă nu cumva 
la acea vreme FBN avea tendinţa să fie de partea 
producătorilor de zahăr şi, în caz afirmativ, dacă a rămas la 
aceeaşi părere. Vă voi lăsa să vă formaţi singuri o opinie 
după ce veţi fi încheiat de citit acest capitol. 


Directorul general obiectează 


Către sfârşitul anilor 1960, Ranks Hovis McDougall (RHM) a 
decis să înceapă cercetarea în ce priveşte posibilitatea de a 
produce un aliment ieftin şi bogat în proteine: tentativă 
care, după douăzeci de ani şi după cheltuirea a zeci de 
milioane de lire sterline, a avut drept rezultat recent o 
plăcintă  delicioasă lansată pe piaţă. La începutul 
proiectului, directorul de cercetare de la RHM mi-a cerut să 
fiu consultant. 

În paralel mi-a spus că prietenii lui de la Ranks Hovis 
McDougall şi de la Tate & Lyle, care amândoi continuau sa 
fie sponsori principali ai FBN, afirmaseră că nu e nimerit ca 
eu să acord consultanţă celor de la RHM; cu toate acestea, 
el dorea ca eu să fac acest lucru. La scurtă vreme după 
demararea proiectului mi-a spus că directorul general de la 
FBN face presiuni asupra lui să-mi ceară să încetez să mai 


afirm că zahărul este nesanatos. l-am spus că ar fi foarte 
important să avem o întâlnire cu profesorul Frazer, în 
decursul căreia i-aş putea descrie rezultatele cercetărilor 
noastre recente şi i-aş explica motivele punctului meu de 
vedere. 

Ne-am întâlnit la sediul FBN: profesorul Frazer, directorul 
de Cercetare de la RHM, doi sau trei membri ai FBN şi cu 
mine. Am avut o discuţie interesantă, din care a rezultat 
clar că profesorul Frazer nu era la curent cu cercetările 
privind cauzele trombozei coronariene şi nici cu cercetările 
privind unele din efectele zahărului asupra organismului. 
Acesta a respins categoric ipoteza că zahărul are sau ar 
putea avea vreo legătură cu boala coronariană. A insistat 
că nu există nicio legătură între mărirea consumului de 
zahăr şi creşterea numărului de cazuri de tromboza 
coronariana; de fapt, a spus că nu a avut loc nicio creştere 
a numărului de cazuri de boală coronariană. Am spus că 
afirmaţia sa a fost contrazisă de recunoaşterea generală a 
fumatului drept cauză importantă a bolii; deoarece avusese 
loc o creştere uriaşă a consumului de ţigări, rezultă că 
trebuie să fi avut loc şi o creştere a răspândirii afecțiunii. 
„Aceasta arată doar, a spus profesorul Frazer, că nici 
fumatul nu are absolut nicio legătură cu boala“. Acest 
punct de vedere ar fi fost susţinut de foarte puţini alţi 
oameni de ştiinţă sau doctori. 

Când am părăsit încăperea după prânz, directorul 
general a fost auzit spunând „Poţi să fii sigur că Yudkin nu 
va primi niciun fel de finanţare de la FBN pentru cercetările 
sale“; profeția sa s-a îndeplinit întocmai. 


FBN nu vrea nutritionisti de la 
Colegiul Regina Elisabeta 


În toată perioada în care am fost şeful Departamentului de 
Nutriție de la Colegiul Regina Elisabeta, nici eu, nici vreunul 
din colegii mei nu am avut vreo legătură cu FBN. Ar trebui 
să mentionez aici că departamentul meu, înfiinţat în 1953, 
a fost primul dintr-o universitate europeană dedicat 
predării nutritiei la nivel universitar sau postuniversitar şi 


efectua cercetări care erau cel putin la fel de vaste ca şi 
cele din orice alt departament de nutriţie de pe tot 
cuprinsul ţării. 

In ce priveşte scopurile FBN, cel mai important comitet 
al acesteia trebuie să fie Comitetul Ştiinţific. Preşedinţii 
acestui comitet au fost întotdeauna distinşi oameni de 
ştiinţă; niciunul nu a fost nutritionist de profesie, dar toţi 
aveau o legătură, chiar dacă uneori mai îndepărtată, cu 
acest domeniu. Au existat cinci preşedinţi ai acestui 
comitet, de la înfiinţarea fundaţiei încoace; printre aceştia 
se numără regretatul Sir Charles Dodds, unul din eminentii 
biochimişti ai vremii, regretatul Sir Ernst Chain, care a 
împărţit Premiul Nobel cu Florey şi Fleming pentru 
descoperirea penicilinei. Atât Dodds, cât şi Chain m-au 
abordat pe când erau preşedinţi şi m-au întrebat de ce nu 
sunt în Comitetul Ştiinţific al FBN sau în oricare din 
comitetele acestuia. Când le-am spus că nu am fost invitat, 
m-au întrebat dacă ar putea propune numirea mea. Am 
fost de acord, deşi banuiam că răspunsul va fi negativ. S-a 
dovedit că aveam dreptate. Ambilor preşedinţi li s-a spus în 
timp util că nici nu se discută să fiu asociat în vreun fel cu 
FBN. Ceea ce nu bănuiam era că omul celor de la Tate & 
Lyle, care făcea parte din Consiliul FBN, companie care 
rămăsese în continuare unul din principalii sponsori ai 
organizaţiei, a anunţat că dacă voi fi numit îşi va da 
demisia din Consiliu şi va avea grijă ca firma sa - şi altele - 
să-şi retragă sponsorizarea. 

După ce a fost înfiinţat în 1953, Departamentul de 
Nutriție de la Colegiul Regina Elisabeta a devenit rapid un 
centru înfloritor al cercetării în domeniul nutritiei şi curând 
s-a ocupat de pregătirea mai multor absolvenţi, pentru a 
face cercetări de nutriţie în laboratoarele lor, în ţară şi în 
străinatate. Eram evident interesaţi, prin urmare, de faptul 
că în 1970 s-a anunţat înfiinţarea unui comitet mixt, al 
Consiliului de Cercetare în Agricultură şi Consiliului de 
Cercetări Medicale (Comitetul ARC-MRC) pentru a examina 
starea curentă a cercetării în domeniul nutritiei în Marea 
Britanie, precum şi a problemelor importante care trebuie 
cercetate. Spre surprinderea noastră, nici eu, nici vreunul 


din colegii mei nu am fost numiti in Comitetul ARC-MRC. 

Dupa ce a fost publicat raportul, s-a intamplat sa-i scriu 
presedintelui Comitetului, care era de multa vreme prieten 
cu mine. În scrisoare i-am spus că m-ar interesa să ştiu de 
ce nimeni din departamentul meu nu a fost invitat să se 
alăture comitetului, deşi suntem un important centru de 
cercetare în domeniul nutriţiei. Acesta a răspuns că, 
întrucât nici el nu era nutritionist, ceruse sfaturi de la 
oameni din domeniu. Consultase FBN, iar cei de acolo i-au 
spus că nu sunt persoana potrivită să fac parte din 
Comitetul de Cercetare a Nutriţiei. 


Bratul lung al industriei zahărului 


Puteţi considera foarte bine că experienţele mele cu FBN 
reflectă mai degrabă un fel de intervenţie izolată şi poate 
minoră a intereselor industriei zahărului în treburile 
universitarilor care fac cercetări şi-şi răspândesc 
rezultatele. Permiteti-mi sa mentionez atunci alte două 
intervenţii mai directe. 

Cei dintre dumneavoastră care aţi fost în Elveţia aţi 
văzut fară îndoială una din numeroasele filiale ale lanţului 
de supermarketuri Migros sau poate aţi cumpărat benzină 
dintr-o benzinărie Migros. Pe când trăia, fondatorul acestei 
mari organizaţii, Gottlieb-Duttweiler, a pus bazele unui 
institut al cărui venit reprezintă un anumit procent din cifra 
de afaceri a companiei principale. Printre multe alte 
activităţi, acest institut organizează ocazional simpozioane 
pe subiecte îngrijorătoare la scară internaţională. In 1977, 
Institutul Gottlieb-Duttweiler l-a numit pe Al Imfeld să 
organizeze aceste simpozioane, începând cu unul dedicat 
subiectului zahărului - producţia şi distribuţia acestuia, 
contextul şi activităţile politice şi economice aferente 
acestuia, precum şi rolul său în nutriția umană. Al Imfeld m- 
a rugat să fiu unul din vorbitorii de la acest simpozion şi m- 
a invitat să citesc o lucrare privind rolul nutritional al 
zahărului. La scurtă vreme după ce i-am trimis propunerea 
mea de discurs şi cu o lună-două înainte să aibă loc 
întrunirea, Imfeld mi-a scris, anuntandu-ma că întrunirea 


fusese anulata si ca el fusese demis; a adaugat ca stie ca 
voi înţelege motivele acestor evenimente. 

Institutul Gottlieb-DUttweiler a organizat o întâlnire pe 
tema zahărului în 1981, deşi de această dată nu am mai 
fost invitat să particip. A fost o întâlnire oarecum 
cenzurată, la care niciunul din vorbitori nu a abordat 
activităţile politice si financiare internaționale ale 
companiilor din industria zahărului, după cum se intenţiona 
la întâlnirea iniţială, planificată de Imfeld. Cu toate acestea, 
era interesant de citit în raportul întâlnirii ce a spus 
Eugenie Hollinger, reprezentanta relaţiei cu consumatorii a 
companiei Migros: „Imi amintesc foarte bine de apariţia 
traducerii în limba germană a raportului despre zahăr al lui 
John Yudkin, Suss aber gefahrlich [Dulce, dar periculos) 
(Cum ucide zahărul), în 1974. Mi-a fost foarte greu la acea 
vreme să conving vreun editor de ziar să publice o recenzie 
a cărţii. Toţi se temeau de un boicot al reclamelor din 
partea industriei alimentare afectate şi a distribuitorilor“. 

Ulterior, Imfeld a publicat o carte cu titlul simplu Zucker 
(Zahăr), care înfierează puternic activităţile internaţionale 
ale industriei zahărului şi arată explicit rolul jucat de 
aceasta în anularea primului simpozion al institutului şi 
pierderea locului său de muncă. 

Al doilea exemplu a avut loc cu trei sau patru ani mai 
târziu. Un nou îndulcitor sintetic, aspartamul, era pe cale să 
primească aprobarea guvernamentală pentru utilizare în 
SUA, Marea Britanie şi multe alte ţări. Aspartamul este 
produs de compania farmaceutică americană G. D. Searle, 
cu mare piaţă de desfacere în Anglia. Am fost abordat de 
compania engleză pentru a organiza o conferinţă ce avea 
ca subiect general carbohidratii în nutriţie, desi în plus 
urma să vină şi un vorbitor din partea companiei Searle, 
care avea să prezinte o lucrare despre noul şi încă puţin 
cunoscutul aspartam. Am petrecut mult timp corespondând 
cu posibilii vorbitori, din Marea Britanie şi din alte ţări, şi 
discutând domeniile pe care ar fi trebuit să le acopere 
aceştia. S-au făcut rezervări pentru transportul şi cazarea 
participanţilor, organizandu-se si un spaţiu pentru 
desfăşurarea conferinţei, la un hotel mare din Stratford- 


upon-Avon. Cu aproximativ două săptămâni înainte de a 
avea loc, conferinţa a fost anulată. În această etapă 
avansată am avut neplăcuta sarcină de a-i anunţa de 
anulare pe vorbitorii cu care dusesem o corespondenţă 
prelungită şi detaliată şi care-şi pregătiseră deja lucrările 
pe care intenționau să le prezinte la conferinţă. Si mai 
neplăcut era că trebuia să încerc cu maximum de tact 
posibil să evit să le spun adevăratul motiv pentru care 
credeam eu că fusese anulată conferinţa. 

Persoana de la Searle care timp de luni făcuse 
numeroase pregătiri organizatorice pentru conferinţă mi-a 
dat vestea referitoare la anularea ei; e de înţeles faptul că 
era foarte supărată şi furioasă. De aceea nu a fost 
surprinzător faptul că nu s-a putut stăpâni şi nu a păstrat 
secretul pe care probabil şi-l dorea firma în privinţa 
motivului anulării conferinţei. Conform spuselor acesteia, 
Coca-Cola făcuse presiuni asupra companiei Searle să 
anuleze conferinţa. Coca-Cola este cel mai mare utilizator 
de zahăr din lume. Mi s-a spus că în 1977 a folosit un milion 
de tone de zahăr numai în Statele Unite, aşa că era extrem 
de interesată de ceea ce li se spunea oamenilor despre 
zahăr. Intre timp, cei de la Coca-Cola produceau Cola 
dietetică, pentru clienţii care-şi doreau băuturi răcoritoare 
cu număr redus de calorii; chiar dacă reprezintă doar o 
proporţie mică din consumul total de băuturi răcoritoare, 
era o piaţă mare şi în plină dezvoltare. Astfel, la începutul 
anilor 1980, Coca-Cola negocia cu Searle utilizarea 
aspartamului în aceste băuturi, în loc să folosească doar 
zaharină, astfel deschizându-se o piaţă potenţială enormă 
pentru noul îndulcitor. Acest fapt i-a dat companiei Coca- 
Cola ocazia să insinueze că decizia ei ar putea depinde de 
faptul că Searle continuă sau nu să organizeze această 
conferinţă, care ar fi dus fără îndoială la publicarea noilor 
rezultate de cercetare în privinţa efectelor dăunătoare ale 
consumului de zahăr. În consecinţă, Searle a abandonat 
conferinţa. 


Sa spunem adevărul despre carii 


Cea mai impresionanta campanie de informare a publicului 
asupra efectelor daunatoare ale consumului de zahar este, 
după părerea mea, cea începută în 1977 de Kassen- 
Zahnartztlichen Vereinigung Nordrhein, sau KZV [Asociatia 
de Asigurare Dentara a Rinului de Nord]. Aceasta a fost 
realizata in principal datorita activitatilor desfasurate cu 
entuziasm si energie de presedintele acesteia, dr. Edvard 
Knellecken. Dispunand de peste 1 milion de lire sterline 
pentru propaganda împotriva zahărului, KZV a facut 
reclamă în ziare şi reviste, a scris scrisori medicilor, 
oamenilor de ştiinţă şi politicienilor şi a făcut campanie 
pentru o serie de măsuri legislative destinate combaterii 
activităţilor de promovare a industriei zahărului. KZV a 
sugerat ca pe pachetele de ciocolată şi dulciuri să se 
tipărească un simbol, cum ar fi o periuta de dinţi, pentru a 
semnala potentiala deterioare a dinţilor în urma consumarii 
acestor produse. A cerut ca în reclama la aceste produse să 
nu se admită niciun fel de trimitere la faptul că zahărul 
ajută sănătatea, forma fizică ori performanţele sportive. A 
cerut o taxă pe zahăr şi pe toate alimentele şi băuturile 
bogate în zahăr, la fel cum există pe tutun şi pe alcool. 

KZV a organizat o conferinţă căreia i s-a făcut foarte 
multă publicitate, la care mijloacele de informare în masă 
au fost bine reprezentate şi unde vorbitor după vorbitor au 
descris efectele negative ale consumului de zahăr şi 
cercetările făcute în vederea demonstrării veridicităţii 
acestor afirmaţii. Am acceptat bucuros invitaţia lor la 
această conferinţă şi eram singurul prezent care nu era de 
etnie germană. Am vorbit despre cercetarea noastră în 
privinţa zahărului, în special în legătură cu tromboza 
coronariană şi diabetul. 

Nu am fost surprinşi de faptul că publicitatea făcută 
acestui eveniment a fost urmată de o reacţie vehementă 
din partea diverselor sectoare ale industriei zahărului. Una 
din acestea a prezentat un interes deosebit pentru mine; 
era o copie a scrisorii primite de dr. Knellecken, scrisă de 
un medic austriac, dr. Göttinger. lată traducerea unui 
fragment din aceasta: 


Va multumesc foarte mult pentru amabilitatea de a-mi fi 
trimis informatiile dumneavoastră referitoare la cariile 
dentare. 

Mă surprinde că pare să vă fi scăpat atenţiei faptul că de 
multă vreme cariile sunt considerate o infecţie şi împotriva 
bolii sunt în curs de pregătire vaccinuri [...] 

Poate a scăpat de asemenea atenției dumneavoastră 
faptul că prof. Yudkin nu este profesor universitar şi nu 
deține nicio catedră de specialitate. De fapt, e un profesor 
de gramatică din Londra, după cum se afirmă in cărțile lui, 
şi nu a desfăşurat niciodată experimente, ci a folosit doar 
date statistice, îi cunosc cărțile şi am câteva dintre ele. 
După opinia multor voci autorizate în domeniu, nu e un om 
de ştiinţă pe care să-l luaţi în serios. 


Mă întreb ce motive a avut dr. Göttinger să declanşeze 
un asemenea atac revoltător şi deplasat faţă de un coleg 
de breaslă. l-am scris, corectandu-i impreciziile, evidențiind 
că aveam o serie de titluri universitare, eram şeful catedrei 
de Nutriție şi Dietetică de la Universitatea din Londra si 
publicasem aproape 300 de articole de cercetare în 
numeroase reviste ştiinţifice şi medicale de reputaţie 
mondială, precum şi câteva cărţi, pe care evident nu le 
citise. Probabil nu veţi fi surprinşi de faptul că dr. Göttinger 
nu a răspuns nici la această scrisoare, nici la următoarele; 
în orice caz, primesc în continuare de la el solicitarea câte 
unui exemplar ori de câte ori public o nouă lucrare. 

Din păcate, activităţile KZV au fost întrerupte când dr. 
Knellecken a fost acuzat de fraudarea fondurilor asociaţiei - 
acuzaţii aduse de industria zahărului. În consecinţă, 
încercările KZV de a-i informa pe germani în legătură cu 
daunele considerabile pe care le provoacă zahărul sănătăţii 
lor au fost brusc reduse la tăcere. Trei sau patru ani mai 
târziu, însă, am fost încântat să văd că, deşi cu întârziere, 
dr. Knellecken a fost total exonerat de orice acuzaţie, după 
cum s-a văzut dintr-un raport al revistei germane 
Naturartzt. Aici se afirma că dr. Knellecken a fost acuzat de 
fraudarea, în decursul celor trei ani în care a fost 
preşedinte, a fondurilor în valoare de 22 de milioane de 


marci germane ale KZV, pe care le-a cheltuit pe distribuirea 
de materiale educative pe tema afectarii sanatatii ca 
urmare a consumului de zahăr rafinat. Verdictul curţii l-a 
reabilitat total pe dr. Knellecken. În realitate, acesta a fost 
extrem de atent şi în cadrul organizaţiei a acţionat doar în 
urma obţinerii consimtamantului colegilor lui, în special 
când era vorba despre cheltuieli, iar curtea nu a găsit nimic 
care sa indice presiuni necuvenite pentru adoptarea 
sugestiilor sale privind măsurile care ar fi trebuit luate de 
asociaţie. Naturartzt a adăugat comentariul următor: 


Dr. Knellecken a fost supus în mod nejustificat unei 
persistente calomnieri din cauza luptei duse de el pentru 
sănătatea şi bunăstarea pacienţilor şi împotriva atacurilor 
la integritatea dentistilor acestora. Dr. Knellecken, prietenii 
şi familia acestuia au fost abuzati şi umiliti public. După 
treizeci de ani de activitate profesională, poziția sa a fost 
grav periclitată. 


Între timp, înainte ca această sentinţă să-l exonereze 
total pe dr. Knellecken, succesorul său de la KZV a fost 
convins să semneze un acord prin care orice declaraţie pe 
care o va face KZV pentru promovarea sănătăţii va fi mai 
întâi convenită cu industria zahărului. 


Zero din zece pentru tact 


Întrucât cea mai mare parte a alimentelor ajung la noi sub 
forma unui produs oarecare al activităţii agricole şi 
deoarece alimentele pe care le mâncăm au o influenţă atât 
de mare asupra sănătăţii, este surprinzător faptul că se 
discută atât de puţin despre legătura dintre agricultură şi 
nutriţie. De aceea am fost bucuros când, în iunie 1978, am 
auzit că Institutul de Biologie la care sunt profesor asociat a 
organizat o întâlnire comună cu Centrul de Strategie în 
Agricultură. Şedinţa avea ca scop analizarea posibilului 
impact al agriculturii în cazul în care oamenii ar fi convinşi 
din motive nutritionale să-şi diminueze consumul de lapte 
sau zahăr, să schimbe cantitatea sau felurile de grăsimi pe 


care le consumă sau să intensifice consumul de fibre 
vegetale din cereale, fructe si legume. 

Toate aceste patru subiecte au fost analizate mai întâi 
de un colectiv restrâns de experţi, care trebuia să se 
întâlnească de câteva ori înainte să pregătească un raport 
ce urma să fie prezentat la Simpozionul din noiembrie. Mi s- 
a cerut să prezidez colectivul care urma să analizeze 
zahărul şi alţi îndulcitori. 

Pe la mijlocul lunii octombrie, secretarul general al 
Institutului de Biologie a primit o scrisoare din care citez: 


Stimate dr. Cropp, 

Va scriu din postura mea de profesor asociat al 
Institutului, nu de director executiv al Grupului de 
Cercetare şi Dezvoltare de la Tate & Lyle. 

Este surprinzător faptul că profesorul Yudkin a fost 
desemnat să ia cuvântul pe subiectul general al 
„îndulcitorilor“ la viitorul simpozion asupra „Alimentelor, 
Sănătății şi Agriculturii“, când în realitate acesta nu a făcut 
nicio cercetare oficială pe acest subiect - cu eventuala 
excepție a muncii sale privind sucroza. După părerea mea, 
ar fi fost de mai mare interes şi valoare pentru simpozion 
să fi ales un vorbitor pe acest subiect la care ne-am fi 
aşteptat, cel putin, sa fie impartial. După cum Ştiţi, 
profesorul Yudkin a folosit în trecut simpozioane de acest 
tip pentru a ataca zahărul, indiferent de dovezile medicale 
care-i contrazic punctele de vedere [...] Este într-adevăr 
păcat că nu ati inclus în programul dumneavoastră pe 
cineva care [...] ar fi prezentat informații noi în locul 
„aceleiaşi vechi poveşti“ pe care am auzit-o periodic de la 
profesorul Yudkin. 


Secretarul general al Institutului de Biologie a răspuns la 
aceasta cu o scrisoare care include următorul fragment: 


Va mulțumesc pentru scrisoarea dumneavoastră din 11 
octombrie. Totuşi, cred că nu aţi văzut programul 
conferinței despre „Alimente, Sănătate şi Agricultură“, aşa 
că vă trimit unul. Veţi vedea că profesorul Yudkin prezintă 


raportul unui colectiv. Prin urmare, va comunica punctele 
de vedere asupra cărora au convenit un grup de oameni de 
ştiinţă responsabili, inclusiv directorul de cercetare de la 
Beechams Limited. 


Intervenţie prietenoasă 


La începutul anilor 1960, Departamentul de Nutriție al 
Colegiului Regina Elisabeta devenise extrem de aglomerat 
şi Colegiul a decis că trebuie extins. S-a lansat un apel 
pentru strângerea de fonduri în acest scop, iar trezorierul 
de atunci al Colegiului, care avea o legătură strânsă cu 
industria alimentară, le-a scris prietenilor şi cunoştinţelor 
pe care le avea la câteva din principalele companii 
alimentare. În orice caz, spre deosebire de toţi ceilalţi 
producători de alimente, Tate & Lyle a respins invitaţia de 
a contribui cu fonduri. În scrisoarea primită din partea 
firmei au scris că membrii Consiliului s-au gândit mult la 
apelul Colegiului şi continuau: „Veţi înţelege cu uşurinţă 
reticenta Consiliului nostru de a susţine o instituţie unde 
profesorul de nutriţie consideră că zahărul este un articol 
neimportant al dietei noastre şi se presupune că predă 
această teorie“. Partea care-mi place cel mai mult din 
scrisoare este finalul - am dedus că ar fi contribuit la 
ajutorarea Colegiului doar dacă eu i-aş fi învăţat pe 
studenţii mei lucruri pe care eu nu le cred. 

In anul 1966 mi s-a cerut să mă alătur unui mic grup de 
medici şi dentişti germani, pentru a-i întâlni pe 
reprezentanţii industriei zahărului din sudul Germaniei, la o 
discuţie în jurul unei mese rotunde, organizată pe tema 
diferenţelor noastre de opinie. Aceasta era, mă gândeam 
eu, o mişcare extrem de bine venită - mai bună decât o 
partidă de răcnete continue care evident nu duc în niciun 
fel la progrese spre o înţelegere reciprocă. Am avut o 
discuţie utilă; deşi nu i-am convins pe reprezentanţii celor 
care produc sau rafinează zahărul că produsul lor este cert 
dăunător, cred că i-am convins că aveam o justificare 
pentru îngrijorarea noastră legată de efectele acestuia 
asupra sănătăţii. 


După revenirea mea la Londra, i-am scris o scrisoare 
preşedintelui de atunci de la Tate & Lyle, descriind 
întâlnirea pe care am avut-o şi sugerând că acesta ar trebui 
să fie modelul pentru relaţia noastră viitoare. 

Preşedintele mi-a răspuns ca după părerea lui ar fi o 
idee bună să mă întâlnesc cu un reprezentant al companiei. 
A fost organizată rapid o întâlnire, iar reprezentantul a 
venit să mă întâlnească la biroul meu de la Colegiul Regina 
Elisabeta. Am început să-i vorbesc despre cercetările 
noastre si despre faptul că noile rezultate, încă 
nepublicate, ne fac să fim şi mai convinşi de pericolele 
consumului de zahăr. În curând a transpirat faptul că 
preşedintele trimisese un om nefamiliarizat cu munca 
noastră pentru a mă întâlni. De fapt, era directorul general 
de vânzări care se ocupa de Departamentul tehnic de 
vânzări al companiei. 

Era o întâlnire cu totul diferită de cea din Germania. Era 
de asemenea sfârşitul speranţelor mele că aş putea stabili 
un dialog util cu cei din industria zahărului. 


O lovitură preventivă 


Cum ucide zahărul a fost publicată pentru prima dată în 
iunie 1972, dar a apărut în Statele Unite cu câteva 
săptămâni mai devreme, sub titlul Dulce şi periculos. 
Editorii americani s-au gândit că ar fi bine să includă şi o 
listă a celor pe atunci aproximativ 30 de articole din reviste 
medicale şi ştiinţifice care descriau experimentele pe care 
le-am făcut în privinţa efectelor zahărului şi să prezinte 
rezultatele acestora. Astfel ar fi permis oricărui om de 
ştiinţă interesat să vadă dacă afirmaţiile din carte erau 
justificate de rezultatele experimentelor noastre. Pe de altă 
parte, editorul ediţiei britanice s-a gândit că niciunul din 
cititorii săi nu ar fi interesat de o asemenea listă, aşa că a 
omis-o. 

Publicarea mai devreme a lucrării sub titlul Dulce şi 
periculos i-a pus în gardă pe cei din industria zahărului din 
Marea Britanie în legătură cu iminenta publicării în Marea 
Britanie a lucrării Cum ucide zahărul. Biroul Britanic al 


Zaharului de la acea vreme (in prezent se numeste Biroul 
Zahărului), care este braţul publicitar al „producţiei si 
rafinării zahărului din Marea Britanie“, a profitat de ocazie 
pentru a publica un „Buletin de ştiri“ pe care l-a trimis 
ziarelor, revistelor, staţiilor de radio şi de televiziune care 
ar fi putut recenza cartea mea. Citez doar două sau trei idei 
din acest document: 


În această carte, dr. Yudkin pune creşterea numărului 
de cazuri ale unor boli în principal pe seama rolului 
Zahărului în dieta modernă. 

Biroul este preocupat de [...] modul iresponsabil în care 
sunt prezentate dovezile. 

Cartea este considerată nu numai nestiintifica din 
punctul de vedere al abordării, ci conține şi foarte puține 
informații în afară de câteva asertiuni cu caracter 
emoțional, bazate pe teoria proprie a dr. Yudkin cum că 
Zahărul este cauza principală a mai multor boli şi că ar 
trebui interzis. 

Poate este important faptul că în ediția americană a 
acestei cărți, intitulată Dulce şi periculos [...] dr. Yudkin s-a 
bazat, pentru a-şi susține ideile, pe o bibliografie 
selecționată, care conține un număr de trimiteri la lucrări 
ştiinţifice, dintre care majoritatea sunt semnate de Yudkin 
sau Yudkin şi colab. In varianta englezească a cărții, însă, 
nu există aceste referințe, nici măcar cu trimitere la 
lucrările publicate de el, pentru a-şi susține asertiunile. 


Nu cred că se obişnuieşte ca o carte să fie atacată 
public chiar înainte de a fi publicată sau măcar recenzată. 

Aţi putea crede că experienţele prin care am trecut, 
puţine la număr, ilustrează o reacţie pe bună dreptate 
reţinută, de apărare a intereselor industriei zahărului faţă 
de ceea ce aceasta consideră atacuri neîntemeiate la 
adresa produsului ei. Dacă este aşa, veţi fi interesaţi să 
aflaţi că situaţia se schimbă; industria nu va mai reacţiona 
atât de sfios faţă de cei care au atacat-o până acum atât 
de „nedrept“. 

Redactorul unei reviste unde scrisesem pe scurt despre 


câteva dintre efectele negative ale zahărului a primit o 
scrisoare în care fiecare dintre comentariile mele a fost 
criticat vehement. Autorul scrisorii, care venea cu idei mai 
degrabă tehnice, era directorul executiv de marketing şi 
vânzări de la British Sugar, compania care se ocupă de 
producţia şi rafinarea zahărului extras din sfecla de zahăr. 
Imi amintesc de calificările omului de la Tate & Lyle, care a 
venit să mă întâlnească la Colegiul Regina Elisabeta cu 
aproape 20 ani în urmă, pentru a discuta despre cercetarea 
noastră. După ce se ocupa de aspectele biochimice şi 
clinice ale articolului meu, scrisoarea de la British Sugar 
continua astfel: „Industria zahărului îşi recunoaşte în 
prezent greşeala de a nu fi contracarat de-a lungul anilor 
barajul de informaţii eronate şi dezinformare întreţinut de 
indivizi care doresc să profite de credulitatea populaţiei. 
Vom remedia acest lucru“. 

Am arătat mai devreme că în niciun caz nu toţi oamenii 
de ştiinţă îmi împărtăşesc părerile în privinţa zahărului. Nu 
e nimic rău în asta: o mare parte din materialul despre care 
am scris se adaugă în continuare mai degrabă la dovezile 
circumstantiale decât la cele absolute. Desi este o gândire 
circumstantiala, s-a completat în mod constant în ultimii 20 
ani, cu date provenind de la mai multe laboratoare, iar 
numărul persoanelor care cred că acuzaţiile noastre sunt 
foarte întemeiate, de exemplu în ce priveşte faptul că 
zahărul este una din cauzele trombozei coronariene, este în 
continuă creştere. 


Om de ştiinţă versus om de ştiinţă 


L-am menţionat pe dr. Ancel Keys şi munca sa de pionierat 
în legătură cu dieta şi boala cardiacă. În 1970, acesta a 
scris un memorandum pe care l-a trimis unui număr mare 
de oameni de ştiinţă, care lucrează în acest domeniu şi 
care, cu foarte puţine modificări, a fost publicat într-o 
revistă medicală, intitulată Atherosclerosis. Cuprinde 
integral o critică severă a lucrării pe care am publicat-o şi 
retipărit-o din când în când pe tema teoriei că zahărul este 
factorul dietetic principal implicat în provocarea trombozei 


coronariene. 

Publicatia cuprinde o serie de afirmatii incorecte si 
nejustificate; de exemplu, ca nu am testat niciodata 
metoda noastra de masurare a consumului de zahar; ca 
nimeni nu mananca atat de mult zahar cat folosim in 
experimentele noastre; ca era absurd din partea mea ca in 
1957 sa folosesc date statistice internationale din 41 tari 
drept dovezi pentru a stabili legatura dintre zahar si 
tromboza coronariana (exact aceleasi statistici pe care le 
folosise anterior dr. Keys pentru numai sase tari selectate 
astfel încât să arate legătura dintre consumul de grăsime si 
tromboza coronariană). 

Memorandumul se încheie evidențiind triumfător că atât 
zahărul, cat şi grăsimea au legătură cu tromboza 
coronariană, dar că adevărata cauză trebuie să o constituie 
lipidele, nu zahărul, deoarece el a descoperit în 1970 
legătura strânsă dintre consumul de lipide şi cel de zahăr. 
Vă veţi reaminti propria mea analiză pe această temă, 
bazată pe faptul că în 1964 am demonstrat aceeaşi 
legătură dintre consumul de grăsimi si consumul de zahăr. 

Măcar dr. Keys a fost consecvent în ce priveşte punctele 
sale de vedere. Un cu totul alt exemplu de dezarcord total 
faţă de descoperirile noastre provine de la profesorul 
Vincent Marks, un biochimist de la Universitatea Surrey. 
Profesorul Marks împreună cu un coleg au anunţat în 1977, 
în revista Lancet, câteva experimente care au arătat că 
dacă bei gin cu apă tonică poţi face hipoglicemie în cazul în 
care apa tonică conţine zahăr, dar nu şi dacă are zaharină. 
Această lucrare a fost criticată acerb într-o scrisoare 
adresată revistei Lancet de cel care la acea vreme deţinea 
postul de director general al Fundaţiei Internaţionale 
pentru Cercetarea Zahărului. Profesorul Marks şi-a început 
răspunsul astfel: 


As putea sugera faptul că un indiciu al motivului 
comentariilor acide ale domnului Hugil constă în adresa 
acestuia? Fundatia Internaţională pentru Cercetarea 
Zahărului trebuie că se simte ameninţată de numărul din 
ce în ce mai mare de dovezi care se acumulează şi arată că 


descrierea data de profesorul John Yudkin produsului ei 
principal ca fiind pur, alb şi mortal nu e prea departe de 
adevăr. 


În 1985, profesorul Marks scrie în legătură cu ideea că 
zahărul ar putea fi o cauză a trombozei coronariene: „unele 
din cele mai neîntemeiate teorii consideră zahărul 
vinovatul principal, iar acesta nu este decât un fals 
ştiinţific“. Continuă spunând că alte afirmaţii ale „autorilor 
de obicei greşit informaţi, care sugerează că zahărul este 
cauza principală sau măcar una din cauzele trombozei 
coronariane, nu sunt doar false şi derutante, ci de-a dreptul 
obraznice“. Această observaţie a apărut în 1985 într-un 
supliment color, inserat în revista comercială Grocer - 
scrisă, proiectată şi produsă de firma de relaţii publice care 
lucrează pentru Biroul Zahărului. 

Trei luni mai târziu, profesorul Marks era vorbitorul plătit 
la una din „întâlnirile de discuţii“ organizate de „Diet and 
Health“, sponsorizată de Biroul Zahărului. Rezumatul 
publicat al cuvântării sale, trimis sub formă de circulară 
înainte de întâlnire, începe astfel: 


Scandalul Dietei - sau suntem traşi pe sfoară? Ce a adus 
transformarea imaginii publice a zahărului dintr-un element 
important al dietei într-un aditiv alimentar inutil, 
răspunzător în mai mică sau mai mare măsură de o 
mulțime de boli şi ticăloşii sociale? Există într-adevăr o 
mulțime de dovezi experimentale noi? [...] Sau este vorba 
despre o ocazie senzationalista, bazată pe nimic altceva 
decât pe date anecdotice, incorect interpretate? 


Aş dori să declar franc că nu sunt angrenat în niciun 
conflict general cu oamenii de ştiinţă care-şi schimbă 
opiniile. Orice om de stiință trebuie să facă acest lucru în 
lumina noilor descoperiri. Acestea pot arăta că puncte de 
vedere anterioare s-au bazat pe experimente în care au 
fost utilizate tehnici cu defecte, sau că noi observaţii sau 
tehnici au dezvăluit fapte necunoscute până atunci; în 
oricare dintre aceste situaţii va fi necesar să-ţi schimbi 


concluziile trase în urma unor observaţii anterioare. După 
câte pot vedea, pentru perioada dintre primele şi ultimele 
păreri ale profesorului Marks, nu se aplică niciuna dintre 
aceste situaţii. Cercetările experimentale mai recente, 
efectuate pe subiectul zahărului şi al bolii, în cadrul mai 
multor laboratoare independente, au confirmat toate 
concluziile noastre anterioare şi au adăugat noi observaţii 
care le susţin. Consider surprinzător atunci faptul că 
profesorul Marks alege să disculpe zahărul de acuzaţia că 
este dăunător pentru sănătatea noastră. Din păcate, 
asemenea afirmaţii reprezintă o sursă puternică şi continuă 
de „muniţie“ pentru industria zahărului, nu doar pentru a 
se apăra, ci şi pentru a-i ataca pe oamenii de ştiinţă şi 
lucrătorii din domeniul sănătăţii, care încearcă sa 
informeze publicul în legătură cu necesitatea de a reduce 
consumul de zahăr. 


Scrie ce-ţi place, însă doar dacă-mi place şi mie 


Presupun că de obicei oamenii nu află de eforturile depuse 
de alţii pentru a le desfiinţa munca, dacă acestea sunt 
făcute „pe la spatele lor“. Uneori însă aceste manevre ies 
la lumină. Cândva mi s-a cerut să concep un regim de 
slăbit pentru Consiliul Naţional pentru Lactate. Acest 
proiect mi-a plăcut deoarece un plan de slăbire judicios nu 
trebuie să reducă doar cantitatea totală de alimente, ci 
trebuie ca în paralel să nu elimine prea mult din nutrientii 
esentiali din alimentaţie - proteine, vitamine şi elemente 
minerale. Deci, ideea este să reduci din alimentele care 
oferă organismului prea puţin sau nimic în afară de calorii 
şi să le păstrezi pe cele care oferă o mulţime de nutrienti, 
proporţional cu numărul de calorii. Singurul aliment care nu 
conţine decât calorii este zahărul; alimentul cu cel mai 
mare număr şi cantitate de nutrienți raportat la numărul de 
calorii este laptele. 

Aceasta era baza dietei pe care am conceput-o pentru 
Consiliul Naţional pentru Lactate. După ce a fost publicată 
dieta, Consiliului i s-a cerut de una dintre cele mai 
importante companii de zahăr - într-o manieră foarte 


politicoasa - sa elimine sau macar sa nu Sublinieze nevoia 
de a reduce zaharul. Directorul Consiliului mi-a spus de 
aceasta cerere, asteptandu-se evident sa refuz sa fac vreo 
modificare; cand i-am spus ca refuz, mi-a spus zambind ca 
ma susţine în totalitate. 


Pur, alb şi puternic 


Permiteti-mi să închei această poveste personală repetând 
că nu-i acuz pe acei oameni de ştiinţă care-şi exprimă 
dezacordul cu punctele mele de vedere, dacă fac acest 
lucru din motive deplasate. Cu toate acestea, consider 
surprinzător faptul că sunt în continuare atât de mulţi în 
această categorie, după mai mulţi ani de acumulare a 
dovezilor care susţin concluziile la care am ajuns eu şi alţi 
câţiva cercetători. Este deosebit de interesant faptul că unii 
dintre cei care la început înclinau să ne dea dreptate acum 
ne resping teoriile. 

E greu să nu ajungi la concluzia că acesta este rezultatul 
activităţilor vajnice, continue şi din ce în ce mai răspândite 
ale celor ce susţin interesele industriei zahărului. Produsul 
acestei industrii este pur şi alb - ar fi dificil să foloseşti 
aceste adjective pentru a descrie comportamentul 
producătorilor şi distribuitorilor, precum şi al intermediarilor 
acestora. Cu toate acestea, nu vom ajunge la nicio 
concluzie dacă vom încerca să depistăm un departament 
organizat al trucurilor murdare, deoarece aici e vorba mai 
degrabă de o acţiune de protecţie instinctivă a celor din 
domeniu, de negare a oricărei ascunderi a răului produs de 
marfa lor sau a oricărui delict de fraternizare între ei. 
Rezultatul este un nucleu de putere atât de compact încât, 
la fel ca un magnet înconjurat de o bobină de inducţie 
puternică, produce un câmp de influenţă ce îi afectează în 
mod invizibil pe mulţi dintre cei care nu se află în contact 
direct cu centrul. 

